
Pametna zapestnica 
Jawbone UP 24 


Več kot le zapestnica. Jawbone UP 24 "pametna" zapestnica 
spremlja vaše spanje, gibanje, razpoloženje in prehranjevanje. 
Pomaga vam izbirati pametne in predvsem zdrave odločitve. 
Preko aplikacije UP spremljate vse svoje aktivnosti in vas 
istočasno spodbuja k aktivnemu ter zdravemu življenju, vse 
pa se sinhronizira na vašo pametno napravo. Zapestnica 

vam pomaga izboljšati kvaliteto in kakovost vašega življenja. 
Uporabite pa jo lahko tudi kot budilko in vas zjutraj nežno 
zbudi z vibracijami. Primeren za iOS in Android uporabnike. 


Pametna zapestnica 
Fitbit Flex 


Flex pametna brezžična zapestnica spremlja vaše dnevne 
aktivnosti in vaše spalne navade. Ta tanka, elegantna naprava 
je z vami ves čas. Čez dan, spremlja vaše korake, prehojeno 
oziroma pretečeno razdaljo in porabljene kalorije. Ponoči 
spremlja kakovost vašega spanja, zjutraj pa vas tiho zbudi. Flex 
vam omogoča, da določite svoje cilje in s pomočjo LED luči 
prikazuje vaš napredek. 


Pametna varuška 


Smart Baby Monitor 


Smart Baby Monitor je novo presenečenje med sodobnimi 
pripomočki z elegantnim, preprostim in nevsiljivim designom. 
Gre za otroško varuško oz. "baby phone" z vgrajeno kamero 
visoke ločljivosti 3MP, širokokotnim objektivom inrvgrajenimi 
infrardečimi LED, s katerim boste lahko vašega otroka 
opazovali dan in noč. S Smart baby monitorjem starši lahko 
spremljajo temperaturo in vlažnost prostora, aparat zaznava 
gibanje in omogoča vidljivost v popolni temi. Baby phone 
deluje v povezavi z iOS (iPhone, iPad, iPod Touch) in Android 
napravami. 


Pametna tehtnica 
Withings WS-50 


Osebna tehtnica Withings WS-50 z vgrajeno Wi-Fi in Bluetooth 
brezžično povezavo samodejno evidentira težo, maščobno 
maso, ITM (BMI) indeks, srčni utrip, temperaturo in kvaliteto 
zraka v prostoru meritve pa si lahko ogledate v grafični 

obliki. Tehtnica bo izmerila vašo telesno težo, maščobno in 
mišično maso ter srčni utrip, prikazala vaš ITM/BMI (indeks 
telesne mase) ter s pomočjo brezžične povezave samodejno 
posredovala podatke na vaš osebni portal. 

Naročniki imajo 15 % popusta pri plačevanju na šest mesecev in 
20 % pri plačevanju na eno leto. 
Naročnina se po izteku plačanega obdobja samodejno podaljša, če naročnik 
naročnine ne prekliče. Slednjega si ne želimo. 


tiskarna ABO Grafika 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) 
sodi farboviti magazin Joker med proizvode, za katere se obračunava in 
plačuje davek na dodano vrednost po stopnji 9,5 %. 

DVDja ni več, DDV ostaja! 


Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 

Fuzbala je konec, poletje se je po deževnem 
uvodu le pričelo in najbrž imamo v času branja 
že vsaj zametek novih voditeljev naše močne 


države. Mi pa že zlagamo nogavice in likamo 
srajce, zakajti še pred izidom avgustovske cifre 
pojdemo za Kelmorajn. Igrice igrice igrice! 

V tokratni številki bi upravičeno lahko priča- 
kovali opis Divinity: Original Sin. Vendar smo 
ga dobili pozno in po vloženih petindvajsetih 
urah, torej treh obrnjenih Call of Dutyjih, sem 
imel občutek, da se pravzaprav nisem premak- 
nil z začetka. Divinity je namreč igranje do- 
mišljijskih vlog v odprtem svetu, kjer imaš 
vedno kaj početi. Lahko bi torej podal mnenje 
o mehanikah, tehnični izvedbi in splošnem 
vzdušju. Toda ali bi lahko zapisal oceno brez 
slabe vesti, če sem videl le tretjino? Hej, mor- 
da se kmalu zatem pokvari. Morebiti ima druga 
polovica drugačen tempo ali je zadnja tretjina 
ujeta v dolgovezen podzemni blodnjak. 

Veste, kdaj sem nazadnje imel tak občutek, da 
se nikamor ne premaknem? Ko sem pred pet- 
najstimi leti igral Fallout 2. Kultni naslov studia 
Black Isle je bil eden od vrhuncev igranja do- 
mišljijskih vlog. Pravzaprav ga je presegla le 
ena igra — Baldur's Gate ll: Shadows of Amn, 
za mnoge najboljša frpjka vseh časov. Nareje- 
na pri sestrski hiši Bioware. Njuna markant- 
nost je izvirala iz velikanske svobode, ki sta jo 
ponujali, od stvaritve lika do odločitev, ki so 

imele konkreten vpliv na svet. Praktično vsak 
kvest, še tako banalen, si lahko rešil na raz- 
lične načine. S pestmi, jezikom, diverzijo ... 
Skratka, dovolile so ti, da dejansko igraš vlo- 
go, ne le slediš začrtanemu scenariju. 

Original Sin se vrača v tiste dni, ko je bilo to- 
vrstno početje norma. Je frpjka stare šole, ki 
zahteva čas, da se odpre v vsej lepoti. Igra, ki 
nudi razvoj osebnosti lastnih likov skozi dialo- 
ge ob moralnih odločitvah. Ki si upa leta 2014 
uporabljati potezni boj z akcijskimi točkami. 
Spodbuja igralca, da preišče vsak kotiček in se 
pogovori z vsakim, ki mu pride naproti. Po be- 
sedah belgijskega studia Larian v njej ni mo- 
goče zajebati. V še tako nemogoči situaciji 
vedno obstaja alternativna pot, zatrjujejo. 
Zaenkrat jim čisto verjamem, tako kot jim je 
dvajset tisoč podpornikov na Kickstarterju in 
dvesto tisoč kupcev, ki so jo ubodli v prvem 
tednu. Dovolj daleč sem, da si upam izdelek 
pohvaliti, a čutim, da bi mu s preuranjenim 
opisom storil krivico. Raje mesec dni kasneje 
in takrat izčrpno ter samozavestno! Guattro 

Naslovnica je poletna in zelo podrobna. Tisto na pesku nista kanglica in lopatka, marveč vkopan enooki tentaklovec. 

gre ne pritegnejo zgolj na rovaš zabavnosti, 
marveč je del njihove privlačnosti v dosežkih. 
Marsikdaj so nagradice celo glavno gibalo in 
marsikdo se je zalotil, kako dejanja ponavlja le 
zavoljo zlate medalje, treh zvezdic ali boljšega 
časa. V stvarnem življenju žal nismo vselej tako per- 
fekcionistični. Zato so modreci pogruntali, da je moč 
človekovo prirojeno tekmovalnost, stremenje za bolj- 
šim rezultatom in zbiralništvo vključiti v vsakdanja 
opravila ter jih s tem popestriti. Ker gre za motivacij- 
ske mehanike, kakršne srečamo v špilih, se je tega 
pristopa oprijela označba igrifikacija. 

Primere srečamo na vsakem koraku, začenši z do- 
mačim okoljem. Matematični nalogi v zvezku se bo 
šolar izogibal, dočim bo v taisti kup računov na tabli- 
ci, obogaten z animacijo, pridobivanjem kronic in 
spletno lestvico, pri priči zagrizel ter se še posebej po- 
trudil. Na enak način lahko otroku prodaš skoraj vse, 
morda celo brokoli. A raba takih prijemov je mnogo 
širša od pedagoške. Nekatere firme so pehanje za na- 
videznimi nagradicami vpeljale v sistem merjenja sto- 
rilnosti zaposlenih, spet drugod pristop uporabljajo v 
izobraževanju. Nadalje nam gamificirajo življenje oko- 
liške naprave, recimo telefon, ki te ob fanfarah odliku- 
je za deset tisoč korakov, ali električni avto s simpa- 
tično udejanjenimi izzivi za eco-high-score znotraj 
skupnosti. 

Najbolj nam je igrifikacija poznana od trgovcev. V 
marketingu se je pričela že v analognih časih, še pre- 
den smo skovali besedo. Cikam seveda na kartice 
trgovinskih verig in letalskih družb, ki lojalnost nagra- 
jujejo s točkami in žlahtnimi čini. Zlati Lufthansin se- 
nator in Amwayev trojni diamant sta na primer ulti- 
matni kvest, nekakšen dragonborn potrošništva. Ko 
so nam zavladale mobilije in socialije, pa je recept do- 
bil krila. V spletni trgovini so kupci motivirani za pisa- 
nje mnenj o nabavljenih izdelkih, ker jim s tem raste 
rank ob avatarčku ... japijevski kofetkarji v Starbuck- 
su lahko s fočkanjem v omrežje Foursguare postane- 
jo 'župani' določene izpostave in dobijo skonto ... 
America's Army je že dvanajst let trajajoči propa- 
gandni projekt soldateske za mamljenje nabornikov 
skozi brezplačno računalniško igro ... In tako dalje. 
Neskončen je spisek primerov tega širokega novod- 
obnega pojma. 

Ko sem zadnjič pisal o gamificationu, sem bil do nje- 
ga kritičen, češ, da gre za sodobne načine, kako ko- 
renčkasto voditi ljudstvo. Drži, da tako bonbončkanje 
ne sme biti nadomestek za samomotiviranost in raz- 
log za nerazumno trošenje. Tudi pretirana poovčarje- 
nost napram pastirskim korporacijam, ki iz tega izha- 
ja, nam ne pritiče. Takisto se posluževanje špilavskih 
principov v resničnem življenju čuje nekam nenarav- 
no in narobe. Navsezadnje je skrajni primer igrifikaci- 
je celo serijsko streljanje po šolah. 

Kljub temu pa mehaniki pripisujem pozitivnosti, zlasti 
v osebnih servisih, ki se ne tikajo marketinga. Eden 
takih primerov je skrb za fizkulturo. Je že tako, da 
smo se ljudje, odkar nas več ne lovijo smilodoni, pole- 
nili. Večino časa ždimo na riti in žremo. Pomisel na fit- 
nes z izgovori spodimo, če pa se ga že lotimo, je to 
nedisciplinirano. Duh bi, a je meso šibko. No, kakor 
nas je tehnika obajsila, tako nam zdaj pri skrbi za či- 
lost pomaga. Recimo s telovadno videoigro, ki vadbo 
predstavi skozi privlačen in domač špilavni okvir. Du- 
hamorni počepi, sklece in trebušnjaki se ob 3D-grafi- 
ki in točkovanju pokažejo v drugačnih barvah in s 
smislom. Da je nekaj na tem, priča Nintendova pro- 
daja telovadne deske Wii Fit, ki je presegla 25 milijo- 
nov komadov! 

Malo manj gejmersko, a še vedno nespregledljivo igri- 
fikacijsko delujejo fitneserske mobilniške aplikacije in 
zapestnice, ki so se v zadnjih letih namnožile čez vse. 

UVODNJAK 


"Je že tako, da smo se ljudje, odkar nas več ne 
lovijo smilodoni, polenili. Večino časa ždimo na 
riti in žremo. Pomisel na fitnes z izgovori spodi- 

mo, če pa se ga že lotimo, je to nedisciplinirano. 

Duh bi, a je meso šibko. A kakor nas je tehnika 

obajsila, tako nam zdaj pri skrbi za čilost pomaga." 


To niso le pripomočki za obstoječe aktiviste, temveč 
resnični motivatorji, ki uporabljajo najbolj osnovne 
dosežkarske trike. In to uspešno, v kar sem se lastno- 
nožno prepričal. Kot reden tekač sem se leta dosledno 
držal polšesti kilometer dolge trase po pešpoti ob Ljub- 
ljanici. Nikoli nisem zbral dovolj elana, da bi progo 
podaljšal. Če se ne bi lotil članka o športnih pripo- 
močkih, bi pri tem bržda ostalo. Tako pa je za premik 
poskrbela že prva, nekajevrska telefonična aplikacija 
Runtastic. 

Šel sem nabijat kroge na Slovana in program mi je 
meril tempo, me glasovno obveščal ter bodril. Oči- 
vidno je delovalo, zakajti škileč v grafikone na zaslonu 
sem krog za krogom skušal preseči prejšnji odsek, v 
čemer sem vztrajal dobrih deset kilometrov oziroma 
47 minut. Pa je naneslo tako, da sem vsak naslednji 
dan dobil po eno novo fitnes zapestnico, zato sem v 
njihovem preizkušanju vajo na dušek ponovil trikrat, 
vsakič v želji premagati samega sebe včeraj. Nekateri 
nucniki namreč omogočajo, da vzameš pretekli ali 
kolegov rezultat kot izziv, nakar ti vmes sporočajo, če 
imaš prednost ali zaostajaš. ln zopet je pristop botro- 
val, da sem sam sebe prehitel za tri minute! (Ko bomo 
imeli špegle z obogateno resničnostjo, bo skoznje 
bržda mogoče videti celo duhca, sebe iz prejšnjega 
kroga, kakor ga poznamo iz dirkačin.) 

Takle maraton po četrtinah čez vikend ni slab dose- 
žek. Kot mi je pihal na dušo program, je rezultatu kos 
le nekaj odstotkov decev moje starosti. Nikov virtual- 
ni trener me je rafalno nadgradil s kar desetimi prizna- 


nji, kar sem, kot veleva komponenta igrifikacije, takoj 
delil s prijateljčki. Ako digitalij ne bi bilo, se podviga 
gvišno ne bi lotil. Ne bom rekel, da sem zavoljo tega 
drug človek, sem pa vesel in kanim trend oziroma 
dolžino trase nadaljevati. Ačivmenti vlečejo in še veli- 
ko jih imam zaklenjenih! :) 

Igrifikacijski pristop dokazano funkcionira tudi v pro- 
fesionalnem športu. Nogometaši s pridom uporabljajo 
servisa proizvajalcev športnih copat Nike in Adidas. 
Namen merilne tabletke v supergi je sicer statističen, 
vendar je softver narejen kot špil, v katerem se lik iz- 
popolnjuje na podlagi igralčevih dejanskih dosežkov. 
Fuzbalerji nato v slačilnicah, namesto da se mlatijo z 
brisačami, s temi virtualnimi avatarji na telefonu špi- 
lajo ulični nogomet eden proti drugemu. Novodobno 
merjenje 'komponent'. 

Sem slišal starošolske športnike, ki so zviška gledali 
na take reči, češ, sam od sebe se moraš pripraviti do 
telovadbe, ne skozi neke igrice. Prazne marnje. Spod- 
buda je na mestu in trenerji obstajajo z namenom. Ne- 
kdo, ki te strokovno motri, priganja, dokumentira in 
dejavno sili v napredovanje, je vselej dobrodošel. Če 
je ta skrit v žepnem ali zapestnem računalničku ter s 
polnim košem zvezdic in kolajn, naj bo. Igrifikacijsko 
telesno vzgajanje novih rodov se je komaj pričelo. Na- 
men posvečuje sredstva in cilj je zveličaven: boj proti 
hipopotamizmu! 


David Tomšič 


ravljična številka ni več sedem, temveč petsto. Petsto ljudi 
P zaposluje studio Bungie, avtorji serije Halo, ki so po ločitvi 

od Microsofta ohranili neodvisnost ter se povezali z Activi- 
sionom. In petsto milijonov dolarjev, 366 milijonov evrov, naj bi 
po prvih podatkih stala njihova večigralska strelska epopeja De- 
stiny. Cifro, ki jo je prijavil založnik, so razvijalci kasneje deman- 
tirali, rekoč, da znesek ni niti približno tak. Itak ni bilo jasno, kaj 
vse naj bi vseboval. Marketinške stroške? Razvoj z razširitvami, 
odvrtki, nadaljevanji, stripom, risankami in filmom? (Bungie so 
za to zainteresirani, saj jih še vedno boli izpuščena priložnost 
okrog filma Halo, iz katerega očitno ne bo nič.) Toda Activisio- 
nov šef Bobby Kotick je pač lisjak z zvezami v Hollywoodu - med 
posojevalce glasov je znovačil pritlikavca iz Igre prestolov -, ki 
obvlada. Ve, da se taka vsota dobro sliši in da ni medija, ki bi jo 
izpustil. Pozornost je bila vzbujena. Poti nazaj ni. 
V temelju bo Destiny arkadna prvoosebna streljanka, ki se okvir- 
no zgleduje po Halu. Že po zgodbi in okolici. Ne bomo se prese- 
lili v drugo svetovno vojno, ne bomo se šli teroristov proti solda- 
tom, ne bomo razpostavljali stolpičev ali v pavzi ukazovali sotr- 
pinom. Kakor v Master Chiefovih prigodah se bomo znašli v od- 
daljeni prihodnosti, sedemsto let od današnjika, kjer je človeštvo 
v nezavidljivem položaju. Od širitve po sončnem sistemu je osta- 
lo bore malo, saj nam je apokaliptični dogodek uničil vse koloni- 
je. Zdaj smo ljudje stisnjeni v zadnje mesto na Zemlji, ki ga varu- 
jejo skrivnostna vsemirska entiteta in bojevniki Guardiani. Na 
nas je, da začnemo novo obdobje kolonizacije in si povrnemo 
nadzor nad svetovi, ki so jih v naši odsotnosti zasedle grdofrisne 
alienske sitnobe. 
V igralnem smislu bomo svojemu vojščaku izbrali eno od treh 
ras (ljudje, vampirsko-angelsko vilinski Awokeni, rahlo demon- 
ski Exoji) in poklic. Rase bodo kozmetične, od službe pa bo od- 
visno marsikaj, od orožij do veščin. Tudi kariere bodo tri: lovci 
po zgledu Hana Sola iz Vojne zvezd, težko oboroženi in bolj sta- 
tični titani ter 'vsemirski čarodeji' warlocki. Vsaka bo imela sebi 
lastne sposobnosti, tako navadne v slogu dvojnega skoka kot po 
eno nadmočno, na primer dvig sebe v zrak s svetlobno anihilaci- 
jo vsakogar v bližini. Oja. Izbirali jih bomo v razvejanem drevesu 
veščin, kamor bomo po zgledu frpjev vlagali nabrane izkušnje. 
Veščine bodo določile, kateremu podrazredu bomo pripadali, in 


bodo prišle zelo prav v akciji. Ta bo hitra in ak- 
cijska, z veliko dirjanja in skakanja po zgledu 
Hala, temeljila pa bo na boju med igralci (PvP) v 
solo ali s sotrpini. Zraven tega obljubljajo enoi- 
gralski zgodbeni modus in vandranje z iskanjem 
skrivnosti in opravljanjem minikvestov. Ti naj bi 
bili zlasti primerni za zaposlene in očete, ki jim 
ob menjavanju plenic zmanjkuje časa. 

Še zanimiveje je, kaj vse nameravajo Bungie na- 
grmaditi na to osnovo. Destinyju pravijo 'stre- 
ljanka v deljenem svetu', kar pomeni, da se ne 
bomo podajali bojevat v kup med sabo ločenih 
nivojev, temveč v enotno dimenzijo, ki bo obsta- 
jala z nami ali brez nas. Od klasičnih mmojev se 
bo ločila po tem, da bomo sicer videli druge lju- 
di, vendar nanje ne bomo mogli vplivati, če ne 
bodo del naše misije. Po drugi strani ne bomo 
omejeni na zadolžitev, ki smo jo izbrali na začet- 
ku. Če se nam bo zahotelo, bomo med strelskim 
obračunom skočili v vesoljsko ladjo in odleteli 
na drug konec celine, kjer bomo pristali čisto v 


drugem obračunu. Vsak planet v sončnem siste- 
mu bo imel v slehernem trenutku množico misij, 
na katere se bomo lahko podali. Dosti truda pos- 
večajo raznolikemu in dobi primerno razpada- 
jočemu videzu prizorišč, med katerim bo denimo 
sesuta ruska vesoljska ploščad. Z njimi se na 
moč ubadajo tudi dizajnerji stopenj, da bodo ni- 
voji omogočali čimveč pristopov. Ker so halovs- 
ko izkušeni, ne dvomimo, da bo ta plat vsaj so- 
lidna. Jo pa bodo v večji meri izkusili lastniki 
playstationov, ki bodo deležni ekskluzivne vsebi- 
ne. Drugače bo igra spočetka konzolna, a se 
slišijo obeti, da naj bi prispela na PC. 
Bungie obvladajo in Destiny je špil, ki so si ga po 
lastnih besedah od nekdaj želeli ustvariti. Na 
preizkušeno strelsko mehaniko so nakopičili kup 
obetavnih, sodobnih elementov, s čimer je de- 
setletni oder postavljen in čaka. Na petsto sve- 
tov? (sn) 
Activision za PS4, xbox one, 
PS3 in xbox 360, 9. septembra 


julij 2014 


Legove nove kockasto- 
tablične igrače 


Starši dajejo otrokom neprestano v roke zaslone, da 
si kupijo čas zase, nakar se pritožujejo, da zombi- 
jaško buljijo v naprave. Mnogokateri mališan se sploh 
ne zna več otipljivo, kaj šele družabno igrati. Lego to 
še predobro čuti na svojem poslu. Digitalnost mu je 
zavdala, saj starejša deca sploh ne kocka več, zato 
skuša firma zasvojenost z računalnički obrniti v svoj 
prid. Poleti bodo tako izdali novo serijo Fusion, ki stap- 
lja plastiko s piksli. Fora kompletov bo v tem, da boš 
iz plastičnih gradnikov sestavil elemente, te pa nato s 
kamero preslikal v špil za tablico. 


Danci so fovš uspehu Skylanderjev in Disneyjevega 
programa Infinity. Upajo, da bo naveza plastične ig- 
rače in videoigte uspela tudi njim. 


Spočetka dospejo štirje seti za ceno okoli 35 evrov. V 
Town Masters bomo zidali različne hiške, iz katerih bo 
na zaslonu zraslo mesto. Z lego stričkom bomo nato 
opravljali kveste in izzive, od dostave pic prek gaše- 
nja požarov do lova na roparja. Slična gradilnica-za- 
bavnica bo Resort Designer, le da bodo tu v glavni 
vlogi 'frendice', konjički in delfini v turističnem leto- 
višču. Bolj fantovska bosta Create 6 Race z dirkami 
lastnih štirikolesnih umotvorov in Battle Towers, 
gradnja obrambnega stolpa zoper neprijazne oko- 
stnjake. Igre razvija kdo drug kot za legoigre speciali- 
zirana skupina TT Games. Delovale bodo tako z ipadi 
kot z androidnimi tablami. 

Po miselnici Life of George je to že drugi Legov po- 
skus stapljanja dveh svetov. Pristop je posrečen, ven- 
dar imamo občutek, da bo ob koncu dneva osemlet- 
nik večino časa zrl v tablico, in da bodo resnične koc- 
ke le izgovor. Oziroma da v špil ne bo moč preseliti 
čisto svojih kreacij. Po reklamnem filmčku sodeč bo- 
mo namreč od bajte sestavili le 2D-pročelje, pa še te- 
ga po določenih zapovedih. Kako posrečena bo ta 
dvokomponentnost, bomo videli pozno poleti. Upa- 
mo, da tudi na slovenskih policah. 


Lego pravi: "Zaresno sestavljanje, navidezni svet." 
Včasih smo se z lego bajtami igrali v zares, pri 
čemer smo naredili taprave, 3D, ne zgolj fasade. 


vetrojeb 2014 


Prihajata otipljivi in 
digitalni Magic 2015 


Višek priljubljenosti izmenjevalne igre s kartami Ma- 
gic: The Gathering je že davno mimo, toda namiznica 
ima še vedno zadosti ljubiteljev, da založnik Wizards 
izdaja nove in nove dodatke ter inačice. Osemnajste- 
ga ta mesec tako izide že šestnajsti 'core set', osnovni 
nabor, s 165 fantazijskimi podobicami, kamor so na- 
mešani tako stari favoriti v slogu Serra Angela in Sen- 
gir Vampira do novejših izgruntavščin. Mednje sodijo 
mitski Planeswalkerji, ki pridejo na bojišče s števci 
zvestobe, delujočimi kot blažilniki poškodb in valuta 
za sposobnosti ... Paragoni, ki vplivajo na bitja do- 
ločene vrste ... in čarodejske palice - artefakti, ki da- 
jejo življenjske točke. Med njimi bo štirinajst kart, ki 
so jih oblikovali zunanji sodelavci iz sveta videoiger, 
med njimi Richard 'Lord British' Garriott, vodja dizaj- 
na World of Warcrafta Rob Pardo in izvršni producent 
serije Fallout Brian Fargo, in karta Waste Not, ki jo je 
udejanjila magična skupnost. 


M 2- Wall of Fire gets 1/40 until end 
|] of turn. 


M AM erey is for ikose reko keep their 


V 'core setih' se novosti mešajo z večnostmi. Med 
prve sodi Waste Not, dočim je Wall of Fire ena sta- 
rejših kart. In pri rdečuhih manj uporabljanih. 


Partije, omejene na Magic 2015, znajo tako biti kar 
raznolike in pisane. A to bo večina izkusila iz digital- 
nih inačic, in to ne iz Magica Online, ki je po draginji 
enak fizični verziji. Ta je z boosterji, ki stanejo po 5 
evrov, žafransko draga. Zategadelj se mnogi obračajo 
k 10-evrski tekmovalni okleščenki Duels of the Pla- 
neswalkers, ki že leta uspešno izhaja za številne plat- 
forme, od PCja prek konzol do mobilij. Le dan po izi- 
du tega Jokerja tako na Steam pride izvedenka 2015. 
Ta vnovič ne bo omogočila enako svobodne tvorbe 
lastnih kupčkov kot Magic Online, saj je bazen kart 
veliko bolj omejen. Bo pa tako kot v v.2014 moč vse- 
eno sestaviti svoj deck in ga preizkusiti tako v novi 
kampanji kot v spletnih obračunih. Špil bo vseboval 
tudi obširen tutorial za nepoznavalce, kar je v redu, 
saj je Magic bolj zapleten od konkurenčnega Hearth- 
stona, ki je že presegel deset milijonov strank. 


Digitalni Magic 2015 bo imel med drugim novo, bolj 
ostro in estetsko minimalistično podobo. Kupil ga 
boš lahko dan po izidu tega Jokerja. 


7 


Od nekod izbruhnil Primal Rage 2 
Sredi devetdesetih je bila v igralnicah in 
tudi doma kar priljubljena od strani gle- 
dana pretepačina Primal Rage, v kate- 
ri so se krvavo mlatili digitalizi- 
rani dinozavri. Mogočno se je 
šušljalo o nadaljevanju, ki pa je 
poniknilo neznanokam in postalo 
minikvest za retrozbiralce. Leta 
2012 je na YouTube prispel posne- 
tek igranja, pred nekaj tedni pa se 
je v eni od ameriških igralnic (ja, še 
obstajajo!) pojavil delujoč avtomat Pri- 
mal Rage 2 z nedokončano inačico špila, ki se mu je 
Atari odpovedal še med razvojem. Dvojka je opazno 
drugačna od prvenca, saj se v njej spopadajo ljudje, ki 
se le občasno spremenijo v velikanske kuščarje. Se- 
veda je reč daleč od dokončne, a fino bi bilo, če bi ne- 
kdo vložil še nekaj soldov in izdelavo pripeljal do kon- 
ca. To ziher ne bo Atari, ki je junija obelodanil novo 
strategijo — osredotočili se bodo na "družabne kazino- 
je, kockanje, YouTube in istospolno skupnost." Ne, 
tudi mi ne moremo verjeti 


The Last of Us Remastered za playstaion 4 


HD-predelave so v modi in še ena visokoprofilna nas 
čaka koncem meseca. Tedaj na playstation 4 prispe 
občutena uspešnica s PS3, Last of Us. Popotovanje 
mlade Ellie in njenega bradatega zaščitnika Joela sko- 
zi zombijsko razdejano Ameriko bo na močnejši kon- 
zoli teklo v 1080p s šestdesetimi sličicami na sekun- 
do. Teksture bodo lepše in na likih ter okolici bo mno- 
go več podrobnosti. Takisto bodo pridodane vse več- 
igralske karte in samotarska razširitev Left Behind, 
kar bosta dopolnila glasovni komentar ustvarjalcev in 
možnost ogleda vseh vmesnih sekvenc v enotni obli- 
ki. Bo to zadosti za igro, ki jo bodo tržili za polno ce- 
no? Bomo videli. Znabiti bomo imeli pripombe, saj bo 
špil vsebinsko in umetnopametno enak. 


Roh Pardo zapušča Blizzard! 
Nemara si pri Blizzardu res delajo utice iz novcev in 
naročajo dizajnerske čoperje. Toda v začetku meseca 
jih je zapustil ključni član: Rob Pardo, kreativni direk- 
tor in snovalec Warcrafta 3 ter World of Warcrafta. 
Njihove orke sicer bolj povezujemo s Chrisom Metze- 
nom, ker je na papir izlil njihovo podobo. A igralni sis- 
tem je udejanjil prav Pardo. Studiu se je priključil pred 
sedemnajstimi leti pri razvoju Starcrafta, pri dodatku 
Brood Wars je bil že vodja. Nato je stal na čelu War- 
crafta 3, vrhunec pa je bilo rojstvo WoWa. Pardo je 
kot gozdni vilin v EverOuestu poveljeval najuspešnejši 
gildi Legacy of Steel in ra- 
vno njegove izkušnje so bot- 
rovale, da se je WoW zgle- 
doval po EverOuestu. Kaj je 
vzrok odhoda, ni jasno; na- 
zadnje se je možakar ukvar- 
jal s prihajajočim dodatkom 
Warlords of Draenor. Pravi, 
da namerava ostati v branži. 


Obeta se ročna Steamova konzola 

S Steamovimi napravicami želi Valve priti v dnevno 
sobo, a ker imajo snovalska podjetja proste roke, se 
vmes najde kaj pogumnejšega. Ameriška firma Steam- 
Boy Machine Team želi Paro položiti v naše dlani z 
ročno konzolico steamboy, katere koncept so bežno 
pokazali na zadnji dan E3ja. Navidez bo podobna viti, 
le da jo bosta namesto gobic krasili dve dotikabilni po- 
vršini s predvidenega Parinega joypada, žgečkljivi za- 
slon pa bo petpalčen. V notranjosti naj bi tiktakal štiri- 
jedrni procesor z integrirano grafiko, štirimi gigabajti 
rama ter 32 GB kartico vrste flash. Gizmo bo šibkejši 
od obteleviznih, napovedujejo pa, da naj bi kljub temu 
zmogel 'poganjati večino Steamovih naslovov'. Izid 
napovedujejo za prihodnje leto, če verjameš. Dokler v 
divjini ne uzremo vsaj prototipa, smo skeptični. 


Ognjefon iz Amazonije 


Amazon že lep čas ni zgolj spletna knjigarna, marveč 
je njen ustanovitelj Jeff Bezos posel v dveh desetletjih 
neverjetno razširil. Sprva na druge medije, nato na 
splošno trgovsko blago, nakar se je leta 2007 pred- 
stavil še kot izdelovalec hardvera. A četudi je firma iz 
Seattla odtlej nanizala vrsto e-bralnikov kindle, tabli- 
co in še televizijski set-top box, so ti onegaji v resnici 
le odjemalci za njihovo primarno dejavnost: prodajo 
knjig, filmov in glasbe. Zato mnogokrat železnino 
tržijo pod ceno, saj zaradi zaprtosti okolja ni bojazni, 
da bi uporabniki vsebine kupovali drugod. Odjemals- 
ki zgodbi sledi sveže najavljeni fire phone. 


Novo življenje za tisoč računalnikov 

Društvo Duh časa, o katerem smo v Jokerju že pisali, 
med drugim od leta 2011 vodi projekt Računalniki za 
socialno ogrožene. Iz odsluženih PCjev in komponent 
ustvarjajo delujoče mašine in jih podarjajo tistim, ki si 
nakupa ne morejo privoščiti. V tem času so jih oddali 
že tisoč! Ob tem mejniku so v bioparku Nivo pri Žalcu 
koncem junija organizirali piknik, ki je bil več od za- 
bavnega druženja. Na njem so namreč podarili nadalj- 
njih dvajset računalnikov, udeleženim predstavili dis- 
tribucijo Linuxa Ubuntu, zraven pa povabili pridelo- 
valce ekološke hrane. Ob tem so opozorili, da jim naj- 
bolj primanjkuje trdih diskov, kajti veliko podjetij ima 
varnostno politiko, da je treba rabljene podatkovne 
nosilce uničevati. Če imate v predalih odvečen disk, 
jim ga le darujte, ne bodo pa se branili niti drugih 
komponent. Kako to storiti, najdete na Duh-casa.si. 
Nek šolar bo tako nemara prišel do Wikipedije. 


Jebeš ipad 
Dolgo so ga napovedovali, zdaj je končno prišel. ILF, 
proizvajalec najbolj znane spolne igračke za fante, fu- 
kalnika fleshlight, je predstavil ohišje launchpad. Ro- 
bustni gumijasti onegaj je namenjen združitvi ipada in 
njihove znamenite umetne češplje. V produktu ni vi- 
soke tehnologije, ki bi dogajanje na zaslonu kakorkoli 
sinhronizirala s penetrativnim dogajanjem, marveč 
gre le za nosilec, s katerim ustvariš neinteraktivno 
drkpostajo z zaslonom. Niti namenskih videoposnet- 
kov še ni v ponudbi, primerne boste morali poiskati 
sami. Je pa zato launchpad dokaj poceni, le 25 evrov 
hočejo zanj. Združljiv je z vsemi modeli fleshlighta, 
dočim je tablični del narejen po merah ipada 2 in no- 
vejših. O enaki posteljici za androidne naprave ne raz- 
mišljajo, ker je oblik in velikosti preprosto preveč. Ka- 
kor smo odprti za novotarije, menimo, da dotični pro- 
dukt h kvaliteti igranja s samim 
sabo ne bo pripo- 
mogel. Miniaturna 
slika na ekranu ti 
da najbrž občutek, 
da nateguješ barbiko 
namesto konkretne de- 
kline. Ampak hej, morda 
kdo fantazira ravno o tem :). 


Fire phone navzven ni nič posebnega, navznoter pa 
je genialen zaokrožek vsega, kar nuca povprečen 
Američan. Zaradi povezave z eno največjih trgovin 
nudi dobesedno kruh in igre iz naslonjača. Amazon 
si obeta, da bodo ljudje prek njega v prihodnjem 
letu opravili za dve milijardi dolarjev nakupov. 


Telefon, ki bo v ZDA naprodaj 25. julija, v Slovenijo 
zelo verjetno ne bo nikoli prišel. Pač nismo znotraj 
Amazonovega celovitega ekosistema, ki je na voljo le 
v nekaj državah. Vseeno ima naprava mnogo intere- 
santnih rešitev, ki jih velja vpogledati. Ekran sicer ni 
avtostereoskopski, kakor je bilo namigovano, a se 3D 
v povezavi z njim vseeno omenja. Prikazuje namreč 
tako imenovano dinamično perspektivo, ki sliko pro- 
storsko prilagaja glede na opazovalca in položaj tele- 
fona. Premakneš glavo vstran in ikonice ali grafika na 
ozadju ali hodnik v igri se bodo temu primerno obrni- 
li. To omogoča naveza štirih pročelnih kamer, ki mot- 
rijo glavo, in seveda nagibometrov. Učinek globin- 
skosti naj ne bi bil zgolj kratkotrajen gimmick, mar- 
več dolgoročno zabaven in mestoma koristen ele- 
ment. 

Večjo uporabniško vrednost bo imel Firefly, servis za 
prepoznavo izdelkov, čemur je namenjena lastna st- 
ranska tipka. Potreben je samo škljoc embalaže, na- 
slovnice ali črtne kode in Kresnica sama spozna škat- 
lo lego kock, glasbeno zgoščenko, kozarec nutelle, 
pralni prašek ali knjigo. Pogrunta tudi sluhano pesem 


Celotno okolje, naj gre za ikone, zemljevide ali za- 
klenjen zaslon, je izdelano po globinskih slojih. 
Nagibanje glave oziroma mobilnika ustvarja zani- 
mive tridimenzionalne učinke in omogoča vme- 
sniške funkcionalnosti, recimo listanje knjige, sk- 
rolanje pagine ali pogled za vogal v 3D-špilu. 

in celo film ali nadaljevanko. Na predstavitvi je Jeff 
posnel par sekund Game of Thrones in je telefon v hi- 
pu izvrgel epizodo, točen čas dotičnega posnetka in 
popis vseh igralcev v kadru. Namen čarovnije je ja- 
sen: Amerikanec bo z naknadnim klikom vrtno kosil- 
nico, kosmiče in tri pare spodnjih gat instantno na- 
ročil z Amazona. 

Telefon žene na Androidu 4.2 osnovan Fire OS. Zanj 
je pisanih okoli 230.000 aplikacij, do Googlove tržni- 
ce pa ne more dostopati. Amazon vseeno ni izključil 
konkurence, zato imajo vse njihove naprave odjemal- 
ce Huluja, Netflixa in podobnih. Androidno poreklo je 
dobro skrito za drugačnim, v prenekaterem pogledu 
posrečenim vmesnikom. Mnogo malenkosti, pred- 
vsem krajšnic, je domiselnih, okoliš pa je pisan na 
kožo navadnemu (ameriškemu) uporabniku. Tak bo 
še kako čislal Mayday, zastonjsko 24-urno pomoč 
klicnega centra, ki bo reševala čisto vsakdanje teža- 
ve. Ugotovili so namreč, da veliko ljudi na svojem te- 
lefonu sploh ne zna vklopiti bluetootha ali izklopiti 
roaminga. Lepa gesta je še neomejena oblačna špaj- 
za za fotke. 

Ognjefon ni vpadljivo oblikovan, niti ni hardverski 
presežek. Žene ga stari snapdragon 800 pri 2260 
MHz, 4,7-palčni LCD pa šteje le 720 pik po širini. 
Razširljive shrambe nima, tako da pride v 32 in 64 gi- 
gabajtni izvedenki. Vseeno nekaj železninskih adutov 
ima. Jeff je posebej izpostavil kakovost izdelave, go- 
rilje steklo spredaj in zadaj, stereoozvočenje ter mag- 
netne slušalke s ploskim kablom, ki se baje ne vozla. 
Poudarek je na fotografiji, ki naj bi bila zaradi najbolj- 
šega mehanskega stabilizatorja jasnejša od S5 in 5S. 
V 13 milijonih pikslov! 


Prepoznavalnik Firefly ni le za polnjenje nakupo- 
valnega listka, marveč pozna umetniška dela, bere 
vizitke in naslove ter samodejno kaže podatke z 
IMDBja ali Wikipedije. Marsikaj od tega smo že vi- 
deli, vendar je na fire phonu zaradi namenske tip- 
ke, hitrosti in pristopa videti v resnici uporabno. 


Čeprav Amazon bojda lastne delavce izkorišča, se 
izogiba davkom in peha v pogibel knjigotržce širom 
sveta, se do strank vede korektno. Kakovosten servis, 
obilna ponudba in dobre ceno mu večajo priljublje- 
nost iz leta v leto. Kupcev dumping pač ne moti. Zato 
ni čudno, da ima njihov naročniški paket Prime, ki za 
pavšalni znesek omogoča neomejeno zrtje in sluhanje 
ter druge ugodnosti, že dvajset milijonov uporabni- 
kov. Njihov hardver lepo pokaže, kakšna je moč eko- 
sistema, kjer je vse pod eno streho in karseda prija- 
zno uporabniku. Takega ima edino Apple, dočim vse 
ostale fabrike štancajo zgolj silicij, nakar naprave pol- 
nijo s servisi z vseh vetrov. Zato bi znal biti fire fon 
uspešnica, le cena je nekam presenetljiva. Prodajajo 
ga namreč za 650 dolarjev plus davek, kar je dražje 
od galaksije S5 in iphona 5S. Vašingtonci ga sicer 
lahko plačajo 200 $ ob dvoletni vezavi, a vseeno. 


Julij 2014 


Jeseni playstation TV, 
nova mikrodrkalica 


Propadla mikrokonzolica owyja in razne multimedij- 
ske obtelevizorčniki tipa apple TV, Amazonov fire TV 
in roku vendarle niso konkurenca zaresnim konzo- 
lam, kajneda? Morda na prvi pogled in vsaka posebej 
ne, celotno področje teh škatlic pa vsekakor. Vsaka 
taka poceni in enostavna priprava, tudi tablica, je pri 
nezahtevni publiki tekmica playstationu 4. In trojki 
navsezadnje. Zato so se pri Sonyju odzvali na trend in 
lani na Japonskem ter okolici splovili lastno mikro- 
konzolo PS vita TV, prepakirano vito brez ekrana in s 
TV-izhodom 1080i. Z njo so pokrili pretežen del vz- 
hodne Azije, vključno z Indonezijo in Kitajsko, vendar 
o prodajnih številkah ne poročajo. 

Zdaj so napravo namenili še tej strani Urala, pri če- 
mer so jo preimenovali v playstation TV. Ob septem- 
brskem izidu bo brez igralnega ploščka in skoraj nuj- 
ne pomnilniške kartice stala 100 evrov. Delovala bo z 
obema dualshockoma, trojko in štirko, in bo gnala 
večino vitinih naslovov, bodisi z modrih kartic, bodisi 
v digitalni distribuciji. Izvzete so tiste, ki se preveč 
opirajo na dotikabilnost, mikrofon ali kamero. Žal so 
med njimi Metal Gear Solid HD, Tearaway, Gravity 
Rush in celo Uncharted: Golden Abyss. Vseeno so 
Azijci nad igranjem navdušeni in mnogokatera igra 
pride do izraza šele na velikem zaslonu. Slednje naj- 
brž ne velja za nizkorazločljive titule s PSPja in PSXa, 
ki so ravno tako dostopne. 


Playstation TV je mala naprava, manjša od mobil- 
nika, katere videzu pa zavdajo do štirje kabli: obve- 
zna HDMI in napajalni ter opcijska mrežni in USB- 
polnilni za joypad. Je pa zato neslišna! 


Onegaj bo oziroma že omogoča tudi pretočno igranje 
s playstationa 4. V dnevni sobi prižgeš veliko konzolo, 
nakar neproblematično špilaš na televizorju v drugem 
prostoru. Dodaten adut bo naročniški servis Playsta- 
tion Now, ki bo prinesel igranje orenk naslovov s 
playstationa 3 iz oblaka. Noče pa biti škatlica zgolj ig- 
ričarska priprava, zato bo ponujala druge možnosti, 
kot so Facebook, YouTube in Hulu. Azijska vita TV s 
tem sicer ne obiluje in uporabniki se pritožujejo nad 
neuporabnim brskalnikom. Morda bo evropska verzi- 
ja prinesla kaj več. Vsekakor se playstation TV čuje 
dobro, tako kot edina konzola v nezahtevnem gospo- 
dinjstvu, kot v vlogi naprave za v otroško sobo, da 
mulčad ne tika fotrove pees štirke. 


Alienwarova Parina škat- 
la sprva brez SteamOSa 


Valve je s sodelujočimi firmami v začetku leta javnos- 
ti pokazal otipljive primerke famoznih Steamovih na- 
prav, steam machines. Spomnimo: na njih bo tekel li- 
nuxovski operacijski sistem SteamOS, namen pa je 
vsebino priljubljenega servisa za digitalno prodajo 
iger pripeljati v dnevne sobe oziroma na televizorje. 


vetrojeb 2014 


Neposredna konkurenca konzolam, torej. Med prika- 
zanimi je izstopal Dellov predlog pod značko Alien- 
ware. Tvrdka ima s takim formatom že izkušnje, saj 
prodaja malo gejmersko računalo X51. 

Januarski prototip so pri Dellu razvili v računalniško 
konzolo z imenom alpha. Dospe v jesenskem času, 
toda (še) ne kot steam machine! Valvu se je namreč 
tako pri operacijskem sistemu kot kontrolerju zalomi- 
lo. Ker je SteamOS izdelan na Linuxovi osnovi, je tre- 
ba igre zanj prirejati. Proces je počasnejši od pričako- 
vanega, saj naj bi bilo prilagojenih šele nekaj sto od 
prek tri tisočih naslovov na Steamu. Tudi sovastega 
igratorja ne uspejo spraviti v končno zadovoljivo obli- 
ko. Zaradi tega so izid obojega zamaknili v prihodnje 
leto, s čimer so pošteno pokvarili načrte načrtoval- 
cem Steam mašin. Ti so splovitve planirali že za le- 
tošnje poletje, vendar bodo morali čakati do 2015. 
Razen Della, kjer so se odločili, da alpha pride letos, 
naj se zgodi karkoli. Na primer, da Gabe shujša. 


Škatla bo po dolžini in širini merila slabih osem- 
najst centimetrov, občutno manj od xboxa one in 
PS4. Na začetku bo podpirala do štiri joypade ali 
poljubno kombinacijo s tipkovnicami in miškami. 


Zato bo imela naprava ob splovitvi Okna 8.1, kasneje 
bo moč naložiti Parin sistem. Sprva bo priložen brez- 
žični kontroler za xbox 360, razumela pa se bo tudi z 
onim za PS3. Notranjost bo prilagodljiva in izmišlje- 
vati si bo mogoče med Intelovimi procesorji core i3 
do i7, ki jim bosta dodeljena štiri gigabajte rama in 
trdninski disk. Posebnost bo grafična kartica, vgraje- 
na v ploščo in je ne bo mogoče nadgraditi. Dell jo 
snuje skupaj z Nvidijo, saj bo v njej tiktakal čip iz naj- 
novejših geforcev. Kako močna bo, nočejo govoriti, 
pravijo le, da "bo alpha po zmogljivosti primerljiva s 
xboxom one ter peesštirko ob nižji porabi in nekaj 
manjših dimenzijah." Uganka je, kako hitra bo najce- 
nejša izvedenka s corom i3, ki bo veljala 550 evrov. 
Močnejše bodo dražje. 

Moč bi bilo razdreti marsikatero pikro na račun smi- 
selnosti teh Steamovih mašin, ki dajejo vnemar PCje- 
vo največjo prednost, odprtost. Zamude operacijske- 
ga sistema in joypada na vse skupaj mečejo kaj slabo 
luč. A vsaj za alpho je videti, da bo prilagodljiv, zmo- 
gljiv računalniček in ne bo za v koš, tudi če Valve s 
svojo strategijo pogrne. 


Osrednja zanimivost igratorja bosta površini za 
čohanje, ki združujeta funkcije touchpada in gobi- 
ce. Dotikabilni zaslonček se je že januarja izgubil. 
Vzrok za najnovejšo zamudo naj bi ležal v izpopol- 
njevanju baterije in brezžičnega delovanja. 

EPSON 


EXCEED YOUR VISION 


NATISNITE VEČ 
PLAČAJTE MANJ 


Epson L800 


Tiskalnik s kartušnim 
sistemom je idealen za 
tiskanje fotografij, saj 
vsebuje dovolj črnila za 
1800 fotografij. Omogoča 
tisk na medije 
/DVD) 


Distribucija: Avtera d.o.o. 
Utjska cesta 259, 1281 Ljubljana-Dobrunje, www.avtera.si 


LARA CROFT AND THE TEMPLE OF OSIRIS Sguare Enix za PC, PS4 in XBO, jeseni Ker se bo Lara na prihodnjo veliko odpravo podala šele sredi 2015, ima čas za mi- 
mogredno pustolovščino v Egiptu. Temple of Osiris bo nadaljevanje posrečenega odvrtka Guardian of Light, torej predočen v izometrični perspektivi in spominjajoč na Diablo 
oziroma Gauntlet. Vnovič bo poudarek na enozaslonskem sodelovalnem večigralstvu, to pot s štirimi razno-liki. Poleg Lare in njenega arheološkega kamerada bosta v vodu 
božanstvi Hor in Izis. Skupni cilj bo oživitev Ozirisa, ki lahko edini premaga zločestega boga Seta. Vsebina bo torej nadnaravna, z mnogo kreaturami iz folklore ob Nilu. Nekaj bo 
streljanja in zamahovanja, malo skakanja in plezanja, veliko pa ubadanja z ugankami, sistemi ogledal, kamnitimi bloki ter starodavnimi mehanizmi. Vsi izzivi se bodo prilagajali 
številu igralcev. Kot v Lego špilih bo mogel prijatelj vskočiti kadarkoli, pri čemer pa bo moč Seta in njegovo vojsko skarabejev poraziti zgolj z Laro. Videti je jako obetavno. (lf) 


' ei — 


HYRULE WARRIORS Tecmo Koei -- Nintendo za wii U, 
septembra Nintendo v sodelovanju s Tecmom razvija Hyru- 
le Warriors, odvrtek Zelde, ki deluje kot preštrihana različica 
Dynasty Warriors. Ta niz tretjeosebnih sekljačin neskončnih 
čet sovražnikov temelji na knofodrku, ki postavlja potrplje- 
nje pred spretnost in Japoncem sede dosti bolj kot nam. 
Dogajanje bo postavljeno v znano deželo Hyrule, igral pa 
boš kot Link, princesa Zelda, njena zaščitnica Impa ali 
mačkasta Midna, ki se je spomnimo iz Twilight Princess. Šlo 
bo takisto v dvoje, kjer bo pomagač zrl v gamepadov za- 
slon. Deček v zeleni tuniki bo poleg meča uporabljal 
značilne bombe, loke in še marsikatero krepelo iz svoje 
mnogovrstne orožarne. Horde jeklofutra bo nad junake 
pošiljala coprnica Cia, ki se je zatrapala v Linka in zaradi ne- 
voščljivosti pobezljala. Upamo, da bo bojevanje manj brez- 
glavo, kot smo vajeni od temeljnega niza Warriors. Ker nad 
hecno zmešanko bdi Eiji Aonuma in jim pomaga proslavlje- 
ni Team Ninja, se zna izcimiti kaj mnogo boljšega. (kv) 


DREADNOUGHT Grey Box za PC, 2015 Plačniški model free to play se je razširil v malone vse žanre ... razen v večigralske naslove z gromozanskimi vsemirskimi križarkami, 
obloženimi z railguni in taktičnimi jedrskimi izstrelki. A da takih iger ni? No, Dreadnought bo že ena. Predstavljati si gre World of Tanks v vesolju - kratke bitke med ekipama 
igralcev, ki bodo iz tretje osebe upravljali vsak s svojim vesoljskim kolosom. Moč bo odrejati krepitev ščitov ali njihovo upadanje na račun močnejšega potiska, pa usmerjati ba- 
terije težkih kanonov in salve torpedov. Skozi spopade bo posadka nabirala izkušnje, dočim bomo plovila nadgrajevali in odklepali nove vrste. V testni inačici na sejmu E3 je bi- 
lo prisotnih pet izvedenk barkač, v končni naj bi jih bilo več ducatov. Obljubljajo tudi enoigralske kampanje, toda kot vemo, je pri F2P vselej trdno v ospredju večigralstvo. (ag) 


—a— 


Moni H ho 


ODDWORLD: NEW 'N' TASTY Oddworld Inhabitants za PC, PSA XBO in wii U, 23. julija Serija od strani gledanih ploščadnih ugankaric Oddworld je bila od 
samega spočetka nekaj posebnega. Simpatična mudokonska pokveka Abe, ki je reševal sotrpine, preden bi jih predelalil v konzerve hrane, se je prikupil vsako- 
mur. Zal Novi 6 Slastni ne bodo pričakovani peti del serije, marveč predelava izvirnika. Znova se bomo torej podali na pot osvobajanja zasužnjenih Mudokonov, 


ki nam bodo v gosjem redu sledili do portala in ob tem izdatno umirali. Abe namreč nima orožja, le začasno lahko skoči v glavo katerega od tiranskih nasprotni- 
kov Sligov in z njihovo brutalnostjo odstrani oviro. Spet drugič bo tiholazil ali rešil uganko, glede na število rešenih kolegov pa bomo uzrli dva možna konca. Av- 
torji Just Add Water pravijo, da ne bo šlo le za prebarvan izvirnik, kajti izboljšati kanijo prav vsakega od gradnikov igre, kakor pritiče novi generaciji hardvera. (gt) 

TAKE ON MARS Bohemia za PC, jeseni Če moraš vedno 
divjati, streljati in tekmovati, tale Mars ni zate. Simulacija zavze- 
manja rdečega planeta bo namreč brez laserjev in vesoljskih na- 
cizombijev. Sprva bomo četrti kamen od Sonca napadli z mali- 
mi roverji, na kraju pa nanj poslali človeško odpravo. Igranje bo — 
sestavljeno iz mnogih misij, skozi katere bo naš projekt pridobi- | 
val finance in napredoval. Razvejano drevo raziskav bo omo- 
gočilo modularen razvoj in opremljanje vozilca. Recimo s kame- 
rami, antenami, baterijami ali z novim firmwarom za kromato- 
grafsko tipalo. Čeprav bo vse skupaj jako znanstveno in bomo 
mogli kukati čez robove zaresnih kraterjev ter se vkopati v me- 
hak pesek resničnih marsovskih morij, višek realizma to ne bo. 
Navsezadnje rover ne bo robot, marveč ga bomo neposredno 
vodili. To je v resnici nemogoče, kajti signal do sosednjega pla- 
neta potuje od štirih do enaindvajsetih minut. Jemanje vzorcev 
D marsovske rje je že mogoče prek Steamovega early accessa. 
z Večji podvigi, kot sta iskanje vode in namigov na obstoj življenja 
ter pripravljanje sveta na naselitev, pa pridejo v končni verziji. (f) 


FABLE LEGENDS Microsoft za xbox one, 2015 Vi- 
zionarsko-nakladaškega Petra Molyneuxa ni več pri 
Lionhead Studios in njegovo dete Fable bo dobilo dru- 
gačno obliko. Še vedno bo šlo za FRP, a namesto z 
zgodbo podprtega in samotarskega bomo deležni inter- 
netnega in sodelovalnega. Izbrali bomo lik s seznama 
tipskih poklicev, kot so tank, čarodej in malopridnež, 
ter v navezi z do tremi drugimi ljudmi iz pogleda od za- 
daj klali pošastke v nizih kratkih misij. No, 'obglavljeni' 
Levjeglavci ne načrtujejo še enega ukalupljenega co-op 
rpgja. Bojevanje so se namreč namenili pomešati s tak- 
tičnim pristopom iz Dungeon Keeperja. Štirje igralci ne 
bodo združili moči proti računalniški (nes)pameti, tem- 
več proti petemu, ki bo nastopil kot gospodar temnice. 
V realnem času bo postavljal bombe in pasti, načeloval 
zlobnjakom in zapiral vrata - bodisi na konzoli, bodisi 
na tablici. Ta plat bo bolj spomnila na branjenje s stol- 
| piči, dočim bo četverica igrala akcijski frp. (sn) 


u 


E UEL! 2K Games za PC, PS3 in xbox 360, jeseni Tretji naslov v seriji ne bo polnopravna troj- 
-. marveč bolj odvrtek. Namesto pri Gearboxu ga sestavljajo v hiši 2X Australia, časovno pa se bo dogajal med enico in dvojko. 
Spremljali bomo vzpon negativca Handsome Jacka na vrh korporacije Hyperion, največji hec pa bo, da bomo igrali v vlogi njegovih 
pribočnikov! Spet jih bo četverica, vseh takisto znanih od prej. To bodo atentatorka Athena; inženir Wilhelm, tedaj še v človeški po- 
dobi in brez na ksiht prišvasanih tračnic; šerifinja Nisha; in sam originalni robotek Claptrap. Lahko smo sigurni, da bo špilanje spet 
vsebovalo pobezljano strelsko akcijo, ki jo bo Pre-Seguel peljal v breztežnost na Pandorini luni. Dodaj dialoge z usekanimi osebki in 
grmadenje petih kvadriljonov različnih pušk na hrbtu, pa dolgčasa ne bo. To pot bodo med krepalicami končno laserske. (ag) 


abraš; $ 
Isti Pi 


DEVIL'S THIRD Nintendo za wii U, letos Oče no- 
vodobnega Ninja Gaidena, Tomonobu Itagaki, z novo 
skupino Valhalla dejansko kuje nekaj, kar ni povsem 
podobno krvavim odpravam nindže Ryuja. Devil's 
Third, ki je ekskluziva za wii U in je narejen v pogonu 
Darksiders 2, bo moderna tretjeosebna streljanka s pri- 
dihi drugih žanrov. Špil, ki se bo odvijal v od vojne raz- 
NA k z ŠN " 4 NAŠ. dejani prihodnosti, se bo opiral na rešetanje tako na 
1 odprtem kot izza zaklonov. A ta pristop bo moč skom- 
binirati z dvema drugima - golopestnim mlatenjem so- 
vražnikov po gobcih in sekanjem po zgledu Gaidena. 
Sliši se divje, kaotično in nekaj, kar je težko uravno- 
težiti, a Itagaki se glede tega ne sekira pretirano. Zanj 
sta važnejša nenehno dogajanje s špricanjem krvi in 
velikimi eksplozijami ter aziatsko krneki humor, ki ga v 
samotarski kampanji ne bo manjkalo. Le-to bo dopol- 
nilo tekmovalno večigralstvo, kjer se bodo v časovno 
omejenih arenah česnile glave in podirale bajte. (sn) 


oa 


Deep Silver za PC, XBO in PS4, 2015 Prvoosebna streljanka Homefront je ostala v spominu le po bizarnem zapletu, ko so Severni Ko- 
rejci zasedli Združene države. Cryteku je bila štorija tako všeč, da je po propadu THOja ime odkupil in snuje dvojko v predrugačeni obliki. Še vedno bo FPS in Korejci bodo za- 
rejeni v Severni Ameriki. Toda v dveh letih od enice izgubijo zahodno obalo, zato se bo Revolution dogajala na vzhodu, v Philadelphiji. Predvsem pa ne bo linearna, marveč svo- 
bodnjaška igra v slogu Far Cryja 3! Poševnooki okupatorji bodo pozirali z visokotehnološkimi orožji, kot so brezpilotna letala, dočim jim bomo mi gverilsko metali molotovke. 
Naš junak Ethan Brady bo moral skozi organiziranje tovrstnih podtalnih napadov postopno izgraditi močno uporniško celico, ki bo zmogla poševnookce nagnati domov. (ag) 

S] 03 ; ii 24 w 
TRANSFORMERS UNIVERSE Jagex za PC, jeseni Naslednji projekt av- 
torjev masovščine RuneScape so roboti iz znanega Hasbrovega sveta. Igra je 
po njihovem sorte MOTA - Massively Online Tactical Action in jo opisujejo 
kot zmes Team Fortressa 2 ter dvobojevalnega dela World of Warcrafta. Spo- (ii 
padali se bodo seveda Autoboti in Decepticoni, pri čemer bosta obvezna tim- 
sko delovanje in izpopolnjevanje strojev. V osnovi bo špil, delujoč kar skozi 
brskalnik, sicer zastonj-za-igranje. Vendar že priporočajo prednakup paketov 
robe, celo 560-evrskega za 'samo 329,99 evrov'. Skratka, izkušnje in pred- 
vsem denar bodo omogočili nove robote in nadgradnje. Začuda jeklenih hod- 
cev ne bo moč opremiti po svoje, marveč bo imel vsak model prednastavljena 
orožja in dodatke. Eni se bodo zanašali na močne kanone, drugi na bližinske 
sekire in sablje, spet tretji bodo uporabljali podpasne trike v stilu prevzemanja 
nadzora ali motenja električnih sistemov. Obilje veščin in možnosti ter s tem 
pristopov bo primerljivo s čarobno raznolikostjo fantazijskih špilov. Ob tem bo 
imel Universe še avtomobilski način, namenjen bojevalnemu dirkanju. Druge 
spreminjevalne oblike, kot so letala in živali, pridejo naknadno. Prav tako bo- 
do spočetka vsi roboti sveži, brez znancev. Morda bo Bumblebee na razpolago 
— "v dodatnem paketu za 'samo dvestotaka'. Odprta beta štarta poleti! (lf) 


no 


Nexon za PC, jeseni London bo čez nekaj desetletij kup zapuščenih ruševin, ker ga bodo teroristi zdemolirali z jedrskimi 
bombami, na njegovih ostankih pa se bodo spopadali plačanci. Mi. Dirty Bomb bo sličen Enemy Territory, Guake Wars in Brinku, saj ga 
delajo isti avtorji. Dve moštvi igralcev se bosta pomerili v naprednejših moštvenih modusih, ki jih bodo sestavljali skupki spremenljivih ci- 

4 ljev, denimo branjenje oklepnega tovornjaka. Izbrati bo moč kar med dvajseterico likov z različnimi orožji in spodobnostmi, od snajperja do 
| minerca! Zapuščina Brinka bodo obrisi parkourjevskih elementov pri gibanju, največji odmik od prejšnjih naslovov skupine pa bo eko- 
nomske narave, saj bo Dirty Bomb free 2 play. Mimogrede, lani je nekaj časa nosil naziv Extraction, nakar so mu letos vrnili staro ime. (ag) 


A! % Ma/.— 


YOSHI'S WOOLLY WORLD Nintedo za wii U, 2015 Zvesti Mariov spremljevalec Yoshi bo kot titularni junak po sedemnajstih letih zno- 

va blestel na sobni konzoli. Prej je bil deležen le predelav in mobidičnih epizod. Nintendo je razvoj zaupal japonskemu studio Good-Feel, ki 

se je proslavil z odličnim Kirby's Epic Yarn, kjer je bila okolica narejena iz blaga in cvirna. V istem duhu bosta flora in favna v Volnenem |, 

svetu luštno zaštrikani ter poflikani. Živinče Yoshi bo imelo tokrat daljši jezik, namesto jajc pa bo kakalo prejice. Te bo lahko izbljuvalo v 

sovrage, ki se bodo spremenili v novo prejo, ali okolico, ki bo razpadla in omogočila napredovanje. Spočetka bo viden le majhen del veli- 

kega sveta, ki se ga bo dalo raziskovati v dvoje - sodelovalno ali tekmovalno. Soigralca boš namreč lahko pojedel in mu preprečil nabirko. ;; 
| kristalov, če pa ga boš izstrelil na pravem mestu, bosta dosegla poprej nedostopne predele. Cortkano, da se ti obrne. Na dober način. (rv) 


Pep! 
ti 


stika, s PRO EVOLUTION SOCCER 2015 Konami za PSA, XBO in 'drugo', 
k jeseni Lani je Pro Evo pri blagajni doživel poraz proti agresivno 
[i |: NTTNENI Lani je Pro E blagajni d l g 
Ig oglaševani in instantno zadovoljujoči Fifi. A Konami se kljub manjšim 


Pes LI sredstvom, ki ne zadostujejo za popolno uradno licenco, ne da in se MW 
vrača s PES 2015. Ta bo v nasprotju z inačico 2014, ki je bila po bese- 
dah avtorjev "v fazi zarodka", docela izkoristila moč pogona Fox. Sled- 
nje bomo videli po izboljšanih podobah in animacijah nogometašev, do- 
delanih štadionih, rajajoči publiki ter spremenljivih svetlobnih pogojih. 


Še več, igrišča bo moč prilagajati, na primer zmočiti travo, da bo žoga 
hitrejša. To nakazuje izboljšano fiziko, pri kateri se osredotočajo še na 
natančnejši nadzor nad žogo pri strelih, širši nabor podaj ter posodoblje- 
no preigravanje. Podatki o nogometaših se bodo redno osveževali, 
način master league pa bo omogočal kupovanje navideznih športnikov 
tako z navideznim kot pravim denarjem. V modusu myclub bo novi PES 
oponašal Fifin ultimate team, le da bo moč fuzbalerje nabavljati posa- 
mič in ne v naključno zapolnjenih snopičih. FIFA, pazi se? (sn) 


OI SHANTAE AND THE PIRATE'S CURSE WayForward za 3DS in wii U, jeseni Trilogija ploščadnih iger Shantae, ki je štartala na game boyju color in se metroidvanijasto 
; nadaljevala na DSiju, bo dobila zaključek. Pirate's Curse bo znova vseboval dosti raziskovanja in odprt svet, po katerem bo v pogledu od strani skakljala duhica iz svetilke. Ne- 
kdaj je slovela po trebušnem plesu, s katerim se je preobrazila v živali z različnimi sposobnostmi, kar je pridoma uporabljala pri bojevanju in reševanju zagonetk. Ker je tiste F 
supermoči izgubila, se bo primorana združiti z gusarsko sovražnico Risky Boots, od katere se bo naučila rokovati s sabljico, pištolo, jadralnim klobukom, kavljem in še čim. 
Obljubljajo krepko obsežnejšo deželo, ki pa bo obenem bolj zgoščena. Manj sprehajanja in več vsebine, arr! Kljub temu, da naj bi se štorija zaključila, pa to ne bo konec do- 
godivščin plesalke. Na računala, praktično vse sobne konzole in vito prihaja še uspešno kickstartana frišnost Half-Genie Hero ter predelava Risky's Revenge z DSija za PC. (kv) 


INFAMOUS: FIRST LIGHT Sucker Punch za PS4, 
avgusta First Light bo samostojen dodatek za superhe- 
rojsko svobodnjaško igro Infamous: Second Son. V 
njem bomo igrali kot punkerska punčara Fetch, ki je MM 
Delsinu v izvirniku posodila neonsko moč. Razkrito bo, [ 
kaj točno se je z njo dogajalo, preden je srečala glavne- | 
ga junaka. Če si preigral Drugega sina, ti je približno ja- 
sno, kje se bo potepala. Najprej po zaporu za prevodni- 

ke (posebneže s supermočmi), ki leži v gorah, nakar bo 

po snežnih planotah dospela do Seattla. Spotoma bo 
smrt v družini blažila s trdimi drogami. Obeta se dru- 
gačno okolje, Fetch pa je kul lik s svojevrstnim nabo- 
rom sposobnosti, ki temelji na cuzanju luči. Ker je bil 
neon že prej najboljša moč, bo delanje štale nedvomno 
spektakularno. Zopet boš lahko grabil fotke, jih obdelo- 

val in delil s skupnostjo, kar je Second Sonu omogočila 
zaplata. Čeprav osnovne igre za dolpoteg ne boš potre- 
boval, bodo njeni lastniki deležni dodatne vsebine. (kv) 


j NOSGOTH Sguare Enix za PC, morda letos Ko so lani jeseni prvič predstavili Nosgoth, so bili ljubitelji serije Legacy of Kain ogorčeni. Ne 

olji bo šlo namreč za nadaljevanje štorije o razvpitem vampirju, marveč za večigralsko ekipno zastonjkarico tipa Team Fortress. V njej se bodo lju- 

dje s puškami merili z vampirji. Vsaka stran bo poznala različne poklice, katerih sposobnosti se bodo smiselno dopolnjevale. Na E3ju so tako 

: Ji a predstavili vampirskega prevaranta, ki se je sposoben zamaskirati v človeka, ter humanega preroka, sposobnega izganjanja vampirjev na du- 
hovno raven. Kljub nadvse raznolikim sposobnostim naj bi bil boj uravnotežen, k čemur bodo pripomogle razgibane karte, kjer bodo določene 

točke dajale strateško prednost eni ali drugi ekipi. Nosgoth je trenutno v zaprti beti, a si lahko na Steamu od marca kupite zgodnji dostop. (gt) 

Frančiškov kongresni center Moscone je največji tak prostor v Silicijevi 
dolini, zato se tam odvije prenekateri dogodek naše branže. Z zaseda- 
nja najbolj žlahtne blagovne znamke na svetu poroča LordFebo. 


lova konferenca l/O vsak konec junija 
n Francisco privabi nekaj tisoč deve- 
[jev za mobilne platforme. Večinoma 
ogovarjajo o SDKjih, APljih in drugih 
štnih programerskih kraticah, dočim je 
i nagovor namenjen tudi širši javnosti. 
Tam govorci na priljuden način povedo, kako se zo- 
perstavljajo Applu, mešajo štrene Microsoftu in ino- 
virajo povsem nove uporabniške storitve. 

Poudarek je kajpakda na mobilnem operacijskem sis- 
temu, zato so tradicionalno pričeli z nizom številk, ki 
kažejo Androidovo uspešnost. Recimo '62-odstotni 
delež tablic' in 'milijarda aktivnih uporabnikov'. Go- 
vorec je pri tem takoj navrgel, da podjetje zanima 
preostalih šest milijard Zemljanov, zlasti prebivalci 
razvijajočih se dežel. Zanje so spočeli projekt android 
one, soliden dotikabilni smartphone za sto dolarjev. 
Več o cenenkotu niso povedali, kamoli ga pokazali. 


Global Smartphone Shipments 


Millions, per guarter 


MATERIAL 
DESIGN 


adi 


Svežemu dizajnu, ki vizualne gradnike zlaga po 
slojih, rečejo 'material'. Ob dotiku se bodo ravnin- 
ski elementi svilnato premaknili, prekrili in po- 
večali, pri čemer bodo prostorsko senčeni. Dina- 
mičnega 3Djastega obračanja ob nagibanju telefo- 
na v slogu Amazonovega sistema pa očitno ne bo. 


z Bojda se je v zadnjem četrtletju 2013 prodalo 315 milijonov pametnih telefonov, od tega 80 % android- 
nih. Skupaj ima Google kar milijardo aktivnih uporabnikov, ki pošlje dve milijardi sporočil dnevno in se 
93-milijonkrat sebka. Kako to Google ve? Ne samo, da ve, marveč tudi prebere, pregleda in arhivira! 


Novi Android za telefone, 
ure, avtomobile ... 


Osrednja tema dobri dve uri dolge predstave je bil 
Android L, delovno ime prihodnjega operacijskega si- 
stema za telefone in tablice, pa tudi ure, avte in televi- 
zorje. Ali bo to številka 4.5 ali 5.0, niso omenili, kot 
tudi ne posladka, po katerih imenujejo vsako izdajo. 
Morda bo kaj L-imonastega ali Lollypop. Novinec bo 
seveda varčnejši, urnejši, zlasti v grafiki, kjer se bo 
čedalje bolj bližal funkcijam DirectXa 11, in bo izko- 
riščal 64-bitno arhitekturo. Videz okolja so čisto pre- 
novili in ga naredili mnogo bolj enovitega, celostno 
podobo pa bo držal na vseh platformah. Grafični ele- 
menti so v plasteh, kar bo omogočalo stalne prehode 
in učinke. Večkrat so poudarili, da bo animiranost v 
60 sličicah na sekundo! Izboljšana bo večopravilnost, 


14 


RAPORT 


SO 


notifikacije bodo po novem na zaklenjenem zaslonu 
in vsebino aparata bo moč pobrisati na daljavo. Novo 
bo še središče telesne vadbe Google Fit, kamor se 
bodo stekali vsi doslej razpršeni fiskulturni dosežki iz 
različnih aplikacij in pripomočkov. 

Vnovič so demonstrirali Google Wear, standard za nos- 
ljive digitalije, v prvi vrsti priročne podaljške mobilni- 
ka, torej pametne ure. Doslej se je moral vsak izdelo- 
valec hardvera znajti sam, po novem pa za softverski 
del skrbi G. Vmesnik temelji na pametnih karticah, 
kakršne poznamo iz servisa Now, dočim je prvenstve- 
ni način vnosa govor. Alarm, opomnike, sporočila, 
vreme - vse to bo Amerikanec zapovedoval vokalno. 
To jasno naprave naredi manj zanimive za jezikovno 
nepodprte narode. 

Pokazali so nekaj primerov rabe, recimo navigacijo, 
kuharske recepte, naročanje pice in narekovanje na- 
kupovalnega listka. Dasi ni šlo za nič prelomnega ozi- 
roma takega, kar bi zahtevalo dodaten onegaj, je bil 
vtis bolj simpatičen od doslejšnjih klavrnih poskusov. 
Pri tem na uro ni treba nameščati posebnih nucnikov, 
marveč telefonska aplikacija sama poskrbi za zapest- 
no komponento in sinhronizira podatke. Seveda Goo- 
gle daje samo osnovo, medtem ko bodo implementa- 
cija, videz in razširjene možnosti stvar hardverskega 
partnerja. Med njimi je kljub svoji Tizenovi rešitvi tudi 
Samsung z novim modelom gear live. 


15 mins 
Brunch With Sam 


V času branja sta v ZDA v Googlovi štacuni že na- 
prodaj ne pretirano privlačna modela LG G (229 $ 
plus ddv) in samsung gear live (200 $), dočim pri- 
čakovani okrogli Motorolin moto 360 dospe jeseni. 


Naslednja ploščad, kamor se podajata Larry in Ser- 
gej, je avto. Google je skupaj z večino koncernov, 
med katerimi izstopa odsotnost BMWja in Mercedesa, 
ustanovil Open Automotive Alliance. Namen je jasen: 
z Androidom bi radi poenotili razdrobljeno področje 
slabih avtomobilskih infotainment sistemov. V prvi fa- 
zi bo displej na komandni plošči zgolj prikazovalnik 
vsebine in podatkov s telefona, le s prirejenim vmes- 
nikom za muziko, zemljevide, spletne radie in druga 

pogosta opravila. Nadzor bo bodisi glasoven, bodisi z 
volanskimi gumbi. Tisto pravo pa pride kasneje v 
obliki Android Auta, samostojnega avtomobilskega 
operacijskega sistema, ki bo sam po sebi vseskozi na 
liniji (connected car). Kateri model ga bo pripeljal 
prvi, niso razkrili. 


... in še za televizorje 


Da Android prihaja v televizorje, nam je bilo nami- 
gnjeno na januarskem CESUu. Zdaj so obelodanili nje- 
govo vdelavo v jesenske družine Sonyjevih, Sharpo- 
vih in Philipsovih UHD-zaslonov. Videz je prirejen na- 
pravi in daje poudarek videoservisom, začenši s šta- 
cuno Play, ki Slovencem filmov še ne prodaja. Osnov- 
ni krmilnik je smerni križec na daljincu, zaslonu tele- 
fona ali ure, bodo pa televizorji ravno tako znali inteli- 
gentno razumeti naše izrečene želje. Govorec je rekel 
"Oscar nominated movies from 2002" in že se je na 
zaslonu pojavil prikaz vseh naslovov. Ker je v ozadju 
celotna filmska modrost tega sveta, je mogoče hitro 
prečitati vse fakte ter si pogledati še tri druge predsta- 
ve omiljene igralke. Vključena so ravno tako avtoma- 
tična priporočila na podlagi gledalnih vzorcev. To si- 
cer ni nič novega, vendar Android TV s preprostostjo 
deluje res všečno. 

Močan poudarek bo na igrah in kot gre razumeti, jih 
bo na razpolago večina z marketa. Ker Android TV ne 
bo le v tevejih, marveč so ravno tako najavili set-top 
boxe oziroma mikrokonzole, se s tem odpira nova ig- 
ričarska fronta. Ob demonstraciji Unrealovega pogo- 
na 4 se je govorec pridušal, da androidne naprave z 
novim sistemom in sodobnim hardverom dobivajo 


Demonstracija Androida TV je izpadla v redu, vendar so pravzaprav povedali malo. 
Ne vemo, ako bo zadeva združljiva z vso robo na Google Playu. Kako se bo sistem 
obnesel pri navadni televizorski rabi, kot so nastavitve, kanali, snemalnik? Videli 
bomo jeseni, ko bo v Slovenijo kot prvi tak teve pripeljal TP Vision. 

"PC gaming graphics." Androidni špili potemtakem 
ne bodo več izključno za male ploščice, marveč znajo 
meriti više, globlje, na izkoristek joypadov, večigralst- 
vo in socialno mreženje. Ter na družabno dnevno- 
sobno zabavo za vsakogar! 

Pozdrava vredno je, da Google iz televizorja noče na- 
rediti nečesa, čemur ni namenjen. Niti besede ni bilo 
namreč o mailih, Fejsiču in brskalniku, saj so morebi- 
ti doumeli, da so vse te aplikacije v tevejih same sebi 
namen. Raje se osredotočajo na povezovanje s PC- 
jem in zrcaljenje telefoničnega namizja. To bo delova- 
lo precej bolj zanesljivo in uporabno kot doslejšnje 
rešitve, ki se v praksi nemalokrat ne izkažejo. 

Še ena malenkost, na katero so razvijalci sistema po- 
nosni, je omembe vredna: Android TV bo največji za- 
slon pri hiši spremnil v okrasno sliko. Nič takega, po- 
rečete, že zdajšnji znajo kazati fotke. Res je, a tale fičr 
je pošteno dodelan, saj vključuje na tisoče predpri- 
pravljenih umetniških slik, najlepših fotografij narave 
in satelitskih posnetkov. Seveda se bo takisto dalo 
uvrstiti lastne podobe. 


Čeprav je vsak obiskovalec dobil pametno uro po 
izbiri, so se najbolj zabavali z darilno sestavi-sam 
3D-čelado. Iz nekaj kosov lepenke in para leč je 
nastalo takole kukalo z nastavkom za telefon. Na- 
men je seveda zrtje v globinske YouTube filme in 
drugo navideznoresničnostno vsebino. 


Google proti Microsoftu 


Čeprav podjetje poznamo tudi po brskalniku, se o 
njem, Gmailu in YouTubu na predavanjih ni govorilo. 
Izven androidnega okolja so v nagovoru pokazali le 
računalnike chromebook z osnovnim softverom ozi- 
roma sistemom ChromeOS. Ta je namreč komaj kaj 


—T 


jis 


V podkrepitev besed o igralski usmerjenosti sta se demonstratorja pome- 
rila v partiji androidnega NBA Jama. Eden je igral s ploščkom na TVju, 
drugi na tablici. Na 60 palcih je ta nekajevrska klovnasta košarka cel žur. 


več od spletnega brskalnika. Namenjen je pač lju- 
dem, ki nucajo le vrata v splet. Reč ni nova, so pa na- 
javili par svežih postavk. Eno je prikazovanje telefo- 
ničnih masažev in klicev na 'PCju', slično, kot bo to 
počel novi macov OS X. Največja novost, zanimiva 
tudi za zaganjače Oken, pa je izboljšana oblačna pi- 
sarna, ki dela skozi brskalnik. Orodjem se je pridružil 
ustvarjalnik prezentacij Slides, medtem ko je celoten 
komplet povsem združljiv z Microsoftovimi datoteka- 
mi. Googlov pisarniški paket se je iz nekdaj skromne, 
neuporabne bete razvil v zmogljivo mečino, ki kljub 
brezplačnosti ponuja mnogo več funkcij, kot jih po- 
trebuje večina uporabnikov. Pri tem je delo brezšivno 
povezano z oblakom Drive. 


Zakaj bi kupovali telefon z najboljšo kamero, če 
lahko kupimo najboljšo kamero za telefon. Tole je 
Ara, prototip modularneža iz Googlovih laboratori- 
jev. Vsak od tehle pravokotnikov je lasten modul. 
Po želji lahko zamenjamo procesor, fotko, shram- 

bo ali baterijo in dodamo nove pogruntavščine. 


Znotraj otvoritvenega govora je bilo to vse. Koncep- 
tov, kakršen je avtonomni avto, prostor skenirajoči 
telefonični projekt Tango in modularni mobilnik Ara, 
tu niso izpostavili. Nekatere od raziskav Googlovega 
oddelka ATAP - Advanced Technologies and Pro- 
jects so predstavili na samostojnih inženirskih preda- 
vanjih. Čudi pa, da niso niti z besedo omenili naočni- 
kov glass, čeprav so jih ravno začeli butično prodaja- 
ti v Veliki Britaniji. A vseeno je bilo materiala za pre- 
mlevanje dovolj že po otvoritvi, še več pa ga bo v pri- 
hodnjih mesecih, ko se bo pričelo demonstirano ude- 
janjati. Programerji so že dobili razvojniški softver za 
Android L in izziv, naj poskusijo širino možnosti in na- 
prav čimbolj domiselno izkoristiti. Da bi jih dodatno 
spodbudili, so vsakomur šenkali eno od pametnih ur. 
Udeleženci so bili veseli, Googlu pa je, kot vselej, na- 
slednji dan poskočila vrednost delnic. 


Hewlett-Packard je oznanil The Machine — računalniško arhitekturo, s katero bojda 


nič več ne bo tako, kot je bilo. 


pod gladino marketinških rekov uzre dve 


tehnologiji, ki utegneta v resnici krojiti prihodnost: memristorje in silicijevo fotoniko. 


kaditi ik TRAJA! 


srednja tiskovka HPjeve poslovne konferen- 

ce Discover, ki se je sredi junija odvila v Las 

asu, je pokala od zanosa vodilnih mož in 

ena. Predstavili so The Machine, novi umot- 

r iz svojih laboratorijev. To ne bo PC, 

strežnik ali mobifon, marveč 'vse hkrati', pravijo. Pa- 

metne telefone naj bi namreč v dogledni prihodnosti 

obogatil s hrambami velikosti kar stotih terabajtov! 

Posebej ga razvijajo za krotenje gigantskih skupkov 

informacij, 'big data', ki so posledica skokovite rasti 
digitalnega komuniciranja. 

Take trditve povedo bore malo o tem, kaj naj bi Mac- 

hine bil. Ko se prekoplješ do konkretnosti, uvidiš, da 

gre za novo zasnovo računalnika. Gradi na dveh po- 

gumnih tehnologijah, ki dejansko obetata dobršen 

kakovostni preskok in ju velja predstaviti. Prva je me- 

mristor, ki bo sestavljal novo vrsto pomnilnika. Druga 

je silicijeva fotonika, ki zna omogočiti, da bodo ničle 

in enice med deli računalnika naposled potovale s 

svetlobnimi signali. 


Adijo, RAM in diski? 


HPjevo računalo prihodnosti naj bi sestavljali trije os- 
novni gradniki. Najprej centralna procesna enota, ki 
je videti kot hibrid današnjih CPUjev in grafičnih pro- 
cesorjev - GPUjev, saj naj bi vsebovala veliko število 
jeder, kar srečamo v grafičnih čipih. In potem še uni- 
verzalna shramba, ki bo tako v vlogi dinamičnega 
pomnilnika (rama) kot trdega diskovja oziroma 
SSDjev. Oboje naj bi povezovalo hitro optično vodilo, 
kar trenutno v mašinah še ni praksa. 

S to zasnovo se obeta pomnilnik, ki bi bil hiter kot 
RAM, a ne bi izgubil podatkov, ko bi ga ugasnil. Pred- 
stavljaj si, da ti računalo mrkne sredi dela. Danes bi 
ostal brez neshranjenih dokumentov, z memristor- 
skim pomnilnikom pa bi mašino kasneje prižgal in 
nadaljeval, kjer si končal! HPjevi inženirji v resnici 
trdijo, da naj bi s tem ne potrebovali več razločka 


Direktor HPjevih laboratorijev Martin Fink drži v 
rokah računalo, sestavljeno po zgornji shemi. Več- 
ja kocka vezij je memristorski pomnilnik. Glede na 
povedano je šlo le za model, ne delujoč primerek. 


The Machine 
EEcdE [rajne anno ama 


ejelele] 
db u-j x 


Pojavlja 
prm 


Massive memory pool 


Special purpose cores 


med ramom in sučnimi ter trdninskimi shrambami, 
marveč bi lahko vse združili v eno. Upamo si opore- 
kati, da bomo verjetno za hrambo velikih količin wa- 
reza v končni fazi še vedno uporabljali kakšno počas- 
nejšo tehnologijo. A napoved je intrigantna. 

Pristop ima namreč daljnosežne posledice za hitrost 
sistema. Več kot polovica prometa po računalu je 
prekladanje ničel in enic med skladi pomnilnika. Ko 
diskovje in RAM združiš v eno, to odpraviš in precej 
pridobiš na urnosti. Kravatarska poziranja s stotimi 
terabajti v telefonu so kajpak napihnjena, a obetov 
zaradi tega ne gre metati v koš. 


Upornik s spominom 
'Čudežna' tehnologija, ki naj bi tak pomnilnik omogo- 
čila, se imenuje memristor in je skovanka besed me- 
mory in resistor, torej spomin in upornik. V osnovi se 
obnaša kot električni upornik, denimo žarnica. Na to- 
kokrog deluje z upornostjo in porablja energijo. Toda 
njegova upornost je odvisna od tega, kolikšen tok je 
skozenj tekel prej. Zapomni si torej minule tokove, za- 
to je moč vanj shranjevati informacije. 


Podolžne paličice so ena elektroda memristorja, 


prečna pa druga. V presečiščih je titanov dioksid, 
v katerem se vsebnost ionov kisika s tokom spre- 


minja. Zato mu pravijo tudi 'ionski pomnilnik' 

Memristor se je v čisto teoretični obliki rodil, ko je ide- 
jo leta 1971 na papir izlil Leon Chua, profesor na ka- 
lifornijski univerzi Berkeley. Takrat je računsko doka- 
zal, da je memristor nemogoče sestaviti iz obstoječih 
treh glavnih analognih gradnikov električnega kroga 
- upornika, kondenzatorja in tuljave. Zato ga je pro- 
glasil za četrti temeljni analogni gradnik tokokroga. 
Potem je trajalo kar sedemintrideset let, da so ga na- 
posled sestavili. 

Podvig je po dvanajstih letih trdega dela uspel Hew- 
lett-Packardovemu laboratoriju pod vodstvom Stan- 
leyja Williamsa. Memristor so zgradili iz dveh platina- 
stih elektrod, med kateri so postavili tanko plast tita- 
novega dioksida. Da zadeve ni kdo izumil že prej, gre 
pripisati dejstvu, da so opisani pojavi očitni šele pri 
zelo majhnih razdaljah, kjer zavladajo kvantne zako- 
nitosti. Plast titanovega dioksida je debela zgolj nekaj 
nanometrov. Williamsov izum ima tudi kritike, ki so 
pokazali, da ne zadošča vsem zahtevam, ki jih je za 
memristor postavil Chua. A HP kljub temu nanj stavi 
ogromno, tako da vsaj okvirno očitno deluje. 


Svetlobna hitrost 


Ko imaš naspidiran pomnilnik, potrebuješ povezave z 
ostalimi deli računalnika, ki ga bodo dohajale. Pre- 
pustnost šestih gigabitov na sekundo z diskovnim vo- 
dilom SATA Ill za memristorje pač ne bo dovolj. HP se 
v Machinu naslanja na optična vlakna. Raba svetlobe 
kot nosilca kajpak ni nova in mnogokomu od nas 
dnevno dostavi veliko mnogo internetov. Vendarle pa 
tovrstnih vodil v okviru računalnika ne najdeš. Niti v 
tako zahtevnih okoljih, kot so superračunalniki! 

Težava je spreminjanje signala iz električnega, s kate- 
rim operirajo silicijska vezja, v svetlobnega in nazaj. V 
prvem primeru so nosilci informacij elektroni, v dru- 
gem fotoni. Pretvorniki predstavljajo dodaten strošek, 
terjajo prostor in se grejejo. Privlačnejši bodo postali, 
ko bodo vdelani v vezje kot polprevodniška plast, da 


Intel je silicon photonics link na sliki sprva razvijal 

za vodilo lightpeak. A spričo počasnega napredka 

so se vmes odločili za bakreno žico, ime lightpeak 
pa spremenili v bolje poznani thunderbolt. 

jih bo moč natisniti skupaj s preostankom čipa. Tovr- 
stno tehnologijo imenujemo silicijeva fotonika. V 
okviru nje na primer snujejo polprevodniške laserje. 
Poleg HPja sta pionirja področja še Intel in IBM. Prvi je 
leta 2010 pokazal Silicon Photonics Link, vodilo z 
vdelanim pretvornikom s hitrostjo 50 gigabitov na se- 
kundo, nekaj desetkrat hitrejšim od etherneta. Pred 
dvema letoma je podobno zamisel udejanjil tudi IBM. 
Optične povezave si torej nezadržno utirajo pot. Toda 
inženirje čaka še dosti dela. IBMov pretvornik je deni- 
mo napravljen z 90-nanometrskim procesom, kar je 
desetletje za novejšimi procesorji! Kako daleč je tod 
natančno HP, še ne vemo - govorijo le o vodilu s hi- 
trostjo 100 gigabitov na sekundo. Po vsem sodeč pa 
so napredovali zadosti, da je optika eden od temeljev 
njihovih načrtov. 


Povezave z vsem 


Glede na napisano bo glavni doprinos D Mašine, v 
kakršnikoli obliki se bo že udejanjila, mogočna pohi- 
tritev v zmogljivosti prenosa in obdelave podatkov. 
Zakaj bi človeštvo kaj takega zares potrebovalo? 
HPjevi strategi menijo, da skokovita rast toka poda- 
tkov, ki je rezultat vse večjega števila digitalnih na- 
prav in senzorjev v razvitem svetu, zahteva nove sor- 
te računalnikov, ker da bodo obstoječi pod breme- 
nom klecnili. Brskanje po tvitih in zidovih socialnih 
omrežij za uporabnimi informacijami je že sedaj hud 
zalogaj za največje računalnike. Ko bomo imeli čipe 
še v blazinah in cvetličnih lončkih, bo pa kaos. The 
Machine bo zato po njihovem temelj koncepta 'inter- 
net stvari', po katerem bo sleherni predmet v člove- 
kovi okolici povezan v mrežo. Z njim, tako pravijo, 
bomo na mobilca hipno dobili tako podatke o stanju 
avta v garaži kot gensko sliko, ki smo si jo dali izdela- 
ti pri zdravniku. Ob tem naj bi za nameček zahteval 
občutno manj električne hrane od obstoječih rešitev 
in posledično pomenil manjše breme za okolje. Govo- 
rili so o 'desetkrat manj', ampak bržda zato, ker je ta 
številka okrogla. Točnih specifikacij itak še ni bilo. 
Na tiskovki je bilo namreč vse skupaj še dokaj v obla- 
kih. Rešitve na osnovi Stroja bodo kapljale postopno, 
najprej čez nekaj let v HPjevih strežniških izdelkih. 
Šele do leta 2020 naj bi udejanjenje zamisli ugledali v 
celoti. Zaradi tega velja uzdati navdušenje. A obenem 
je treba poudariti, da HP misli resno. Po besedah na- 
čelujočih so tej strategiji namenili tri četrtine vseh 
svojih razvojnih zmogljivosti. "The Machine bomo us- 
pešno tržili ali neslavno pogrnili." Nekam neznačilne 
besede za podjetje, ki nas ponavadi ožema s predra- 
gimi kartušami. V dobro vseh bi bilo bolje, če se zgo- 
di prvo. Čas je že, da v računalništvu spet uzremo kaj 
radikalno novega. 


Pretvornik IBMovega optičnega vodila pod mikro- 
skopom. Rumena kvadra sta bakreni žički. Ta hip 
morata procesa nastanka laserskega žarka in 
vnašanja informacije vanj še potekati ločeno. 


vetrojeb 2014 


Prejmi vsakega 

15. v mesecu 

še toplega Jokerja 
v domač nabiralnik 
in prihrani 
20 odstotkov! 


2.85 TI NIEIDA NIL, DI SI ŠE VEDNO. Sbne- 


Nov naročnik dobi eno od teh 
pisanih daril po lastni izbiri! 


predstavitev 
Steva Jobsa 


srebrn ali črn ključ 
Guinnessova USB 16 GB 


knjiga rekordov 


Steve Joba 


knjiga Skrivnosti zgodovinska strategija 
predstavitev z vključenim barbarskim 
Steva Jobsa dodatkom Rome Total 


War Gold Edition 


Epska zmajelovna 
igra FRP Skyrim 


knjiga Steve Jobs 


simulacija Batmana 
Arkham City 


prvi del pustolovščin 


kompilacija dveh odličnih Lego Harry Potter 
arkadic Lego Star Wars Years 1-4 
Complete Saga Race Driver: GRID 


Naročilnico in vse podrobne informacije najdeš na si 


Med novimi naročniki bomo izžrebali dva 
srečneža, ki bosta odslej naprej bolj 
temeljito skrbela za svoji ustni votlini. 


Dirke Formule 1 bo odslej spremljal v puloverju. 

, Slovensko HU 
? množicanje % 
in startupi .' 


NI z) 


napol opuščeni stavbi je vladala posebna 
energija. Zlatorumena svetloba se je sko- 
zi stara okna usipala na zapiske in nakra- 
cane skice. Nekoč je tu, na Tobačni ulici 
mčo sredi Ljubljane, osvetljevala čike filter 57. 
Danes pa sije na sanje skupine mladcev. Od njihove 
preudarnosti in bistre misli bo odvisno, če se bodo 
sfižile ali končale na naslovnicah svetovnih medijev. 
Na tnalo jih bodo postavili s pritiskom na usodni 
Kickstarterjev gumb, ki bo začel odštevanje. V na- 
tanko mesecu dni bo moralo projekt podpreti dovolj 
ljudi, ali pa bodo modeli ostali brez vsega. Fran-tik- 
tik-tak. 
Tak je vsakdan v svetu zagnanih kreativcev ljubljan- 
skega Poligona, prve co-working skupnosti v Sloveni- 
ji. Nekajducatglava gruča ne prebira drobnega krom- 
pirja. Samo v zadnjem letu je uspela prek crowdfun- 
dinga v Slovenijo privabiti skoraj milijon in pol evrov. 
Gre za dovolj veliko zgodbo, da so jo opazili onstran 
Atlantika. Na ameriškem sedežu Kickstarterja je bil še 
do nedavnega neke vrste bogkov kotek in v njem po- 
lica, kjer so uslužbenci iz lastnega občudovanja zbrali 
vse slovenske izdelke, ki so kdajkoli prešli v njihovo 
domeno. Poleg kopice mojstrov za množicanje pa se v 
Sloveniji kali še kup drugače denarno podprtih tehno- 
loških start-upov. Le da je njihovo igrišče svet, med- 
tem ko doma njihovo ime odzvanja manj. 


V izogib bankirjem 
Z vsakim dodatnim projektom, ki se ga lotijo, raste 
kontrast s splošnim stanjem v naši domovini. Kriza 
je postala mantra, krčenje, stečaji in brezposelnost 
so vsak dan žebrani rožni venec. Zlasti bode v oči 
manko zaposlitev za mladež, ki visokoizobražena 
postopa z rokami v žepih ali se udinja v meku. Če 
že ne čaka pred njim s pipcem, ker bi rada videla 
tvoj mobitel. Izgubljene generacije, pravijo ekono- 
misti. Tudi drugod po materi Evropi ni ravno 
rožnato. Ponekod je polovica mladine brez prihod- 
nosti. Kapital se ob tem vse bolj kopiči v nekaj fi- 
nančnih središčih. Tam, kjer ga je že tako veliko: v 
bankah, vlagateljskih skladih, multinacionalkah. 
Če se želi slehernik sam postaviti na noge, mora 
imeti dovolj dinarčkov. In če ni Paris Hilton, jih na- 
vadno nima. Primoran se je obrniti ravno k bankir- 
jem, ki jim plačuje visoke obresti, ali k predaji last- 
ništva nad idejo oziroma podjetjem, če mu poma- 
gajo investitorji. V obeh primerih zmagajo oni. 
V tej zmešnjavi pa je kreativni žepek, ki skuša pra- 
vila igre napisati po svoje. Krizo dojema kot pri- 
ložnost za nove oblike ekonomije. Take, ki moč in 
peneze iz finančnih središč vračajo v roke klenega, 
z lastnimi rokami in mozgom delujočega Zemlja- 
na. S tem, ko denar obide ustaljene posrednike in 
gre neposredno od množic k ustvarjalcem, slednji 
dobijo izjemno priložnost. Njihove sanje, če so kaj 
vredne, lahko svet podpre neposredno, s crowd- 
fundingom ali start-up pospeševalniki! Ta pot si- 
cer ni popolnoma razminirana in ima svoje nevar- 
nosti. A ob privlačnosti cilja slednje zbledijo. 

MNOŽICARSKA 
TROJKA 


Crowdfunding ni le ene sorte. Prvi tip je nagradni 
ali donatorski. Jaz dam denar, ti meni nasmeh ali 
nagrado. Sem sodita Kickstarter in IndieGoGo. 
Komur se zdi zamalo, da je z njegovo pomočjo 
zrasel hud dobičkar, sam pa je dobil le bombažno 
majico, je tu drugi, investicijski tip. Jaz tebi de- 
nar, ti meni delež podjetja ali primerno rezino do- 
bička. Prodaja Oculus rifta Facebooku bi se v tem 
tipu morda drugače iztekla. Tretji in najbolj osam- 
ljen je posojilni tip: jaz tebi denar, ti ga meni čez 
čas vrneš z manj surovimi obrestmi kot pri banki 
ali celo brez njih. Super primer je Kiva.org, učin- 
kovit odganjalec revščine! Drobiž za naše pojme, 
recimo 25 evrov, je lahko kmetu iz Indije me- 
sečna preživnina, dočim mu petstotak omogoči 
nabavo zrnja za setev ali nujen stroj. Z malimi po- 
sojili se na Kivi oživlja obrtnike držav v razvoju, ki 
povrnejo kar 99 odstotkov vsega posojenega. V 
svetu iger je viden World of Mass Development, 
kjer lahko sodelujete z razvijalci. Dobrodošle so 
ideje, sodelo in seveda gnar. Med vsemi je nag- 
radni tip prevladujoč, vendar so zneski pri drugih 
dveh precej višji, omejitve pa bolje razdelane. V 
Sloveniji investicijski in posojilni tip nista dovolje- 
na, s čimer je naše pravo v zaostanku. Vlagatelj- 
ski in posojilni tip skupaj kanalizirata kar 48 od- 
stotkov vsega crowdfunding denarja! 


Eksplozivna rast 


Ne gre še za eno modno muho financbizinisa, ki traja le- 
to in dve, nakar se sesuje vase. Količina denarja, ki se 
pretaka skozi množicanje, se v povprečju vsako leto 
podvoji, trend pa se bo po oceni Svetovne banke nada- 
ljeval še dolgo. Le izračunajte, koliko bo cifra znašala le- 
ta 2020, če se je lani obrnilo pet milijard dolarjev. Info- 
Dev, znani think-tank, meni, da je množicanje še vedno 
dojenček. Po njihovih kalkulacijah bo v pičlih nekaj letih 
za spletno samaritanstvo globalno na voljo kar 93 mili- 
jard dolarjev. Razlog? Le drobec svetovne populacije ve 
za ta koncept in še manjše zrnce se je doslej v njem 
udejstvovalo. Potencial za eksplozivno rast je potemta- 
kem ogromen. 


julij 2014 


Koncept množicanja seveda ni novost. Njegova zgodovi- 
na je dolga, saj v praksi zajema kakršnokoli iskanje de- 
narne podpore pri širši raji. Nazadnje je to na ulicah in Me- 
telkovi storil Radio Študent. V izogib crkotu so mu ljudje 
namenili dobrih 40 tisoč evrov. A fehtanje na ulicah je 
neučinkovito v primerjavi z lahkotnostjo spletnih plat- 
form, kjer lahko internetni državljan, ne da bi enkrat vstal 
s preležanega stola, z nekaj kliki instantno spodbode mi- 
zarja z Ugande. Pravi, viralni izbruh crowdfundinga je 
omogočil šele svetovni splet. Tu leži priložnost za sleher- 
nika, tudi Jožo iz Horjula. Njegov avstroogrski praded je 
lahko kot mesar prodajal kvečjemu sosednjim vasem. 
Dandanes je vasica cel svet. Joža lahko razvoj novih, 
slastnih klobas hitro sfinancira prek Kickstarterja (id član- 
ka o njem na Joker.si: 9742), jih prodaja v spletni štacuni 
in jih instantno razpošilja širom celin. 

Kaj je v današnjem svetu neusmiljenega prostega trga 
bolj nenavadno, kot da ti nekdo denar meni nič tebi nič 
preprosto da? Ta čudoviti mehanizem crowdfundinga, v 
katerem je lahko udeležen vsakdo, pa ima posebnosti, ki 
jih je treba obvladati in izmojstriti. Do vas nikakor ne bo- 
do prišli pijani neznanci in vam v zameno za širokoustenje 
zmetali samokolnice denarja v hrbet. Zlasti ne ob pojavu 
odmevnih primerov prevar. Še večja je nevarnost, da 
cvenk sodelujoče zaslepi in pozabijo, da je ključ v vsebini: 
dobrem izdelku. 


Podalpske poskočnice 


Velik del uspešnih produktov je izšlo iz Poligona, prvega 
središča za co-working v Sloveniji. Njegova zgodba se 
začenja v letih pred krizo, ko je mlada psihologinja in trž- 
na raziskovalka Eva Perčič napol preroško zagrizla v 
vprašanje: kako preživeti, ko pridejo leta suhih krav? 
Sprva je doma požela nekaj posmeha. A ko je finančna 


Prst v rit kapitalizmu. Največji. 
Crowdfunding. - Jurij Lozič, Musguard 


ujma udarila po naši domovini, je eden izmed 
naučenih receptov, sodelo, prišel še kako prav. 
Brezposelnost je rasla. Horde kreativcev in druž- 
boslovcev, ki so lahko nekdaj računale na dobro 
Coworking.si, ki jo je Perčičeva osnovala skupaj s 
partnerjem Luko Piškoričem, so mladi samoza- 
posleni našli zatočišče in jeli kovati svojo alterna- 
tivno prihodnost. 

"Videli smo, da imajo ljudje dobre projekte, nima- 
jo pa financiranja. Banke kreditov niso dajale, in- 
vestitorji pa ti vzamejo samostojnost. Zato smo 
rekli: pojdimo v Kickstarter! Kot marketingarji 
smo razčlenili vse, kar mora vsebovati dobra KS- 
kampanja, in udarili," je povedala za Joker. Ne- 
kaj so že morali storiti prav, saj so samo v zad- 
njem letu slovenski projekti na Zaganjalniku od 
15 tisoč podpornikov dobili več kot 1,7 milijona 
dolarjev. Za primerjavo: Hrvatje so od pettisoča- 
ka samaritanov napraskali slabih 300 tisoč was- 
hingtonov. Tudi Madžari in Avstrijci zaostajajo, le 
Italijani so nagrabili nekoliko več, dasi jih je tride- 
setkrat več kot nas. Seveda gre poudariti, da niso 
vsi slovenski napori na KSju povezani s Poligo- 
nom. Večji del pozitivno dokončanih pa je. 
Podalpski uspeh ni ostal neopažen. Perčičeva je 
pred časom obiskala sedež Kickstarterja v ZDA, 
kjer je zaposlenih dobrih sedemdeset ljudi. Ko so 


od nje čuli, da vsa slovenska crowdfunding skupnost 
ob toliko uspešnih projektih šteje le kakih trikrat več 
oseb, so bili nemalo začudeni. Sloveniji namenjajo po- 
sebno pozornost. 61.777 projektov se je prebilo skozi 
drob newyorške platforme, njegovo osebje pa je med 
njimi naročilo vse slovenske in jih dalo na posebno 
polico, je zatrdila Perčičeva. Ker smo bili na Jokerju 
nekoliko nejeverni, smo o tem pobarali Kickstarterjev- 
ce same. Jap, drži. Kot tudi to, da je se Kickstarterjev 
fotograf za službo prijavil zaradi slovenskih lesenih 
ONDU.-fotoaparatov. 


MICKA TU 


Swich - Wireless charger for iPhone and Android 


by nani Cone , 


accessory tor Prone and Androxi made trom sastanabke materjala. 


Sitnosti s prazno baterijo med ogledom filma rešuje 
slovenski brezžični polnilnik za tablice in telefone 
swich. Na Kickstarterju mu ura tiktaka prav zdaj. 


KAJ JE START-UP? 


Joža iz Horjula hoče postati mesar in se proslaviti z novo, izjemno ne- 
navadno klobaso. Vprašljivo je, ali bo novost jedcem zares dišala, za- 
to je prihodnost njegove novoustanovljene mesnice negotova. Ker gre 
za sveže podjetje, ki kani tvegati, razviti in ponuditi še nepreizkušen 
produkt, ga v novoreku imenujemo start-up, po domače pa zagonsko 
podjetje. V definicijo start-upa torej ne spadajo vse na novo začete fir- 
mice, temveč tiste, ki gredo namesto po mirnih vodah čez nevarnejše 
brzice. Apple, Facebook, Kickstarter, pa tudi Coca-Cola in Mercedes 
so nekoč spadali v to kategorijo. Vsi so za zagon novega podviga po- 
trebovali svež denar. Kapital je moč dobiti na več načinov. Crowdfun- 
ding je relativno svež, ustaljena pot pa so investicijski skladi. Ti iščejo 
priložnosti za zaslužek v novih idejah. Možnosti so lahko izjemne. Le- 
ta 2009 je denimo pet osebkov vložilo četrt milijona dolarjev v krmež- 
ljavi WhatsApp. Pet let kasneje je Facebook zanj odštel 19 milijard do- 
larjev. A ker več start-upov propade kot uspe, tovrstne naložbe sodijo 
med tvegane. Bančni kredit za eksperimentalno mesnico bi bil tako 


deležen popopranih obresti. 


vetrojeb 2014 


KAJ JE CO-WORKING? 


Visokoleteče tujke ne prevajamo kot sodelovanje, temveč kot sodelo. Kot pojas- 
njuje Eva Perčič, ki stoji za slovensko iniciativo Coworking.si, koncept izhaja iz 
San Francisca, kamor so pred časom navalile horde programerjev, oblikovalcev in 
podobnih izobražencev. Hec je v tem, da so bili večinoma sami in samozaposleni. 
Zaradi dragih nepremičnin so pogosto delali po natrpanih kavarnah. Ko je imel 
osamljeni programer praktično na dosegu roke snemalca in risarja, so kmalu drug 
drugemu plačali kavo in si zastonj pomagali z znanjem ter nasveti. Sčasoma so se 
zbrale gruče vseh možnih profilov in poklicev, ki so spričo visokih cen nepremič- 
nin in manka tiskalnikov v kafičih najele večje, skupne prostore za delo drugje. 
Tamkaj je še vedno vsak počel svoje, a ko je bila potrebna pomoč, so stopili sku- 
paj. Rodil se je co-working, sodelo. "Bistvo ni prostor, temveč način dela, ki nosi 
potencial sodelovanja. Ni pa obveznost! Nihče že v startu ne reče, češ, nujno mo- 
rava delati skupaj. A ker delava v istem prostoru, ti vidiš, kaj počnem jaz, in obrat- 
no. Ce ti je moj projekt zanimiv, si lahko vsaj pomagava, lahko pa zgradiva nekaj 
večjega, " pojasni Perčičeva, ki v sodelu vidi obnavljanje staroveške tradicije poli- 
historstva. Pridruži se mu lahko vsak. 

Brez ficka 


Zakaj se sploh podati v kampanjo? Kakšni naj bodo 
motivi? Slava, denar, mir na svetu? Za imenom ON- 
DU stoji 27-letni Velenjčan Elvis Halilovič, ki nam 
razkrije svoje motive. "Bil sem brez ficka," je neposre- 
den. Ne zaradi lenobe ali zapravljivosti, temveč težke 
življenjske šole. Davno pred kampanjo na Kickstar- 
terju je bil običajen študent oblikovanja s posebno 
strastjo do fotografiranja. Natančneje rečeno, nav- 
dušile so ga kamere luknjičarke, pradavna tehnologi- 
ja svetlorisa, s katero je leta 1825 nastala prva foto- 
grafija. Priučil se je mizarstva in začel izdelovati lese- 
ne izvedenke teh šatuljic. 


Vse skupaj je ostajalo na ljubiteljskem nivoju, na 
obrtnem pa je poznavanje tišlerstva in dizajna kanali- 
ziral v projekt Plavajoče mesto. V sodelovanju z ve- 
lenjsko občino je izdeloval velike lesene kupole, ki bi 
omogočale samozadostno bivanje na vodi jezera. "Vse 
je šlo super, folk je bil navdušen. Mislil sem, da delam 
vse prav," pripoveduje Halilovič. Z občino je bil do- 
govorjen za nadaljevanje projekta, zato je ves svoj de- 
nar vložil v stroje in material. A občinski dogovor je 
padel v vodo in Elvis je bil podjetje primoran zapreti. 
Ko je ostal brez vsega, je na pogorišču staknil glavo z 
Andražem Jeričem, videoproducentom in tržnikom s 
Poligona. Obrnila sta se na množice. Iz pepela je vstal 
feniks: zastavljeni cilj desetih zbranih tisočakov na 
Kickstarterju so ljudje dosegli v dveh dneh, do konca 
kampanje pa so nagrmadili desetkrat več. Kljub us- 
pehu Elvis svari: KS-kampanja in vse za njo je trdo 
delo. Če ti je edini cilj zaslužek, ti bo znoj grenak, šiht 
od jutra do noči in odpovedovanje zabavi muka. "Če 
bi šel v to striktno zaradi denarja, ne pojdi," polaga na 
srce. Sam v delu najde zadovoljstvo in samoizpopol- 
nitev. Naj se sliši še tako hipijevsko. 


Lične lesene šatuljice brez leče lovijo svetlobo in jo 
spreminjajo v stilizirane svetlorise. Več o teh nena- 
vadnih fotoaparatih lahko preberete v intervjuju z 
njihovim stvarnikom, objavljenim v prejšnji številki. 


Zmagoviti navdih 


Kje najti navdih za pravo idejo? In če je načrt že 
spočetka zanič ali izkrivljen, kje dobiti mentorja z rde- 
čo lučjo in nasvetom? Naši sogovorniki so zvečine 
mnenja, da poglobljene in drage analize ne pridejo v 
poštev. Nenazadnje so kampanje na Kickstarterju sa- 
me po sebi lakmusov papir, ali je izdelek zaigral na 
prave strune ali ne. Crowdfunding je dober predna- 
ročilni sistem in test trga, zato so ideje za projekte 
precej bolj igrive. Včasih je za navdih dovolj že to, da 
je član lastne ekipe kroničen pozabljivec, se nasmeji 
Tadej Jevševar s Chipola. 


CHIPOLO 


Fehtali na Kickstarterju: 15.000 $. 

Kasirali: 293.014 $ (1953 %) od 5329 podpornikov. 
Kdor redno izgublja pomembne artefakte, se živ- 
cira. Ključi, denarnice, padertošli, celo domače 
živali pogosto izginejo iz vidnega polja in nočejo 
nazaj. Frustracij polnemu iskanju se da ogniti ta- 
ko, da na želeni predmet pripneš mali, barviti 
žeton chipolo. V njegovem drobu so baterija, 
sprejemnik signala in električni kričač. Slednji se 
oglasi, ko mu lastnik to ukaže z mobilno aplikaci- 
jo. Tudi obratno gre: če streseš žeton, se oglasi 
mobilija. Isto se zgodi, če napravi izgubita med- 


sebojni bluetooth signal. Morebiti bo to prišlo 
prav mamam na plaži, ki ob sončenju nerade 
stalno oprezajo za hiperaktivnim mulcem. 


V trboveljskem NollieApps so se dolgo ukvarjali z ja- 
bolčnimi aplikacijami. Med drugim so splovili mobil- 
niško inačico namizne igre Activity. Ker je eden od 
programerjev neprestano pozabljal stvari, so kolegi 
zanj iz usmiljenja razvili cvileč, plastičen žeton, ki se 
oglasi na poziv in izda lokacijo nanj pripetih ključev. 
Da imajo v rokah zmagovito rešitev splošne težave 
človeštva, jim je kanilo šele kasneje. Protisklerozne 
kovance chipolo so se odločili ponuditi na trgu. Po in- 
vesticijske cekine so se odpravili na banko. Neuspeš- 
no. Alternativa? Kickstarter, seveda. Da bi se izognili 
začetniškim napakam, so se povezali z ekipami Lumu, 
Musguard ter drugimi Poligončani - in uspeli. 
Jevševar poudarja, da so za uspeh ključne ravno do- 
bre, sprotne povratne informacije poznavalcev. Trbo- 
veljčan svetuje, da je hudič dobre kampanje v po- 
drobnostih, teh pa ne izvohaš v prvem poskusu, zato 
se poveži z izkušenimi. Tudi sam izdelek potrebuje 
kritično presojo. Prijatelji so navadno obzirnejši, ne- 
znanci precej manj. Oboji lahko opozorijo na pomanj- 
kljivosti ali celo na kardinalne napake. Nujno jih je 
treba pobarati za nasvet, da ne končaš kot Tjasha 
Zhidan s šova Slovenija ima talent. Za pevsko kariero 
je prodala stanovanje, a ji očitno nihče ni dovolj jasno 
povedal, da poje kot galeb s suhim grlom. Natanč- 
neje, brez grla. Jevševarjev recept je bil uspešnejši, 
saj so do zdaj odposlali že več kot petnajst tisoč chi- 
polov, ki jih prodajajo tudi po končani KS-kampanji. 

Jabolčna trgovina 


Ko imaš dobro idejo, zanjo potrebuješ denar. Marsiko- 
ga zahtevnost in dolgotrajnost kampanje na Kickstar- 
terju odbija, a žal podpore ne nudi nihče drug. Če 
KSja ni v igri, je treba poskrbeti za temeljite priprave, 
saj za neuspeh plačaš sam. S precej večjo zaneslji- 
vostjo je treba vedeti, česa si masa želi. 

Katarina Lotrič se je v iskanju odgovora s pajdašema 
v ekipi Calumaa zatopila v gazilijon aplikacij za App- 
lov sistem iOS. Trg je zasičen, a z uporabniško žilico 
je še moč najti odprte niše. Špiljo so sčasoma izvoha- 
li v pretvornikih enot. Na Apple Store jih je bilo več 
kot dva tisoč, toda po dolgotrajnem preizkušanju si je 
bila trojica enotna, da imajo vsi hibe. S projektom so 
kvečjemu želeli najti pot v boljše življenje izven rutine 
rednih služb. Izdelava konverterja, ki se je ponujala, je 
bila odlična priložnost. Vanjo ni bilo treba vložiti dru- 
gega kot lasten čas in znanje. 


Pretvornik med merskimi enotami 

Apple Store, 1,79 EUR, nekaj sto tisoč prodanih 
Anglosaški svet svoje ončje meri v čevljih in pivo 
v pintih, plačuje pa s funti. Trmasto britansko 
vztrajanje pri lastnih standardih je le eden od raz- 
logov, da je svet preplavljen z različnimi merskimi 
enotami. Nekatere sledijo smiselnim in celovitim 
sistemom, druge so arbitrarne. Kot recimo ame- 
riška letalonosilka USS Nimitz, ki je dolga kot tri 
polja za rugby, tehta toliko kot 150 boeingov 747 
in v rezervoarju nosi za pet olimpijskih bazenov 
goriva. Vse to in še več izračuna univerzalni pret- 
vornik enot Vert. Program za iOS pokriva 900 
enot v 34 kategorijah, kar omogoča instantno 
pretvorbo evrov v jene ter motorja vašega BMWja 
v oslovske moči. Redno se sinhronizira s podatki 
na spletu, zato so vedno na voljo sveže tečajnice. 
Apple je aplikacijo priporočil kot najboljšo izbiro v 
rubriki uporabnih programov. 


Programček so izpilili v nekaj mesecih in vstop na 
Apple Store, kjer Vert prodajajo po 1,79 evra, je bil 
skoraj rutinski. Za razliko od Google Playa, kjer slo- 
venska podjetja ne morejo sodelovati, Apple prodajo 
dovoljuje kar fizičnim osebam. Od pogače si velikan 
iz Cupertina odreže trideset odstotkov. Upravičeno, 
meni Lotričeva. Njihovemu appu je zagotovil tako re- 
klamo, da bi zanjo lahko zapravili hude denarje. Na- 
sploh je ekipi uspelo glas o Vertu razširiti brez 
plačljivih marketingarjev. O njem so poročali blogerji 
in medijski velikani, kot je BBC. 


Veliki pospeševalniki 


Druga velika stran izvora denarja so zagonski, start- 
up pospeševalniki. Namesto da cekine donirajo obi- 
čajni ljudje, pridejo iz trezorjev obstoječih skladov ali 
podjetij. Tudi tukaj najdemo Lotričevo. V applikacijo 
Vert je ekipa vložila le lasten čas. Njihova naslednja 

muja, povezovalnik Povio, je resnejša, saj gre za pra- 
vi start-up z večjim vložkom in tveganjem. K Poviu je 
Calumovce povabil izvirni avtor Matevž Petek, znan 
deskar prostega sloga in dobitnik srebrne medalje na 
svetovnem prvenstvu leta 2005, pa še uspešen pod- 
jetnik v San Franciscu. Čisto mimogrede, zraven je še 
Jugoslav Petkovič, soavtor štacune Mimovrste. 

Pri razvoju aplikacije za izmenjavo fotografij, ne- 
kakšnega vizualnega Twitterja, imajo najboljšo možno 
pomoč. So namreč šele drugo slovensko podjetje, ki 
se je uspelo prebiti v start-up pospeševalnik Y Combi- 
nator v devetih letih njegovega obstoja. Če gre verjeti 
reviji Forbes, je to najboljši pospeševalnik na svetu. 
Tam so vzredili DropBox in AirBnb, na voljo pa je 
mentorstvo stvarnikov Gmaila, Reddita in sličnih slav- 
ljencev. Dobra družba, ni kaj. Da Povio ni od muh, 
priča dejstvo, da Y Combinator pod okrilje vzame 
manj kot odstotek prijavljenih. Poleg nasvetov dobijo 
finančno pomoč in predstavitev pred petsto investi- 
torji s celega sveta. 


Program za gledanje skozi tuje oči. 

Apple Store, Google Play, zastonj. 
Včasih zmago prinese drobna, skoraj filozofska 
razlika. Družabnih omrežij je na tisoče, pri skoraj 
vseh pa je v središču "jaz". Nečimrnost. Osebek, 
ki si hoče na elektronskem profilu ustvariti čim- 
lepšo podobo. Pod lastnim vzgibom druge vedno 
znova obvešča, kako je videti njegovo kosilo in 
kako je poskrbel za kurje oko. Povio se je družab- 
nega omrežja lotil z drugega konca. Namesto da v 
stilu Twitterja in Instagrama koristnik sam priobči 
vsebino in čaka, kako se bodo nanjo odzvali dru- 
gi, ga pri Poviu k temu pozovejo prijatelji. Prijatelj 
ti denimo pošlje ping, nakar s telefonom posna- 
meš tisto, kar v danem trenutku vidijo tvoje oči. 
Pod poslano fotko se da klepetati. V stilu Snap- 
Chata se vsebina po 24 urah samodejno pobriše, 
zato je pisanje lahko (manj) skrbno. Vsebino vidi 
le pinger, zato ne gre za občo samopromocijo. 
"Ni milijarde sledilcev, temveč sva doma, v štum- 
fih. Ni se nama treba dokazovati," pojasni Katari- 
na. Gre torej za neke vrste približek osebnega po- 
govora v živo, ki ostane nezabeležen in zato manj 
obremenjen. Zadeva se po komentarjih uporabni- 
kov zakomplicira takrat, ko je pingerjev — in z nji- 
mi pozivov k priobčenju videnega — preveč. 


Skratka, sanjajo divje sanje, ki jih je v Sloveniji skoraj 
nemogoče udejanjiti. Še letos se nameravajo prebiti 
med največje svetovne igralce na področju infotehno- 
logije! Tamkajšnji start-up sistem to omogoča. "No- 
bena ideja ni preveč nora in vsi so na lastne oči vide- 
li, kako zraste milijardo vredno podjetje čez noč prak- 


tično iz nič," je izjavil Petek. Vso srečo! 

Vsaj enkrat v življenju poskusi. Tu- 
di če failaš, si na boljšem, kot če 
se sploh ne lotiš. Iz tega pobereš 
never jetno izkušenj. - Žiga Berce, Tracker 


Slovenske omejitve in 
strici v ZDA 


Tako v Ameriki. Kdor pa ostane v Sloveniji, se je pri- 
moran soočiti z okolnostmi dokaj okostenele očetnja- 
ve. Najprej z dejstvom, da crowdfunding pri nas ovira 
kar sedemnajst zakonov in davčno pogoltna država. V 
praksi ga onemogoča, meni Vlado Miloševič iz zavoda 
ZMAG, ki skuša državi te očitnosti dopovedati. Ob- 
enem šentflorjanske tvrdke ni mogoče prijaviti na 
Kickstarter. Ta je namreč teritorije omejil na angleško 
govoreče dežele in Nizozemsko. Razlog tiči v omeje- 
nem osebju platforme, ki je moralo odobriti vse prija- 
ve. Sprva je Kickstarter sprejemal le ameriške vloge. 
Ko je seznam držav razširil, se je takoj poznalo na od- 
zivnosti. Obdelavo skušajo pohitriti s programskim 
preverjanjem projektov, kar omogoča takojšnji 
začetek brez odobritve moderatorja. 

V vsakem primeru se mora Slovenec znajti sam. Ne- 
posreden dostop do zagona KS-kampanje mu omo- 


IZNN 
MUSGUARD 


Hoteli na Kickstarterju: 10.000 $. 

Dobili: 44,633 $ (446 %) od 1756 podpornikov. 
Fixieji so ruski tanki kolesarstva. V osnovi gre za 
tekmovalna kolesa, okleščena na goli minimum, 
celo brez zavor. Ker so maloštevilni deli visoko- 
kakovostni in robustni, gre lahko le malo narobe. 
Imena so dobili po fiksni, enojni prestavi, ki omo- 
goča zaviranje s pedali. Nekoč so bila priljubljena 
zlasti pri dostavljalcih časopisov, torej ljudeh z al- 
ternativnim življenjskim slogom. Po domače, pri 
hipsterjih. Njihov minimalizem in obrobnost ima- 
ta ceno: zanje je bilo razvitih malo dodatkov. Celo 
blatnikov se do nedavnega ni dalo kupiti. Izučeni 
oblikovalec Lozič je svojega dolga leta razvijal iz 
polistirenske plastike. Prišel je do zgolj 35 gra- 
mov težkega traku, ki ga z ježevko namestiš na 
ogrodje, ob nenucnji pa ga zviješ v klobčič. Eno- 
stavni recept je prepričal tako lokalne kolege z 
društva Muslauf kot svetovno publiko, saj je pro- 
dal že več kot pet tisoč primerkov. Zadeva dobro 
živi tudi po kampanji in brkati Ljubljančan je pro- 
dajno mrežo razširil po trgovinah v ZDA. Med 
drugim ga je v ekskluzivno prodajalno vključil 
znameniti newyorški Muzej moderne umetnosti! 

DEE LEE DOO 


Hotela na IndieGoGo:10.000 $. 

Napraskala: 4410 $ (44 %) od 59 podpornic. 
Se spomnite kolekcije lesenih dildov, ki jih je pri- 
negovala Mariborčanka Iris Trstenjak? Pičniki so 
dovolj skrbno obdelani, da ne puščajo trsk, in do- 
sežejo najbolj občutljive predele. Kickstarter je 
Trstenjakovo odvrnil zaradi daljše čakalne dobe in 
prepovedi erotične vsebine. Odločitev za IndieGo- 
Go je bila morda napačna, a vesela Štajerka po 
neuspehu razvija nove produkte, tudi take za sa- 
domazo navdušence. Poleg tega je del denarja 
zaradi Indijančeve fleksibilnosti ipak dobila. 


goča le lastništvo podjetja v ZDA. Načeloma je od- 
preti podjetje v Združenih državah enostavno, če tam 
živiš. Če ne, je podvig zahteven in stroškovno nemaj- 
hen. Traja lahko mesece in medtem se projekt sfiži ali 
idejo ukrade konkurenca. Moč je sicer najeti podjetni- 
ke, ki firmo ustanovijo namesto tebe, a stanejo naj- 
manj dolarskega tisočaka. Če ne bi bilo zaupanja 
vredne alternative, se tako brkati Juril Lozič iz Mus- 
guarda kot večina preostale srenje za kampanjo ne bi 
odločil. Preveč je komplikacij. 

Lozič je mož za zložljivimi blatniki za fixie kolesa. Imel 
je to srečo, da je dovolj zgodaj, prej, kot so ti enopre- 
stavni bicikli postali kul, vpadel v subkulturo nav- 
dušencev nad njimi. So robustni in tako poenostavlje- 
ni, da nimajo niti blatnikov. Lozič je v dobro lastnega 
gvanta razvil plastičen nastavek. S tem je rešil težavo 
marsikaterega fixielesarja na globli. Klicu trga se je 
odzval, pri tem pa obšel Kickstarter, saj je bil zanj ne- 
dosegljiv. Vse dokler do njega na eni od co-working 
seans ni pristopil svetlolasi Niko Klanšek ter mu po- 
nudil rešitev: posredništvo. Kickstarter omogoča no- 
silstvo kampanje polnoletnim rezidentom ZDA z las- 
tnim bančnim računom in kreditno kartico svetovne 
veljave. Vse to je združeno v Klanšku, ki živi tam in je 
zapleta odrešil marsikateri slovenski projekt. Posred- 
ništvo ni zastonj, a podrobnosti dogovorov javnosti ne 
razkrivajo. 

So še druge alternative: kdor ima znanca v Kanadi, 
Avstraliji, Veliki Britaniji ali Nizozemski, kjer Kickstar- 
ter še ponuja usluge, lahko obide ZDA in projekt 
zažene v avstralskih ali kanadskih dolarjih. Razlika je 
v pozornosti medijev. Ključni med njimi - Gizmodo, 
TechCrunch, CNN, New York Times - večinoma izvo- 
hajo ameriške projekte. Izpeljava v ameriških dolarjih 
se izkaže za precej bolj zanesljivo pot do uspeha. Prek 
znanca v Londonu je recimo poskušala ajdovska Pi- 
vovarna Pelicon. Britanski funti se niso izkazali, saj so 
prejeli le četrtino od želenih 12.000. 


Druga violina 


Brez zaupanja ne gre. Nezanesljiv posrednik lahko denar 
pobaše in odnese brez večjih posledic. Če si podpore 
ljudstva želiš, hkrati pa nimaš zaupanja vrednega strica v 
ZDA, preostane crowdfunding platforma druge kategori- 
je: IndieGoGo. Osnovali so jo še pred Kickstarterjem, le- 
ta 2007, a žal igra drugo violino. Za primerjavo: na Kick- 
starterju uspe 44 odstotkov vseh projektov, na IndieGo- 
Go le tretjina. Če v statistiko vključimo projekte, ki so 
zbrali manj kot petsto dolarjev, je winrate na IndieGoGo 
celo manjši od desetine! Celokupno zbere šestkrat manj 
denarja od večjega brata. 

Kickstarter od zbrane gomile odščipne pet odstotkov, In- 
dieGoGo štiri. Če zbiratelj ne doseže ciljne vsote, se tu 
odščipnina dvigne na devet procentov, a to je še vedno 
precej širokosrčno. Pri konkurenčnem Kickstarterju ne- 
uspešni projekti izgubijo ves denar! Indiejanec omogoča 
tudi vzporedno, pobrateno nabirko za isti projekt izven 
lastnega portala. Njegova ključna beneficija pa je, da pri- 
javljanje omogoča vsem Zemljanom. 

To je izkoristil Novogoričan Gregor Vuga. Še pred vihar- 
jem, ki ga je sprožila Double Fine Adventure Tima Scha- 
ferja, je na IndieGoGo položil svoj RPG, Sagas of the Ice- 
landers. Že v gimnazijskih letih se mu je odprl svet namiz- 
nega igranja vlog v stilu Dungeons 8 Dragons. Ta je ob 
vzponu digitalnega dolga leta le tlel, a nikoli zamrl. Skozi 


PIVIYVITA LI 
ICELANDERS 


Žical na IndieGoGo: 2000 $. 

Nažical: 8825 $ (441 %) od 390 podpornikov. 
Leta 1974 je namizni RPG Dungeons 8 Dragons pri- 
nesel revolucijo. Tedanje vojne igre je zožil s povelje- 
vanja bojnih množic na posameznike, ki imajo svoje 
muhe in vrline, nabirajo izkušnje ter se podajajo na 
častivredne misije, kot je zakol zmaja v temnici. A 
DAD pove le eno štorijo, nekje zunaj pa je še na mili- 
jone likov, ki čakajo na priobčenje. 
Vuga je v D8Dju podobni namizni igri Sagas of the 
Icelanders razgrnil poseljevanje nikogaršnje zemlje, 
ki so ga 10. stoletja izvajali Vikingi na ledenem otoku 
evropskega severa. Razmere so podobne ameriške- 
mu osvajanju Divjega zahoda, kar pomeni štihanje na- 
seljencev, preživetje v najtežjih okoliščinah in zaplodi- 
tev zadosti številčnega rodu, da ga surovi naravi ne bo 
uspelo celega pobiti. Te spomni na postapokaliptične 
Falloute? Z razlogom, saj je Vuga vikinško kulturo 
vpletel v znani odprtokodni sistem RPG-grajenja 
zgodb Apocalypse World izpod peresa Vincenta Ba- 
kerja. Igralci Islandcev, opremljeni s tridesetstransko 
knjigo, izživljajo lastne sage, ki bolj kot na boju teme- 
ljijo na kulturnih in spiritualnih normah časa. Vuga 
pravkar izrisuje nadaljevanje, v bodočnosti pa se bo 
lotil prevodov. Navsezadnje je malo tovrstnih iger, ki 
jih lahko v slovenščini kupiš desetletnemu sinu. 


Življenje je prekratko, da ne bi pre- 
izkusil, kako dobre so tvoje ideje. - 


čas so tesno povezane skupnosti ohranjale ogenj, ob 
njem razvijale nove zgodbe in se spričo fizične bližine 
tolkle s krepeli po glavi, ko so si požirale like. Še več, 
v zadnjih letih se tovrsten pristop krepi. Kot pravi Gre- 
gor, je ravno v navdušencih ključ do uspešne kampa- 
nje. Oni bodo širili besedo in kazali na šibke točke, ki 
kličejo po piljenju. Najaktivnejše je najti na Google, 
čeravno je to omrežje pogosto predmet posmeha. 
Prav oni so zacementirali uspeh Islandcev. 

Vuga bi sicer dandanes izbiral drugače. Platforme In- 
dieGoGo ne podpira, pravi, da je nerodnejša od Kick- 
starterja, ki se mu je ognil le zaradi manka zaupanja 
vrednega kontakta v ZDA. In stran se je pred kratkim 
zamerila uporabnikom. Kot pravi že ime, je namenje- 
na bolj umetniško usmerjeni, alternativni srenji, ki 
išče nepokvarjenost. Niso pričakovali, da si bo Indie- 
GoGo privoščil pravniško nesramnost. Znalec je opo- 
zoril na projekt, ki je bil očitna prevara, temelječa na 
jako kreativni znanosti. Ruski mazači Healbe so se ki- 
tili z zapestnico, ki naj bi v realnem času merila ko- 
ličino zaužitih kalorij, in zanjo nagomilili kar milijon 
zelencev. Znanstveniki so bili kratkih besed: to je bi- 
kovo govno. A Neodvisnež kampanje ni odstranil, 
temveč je le predrugačil lastna pravila o goljufijah. 


Kampanja v teku 


Slab glas GoGolndiejanke je segel do naslednika, slo- 
venske namizne igre Tracker. Njegovega stvarnika 
Žigo Berceja je odvrnilo nizko število uspelih projek- 
tov. Zato se je raje usmeril na Kickstarter. Pronical je v 
podrobnosti izvedbe kampanje in se učil iz zmagovitih 
ter propadlih misij. To, poudarja Berce, je nujnost. 
Trajanje nabirke za svojo namizno igro Tracker je po- 
stavil na trideset dni. Lahko bi izbral katerokoli števil- 
ko med enim in šestdesetimi dnevi. Toda več časa ne 
pomeni več možnosti za polno vrečo. Celo obratno: 
dlje trajajoči projekti so bolj nagnjeni k propadu, ker 
so podporniki bolj podvrženi obotavljanju. Priporo- 
čena je srednja cifra, torej mesec, saj razpre čas za ši- 
ritev evangelija o projektu, hkrati pa rok ni tako udo- 
ben, da bi darovalci zaspali. 

Berce sprva sploh ni želel nagovoriti množic. V dru- 
žinskem podjetju, ki se ubada s programiranjem, ima- 
jo dovolj drugih projektov. Med drugim je Žiga ustvaril 
portal Co-finder.eu, ki povezuje iskalce kšefta in start- 
upe, željne svežih sil. Tracker je bil postranski, ljubi- 
teljski podvig. Z bratom Timom sta pred leti ob branju 
obskurne knjige naletela na mentalni izziv: ustvariti 
namiznico na podlagi računalniške igre. Po dveh letih 
neprespanih noči in s pivom zalitih igralnih seans sta 
na podlagi S.T.A.L.K.E.R.ja cilj tudi dosegla. Tam bi 
se kolesje ustavilo, če ne bi na spletu završalo, da je 
nekdo nekje udejanil stalkersko namiznico. Mentalni 
izziv se je prelevil v fizičnega: igro v otipljivi obliki po- 
nuditi čakajočim množicam. 

Kaj mora osebek pripraviti za močno crowdfunding 
kampanjo? Dobra ideja ni dovolj. Je njen smisel, a 
brez privlačnega ovitka ni vredna dosti. Statistika 
kaže, da začinjene fotografije in čustvena, jedrnata vi- 
deopredstavitev skoraj podvojijo možnosti za končni 
uspeh! Trackerjevec je snemalno pomoč našel pri pri- 
jatelju znalcu, večina ostalih projektov pa to stori znot- 
raj Poligonovega sodela. 

Da se video množicam predoči, morajo zanj najprej 
izvedeti. Ozko usmerjena interesna društva, kot so 
Muslauf za Musguard in Google tabletop skupnosti 

Staš Stankovič, Lumu 


za Sage Islandcev, so kamniti temelj širjenja bese- 
de. Vendar je preozek. Glas mora seči čez Face- 
book in družabna omrežja, ki so na drugem mestu 
vira klikov za Kickstarter. To je izkusila ekipa v 
ZDA delujočih Slovencev Out of Galaxy, ki je na 
Kickstarterju pogrnila. Razlog ni bil v zanič izdel- 
ku. Njihov H2O-Pal, modrozobi kalkulator vnosa 
tekočine v telo, je prišel v finale nagrad podjetja 
Bluetooth in doma so bili imenovani za start-up le- 
ta. A ker sta jim manjkala skupnost in marketinški 
načrt, so se za nažicani denar obrisali pod nosom. 


Prosili na Kickstarterju: 12.000 $. 

Pridobili: 12,404 $ (103 %) od 256 podpornikov. 
Nekatere namiznice igralca izločijo, nakar mu 
je dolčas. Kaj pa, če bi uvedli zombijsko figuri- 
co, ki izločenca vrne v igro s posebno vlogo? 
Igra Tracker mrtvim daje še eno priložnost. S 
tem upraviči sicer že precej reciklirano temati- 
ko postapokaliptičnega sveta. Avtorja prizna- 
vata, da sta zidake zanjo jemala iz številnih ob- 
stoječih iger. Vendar menita, da lahko tudi se- 
stavljenka navdihov prinese svežo celoto. Ig- 
ralci po kartonasti površini, ki je grafično ust- 
varjena kar v 3D-motorju Unity, premikajo lik, 
pobijajo sovrage, zbirajo artefakte ali izpolnju- 
jejo misije. Te akcije v seštevku točk prinesejo 
zmago. Brata Berce sta prepričana, da je čar v 
premikanju figuric in družbi živega mesa, zato 
Trackerja (še) ne kanita preseliti v digitalije. 


Denarja pota 


Tistim, ki ob odbiti uri z nagomiljenim denarjem 
presežejo zastavljeni prag, je precej lepše. Se pa 
delo takrat šele zares začne. Najprej je treba finan- 
ce iz ZDA dobiti v domovino. Davki in provizije na 
poti znesejo dobro četrtino zbranega zneska. Če se 
žicar tega ni zavedal, se mu lahko projekt poruši. 
Namesto 100.000 evrov namreč prejmeš 75.000 
neto. Nato je treba s penezi zagnati proizvodnjo, iz- 
delati vroči onegaj in razposlati podpornikom na- 
grade. Izkušnje kažejo, da se izvedbeni del veliko- 
krat zaplete. Zamud je ogromno in marsikdo s kva- 
liteto produkta razočara. K sreči je sistem crowd- 
fundinga bolj milosten kot investicijski, pravi Staš 
Stankovič, vodje Lumu Labs. Če bi resen poslov- 
než v mlado podjetje vložil svoj denar, ne bi toleri- 
ral prekoračenih rokov. 

LUMU 


Želeli na Kickstarterju: 20.000 $. 
Napaberkovali: 244.085 $ (1220 %) od 
2622 podpornikov. 
Fotoaparati imajo v sebi svetlomere, ki 
odigrajo vlogo pri uravnavanju odprtosti 
zaslonke. To velja tudi za kamere v telefo- 
nih. A vdelani merilniki svetlobe so navad- 
no manj kakovostni in se še posebej slabo 
izkažejo v temačnih pogojih. Profesionalni 
svetlomeri pa so dragi, omejeni in nikakor 
za vsakogar. 
Tu je prostor za merilnike lumu, ki jih na 
iphone priključiš na vtičnico za slušalke, 
od koder dobivajo energijo. V bunkici je 
visokokakovosten svetlobni senzor, ki se 
lahko poveže z aplikacijo v telefonu. Po- 
datke o meritvah skupaj z geolokacijo in 
raznimi zapiski prenaša v oblak, da jih lah- 
ko lastnik uporabi še kasneje. V osnovi fo- 
tograf lumu namesti na iphone, izmeri 
osvetljenost in ročno prilagodi zaslonko 
na klasičnem fotoaparatu. Onegaj na veči- 
ni androidnih naprav zaradi slabše kako- 
vosti avdiovtiča žal ne deluje. 


Darovalci so bolj potrpežljivi. Projekt lumu, 
merilnika svetlobe za pametne telefone, jim 
kljub nekaj zamude pri razpošiljanju pravza- 
prav ni preveč kravžljal nevronov. Začelo se je 
z mlado ekipo študentov tehničnih ved, ki so 
iskali prostor pod soncem. Našli so ga v praz- 
nem prostoru med profesionalno in povsem 
amatersko fotografijo. Izdelali so kakovosten 
svetlomer, ki se ga da enostavno priključiti na 
iphone, s čimer poskrbiš za primernejšo osvet- 
ljenost posnetkov. Uporabniki jabolčnikov s 
celega sveta so novost toplo sprejeli. Staš in 
njegova ekipa so lumuje razposlali na prak- 
tično vse celine razen Afrike. "Globalna vas 
dejansko funkcionira. Fenomenalno je, da ne- 
kdo z druge celine po spletu naroči Lumu, pa- 
ket pa dobi naslednji dan dopoldne po svojem 
času, " je navdušen Stankovič. 

Lumu za delovanje ni potreboval dosti več od 
vode in interneta. Denar so zagotovile množi- 
ce, delo so vložili sami skupaj s krogom prija- 
teljev. Video je posnel znani filmar Nejc Gaz- 
voda, Jokerju znan kot Kontejnerus, nasvete 
so z njimi delili drugi slovenski start-upi. Stan- 
kovič se ne zanaša, da bo zadeva čez dve leti 
še živa. Ve pa, da bo z neprecenljivimi izkuš- 
njami in znanji, ki jih je pridobil v procesu, lah- 
ko pomagal. Varnost v volatilnem svetu nego- 
tovosti in krize za mladež najde v sebi. Karkoli 
bo že prišlo na pot, znal se bo prilagoditi. S 
pomočjo množic in svetovnega spleta. 

Tveganje brez množic 


Da so riskiranja vseprisotna, dobro ve Aleš Špetič, 
starosta slovenske start-up scene. Brez njih ni na- 
predka, nevarna postanejo takrat, ko so neobvlado- 
vana. Pred podvigom, naj ga financirajo množice ali 
lastni žep, morajo sodelujoči obelodaniti, največ koli- 
ko bodo v projekt vložili v določenem času. Če po tem 
roku ne začne vračati vložka, ga je treba ustaviti. Naj- 
slabše je, ko ljudje več let životarijo na ideji le zato, ker 
so vanjo zmetali desettisoče evrov. Ti so že izgubljeni, 
a še več jih tone. Kot pri hazarderjih, ki nadaljujejo z 
gemblanjem, da bi si povrnili zakockano. 

Špetič je svojo pot začel začetkom devetdesetih, ko 
se je internet šele začel plaziti po obli. Takrat je bil do- 
stop do borze možen na dva načina: z branjem dan 
starih podatkov o tečajih v časopisu ali z več tisoč do- 
larjev najemnine za Bloombergov terminal, ki so ti ga 
pripeljali na dom. Skupini ljubljanskih študentov je 
kapnilo, da je prava valuta pravzaprav informacija. 
Kaj kmalu so sprogramirali enega prvih sistemov za 
elektronsko borzo v Evropi. Najela jih je ena ljubljan- 
skih posredniških hiš, nakar so idejo prenesli na Nizo- 
zemsko. Špetič je na s tem zasluženo premoženje dal 
hipoteko in si plačal študij v ZDA. Ob vrnitvi v Slove- 
nijo se je pridružil softverski hiši Zemanti, ki je zaslo- 
vela z urejevalnikom za takrat še cvetoče bloge. Zdaj 
je aktualen skok v železnino s cubesensors, pripo- 
močki za pametni dom. Obenem je Špetič še uradni 
glasnik digitalnih tehnologij Republike Slovenije. 
Kickstaterja ne kuje v zvezde. "Množicanje je čista 
prednaročniška tržnica. Nobene druge romantike ni 
zadaj," pravi Špetič, čeprav se KS na vse kriplje bori 
proti tej podobi. A vendar Kickstarter sam za projekte 
ne nudi veliko promocije, ekipe so primorane vse sto- 
riti same. Če svoj prototip butnejo na lično spletno 
stran v predprodajo, kot je to sam storil s cubesen- 
sors, je položaj skoraj enak. 


Dolgotrajno delo v pisarnah in zaprtih prostorih 
pripelje do mlačnih misli in glavobolov. Razlog je 
poleg bolščanja v ekrane pogosto neprezrače- 
nost. Da je čas za odprta okna, opozorijo kockice 
cubesensors, ki jih lastnik razporedi po želenih 
prostorih. Informacije sporočajo na dva načina: 
skozi oblak na ekran ali s svetlobo, saj ob nepri- 
mernih okolnostih zažarijo rdeče. Merijo kup zna- 
čilnosti, začenši s koncentracijo ogljikovega diok- 
sida. Temperatura pove, da je čas za privitje radia- 
torjev ali klime, svetlobni senzor pa opozori na 
žarnico, ki gori. Če vas ni doma, jo je lahko prižgal 
vlomilec! Cubesensors pristavijo lonček k na- 
raščajočemu pojavu interneta stvari, ki prinaša 


kup udobnosti, obenem pa strašljiv prospekt vse- 
povezanosti v spletno mater. Špetič in njegov paj- 
daš Marko Mrdženovič sta za kockice prejela prvo 
nagrado tehnološkega portala TechCrunch. Izved- 
la sta svojo vrsto množicanja: denar sta zbrala s 
prednaročili neposredno na lastni spletni strani. 


Nazaj na realna tla 


Ob vsem eksplozivnem potencialu in dobrotah na obzorju je 
okoli Kickstarterja nastala norija, ki jo je treba prizemljiti. Dej- 
stvo ostaja, da denar množic nikoli in nikakor ne bo nadome- 
stil premočrtnega in dolgotrajnega razvoja, kot ga peljeta de- 
nimo farmacevtska in avtomobilska industrija. Ta velja stoti- 
ne milijonov dolarjev in rezultati včasih pridejo z velikim za- 
mikom. Tudi banke ostajajo nenadomestljive s svojim edin- 
stvenim perkom, da denar za posojila ustvarjajo iz nič. Za pri- 
merjavo: lani je gmajna podarila pet milijard, samo britanske 
banke pa posodile več kot štirideset. Vloga crowdfuncinga za- 
res zaživi v obstoječi luknji, ki zeva med nekaj tisoč in milijo- 
nom zelencev vrednih projektih na začetku življenjske poti. 
Zato je udejstvovanje uveljavljenih imen na Kickstarterju 
kvarno. Kickstarter deluje zaradi občutka ljudi, da podpirajo 
nekaj, kar je del njih. Se pravi, kar ni del velike, umazane 
korporativne mašinerije. Ljudje podprejo bubo, ki se sama ne 
bi mogla razviti v metulja. Če bodo na Kickstarterju začeli 
kraljevati Monsanti in Microsofti, bo občutek zbledel, krhka 
metuljeva krila pa bo raztrgal veter. Strokovnjaki poudarjajo, 
da je psihološka osnova mehanizma zaupanje. Kot vemo vsi, 
je zlorabljeno zaupanje težko znova vzpostaviti. 

Drugi ključni psihološki mehanizem Kickstarterja je impul- 
zivnost, zato nikoli ne bo primeren za projekte, kjer je en sam 
kos dražji od nekaj tisoč evrov. Ljudje radi brkljajo po mrežah 
in kliknejo desetaka tukaj, petaka tam. Če pa dobiš pred nos 
deset jurjev evrov vredno leseno kolo, kot sta ga na Kickstar- 
terju ponujala Slovenca, je stvar drugačna. Sicer mojstrsko 
izdolbena Lesenjača, ki je mesto dobila poleg 5200 let stare- 
ga kolesa v ljubljanskem muzeju, je zbrala le 45 od načrtova- 
nih 60.000 evrov. Itak je Kickstarter daleč od tega, da bi bili 
vsi projekti izvedeni mojstrsko. Mnogi med njimi spadajo v 
Top Shop - navidez rešujejo splošno težavo, a na neroden 
način za preveč denarja. 


Opolnomočenje 


Po drugi strani je crowdfunding še zelo v plenicah. Koliko lju- 
di, ki jih poznate, ve zanj? In koliko od njih je kaj vložilo na 
tak način? Znanje se vztrajno širi in države v razvoju krepijo 
srednji sloj ter se prežemajo z internetom. Zato nekateri na- 
povedujejo, da bomo leta 2020 podarili že 300 milijard dolar- 
jev, kar naj bi množicanje izenačilo z običajnim investira- 
njem. Pravi smisel je vseeno opolnomočenje tistih brez moči. 
Naj bo mlad in brezposeln filmar z Metelkove ali kmet iz Ke- 
nije, denar množic zdravi njihove rane tam, kjer jih država ne 
zna ali noče. Na globalni ravni Svetovna banka napoveduje 
isto, le da so akterji države. Revnejše med njimi bodo začele 
hitro rasti, s čimer se bodo zmanjševale razlike med prvim in 
drugim svetom, ki se vlečejo še iz kolonialnih časov. 

Res je, da je Kickstarter še vedno prevladujoča platforma in 
da so ostale v senci. Toda zaostanek vse bolj lovijo, vse več 
jih je in vse bolj so specializirane. V nekaj letih bodo temat- 
sko bolj razdeljene, s čimer se bo dalo posvetiti vse bolj lo- 
kalnim potrebam. V pripravi je vseevropska platforma, v Slo- 
veniji pa Miloševič snuje portal za pomoč gasilcem, ki z vse 
manj opreme rešujejo vse več vremenskih ujm. Država jim 
denarje jemlje, Slovenci vračajo. 


Na Tobačni ulici je zlatorumena svetloba osvetljevala izpol- 
njene načrte. Divje odštevanje se je končalo, ekipa si je od- 
dahnila. Film Kresnik je pravkar dobil naprošenih 7500 do- 
larjev in gre odživet sanje na festival v Cannes. Kot eno prvih 
kampanj so ga večinoma podprli Slovenci. Karavana gre da- 
lje. Bi še kdo skočil nanjo? 


Achievementi so dosežki. Trophies so trofeje. Gamerscore je 
igralčev rezultat. Z nagradami za izpolnjene cilje okinčani 
pove, zakaj nekateri živijo za te pojme. In čemu Mile High Club 
zagretim igralcem pomeni nekaj drugega kot običajnim ljudem. 


a se je zgodilo. Sredi marca je Ame- 
ričan Ray 'Stallion83' Cox prvi dose- 
gel milijon igralčevih točk - gamerpo- 
intov na servisu Xbox Live. Razsež- 
nosti podviga se razkrijejo, če vemo, 
da je moč v eni igri tipično zbrati tisoč teh pik, ki jim 
pravijo tudi G-points, G-točke. Za milijon se je Ray 
trudil vse od leta 2006, ko je v v Hexicu HD za xbox 
360 odklenil prvi dosežek. "Ni trajalo dolgo, da sem 
se potegoval za najvišja mesta na tej lestvici," pravi. 
"Septembra dve leti pozneje sem imel 250.000 G. 
Tedaj me je obšlo, da bo moj cilj milijon." 
Ray je iz hobija naredil posel. Udejanjil je spletno 
stran lmilliongamerscore.com, objavlja podcaste, fu- 
ra oddajo na Twitchu, pokazali so ga v številnih stro- 
kovnih medijih. Promoviral je hardver, od Microsofta 
prejel dosmrtno brezplačno naročnino na servis Xbox 
Live in bil dve leti zapored v Guinnessovi knjigi rekor- 
dov kot lastnik najvišjega igralčevega rezultata. Nje- 
govo življenje je posvečeno virtualnim podvigom. 


Igralne markacije 


Ob tem grebatorstvu so nekateri zgolj dvignili obrv, 
saj dosežkov ne marajo. Drugi pa niti vedo ne, o čem 
teče beseda. Čeprav so dosežki - achievementi viden 
del modernih iger že osem let, so mnogim španska 
vas. Vendar je koncept smiseln, priljuden in razširjen. 
Tudi v resničnem življenju, kjer je temu podobno zbi- 
ranje pik na raznih trgovinskih karticah ali milj pri le- 
talskih družbah. 


Rekorder Ray Cox kaže, koliko xboxov 360 je ver- 
jetno moralo pokazati rdeči prstan smrti, da je pod 
vzdevkom 'Zrebec83' prišel do rekordnega milijona 
igralčevih točk. Meni še manjka. Do obojega. 


Na kratko rečeno je dosežek v igri nagrada, prejeta za 
izpolnitev cilja. Kateri so ti cilji, določijo avtorji. Od ta- 
kih banalnosti, da smo se prvikrat zapeljali po mestu, 
do uboja zajebanega šefa in trikratnega zaporednega 
končanja špila. Skyrim nas treplja, ko se naučimo be- 
sed za zmajske vrišče, naberemo sto tisoč zlatnikov in 
se poročimo. Grand Theft Auto V nam da piškot, če 
do kraja spimpamo kos orožja, končamo zadnjo misi- 
jo ter z morskega dna dvignemo vse jedrsko smetje. 
Titanfallu pa se smeji, če ubijemo deset pilotov, med- 
tem ko se izmetavajo iz kabin, dosežemo najvišjo ge- 
neracijo bojevnika oziroma postanemo zmagovalec 
petdesetih obračunov vrste ujemi zastavo. 

Vrste dosežkov so različne. Na playstationih jih sim- 
bolizirajo trofeje, na Steamu kartončki, na xboxu, kjer 
so se v moderni obliki rodili, pa nam z njimi kapljajo 
igralčeve točke. V vsakem primeru ob pridobitvi do- 
sežka na zaslon privzeto prejmemo obvestilo. Dosež- 
karsko stanje je moč preverjati na spletu in zapisujejo 
se na gamercarde, kartice, ki jih imajo številni v fo- 
rumskih podpisih. Da se takoj vidi, da niso nubi. 
Postavi se vprašanje, ali ti dosežki dajo kaj konkretne- 
ga, ne le virtualnih pokalov. Čez palec rečeno - ne. V 
nekaterih primerih sicer so beneficije. Microsoft je ne- 
kaj časa vodil program, kjer so tisti z določeno ko- 
ličino gamerpointov imeli malo popusta pri nakupih. 
Na Ubisoftovem servisu Uplay lahko s točkami, ki si 
jih nabral z izpolnjevanjem ciljev v njihovih špilih, ubo- 
deš dodatno vsebino v katerikoli njihovih igri. Če si re- 
cimo uspešen v Splinter Cellu, lahko v Heroes kupiš 
božji buzdovan ali v Assassin's Creedu kožice za like v 

IZROČILO HAGRADE 


Prva beležnica dosežkov so bile lestvice z re- 
zultati (high score) na igralnih avtomatih. Če si 
zbral zadosti točk, si po končani partiji dobil 
privilegij, da si vpisal svoje začetnice na lojtro 
najboljših. Kratica 'SNE' se je tako bleščala z 
marsikaterega avtomata v ciganskih lunapar- 
kih, ki so nekdaj beduinsko bredli po Sloveniji 
in Istri. Podobno si leta kasneje nabiral točke v 
mnogih igrah, celo v Sierrinih avanturah, kjer 
| je skupni izid dal vedeti, kako daleč si prišel. 
Toda s temi junaštvi je bilo enako kot danes. Z 
njimi si se lahko postavljal, nisi pa si jih mogel 
namazati na kruh. Edinstvena v zgodovini iger 
je zato poteza Activisiona. Danes je ta izdajatelj 
znan po Call of Dutyju, medtem ko je v osem- 
desetih oral ledino s tem, da je postal prvi 
neodvisni ('third party') založnik iger. Za pro- 
mocijo so si v Ameriki izmislili samosvoj pri- 
jem. Igralec je moral v enem od njihovih špilov 
doseči rekord, recimo priti do 20.000 točk v 
Pitfallu ali zmagati v tekmi z računalnikom v 
Tennisu. Ce je založniku poslal validno fotogra- 
fijo, je na dom prejel barvit našitek, ki je opiso- ( 
val podvig. Tega si je lahko pripopal na oblačilo ( 
in bil z njim v šoli največji frajer. Program na- | 
grad, ki je v omejenem obsegu deloval tudi v 
Evropi, je obsegal igre za konzole atari 2600, 
atari 5200, colecovision in intellivision. Še da- 
nes se sliši posrečen! 


RAMK 
1sT 
ZMD 
SED 
4TH 
JIH 


SCORE MAME 
O1200O0 MAKI 
OODOODO OČCHI 
OOSOOO SME 
OODLOO MAD 
OOZZOO  OITO 


multiplayerju. V večigralskem delu Gears of War 2 pa 
dobiš nadzor nad zajebanim generalom Raamom, če 
si ga pokončal v prvih Gearsih. Toda v večini špilov 
nisi deležen otipljivosti, na primer novih orožij ali avto- 
mobilov, marveč le številkic in pokalčkov. Čemu po- 
tem taka norija okrog dosežkov? 


Vse je v glavi 


Četudi načeloma ne dajejo konkretnih nagrad, so do- 
sežki močni na simbolni ravni. Igre, ki so dostikrat za- 
jetne in kompleksne, sesekljajo na obvladljive koščke 
in zakoličijo, kaj je treba storiti za napredovanje. To je 
kot nalašč za novo dobo, ko je pozornost razdrobljena 
in smo vajeni skakanja med manjšimi opravili. Saj si 
lahko cilje postaviš sam, kot tip, ki je Super Maria za 
njevanje tistega, kar je določeno vnaprej, je lažje. 

To se vklopi v prirojeno človeško lastnost, da posto- 
riš, kar ti je zadano, in iz zmede narediš red. Isti mi- 
selni mehanizem te sili, da prebrskaš zadnji košček 
labirinta v frpjki, dokončaš sleherni kvest in pobereš 
absolutno vse predmete, čeprav razumsko veš, da od 
tega ne boš imel dosti. Ko to opraviš, pride občutek 
miru. Postoril si vse, iz počiščenega območja te ne 

Max: The Curse of Brotherhood 
Last achievement 15/02/2014 

Plants vs. Zombies" Garden W... 
last achievement 14/03/2014 


28% 


Last achievement 15/12/2013 


57% 


0 715/1250 

0 250/1000 

Halo 4 


You have earned a trophy. 
V Don't Go - Normal 

Če ohraniš privzete nastavitve, se ob odklepu do- 
sežka na zaslonu pojavijo taka obvestila. Spodaj je 
Steam, v sredini xbox 360 in zgoraj playstation 3. 
Xbox one in PS4 sta obdržala enako strukturo. Na 
xboxu ačivment spremlja nalezljivi zvok "PLOP!" 


007" Legends 
4 of 50 Achievements 


18 of 86 Achlevements 
Z Forza Motorsport 4 
Mi 32 of 58 Achievements 
Mark of the Ninja 
[EJ 19 of 38 Achievements 
Fi 2011" 
tak 2 of 38 Achievements 


Iron Brigade 
1 of 23 Achievements 


more nič več presenetiti, razen če se sovražniki re- 
spawnajo. Zdaj veš, zakaj to sovražiš :). 

Še bolje je, če za trud dobiš nagrado. Ko se na zaslo- 
nu pojavi obvestilo 'Achievement unlocked', si števil- 
ni ne morejo kaj, da se ne bi razveselili. V možganih 
se jim tedaj sprosti dodatna merica 'hormona sreče' 
dopamina, kar povzroči zadovoljstvo. Drugi vzvod je 
povezava tveganja in nagrade (risk - reward), kjer 
dopamin špricne v zameno za nekaj, kar ti je uspelo s 
hrabrostjo. Več kot si tvegal in teže kot si nekaj dose- 
gel, konkretnejši je brizg hormona. Ni pomembno, da 
v videoigri nagrada ni otipljiva. Zadostuje simbolika. 
Ne traja dolgo, da se povezave dejanja in nagrade v 
obliki trofeje navadiš in jo podzavestno iščeš. Nekate- 
ri težko igrajo naslove, ki ne vsebujejo dosežkov, ker 
niso deležni potrditev za opravljeno. Drugi postanejo 
odvisni od ačivmentov in se s špili ubadajo predvsem 
zato, da jih zbirajo. Taki so znani kot 'achievement 
whores', dosežkarske kurbe, in Stallion83 je njihova 
madame. Nikdar jim ni dovolj, nasprotno, po principu 
zasvojenosti za enak učinek potrebujejo zmerom več 
stimulacije. Misliš, da je Stallion po osvojitvi milijona 
odvrgel kontroler? Naj takoj zdajle preverim: 'Last se- 
en 9 minutes ago playing xbox one'. Verjetno ne mo- 
re nehati, čeprav bi hotel. 


Ko zavlada domišljija 


Vendarle so lahko dosežki več kot prazne marnje, s 
katerimi se geeki šopirijo in si nabijajo samozavest, 
ter več od gole popestritve igranja. Nagradijo lahko 
vrhunsko spretnost, na primer pri drgnjenju plastične 
kitare na najvišji hitrosti v Guitar Heru, in manj zagna- 
nim zakoličijo napredek skozi igro. Spodbujajo vno- 
vično igranje, saj se določeni odklenejo šele v drugem 
ali tretjem skozihodu. Nadalje znajo poudariti, kako 
'pravilno' igrati določen naslov. V novem Thiefu pri- 
znanje 'A Moral Victory' dobiš, če igro končaš, ne da 
bi kogarkoli ubil ali spravil v nezavest. Ker je špil bolj 
usmerjen v prikritost kot v akcijo, je ta dosežek zve- 
ličaven cilj za resnične tatiče. Še bolj zanimivi so tisti 
dosežki, ki spremenijo način igranja. V vesoljski 
rešetalki Geometry Wars medalja 'Pacifist' terja, da 
ne sprožiš niti enega strela. To vpliva na temelj igre, 
ki bazira na pobesnelem nažiganju, saj moraš sov- 
ražnike odstranjevati le še z gibanjem. 

Nekatere trofeje same po sebi ustvarjajo zgodbe. Naj- 
pogosteje težke, ob katerih ubožci znova in znova iz- 
gubljajo živce, da bi prišli do tistih par manjkajočih 
kolajn. Eden bolj zajebanih je v Call of Duty 4: Mo- 
dern Warfare, kjer je treba na najvišji težavnosti vete- 
ran opraviti z bonusno stopnjo Mile High Club v dvo- 
nadstropnem letalu. (Mile High Club drugače pomeni 
krog tistih, ki so seksali v letalu.) Cilj je rešiti talce v 
omejenem časovnem okviru, ki na veteran znaša ko- 
majda minuto, v petih sekundah ustreliti zaključnega 
terorista v glavo in se vreči iz aeroplana. Nadzornih 
točk ni, zato moraš po smrti zmerom od začetka, in 
sovražnikov mrgoli. Ni malo tistih, ki so zbrali vse 


PLAYTSTAT IOM 


Sony je dosežke v PS3 z zaplato dodal naknadno, 
julija 2008, ko je ugotovil, kako priljubljeni so na 
xboxu. Igre, ki so izšle pred tem datumom, jih ni- 
majo. Playstationovi dosežki se kličejo trofeje, 
trophies, in so razporejene v samonikel sistem. Z 
igranjem zbiraš štiri vrste pokalov, ki naraščajo po 
prestižu in točkah: bronaste, srebrne, zlate in plati- 
naste. Količina zbranih pokalov in s tem izkušenj 
botruje splošni razvojni stopnji (levelu) igralca, ki 
raste kot v frpjih. Bronaste trofeje prispevajo naj- 
manj 'izkušenj', platinaste največ. Slednje dobiš 
edino s stoodstotnim kompletiranjem igre, zaradi 
česar so statusni simbol. Podobno kot je moč pri 
xboxu dosežke zbirati v en sam račun na xboxu 
360, xboxu one, Windows Phonu in PCju, se lahko 
trofeje zbirajo na isti polici prek PS3, PS4 in vite. 

MIMT ENMNDU 


Dosežki tehle ošabnih, pardon, osaških Japoncev 
ne zanimajo. Nimajo jih wii, wii U, DS in 3DS. Tudi 
v posamičnih igrah za Nintendove sisteme jih ne 
srečamo pogosto. Imata jih na primer Metroid Pri- 
me 3 za wii in The Wondertul 101 za wii U, ki te s 
kolajnami nagradi za bolj zafrknjena dejanja. 


druge dosežke v tej igri v vrednosti 980 G, tistih ušivih za- 
ključnih 20 pa ne morejo. Dan Hsu, nekdanji urednik portala 
1UP in časnika Electronic Gaming Montbly, je direkten: "Špil 
je super, toda najraje bi fental človečka, ki je postavil časovno 
omejitev na zadnji stopnji." 

O tem, kateri dosežek si zasluži titulo najtežjega, se krešejo 
mnenja, vendar je kar nekaj takih, ki mejijo na mazohizem. Na 
primer 'The Shadows Rushed Me' v Maxu Paynu 3, ki zahteva, 
da bi enkrat samkrat umrl. Ali pa 'Temna duša' v Dark Souls, 
kjer je treba za zadnjih 50 G oziroma ustrezno trofejo zbrati vse 
ostale točke. To pomeni lastiti si vsa redka orožja, do konca 
razviti sleherni kos opreme in videti oba zaključka. Ob splošni 
zafrknjenosti igre je potrebnih na stotine ur in ogromno preda- 
nosti, da si lahko pripneš omenjeni orden. 


Če ne boš nobene(ga) nategnil(a) v letalu, si lahko deseti- 
no tako eminenten dosežek odkleneš v Modern Warfare. 
Ekola, zdaj si član plebejskega Mile High Cluba! 


Visok pritisk 

Eno so težki dosežki, drugo neumni. V Alanu Waku in Aliens 
vs. Predator sta ačivmenta, ki ju dobiš le, če odkriješ vse skri- 
te predmete, razmetane po temnih kotičkih in oddaljenih de- 
lih stopenj. To pomeni obilo brezzveznega, dolgočasnega brs- 
kanja. Kaj šele, ko si v Battlefield: Bad Company nagrajen, če 
uničiš za 'manjši gozd dreves'?! V Command 6 Conguer 3 pa 
prejmeš 20 G, ko gumb A pritisneš 2047-krat, ustreznici letu, 
v katerem se špil dogaja. 

Nekateri avtorji resnično ne vedo, kaj bi z dosežki. Izmislijo si 
celo take, ki so odvisni od sreče. FIFA 13 vsebuje trofejo 'In 
Forml!', ki se odklene, če v kupljenem pokcu nogometašev 
najdeš najboljšega tisti teden. Fuzbalerji so seveda naključni. 
Živci, zbor! Ustreznica v World of Warcraftu je 'Old Crafty', 
kjer moraš z ribarjenjem uloviti točno določeno ribo, kar lah- 
ko uspe takoj ali po več urah. Svojstvena kategorija so anti- 
achievementi, ki dajo nagrade za slabo igranje, na primer ko 
v pretepaški seriji Dead or Alive izgubiš toliko in toliko bitk ali 
ko v F.E.A.R. kasiraš nič - da, 0 - točk, če se petkrat ubiješ. 


Dark Souls je poln drobnih ačivmentov, pri katerih količina 
točk oziroma žlahtnost pokalov nikakor ne odraža vložene- 
ga truda. Za 10 G ali bronasto trofejo boš tu garal bolj kot 
drugod za nekaj sto igralčevih točk oziroma za zlato. 


STEAM 


Čeprav je Steam vseobsegajoča distribu- 
cijska, prodajalska in povezovalna platfor- 
ma za PC in mac, nima enotnega sistema, 
kjer bi bilo na igralčevi kartici vidno sploš- 
no stanje njegovih dosežkov. Vsaka Stea- 
mova igra ima lahko poljubno količino 
ačivmentov, ki se ne točkujejo in se ne se- 
števajo v skupni rezultat ali razvojno stop- 
njo. Zato je vse skupaj razdrobljeno in Pa- 
rini dosežki skupnosti pomenijo malo, ne- 
kako toliko kot medalje na sajtih z igricami 
v Flashu. Dasi imajo večplatformski naslo- 
vi na Steamu običajno identične dosežke 
kot na xboxu in playstationu, ni enakega 
učinka kot tam. Več pomenijo Steamove 
karte (glej zadnjo stran članka). Na Steam- 
community.com/stats si je moč ogledati 
podatke o vsaki igri posebej. Tu opaziš, 
kako malo ljudi igre konča. 

Electronic Artsova distribucijska platforma 
Origin za PC in mac je dosežke dodala lani 
spomladi. Ima jih nekaj iger, kot so Battle- 
field 3 in 4, Mass Effect 3 ter Dead Space 3. 
Druge, kot je NFS Rivals, jih nimajo, Sim- 
City pa vsebuje lastne. Polovičarsko. 


UPLAY 


Ubisoftov računalniški servis dosežke — 
pravijo jim 'dejanja', actions — beleži v ko- 
ličinah od 5 do 40 enot. Z njimi je moč ku- 
povati manjše dobrote v istem ali drugih 
špilih, na primer dodatne like, portrete in 
kožice. Na enoten Ubijev račun se stekajo 
nagrade tako iz računalniških in konzolnih 
kot mobilniških naslovov. 


BATILE.HMET 


Čeprav Blizzardova aplikacija za PC in mac 
ter spletna stran združujeta podatke iz 
vseh njihovih iger, dosežki ostajajo lastni 
vsakemu špilu posebej. Interakcije v slogu 
Uplaya med njimi ni. Imajo pa svojstvene 
achievemente tako Hearthstone in Star- 
craft ll kot Diablo III ter World of Warcraft. 
Ta jih je dodal malo pred izidom razširitve 
Wrath of the Lich King leta 2008 in jih ima 
Že več kot devetsto. Razdeljeni so na šte- 
vilne kategorije, od uspehov v ječah in rai- 
dih do prikazov moči ter takih, ki se tičejo 
boja med igralci. Mnogi so totalno krneki 
in kažejo na to, da Blizzardovci niso zaka- 
pirali, čemu so ačivmenti sploh namenjeni. 
Tako v WoW kot v Diabla so jih nametali z 
lopato in niso ne privlačni, ne zaželeni. 

TOREK 12. AVGUST 
Odhod iz Ljubljane ob 22.00 uri. Odhod 
avtobusov iz različnih krajev po Sloveniji. Sledi 
nočna vožnja do Nemčije. Nadaljevanje vožnje z 
vmesnimi postanki mimo Miunchna, Nurnberga, 
Wirzburga in Frankfurta do Kolna. 


SREDA 13. AVGUST 
V Kalin prispemo predvidoma okrog poldneva. 
Sledi sprehod po mestnih ulicah in voden ogled 
mestnih znamenitosti: kolnske katedrale, četrte 
najvišje cerkve na svetu, železniškega mostu čez 
reko Ren imenovanega Most ljubezni, Kolnske 
filharmonije, mestne hiše s starim mestnim 
jedrom, cerkve sv. Martina, glavne nakupovalne 
ulice imenovane Schildergasse in Imhoff 
čokoladnega muzeja (doplačilo). Po končanem 
ogledu bo na razpolago nekaj prostega časa, 
nato sledi prevoz do hotela in nastanitev. 


ČETRTEK 14. AVGUST IN 
PETEK 15. AVGUST 
Zajtrk v hotelu. Sledi 
prevoz do sejemskega 
prizorišča, ki se za vse 
obiskovalce odpre 

ob 10.00 uri. Ogled 
sejma. Zvečer se 

ob dogovorjeni uri 
napotimo do hotela 
(sejemska vrata so 
odprta do 20.00 ure). 


SOBOTA 16. AVGUST IN 
NEDELJA 17. AVGUST 
Isto kot petek, le da se sejem 
začne že ob 9.00 uri. Kdor te 
možnosti ne bo imel ali je ne 
bo želel izkoristiti, se bo lahko 
sprehodil po ulicah Kolna in užival 
v samostojnih ogledih ali nakupih. V 
nedeljo ob 12.00 uri se bomo napotili 
proti domu. 


PONEDELJEK 18. AVGUST 
Vožnja domov. Na odhodna mesta bomo 
prispeli v zgodnjih jutranjih urah. 

Slovenski dosežkar 


Andrej 'Dark Ethan' Humar je dolgoletni zagret igra- 
lec, ki se trenutno ponaša z najvišjim položajem na 
slovenski lestvici rezultatov na Xbox Livu. (Vidiš jo 
na Xbox.konzole-slovenija.com - playstationova 
ustreznica, kjer s preračunano 123.800 točkami vo- 
di ZeroOneShibby, je na Playstation.konzole-slove- 
nija.com.) Zbral je skoraj 155.000 G-točk, kar je 
kljub ogromnemu zaostanku za Stallionom83 spoš- 
tovanja vreden rezultat. Tak, ob katerem se človek 
vpraša, kakšen je urnik tako zavzetega zbiralca pik. 


Dark Ethan 

Torej, Temni Ethan, sploh kaj spiš? 

Si puščavnik? Zapornik? 

Službo imam le za vikend, tako da imam od nedelje 
zvečer do četrtka čas za igre. Dokler nisem dobil 
hčerkice, se je ponavadi vse skupaj začelo okrog 
desetih zvečer, konec pa je bil veliko vprašanje ... 
Igranje je rado trajalo vsaj do treh zjutraj, kar hitro 
pa se je zgodilo, da je bila ura sedem in je že posija- 
lo sonce. Zaradi dojenčice zdaj igram nekaj ur 
zvečer. Z družabnim življenjem nimam težav, grem 
ven s prijatelji, včasih s sodelavci. 


Kako se je vse skupaj začelo? 

S Pro Evom 6, kjer si moral zmagati v šestnajstih 
od zadnjih dvajsetih online tekem, da si dobil 80 G- 
točk. To je postavilo nove cilje, vezane na achieve- 
mente. Namesto da bi dal navaden gol, sem zicerje 
raje skušal zadeti s škarjicami za 30 G. 


So dosežki spremenili način, kako pristopaš k 
špilom? 

Nedvomno. Dokler ni bilo achievementov, sem igro 
preigral enkrat, največkrat dvakrat. Od prihoda 
xboxa 360 se je to fajn spremenilo. Redkokatera 
igra me sama po sebi vleče do konca, zadnje čase 
bi jih lahko naštel na prste. The Last of Us, Bio- 


shock lInfinite ... in se že ustavi. Skoraj vse ostale 
dokončam oziroma preigram še enkrat na hard, in- 
sane in podobno le zaradi tistih 'magičnih' 1000 G. 
Igra je zame zaključena šele, ko dobim vseh tisoč. 
Na ta račun sem preigral dosti slabih iger in nabavil 
še več slabših DLCjev. Smisel je postal tistih par G 
namesto uživanja v igri, skoraj več od slednjega je 
pomenil glas iz xboxa pri odklepu dosežka. 


Se trudiš sam ali tudi v družbi? 

Igre, kot so Gears of War, imajo večigralske do- 
sežke, kjer smo se s prijatelji dogovarjali za uro in 
za dosežek, ki ga bomo delali. V Halu 4 se nas je 
zbiralo po šestnajst za multi-CTF achievemente. 
Sploh nisem več igral navadnih team deatmatch, 
CTF in lone wolfa, samo gledal sem, na katerih ma- 
pah je treba kaj naredit za G-pike. 


Tekmuješ s kom? 

Na lestvici se sicer ne merim z nikomer, včasih ma- 
lo pogledam kakega prijatelja, kako mu gre. Je pa 
res, da ko vidim frenda na Livu, da je dobil recimo 
'Seriously 3.0' v Gearsih, se malo bolj potrudim, da 
ta dosežek osvojim še sam. V glavnem tekmujem 
sam s sabo za stoodstotni zaključek. Dokler nimam 
1000 G, moja duša ni potešena. 


Hudo. Za zaključek Temni Ethan da pripombo, s 
katero se povsem strinjam. "Mislim, da so začele 
korporacije, od Sonyja prek Microsofta do Steama, 
sistem izkoriščati z raznimi absurdnimi dosežki, ki 
na umeten način močno podaljšajo čas igranja po- 
samičnega naslova." Kdo v Sloveniji bi to vedel bo- 
lje kot on ... 


Raveerjevo mnenje: 


"Na dosežke sem sprva gledal, kot nekaj, kar pač 
je, ker so avtorji tako predvideli. Nisem se kaj pre- 
več oziral nanje, ne na xboxu, ne na Pari in playsta- 
tionu. Če sem kakega odklenil, sem se le nasmeh- 
nil in neprizadeto igral dalje. Toda videnje se je 
spremenilo, ko sem dosegel prvo platinasto trofejo 
v sicer bednem Resistance: Burning Skies na viti. 
Pot do nje je bila premočrtna in ni predstavljala no- 
benega izziva, a je prebudila potrebo po več. Tako 
sem v trenutku slabosti posegel po še laže doseglji- 
vem platinstem odličju v Trine 2. Ob tem sem se 
počutil kot cenena dosežkarska kurbica, zato sem 
si prisegel, da če že grem po tej poti, zmorem več, 
in si zadal izziv: Hotline Miami. To sem ponosno do- 


segel, a kaj, ko me je teden kasneje s tira znova 
vrgel lahki Tearaway, katerega sem končal kot de- 
veti na Psnprofiles.com ... 

Achievemente sedaj jemljem kot del celostne iz- 
kušnje, kjer je njihova privlačnost pogojena s težav- 
nostjo in vložkom časa. Raje imam tehnično zaple- 
tene izzive in se praviloma držim stran od golih po- 
žiralnikov časa. Sem pa prej v igrah užival bolj pri- 
stno, ker mi vsiljeni cilji niso podrejali načina igra- 
nja. Saj te džingl poteši, a hkrati vsakič opomni, da 
ti je pravkar vzel delček svobode." 


Mnenje Kavbojca: 


"Kako sem postrani pogledal, ko sta igranje prvi- 
krat zmotila pisk in ikonica v zgornjem delu zaslo- 
na. Čestitamo, pognal si igro! Izvoli točke! Odtlej si 
ne morem kaj, da na trofeje ne bi gledal s kancem 
prezira. Po eni strani razumem tekmovalno plat in 
lestvice dosežkov. A vedno sem igral zase in čisto 
vseeno je bilo, če nekomu uspe nabrati več head- 
shotov od mene. Gotovo se v končan špil ne bi vra- 
čal zbirat skritih artefaktov zato, da bo na moj profil 
pripeta nova značka. Nasprotno, želim si, da mi od- 
krivanje skrivnosti samo po sebi prinese užitek. 
Zlasti mi je šlo v nos, ko sem padel v posebno čust- 
veno nabito vmesno sekvenco, nakar mi je okvir- 
ček sporočil pridobitev trofeje 'Heart Break'. Pa je 
šla zatopljenost. Kot bi med ogledom žmohtne in 
vzdušne seks scene v Koloseju Captain Obvious v 
vrsti za menoj uporabil ves svoj besednjak za ko- 
mentiranje oprsja dečve na platnu. Hvaležen sem, 
da lahko taka obvestilca izklopim in jih s tem pre- 
zrem - neotesanca v dvorani pač ne morem. In ne 
potrebujem cifre, ki bi me nagradila za trud. Po- 
plačan sem z občutkom zmagoslavja po posebej 
zaguljenem skakalnem odseku, ko presežem sa- 
mega sebe, ali s kvalitetnim filmčkom. To mi po- 
meni več kot katerikoli achievement. 

Nintendo me zna zadovoljiti brez zanašanja na ce- 
nene virtualne pokalčke. Le redko se zgodi, da 
imam občutek, da dotični nekaj pridodajo k izkušnji 
in niso le način, na katerega leni razvijalci podaljša- 
jo igralni čas. Ali da rabijo namenu, višjemu od 
merjenja penisov znotraj skupnosti. Navsezadnje 
bom odlično knjigo znova vzel v roke, ker bo drugo 
branje ponudilo globlji uvid in nova spoznanja. 
Omiljeni film pa si bom ogledal še enkrat, ker bom 
v njem užival ravno toliko kot prvič ter opazil prej 
zgrešene podrobnosti. To je zame zadostna oziroma 
edina nagrada." 


51 EAMOVE 
KAKHTE 


Dosežki v igrah na Steamu ti sami po 
sebi ne dajo ničesar razen erektiranega 
ega. So pa Ventilčki uvedli vzporeden, 
neodvisen sistem z bolj otipljivimi na- 
gradami, ki mu pravijo Steam Trading 
Cards. Gre za navidezne karte, ki jih je 
moč menjavati z drugimi igralci in jih 
prejemaš za igranje določenih naslo- 
vov. Torej ne vseh, le izbranih. Vendar- 
le je teh na ducate, med njimi Dota 2, 
Thief, Skyrim, Portal 2, Borderlands 2, 
Deus Ex: Human Revolution DC, EVE 
Online, Rome 2, Hawken, Tomb Raider 
in še mnoge druge znane. 


Karte, na katerih so običajno prizori in 
liki iz ustreznih špilov, dobivaš z igra- 
njem in so vezane na zasluge. Vse igre 
razen brezplačnih (free 2 play) karte 
dajo glede na vloženi čas. F2P-naslovi, 
na primer Dota 2, pa glede na vloženi 
pravi denar. Vsakič z igranjem dobiš le 
polovico mogočih kart, drugih pol pa si 
nagrabiš z menjavanjem ali kupova- 

njem. Menjavaš lahko s prijatelji ali s 
komerkoli na izmenjevalnem forumu, 
dočim prodaje potekajo na tržnici (Co- 
mmunity Market). Pri slednjih gre pet 
odstotkov zneska Steamu in deset za- 
ložniku. Na podlagi kompletiranih setov 
kart, ki so lahko navadne ali svetleče 
(foil), si izdeluješ značke, bedže. Z njimi 
si višaš Steamovo stopnjo, 'Steam le- 

vel', kar poveča 

količino prijateljev, ki jih je 

moč imeti, in omogoči druge drob- 
narije, na primer ozadja po meri. Njiho- 
va konkretna uporabnost je sicer do- 
mala nična, so pa vir občutka večvred- 
nosti in sreče ob večanju zbirke. 

Gre torej za podobno metaigro kot pri 
dosežkih na Xbox Livu in trofejah na 
PS Networku, kjer si takisto erpegejsko 
višaš izkustveni nivo. Le da je še priv- 
lačnejša zaradi otipljivih nagrad in priv- 
zete nalezljivosti kart. Obvlada Valve, 
obvlada. 

'Achievement whores' so poseb- 
na kategorija igralcev, ki ji vsaj 
toliko kot samo igranje pomenijo 
dosežki. Bodisi ker se počutijo 
dobro ob izpolnjevanju od dru- 
gih določenih ciljev. Bodisi ker 
hrepenijo po statusu najboljšega 
in odobravanju skupnosti. Za kar 
najvišji gamerscore ali najbolj 
polno polico trofej so pripravlje- 
ni igrati cele dneve, pa tudi na- 
slove, ki se jih drugače ne bi niti 
dotaknili. Ni le en 'achievement 
achiever' kupil določenih špilov, 
ker je v njih preprosto nabrati 
1000 G ali ustrezno količino po- 
kalov. Najbolj znan je King Kong, 
kjer je treba za odklep vsega špil 
zgolj končati. Tesno mu sledi 
Call of Duty 2 na težavnosti vete- 


IGROVJE 


ran, nakar so tu Avatar: The Last 
Airbender, Avatar, Sniper Elite, 
Brave, Truth or Dare in podobno 
šavje. 

'Score whores', ki imajo na raz- 
polago mnoštvo forumov z na- 
sveti za izi ačivmente, uporablja- 
jo še druge metode, kako si na- 
biti rezultat. Klasično početje je 
'score boosting', 
kjer se istomisel- 


igralstvu in si pomagajo do od- 
klepa dosežkov. V enem od Ha- 
lov je treba recimo ubiti dva so- 
vražnika z enim strelom. Parček 
se nastavi, BLAM, achievement 
unlocked. Nekateri pa se zateče- 
jo v 'power leveling', kjer v slogu 
gold farminga v masovnih frpjih 
plačujejo Vietnamčkom, da jim 
višajo gamerscore. 

Saj ni res, pa je. 

Tudi za nakup vseh likov v Legovih igrah prejmeš do- 
sežek. Nekaterim zadostuje že samo lastništvo sleherne- 
ga strička, drugi se brez potrditve s strani razvijalcev po- 
čutijo, kot da niso storili dovolj in da podvig nima leska. 


Res postavljanja vredno. Je pa res, da so lahko protidosežki 
narejeni v redu, kot na primer 'Greedy' v tetrisovski miselni 
arkadi Dream of Pixels slovenskega porekla. Dobiš ga, če 
fašeš game over, ko imaš shranjeno dolgo tetrominasto pa- 
ličico, ob čemer se počutiš kot težek lojz. Žiga Hajdukovič iz 
razvijalcev Dawn of Play pravi: "Nismo hoteli, da bi bilo treba 
za ta dosežek namenoma slabo igrati. Druge pa smo vdelali 
zato, da bi nagradili pravilno, lepo in taktično igranje, kar ko- 
risti zlasti začetnikom." 

Nato so tu podvigi, ki jih kvarijo hrošči, denimo 'Encyclopae- 
dia of the Common Man' v Assassin's Creedu Ill. Za odklep 
le-tega si je treba ogledati več mimoidočih likov in preden je 
Ubisoft izdal popravek, se je zgodilo, da si določenih prepro- 
sto nisi mogel. Ter ne pozabimo na 'dosežke', ki hvalijo pra- 
zen nič v slogu "Odlično, končal si tutorial, tu imaš trofejo!" 
Nič čudnega, da šaljivci hodijo po svetu z majicami 'Achie- 
vement unlocked: Left the House'. 

Krono v kategoriji nesmiselnega si pak vzamejo dosežki, ki 
jih ni mogoče opraviti. Rayman Raving Rabbids hoče, da za 
naziv 'Greatest Rayman Ever' dosežeš 174.000 točk, čeprav 
streljanko Chromehounds so izklopili, tako da ni več mogoče 
zbrati kar 860 G. V UFC Undisputed 2009 pa ti lastništvo 
vseh zlatih medalj v spletnih rangiranih tekmah ne prinese 
dosežka, ker je to pokvarila zaplata. Taista, ki jo potrebuješ 
za spletno igranje! Kavelj 22 - ali kavelj 30 G, če ti je ljubše. 
Kot opisovalcu se mi zdi pri dosežkih zelo zanimivo, kako 
malo jih dobiš, če igro obrneš le enkrat. Kar nekaj naslovov 
sem končal in jih intimno spoznal, a nisem zbral niti četrtine 
ačivmentov. Ne bi me smelo motiti, a me. Človeška nrav ... 


29 


IOS IM AMDROID 


Dosti iger na iphonu, ipodu in ipadu ima dosežke, 
če avtorji poskrbijo zanje. Reče se jim enostavno 
točke (points) in njihovo število določajo igre sa- 
me, za nabrano pa si ne moreš kupiti ničesar. Zb- 
rane točke in odklenjene ter zaklenjene izzive si og- 
ledaš v aplikaciji Game Center, kjer vidiš tudi sta- 
nje prijateljev. 

Tudi androidne igre so pri dosežkih (achievmen- 
tih) prepuščene dobri volji programerjev. Dodane 
vrednosti nimajo, lahko jih zgolj objavljaš na om- 
režju G- oziroma jih primerjaš s svojimi krogi. Po- 
šiljanje izzivov ni mogoče in Google si pravzaprav 
ni izmislil niti imena za svoj igrarski servis. Do nje- 
ga dostopaš prek ikone Play Games. 


POSAMIČNE IGRE 


Veliko iger ima lastne dosežke, na primer zato, ker 
izdelovalec matične platforme zanje ni poskrbel. 
Nekatere omogočajo hvaljenje po družbenih servi- 
sih, kot je Facebook. Druge v zameno za dosežke 
nudijo konkretne nagrade. Taka je spletna frpjka 
Lord of the Rings Online, kjer ima vsak poklic se- 
znam podvigov (deeds). Ko denimo lovec s pušči- 
co 750-krat zadene sovražnike, dobi del trait poin- 
ta - točke, ki jo je mogoče vložiti v razvoj lastnosti. 


Sosedova trava ne sme 
biti bolj zelena 


Kljub nalezljivosti in občutku veselja mislim, da je te- 
meljni razlog za privlačnost dosežkov primerjanje z 
drugimi. Ko si ogleduješ svojo zbirko kolajn, si pono- 
sen nase. Istočasno pa tvoj ego opreza, kakšno je sta- 
nje pri drugih. Si boljši? Bognedaj slabši? Dosežkarski 
servisi ne omogočajo po naključju instantnega primer- 
janja podvigov med posamezniki in tvorjenja spletnih 
lestvic, kjer takoj preveriš, kateri si na določenem ob- 
močju. Više kot si, bolj si srečen. Boljši kot si, daljši e- 
penis imaš. Kako je življenje preprosto in kako se iz 
džungle do zdaj ni nič kaj dosti spremenilo ... 

Ravno špeganje k sosedom je v veliki meri pripomo- 
glo k uspehu achievementov. Xbox Live, Playstation 
Network in Steam so postale high score lestvice, og- 
ledljive od koderkoli. Nabiranje igralčevih točk pa je s 
tem preseglo posamične naslove in se prelevilo v me- 
taigro, nadigro. Tako, kjer je nabiranje pik, trofej in 
priznanj samo po sebi špil. Večigralski, MMOjski, ne- 
nehno tekmovalen. Ljudje z malo dosežki so od števil- 
nih, zlasti predanih igralcev, deležni prezira ter nezani- 
manja, dobri pa občudovanja in priznanja. Achieve- 
menti v katerikoli obliki so s tem postali ustreznica do- 
bremu avtu, pražnjemu gvantu in števcu klikov na 
YouTubu. Zadovoljstvo ob občutku, da si najboljši, in 
odobravanju skupnosti je za mnoge večje, kot ga je 
sposobna pričarati katerakoli igra. Kakor pri Stallio- 
nu83 je zanje največji dosežek - doseganje dosežkov! 


So salonitne plošče res smrtonosne? 
Valovita siva plošča za pokrivanje streh je med Slo- 
venci dobro znana in smo jo širno uporabljali. Zlasti 
tam, kjer smo morali streho narediti hitro in brez več- 
jih stroškov. Salonitka, kot so ji zvečine pravili, ker jih 
je izdelovala tovarna Salonit iz Anhovega, je bila ma- 
lodane idealna strešna kritina: lahka, močna, dobro 
izolativna in enostavna za polaganje. Zahtevala je na- 
mreč preprostejše in s tem cenejše leseno ogrodje. 
Ob vsej tej dobroti je seveda morala imeti vsaj eno 
slabo stran. Poleg cementa je bil njen glavni gradnik 
azbest, ki je skoraj stoletje veljal za idealen gradbeni 
in industrijski material. Pred kakimi tridesetimi leti pa 
so ugotovili, da je rakotvoren. Sliši se čudno, saj gre 
za naravno snov, ki jo kopljemo v rudnikih. No, teh- 
nično gledano azbest ni ena sama snov, marveč je 
skupno ime za šest silikatov (to so soli in estri silicije- 
ve kisline), ki znajo tvoriti vlakna. Ko govorimo o az- 
bestu, v industriji torej mislimo na azbestna vlakna. 


Kljub temu, da so salonitke zdravju nevarne, jih za- 
menjujemo počasi. Njihova trpežnost in naša ohr- 
nost prevladata nad dobrobitjo. 


Silikatni minerali imajo s tehnološkega stališča ideal- 
ne lastnosti. So odlični toplotni in zvočni izolatorji, ne 
gorijo in so vrh vsega odporni na večino agresivnih 
kemikalij. Poleg stteh smo azbest uporabljali v labo- 
ratorijih za mrežice pri gorilnikih, gasilci so nosili az- 
bestne obleke, avtomobilska industrija je s pridom 
uporabljala azbestne sklopke in zavorne ploščice, 
svojčas se je znašel celo v filtrih plinskih mask. Nakar 
je vse več strokovnjakov pričelo opozarjati na bolezni 
azbestnih rudarjev in njihovih družin. Opazili so, da je 
med njimi nenaravno več malignih tumorjev vrste 
mezoteliom in pljučnega raka na splošno. Prav tako 
so imeli druge probleme s pljuči, ki so jih njega dni 
poimenovali s krovnim imenom azbestoza ali silikoza. 
Podobno, kot so rudarji premoga obolevali za antra- 
kozo - boleznijo črnih pljuč, nastalo zaradi vdihavanja 
delcev premoga. Te ne gre mešati z antraksom, ne- 
varno kužno boleznijo. Pa vendar v premogovnikih ni 
bilo toliko malignih obolenj. Torej mora biti nekaj na- 
robe z azbestom. 

OGuattro se pred razjarjenim bikom reši na streho. 
A s tem pride z dežja pod kap, kajti pokrita je z 
azbestnimi salonitkami. Pljuča jočejo od groze. 


Res je. Azbestna vlakna so lahko tako drobna in 
ostra, da poškodujejo neposredno celice oziroma kro- 
mosome. Učinki azbesta - ni vseh šest vrst silikatov 
enako škodljivih - torej niso kemični, temveč fizični. 
Odkrivanje bolezni je otežilo dejstvo, da je lahko do- 
gajanje povsem latentno tja do deset, petnajst let, in 
izbruhne šele po upokojitvi. Da delavec vlakna prine- 
se domov in s tem škoduje vsej družini, jim dolgo ni 
prišlo na misel. Povezavo so odkrili šele koncem se- 
demdesetih let prejšnjega stoletja. 

Rabo azbesta so sredi osemdesetih močno omejili in 
ga nazadnje v Evropi prepovedali. Vse izdelke, ki so 
vsebovali azbest, smo razglasili za nevaren odpadek, 
ki terja poseben postopek odstranitve. Zato se starih 
salonitk ne sme uporabiti za nasipanje, kot se pona- 
vadi počne z odpadnim gradbenim materialom. Nuj- 
no jih je prepeljati v za to namenjene zbirne centre. Ti 
vsako leto oglašujejo, kam jih lahko pripelješ, pona- 
vadi v času kosovnih odvozov, kjer še potekajo. 


Sele elektronski mikroskop lahko pokaže, kako 
drobna in ostra so v resnici silikatna vlakna. Te 
špičke z lahkoto prerežejo kromosom! 


A to ne pomeni, da proizvodnje azbesta ni več. Do- 
končno je prepovedan samo v Evropski uniji in Av- 
straliji. Drugod se ga še uporablja, akoprav z določe- 
nimi omejitvami. Pri tem prednjačijo Rusi, ki imajo v 
rokah približno polovico svetovne proizvodnje belega 
azbesta, ki naj bi bil manj škodljiv. Zanimivo ga še ni- 
so prepovedale niti ZDA, vendar poraba ves čas pa- 
da, malo zaradi zakonodaje posameznih zveznih 
držav in malo zaradi pritiska prebivalstva. Na ta račun 
se že desetletja vleče ena največjih skupinskih tožb, 
kar jih pozna ameriški pravosodni sistem. Na zatožni 
klopi je več kot osem tisoč gradbenih podjetij, proti 
katerim nastopa kar tričetrt milijona 'oškodovancev.' 
Industrija tačas izumlja nove, modernejše materiale. 
Salonitko je zamenjala valovitka in marsikje drugje 
imamo ustrezne zamenjave. A vendarle nobena nima 
vseh dobrih lastnosti azbesta. Vsaj rakotvorne niso. 
Zaenkrat. 


Zakaj matador draži bika z rdečo cunjo? 
Tudi v našem ljudskem izročilu najdemo legendo, da 
se bikom ob pogledu na kaj rdečega strga in napade- 
jo brez pomisleka. Vendar je govedo moškega in žen- 
skega spola barvno slepo. Rdečo in zeleno barvo vidi- 
jo kot odtenka sive, zatorej ne more v njih spodbuditi 
nikakršne agresije. Potemtakem bi lahko enako po- 
penili nad jabolki, makovimi cvetovi ali v modernih 
časih traktorji in drugimi kmetijskimi stroji, saj jih ka- 
ka tretjina na trg pride pobarvanih rdeče. 

Bikoborci večji del predstave ne uporabljajo rdeče, 
marveč škrlatno tkanino. Bik jih itak ne napada zaradi 
barve - žival brani teritorij, plapolajoče blago pa pre- 
pozna kot sovražnika. Draženje, ki ga opravljajo nižji 
člani ekipe, bandeljerji in pikadorji, ima svoj namen. 
Njihov vodja opazuje, kako se žival giblje in kako se 
odziva na določene gibe, čemur prilagodi nastop. 
Rdeči prt pride v igro šele v zadnji fazi koride in je re- 
zerviran za matadorja, mojstra vseh bikoborcev, ki bi- 
ku zada smrtni udarec. Je precej manjši od škrlatne- 
ga, ker je namenjen rabi z eno roko, njegova primar- 
na funkcija pa je zakriti meč, s katerim bo krvavo de- 
janje opravljeno. Barva je v veliki meri simbolična, 
čeprav nekateri pravijo, da rdečilo prikrije morebitne 
krvave madeže. Trditev ima malo smisla, kajti re- 
snični maestro mora bika ubiti z enim vbodom, tako, 
da živali predre aorto! Je pa res, da tovrstnih eksper- 
tov dandanes, ko so zahteve po popolni prepovedi bi- 
koborb vse glasnejše, ni več dosti. Pogosto se celo 
zgodi, da jim bika ne uspe ubiti v zapovedanih petnaj- 
stih minutah. Ni malo niti takih, ki jih šeststokilo- 
gramska mrcina pohabi za vse življenje. Morda bi bilo 
res bolje, če bi prenehali s tem gladiatorstvom. 


Biki se v areni borijo.samo enkrat, na pašnikih pa 
uživajo nekaj let dlje kot njihovi zakolu zapisani 
bratje. Osebno bi imel raje tako smrt. 

Mrtva očesa mrtvaka 


ovedel, da je kinect za en drek. Vem pa to že 

lep čas. Dodatek za xbox 360 in xbox one, ki 
s kamericami zaznava gibanje teles pred sabo, so 
pred tremi leti in pol splovili z velikim pompom, ra- 
čunajoč zlasti na evre iz žepov nedeljskih igralcev. 
Microsoft je ugledal množice, ki so požegnale Nin- 
tendov wii in njegov mahalni nadzor, ter že koncem 
leta 2008 rekel: naredite nekaj podobnega, le boljše- 
ga, kajti tiste bele paličice so vendar za otroke, xbox 
pa je proslavljena znamka za resne igralce. Nastala 
je podolgovata šatuljica z očesi, ki je bila videti kot iz 
ZF-filma in so jo kot tako tudi tržili. Med drugim z 
vabljivim kodnim imenom 'project natal' in soudelež- 
bo Petra Molyneuxa. Ta je v studiu Lionhead cimpral 
aplikacijo Project Milo, v katerem je umeten fant 
skozi kinect opazoval igralca, se odzival nanj in se z 
njim pogovarjal. Prihodnost je bila videti svetla. 
No, ni trajalo dolgo, da se je iluzija razblinila. Ne le, da 
iz Mila ni bilo žajfe. Kinect za xbox 360 je bil sicer pro- 
dajna uspešnica, saj je presegla cifro 24 milijonov. S 
tem si je Microsoft bržda povrnil stotine milijonov, ki 
jih je vložil v razvoj. Vendar je s kinectom malokateri 
kupec počel karkoli koristnega na daljši rok. Temeljni 
problem je bil in ostaja v tem, da med igralčevimi gi- 
bi, kot je mahanje z dlanjo, in prenosom slednjih v 
špil nastane opazen zamik. To je kinect onemogočilo 
za praktično kakršnokoli globlje igranje, kar se je do- 
bro videlo v hardcore naslovih, kot sta bila robo- 
tovščina Steel Battalion: Heavy Armor in neonska 
streljanka Child of Light. Tako si bil primoran ostati 
pri nezahtevnih, družinskih igricah, na primer pri čo- 
hanju umetnih živali v Kinectimals, plesu v Just Dan- 
ce in telovadbi v Zumba Fitness. Ker vemo, da take 
zadeve ne priklepajo dolgo pozornosti povprečne 
osebe, ki do videoiger ne goji posebnih čustev, je bil 
kinect sličen wiiju. Dosti prodanih, a malo zares in 
dolgoprogaško uporabljanih v skladu z namenom. Še 
najbolj se je zadeva proslavila alternativno, ko je po- 
stala del interaktivnih umetniških inštalacij in zdravni- 
kom v naknadni verziji za PC omogočila obračanje in 
zumiranje rentgenskih posnetkov. 
Ta neizrabljenost naj bi se spremenila s prihodom ki- 
necta 2.0 ob boku naslednjega xboxa. Microsoft je v 
nadgrajeni senzor polagal take upe, da ga je dal na- 
prodaj zgolj skupaj s konzolo. Vzneseno je na sejmih 
in v oglasih s prečudovito mladino kazal, kaj vse je 
moč z novim kinectom početi. Vklopiti konzolo, uka- 
zati predvajanje filma in brskanje po spletu, zapove- 
dati skok v uporabniški vmesnik ... Toliko, da ti stilis- 
tično izpopolnjeni kinect ni zmasiral nog in ti do obisti 
očistil rinčka. S tem naj bi bila preteklost tudi posilje- 
na in miniaturna podpora kinecta v igrah, ki z njim 
drugače nimajo česa početi, ali nategovanje frače v 
Angry Birds. 
A resnico sem opazil že lani na sejmu Gamescom, ko 
sem navezo XBOja in kinecta 2.0 preizkusil nekaj 
mesecev pred lansiranjem. Nemudoma sem ugotovil, 
da zamika - laga, torej razlike med mojimi gibi in nji- 
hovim prenosom v igro, niso opazno popravili. Naj- 
bolj je to prišlo do izraza, ko sem se v bedni Ubisofto- 
vi pretepačini Fighter Within virtualno mlatil z nekimi 
neznanci. Zmagal je tisti, ki je najbolj hitro mahal v tri 
krasne, pri čemer je zaznavanje brc in sunkov zamu- 
jalo za kako debelo sekundo. Toliko o mojih kungfu 
gibih, naučenih v pristnem gorskem monasteriju. V 
sorodni predstavitvi Just Dance 2014 je kinect sicer 
razpoznal štiri ljudi, a to je bil blažev žegen. 


Ni e spomnim se, kdaj sem se prvič z gotovostjo 

Kinect je pri mnogih le še en kos neposrečenega 
dodatnega hardvera, ki se masovno valjajo po pre- 
dalih tako zahtevnih kot odpustljivih igralcev. 


Naj bo zaradi laga ali ne, kinect zraven xboxa one 
je neizkoriščen in neupravičen. Zanj ni spisana ni- 
ti ena dobra igra oziroma taka, ki bi ga količkaj 
izkoristila. Omenjeni Fighter Within, Just Dance, 
ubogi Kinect Sports Rivals in ceneni fitnes pro- 
grami to pač niso. Česarkoli ambicioznega v slo- 
gu Steel Battaliona pa ni. Če gledamo na izkoris- 
tek periferije, je XBOjev kinect uporabljen in upo- 
raben še manj kot wiijev gamepad ter ona hecna 
drsna ploščica na joypadu PS4. Dvomim, da bo 
pravkar lansirana inačica za Windows, ki stane 
200 evrov, to spremenila, saj meri na drugačne 
razvijalce, take v slogu zgoraj omenjenih kirurgov 
ter umetnikov. 

Microsoft je naposled z dejanjem priznal tisto, kar 
je z besedami tako dolgo zanikal. Xbox one je od- 
slej naprodaj brez kinecta za stotaka manj, kar ga 
cenovno poravna s playstationom 4. Hkrati mu 
omogoči nekaj več strojne moči. Prej je bilo deset 
odstotkov zmogljivosti grafičnega procesorja na- 
mreč zaklenjenih. Posledice odstranitve te omejit- 
ve so že vidne. Destiny recimo že teče v višji loč- 
ljivosti, kot je prej, in profitirale bodo še druge, 
zlasti večplatformske igre, kjer je PS4 že dobil 
sloves boljše platforme. 

Zdaj se bodo morali razvijalci odločiti, ali bodo 
omogočili predvidene kinectove 'naprednosti', 
kot je sledenje skeletom, ali se odločili za več 
hardverske moči. Temu navzlic naj bi kinect v 
vsakem primeru, če bo priključen, razpoznaval 
glasovne ukaze, kar je eden bolj finih fičrov, ko 
denimo v NBA 2K14 in Fifi 14 na XBO z ustnimi 
povelji menjavaš postave oziroma formacije. Te- 
ga FIFA za PS4 ne nudi ne s kamerico, ne z mik- 
rofonom. Skoraj gotovo pa se ne motim, če re- 
čem, da bo kinect povohal le malokdo in da bo 
črna šatulja odslej bolj kot ne drag obtežilnik za 
papir. Oziroma simbol časa, ko smo se bali, ali 
nas Veliki brat opazuje skozi tista tri mrtva očesa. 
Najbrž ne. Kinecta ne zna izkoristiti niti on. 


Sneti 


Fruit Ninja Kinect je terjal, da namesto frcanja s prstom po za- 
slonu to počneš z roko v luftu. Nekaterim je bilo to celo všeč. 

rivlačnost invazije zunajzemeljskih napadal- 

cev ne bo nikdar izgubila naboja. Zato ni sk- 

rivnost, zakaj je bila predlanska strategija 

XCOM: Enemy Unknown uspešna. Za vratove 
nam je poslala srh zbujajočega neznanega sovražni- 
ka, zapakiranega v klasičen igralni sistem legendar- 
nega Ufa, s katerim je pred dvajsetimi leti Julian Gol- 
lop začrtal, kako se zlim alienom pošlje metek med 
(vseh pet) oči, preden te upepelijo s plazmo. Toda 
novodobni rimejk je moderniziran, da ga lahko igraš 
na konzolah - zakrknjeni veterani bi dejali, da je po- 
otročen. Takšni so zato pogledovali k indie naslovu, 
ki je obljubljal, da bo posodobitev izvirnega Ufa, kot 
se šika. H Xenonavtom, neodvisnici, ki na Steamu 
stane 23 evrov. Je vse skupaj odraz nepoboljšljive 
nostalgije ali pa lahko ostareli recepti preživijo tudi 
danes, v krepko drugačni dobi? 


Moreča negotovost 


Piše se leto 1979, dobrih dvajset let po prvi sestrelitvi 
neznanega letečega predmeta nad Islandijo. Tedaj 
sta vzhodni in zahodni blok skrivoma ustanovila Xe- 
nonavte, organizacijo posebej izurjenih soldatov in 
znanstvenikov, da bi se zoperstavili tej nevarnosti. 
Potrpežljivo so čakali. Do danes, ko pričevanja o nei- 


Taktična prizorišča s 


Xenonavti odlično posodobijo izvirni UFOdrrpoxnjih slednjega poženeš le še zaradi nostalgi- 
gledih se' starih prijemov držijo preveč. Na.sliki vdor v sestreljeni NEP. 

dentificiranih frčalih prihajajo od vsepovsod. Ljudje in 
živina iz odročnih krajev izginjajo. Meteorologi se 
čudijo nenavadnim pojavom, astronomom nagajajo 
radioteleskopi. Tam zgoraj je nekaj velikega in verjet- 
no nas ne mara. Čas je, da Ksenonavti pokažejo, iz 
kakšnega testa so. 

Igralno polje je celotna zemeljska obla. Postaviš su- 
perskrivno bazo z vojaki, raziskovalnimi laboratoriji 
in hangarji z lovci prestrezniki. Ter poženeš uro, ki jo 
je moč nastavljati v štirih hitrostih. Širom sveta se 
začno množiti pike, ki označujejo nerazložljive pripet- 
ljaje. "Plimovanje v indijskem morju ustavljeno, ocea- 
nografi zmedeni." Potem izgine prva čezoceanka z 
več sto ljudmi na krovu ... 

Strateški realnočasovni pogled, v katerem zreš na 
planet, je korenito posodobljen. Sporočila o pripetlja- 
jih izven dosega radarjev v tvoji bazi so genialna za- 
misel. Ko uspeš z letali sprva pokrivati le majhen del 
neba, prav ubijajo z občutkom nemoči. Vsaka pika 
na zaslonu državam namreč zbija moralo, zaradi 
česar ti nižajo denarna sredstva, ker niso zadovoljne s 
tvojo učinkovitostjo. Če izgubiš pet področij na karti, 
je igre konec. Števec človeških žrtev, ki se nemo viša 
v kotu, le še dodaja sol na rano. Toda potem se nek 
NLP nespametno približa, zaznajo ga radarji in lovci 
poletijo. Sedaj bo videl hudiča! 


Totalna vojna 


Ko ga avioni ujamejo, uzreš še eno novost: izpopol- 
njen realnočasovni zračni boj. Poprej je bil ta samo- 
dejen, to pot pa lahko letalom natančneje ukazuješ. V 
posameznem oddelku lovcev so lahko največ trije, 
takisto pri nezemljanih. Frčala usmerjaš in jim odre- 
jaš posebne manevre, denimo afterburner ali izmika- 
nje počasnejšim raketam. Glavno je, da ujameš so- 
vraga v snop svojih orožij in ob tem poskrbiš, da nisi 
v snopu plazemskega ognja vsemirskih plovil. Pona- 
vadi hitrejše letalo pošlješ pred njihov nos kot vabo, z 
okretnejšimi pa jim skušaš priti na bok ali za hrbet. 
Na nižjih težavnostih je moč tonačinovno aliene hitro 
izigrati, dočim so na višjih bolj pretkani in te znajo za- 
frkavati nazaj. Če se dogfightov naveličaš, jih je moč 
razrešiti samodejno. 

To ni pobebljen sistem iz zadnjega Xcoma, ki ti je 
prav počasi doziral sovražne napadalce, da te, ubožč- 
ka, ja ne bi preobremenil. Vojna za Zemljo v Xeno- 
navtih je bliže simulaciji, saj NLPji sčasoma napadajo 
v rojih. Več kot jim pustiš prostora, bolj so pogumni. 
Tekom igre se na radarjih nezadržno pojavljajo vse 
večje pike, alienske jurišne križarke, ki z enim šusom 
railguna zdemolirajo manjše mesto. Ne moreš doha- 
jati skokovite rasti v tehnološki premoči sovražnika? 
Tvoj problem. Osvežujoč pristop. Da vendarle ne 
ostaneš zadaj, je treba klatiti vsaj ključna nezemelj- 
ska frčala, da zajameš tehnologijo in jo lahko ra- 
ziščeš. To napraviš tako, da jih sestreliš nad kopnim, 
da zasilno pristanejo in jih obiščejo tvoji komandosi. 


Za podelat v hlače 

Tedaj špil preklopi v taktični potezni boj z izometrič- 
nim pogledom, v katerem ukazuješ slabemu ducatu 
specialcev. V nasprotju z novim Xcomom ohrani iz- 
virni sistem s časovnimi točkami, ki jih soldatje pora- 
bljajo za sleherno akcijo, od streljanja do počepanja 
in obračanja. Posebej slednje zna iti neizkušenejšim 
na jetra, a je taktično gledano globlje. Tako se lahko 
denimo beštiji neopaženo prikradeš za hrbet, kar v 
Xcomu 2012 ni mogoče. 

A Xenonavti način pošteno nadgradijo. Najprej z bolj 
praktično rabo zaklona, saj znajo komandosi streljati 
izza vogala in čez plotove ter soborce, ki so na sosed- 
njem polju. Vdelan je tudi mehanizem zapornega 
ognja, kjer z rafali zveri prikleneš k tlom in jim suneš 
časovne točke iz naslednjega koraka. Najbolj pa nav- 
duši nov kos opreme, ki ga imajo tvoji možje in žene: 
jurišni ščit, podoben policijskim za vdore v hiše. Ko 
tvoj komandos pride z njim do gnusobe in jo zakolje s 
pištolo, ti gre na smeh. 

Xenonavti so v tem pogledu UFO stare šole. Postop- 
no napredovanje in kritje soborcev sta zopet ključ. 
Ena prepogumna poteza, pa prileti plazmatska packa 
iz teme in napravi skozi tvojega borca luknjo. Nape- 
tost je zato spet nohtegrizna. Avtorji so dobro vedeli, 
kako ti stopiti na živec. Med sovražno potezo lahko 
slišiš hropenje alienov za sosednjim vogalom, da ti 
gredo kocine pokonci kot v starih časih. Barvita retro 
podoba gre odlično poleg, pri čemer je ostra in pri- 
merna za visoke ločljivosti zaslona. Hladne bo pustila 
le novodobne grafične cipe. 


Evolucijski skok 


Skozi boj komandosi izboljšujejo sposobnosti in sča- 
soma male zelene pihnejo čez pol karte. Predvsem pa 
po uspešni misiji zapleniš njihovo tehnologijo in jo 
odneseš v laboratorij. In tu pride do edine resne in žal 
pomembne zamere, ki jo gojim do Xenonavtov. Teh- 
nološko drevo, ki ga raziskovalci postopoma razgri- 

Bazo gradiš iz tlorisa. Hangarji zavzamejo kar dosti prostora, ker nucaš veliko 
| letal. Nasploh je vzdrževanje drago in ti novcev primanjkuje skozi celotnovigro. 


ČE vi.in'znajo ustreliti vesoljce v obraz! Agentka ima ščit. A sem ščite že omenil? 


w— ge 
XENOPEDIA 
SEBILLIAN AUTOPSY 
V nasprotju s heretičnim Xcomom 2012 je v Xenonavtih enciklopedija, kot 
se spodobi. V njej je popisano, kakšna čreva imajo mali zeleni, ko jih odpreš. 


GEOSCAPE nm REVIVEV KEY INFORMATION 
prprovalkej Takšen je strateški pogled. Ravnokar sem fasal še eno novost, 'aerial teror site', B 
na katerih alieni bombardirajo mesta. Letala so jih ravnokar dohitela. Engage! 


TERROR SITE - Ol NTERCEPTEO 


mea. sam KERIAL 

njajo pred teboj, je namreč dokaj nenavdahnjeno. Klasične puške, ki 
jih borci vihtijo spočetka, nadomestiš z žarkovnimi in še kakšnimi, ki 
pa se po delovanju komaj razlikujejo. Potezni spopadi, ki spočetka 
navdušijo, se zato skozi igro vse do konca bolj malo razvijejo. Sča- 
soma si že kar malo naveličan in se dostikrat bojuješ rutinsko. Nekaj 
presenečenj nezemljani zate imajo, med drugim udarijo s psioničnimi 
napadi. A to je premalo, da bi spopadanje lahko ohranjali razgibano. 


Okej, saj izvirnik ni premogel nič več. A nismo več leta 1994 in danes 
zahtevamo več. Avtorji so tu ostali ujetniki preteklosti. Za primer: v 
igri sploh ni metalcev granat! 

Če se s tovrstnim lovom na tujske napadalce srečuješ prvič in si po- 
trpežljive sorte, bo Xenonauts zate morda best game evar. Odlično 
ujame napetost nezemeljske nevarnosti, premore sodoben, prijazen 
in učinkovit igralni vmesnik, staro serijo pa poglobi v večini pogledov 
in je na višji težavnosti pošteno pasji, tudi za veterane. Ti pa bodo v 
njem najbolj uživali, če se še niso prenajedli znanih tehnoloških dre- 
ves. V nasprotnem primeru bo zanje Xenonauts zgolj dobra, ne od- 
lična igra. Škoda, lahko bi bila devetdesetplus nadmočna za vse. 


Aggressorju zli nezemljan taca po trati, zato ga rukne z dvocevko. 


vzdušje v poglobljeno bojevanje v zahtevnost v 
vmesnik v podoba v cena v nenavdahnjeno tehno- 


loško drevo x boj se premalo razvije x  Goldhawk 


SOKOLI IZ LONDONA 


Xenonavti prihajajo iz studia Goldhawk na čelu s Chrisom Englan- 
dom, ki je dejansko Anglež. Natančneje Londončan. Pobaral sem ga o 
razburljivem in razvlečenem razvoju njihove prve igre. 


Xenonavte ste najavili aprila 2010, po 2Kjevem razkritju streljanke 
XCOM. Vendar ste tedaj na naslovu delali že nekaj časa? 

Najava FPSja XCOM je bila zgolj povod. Xenonauts so bili od vsega 
začetka mišljeni kot resen projekt. Prav v tem smo se razlikovali od 
kopice ljubiteljskih posodobitev originalnega Ufa. V zagon studia sem 
vložil vse prihranke in ravno to, da sem bil od začetka nesporen vod- 
ja, je omogočilo, da smo zadevo pripeljali do konca. Kar pa ne pome- 
ni, da nismo usekani na izvirnik, hehe. 


Razvoj je kljub temu potekal mnogo dlje, kot ste načrtovali. Sprva 
Res je. Zarečeni kruh in to. Sprva sva bila v studiu poleg kupčka po- 
godbenikov dva zaposlena in ravno tega glavnega programerja je bilo 
treba vmes zamenjati. Ko smo leta 2012 že skoraj povezali vse niti, se 
je zgodil kickstarterjevski bum, ki ga ni šlo zgrešiti. 


Na Kickstarterju ste prislužili trikrat več od želenih petdesetih do- 
larskih tisočakov. Kakšna bi bila igra brez njih? 

Tudi brez Kickstarterja bi špil izgotovili, saj smo imeli sistem za zbira- 
nje soldov postavljen pred njim. Toda Xenonavti bi bili v tem primeru 
vsebinsko siromašnejši. Z novci smo studio razširili na štiri polno za- 
poslene, kar je pomenilo kvalitetnejši izdelek. 


Kako sta se v proces vklopila Steamov early access in Desura? 
Zopet moram izpostaviti, da bi tudi brez tega denar prvenstveno zbra- 
li iz naslova veteranov Ufa. Prav tako so bili donatorji od vsega 
začetka vključeni v razvoj kot preizkuševalci. Prihod na Steam in De- 
suro je v glavnem poskrbel za večjo bazo kupcev in testerjev. A hkra- 
ti je pomenil grozljivo več dela s prilagajanjem kode in ukvarjanjem z 
obema servisoma, kar je žal še podaljšalo razvoj. 


Ste naleteli na kakšno posebno past takšnega uspeha crowdsour- 
cinga? 

Mja, spričo plaza denarja smo res malo prevečkrat nanovo posoda- 
bljali pikslaste podobe, tilesete kart in vmesnik. Kar samo po sebi ne 
bi bilo napak, je pa bilo nadvse zamudno zaradi okornega, starega 
grafičnega pogona, ki ga je prvi programer skonstruiral v okolju Play- 
ground SDK 5. Ze pred leti bi morali preiti na Unity. To je bila naša 
največja napaka in ob koncu razvoja Xenonavtov sem imel dela v tem 
okolju že poln kufr. 

imčkom lahko v novejših SimCityjih domala 
gledamo v nakupovalne vrečke in jih opazuje- 
mo, kako na tratah vijejo roke ob hišnih poža- 
rih. Toda zaradi tega vzdušje še ni ležerno in 
humorno. Po to je treba v serijo Tropico, ki globino 
nadomesti z odbitostmi in s soncem ožarjeno sceno- 
grafijo. Tja, kjer na palmah raste sreča, gremo že pe- 
tič, znova na parniku bolgarskih Haemimont Games. 


Diktator nastopi službo 


Če po prispetju na dvoje izmišljenih karibskih otrokov 
izberemo dolgo kampanjo, novosti ne bomo opazili 
takoj. Podoba je sicer nadgrajena, s šumečo in gosto 
vegetacijo, vlažno vodo, naprednejšimi vremenskimi 
učinki in podrobnejšimi stavbami z lepo izrezbarjeni- 
mi pročelji. A kot je tropskemu nizu v navadi, razvoj 
traja. Zato se je uveljavil pri tistih, ki imajo radi lagod- 
nejše, manj izzivalno igranje. 

V pogledu od zgoraj občinski stavbi pridružimo bana- 
nin nasad, žago za obdelavo posekanega lesa, rud- 
niške naprave, par kolib za izkoriščano rajo in manjšo 
cerkev, da slednjo tolaži. Česar ljudje ne požrejo, gre 
z ladjo v matično kolonijo, česar so kraljica veseli in 
nas pitajo s sredstvi. S soldati raziskujemo geograf- 
sko razgibani otok, da izginja megla neodkritih prede- 
lov, vznikajo nova nahajališča, kot so naftni vrelci, ter 
se kažejo naselitvena območja. Več denarja kot ima- 
mo in več kot zgradimo, več lahko raziščemo. Kočure 
nadomestijo haciende, na obali zraste taverna, prebi- 
valce zaščitijo vojaki. Mi pa odrejamo, katere dobrine 
bodo imele prioriteto, saj se lahko usmerimo v kme- 
tijstvo, industrijo, turizem ... 


Brez vojske ne gre, saj ne mine dolgo, da fašeš na 
grbo jeznega monarha ali supersilo, s katero nisi v 
postelji. A čeprav imaš raketo MAD (spodaj), si 
lahko poražen tako vojaško kot zadovoljstveno. 


Strateško se Tropico 5 odvija na pričakovan način, le 
da ima več smisla. Prej si obstal v dobi, ki so ti jo do- 
ločili avtorji, in sčasoma se ti je zazdelo, da bi nekam 
pač moral preskočiti. Zdaj so tu štiri obdobja, ki med 
19. in 21. stoletjem pokrijejo kolonializem, svetovno 
in hladno vojno ter moderno dobo. Vsako ima svoj- 
stveno zunanjost, stavbe, tehnologije in zadolžitve. Če 
je spočetka najbolj pomembno, da se osvobodimo 
odvisnosti od krone, se kasneje odločamo, s katero 
od supersil bomo prijateljevali, v omejenem času gra- 
dimo jedrsko elektrarno in zagotavljamo dovolj zlata. 
Seveda ob tipskih tegobah, kot so ihtenje nejevoljne- 
ga prebivalstva, skrhana diplomatska razmerja in iz- 
vozne usmeritve po zgledu socialističnih petletk. 


Diktatorja 
boli roka od miške 


Z minevanjem premočrtno nanizanih nalog, ki se iz- 
menjujejo med otokoma, prehajamo med erami in se 
učimo, kako deluje Tropicov notranji sistem. Ta zdru- 
žuje številne vidike, od mestogradnje prek delovanja 
ekonomije in družbe do vojaških posredovanj. To se 
kljub besedam o revolucionarnosti ni spremenilo in 
občutek je sličen štirici. Je pa res, da so marsikaj izpi- 
lili. Delavci niso več lenobe, nenadejanih odklonov pri 
sreči je manj in ekonomija deluje smiselno. Veliko je 
dinamičnih ciljev, ki se sproti menjavajo in prilagaja- 
jo, da ni dolgčas. Slednjega preganjajo hecanja ljudi 
in podrobnosti iz življenj pravih diktatorjev na nala- 
galnih zaslonih. Dobro ga je sral Enver Hodža! 

Tako je Tropico 5, če ga igraš resneje in na zadostni 
težavnosti, še kar kompleksna simulacija z mnogimi 


Sneliju se že lep čas zdi, da živi v banana 
republiki. Zdaj ima koruptivne politike in 
kilavo gospodarstvo še na zaslonu. 


piljenega v napredek ni velik x ni dovolj 
izziva v županska in vojaška plitkost x 
hrošči x Haemimont Games / Kalypso 


sprostitveno zabavna in hu- ie] 
morna v povezanost tak- 
tičnih dejavnikov v dosti po- 


gibljivimi koščki. Ere prinesejo tako mikrospremem- 
be (zgradbe, enote) kot krovne odločitve, na primer 
ustavo, v katero je moč zapisati splošno volilno pravi- 
co ali jo omejiti. V slednjem primeru bo volitve s pod- 
kupnino laže dobiti, zlasti če po ulicah vandrajo člani 
diktatorjeve rodbine. Te je moč sedaj postavljati za 
delovodje v posamičnih stavbah, da obratujejo bolje. 
Nepotizem je fin običaj, saj vse ostane pri hiši! 'El 
presidentovstvo' se kaže tudi v odločanju, katerim 
frakcijam bomo pomagali in katere zatirali, ter v pol- 
njenju bančnega računa v Švici, ki pomaga pri kupo- 
vanju veščin ter oblačil za pokvarjene nečake. Ti so 
lahko tudi diplomati, kar je v nekaterih misijah dosti 
bolj zaželeno od vojaške ali ekonomske nadvlade. 

Je pa res, da so bajte še zmerom statične, da v na- 
prednejših dobah pogrešaš jasnejše preglednice sta- 
nja in da je županstvo omejeno. Še zdaleč ni toliko 
opcij kot v SimCityju in kraj je enostavnejši, z manj 
aktivnimi elementi, kot so živelj, promet, kanalizacija, 
onesnaženost ter soodvisnost zgradb. Davčna politika 
je sveta preproščina in isto velja za spopade. Pokli- 
kaš, kamor bi rad, da gredo vojački, tanki in letala, in 
po veliko frčečih nabojev ter eksplozij se bo nekaj 
zgodilo. Ne nujno tisto, kar bi se moralo, kajti umetna 
pamet je slaba in izidi včasih čudni. 


Diktator je pretežno 
zadovoljen 


Poleg kampanje sta tu še peskovniški modus in splet- 
no večigralstvo. V njem lahko do štirje ljudje tekmuje- 
jo ali sodelujejo na istem otoku, pri čemer preseneti, 
da je treba cilje vedno izpolniti do kraja in da ni shra- 
njevanja položaja. Prav tako v vseh načinih zmotijo 
hrošči, zaradi katerih je treba včasih celo ponavljati 
misijo. Ustvarjalci žuželčnjad izganjajo, ampak na izi 
in brez panike. Bo že. 

Tak ležerni bolgarski duh preveva ves špil, ki se ne 
podaja v globine, temveč se najde na presečišču mno- 
gih plati. Velikega izziva ne nudi in kljub marketinškim 
besedam ni bistveno napredoval. A je zabaven in za 
prešpilat. Ne po polni ceni, na razprodaji pa že. 


 -zsa—n—amm 


Mesta so lahko zaradi različnih dob očarljive mešanice 
starega in novega, kjer se med stolpnicami in štadioni 
drenjajo kolonialistične zgradbe. Nakar pride katastro- 
fa, kot je tornado, in povzroči nesluteno razdejanje. 


Daisuke Amaya ni ime, ki bi bilo 
znano širši publiki, ga pa čislajo 
poznavalci slastnih neodvisnih 
iger. Opus japonskega zasebnika 
(ustvarja praktično sam in se drži 
zase) z vzdevkom Pixel je številčno skromen, a 
kakovostno izvrsten. Njegov je Cave Story, 
starošolska mešanica streljanja, skakanja, ra- 
be predmetov in raziskovanja. Ne le, da je vr- 
hunsko oblikovana, avtor jo je v izvirniku za 
PC pred leti dal v obtok zastonj! 

Pričakovanja glede Kero Blasterja so bila zara- 
di Storyjeve odličnosti velika in morda boš ra- 
zočaran, da špil ne sledi kalupu Votlinske 
zgodbe. Gre za enostavnejši projekt, ki se zgle- 
duje po staromodnih hodi-v-desno streljači- 
nah. Če je bil Cave Story Daisukejev poklon 
Metroidu in Castlevaniji, z Blasterjem drži štan- 
go Mega Manu in Contri. Prav tako je nekoliko 
manj zahteven in dodelan ter bistveno krajši. 
Vendar to ne pomeni, da je slab. V njem je 
moč nadvse uživati, zlasti če si mahnjen na 
piksle in retro. 


Ima turbo loader! 


Brez tega pravzaprav ne bo šlo, saj bo neko- 
mu, ki prisega na sodobno 3D-grafiko, špil vi- 
deti kot slaba šala. Očesno ni nič naprednejši 
od igričk za C64 in NES, nima niti večplastne- 
ga pomikanja ozadja in je ustvarjalčevemu nad- 
imku ustrezno napikslan 6 nazobčan. Osembi- 
tniškost šprica iz vsake njegove pore, tudi iz 
rahlo nadrealistične zgodbice o žabcu kot pri- 
padniku skrivne organizacije, ki se bori s tem- 
nimi silami, za katere se izkaže, da so okruški 
njegove lastne duše. 

No, če z ancientnostjo nimaš težav, boš opazil 
številne pluse, od svilnato gladkega premika- 
nja prek krasne čiptjunaste glasbe do simpa- 
tičnih likov. Vse, z junačkom in sovražniki 
vred, izgleda otročje, a je vešče oblikovano. 
Posledica je posrečeno naiven videz, ki se ti 
usede v srce in je čez nekaj časa samoume- 
ven. Moraš se aktivno opomniti, da leta 2014 
igraš nekaj, kar je videti za v 1984 - in da se 
imaš pri tem bolj fino kot v levjem deležu mo- 
dernic. Daisuke je namreč mojster dizajna in 
dobro ve, kako narediti zabaven, napet špil po 
regelcih. Tistih, ki so stari, a ne zastarajo. 


Ni počitka, ni predaje 
Blaster lahko rabi kot učbenik številnim zdajš- 
njim avtorjem iger, ki ne razumejo pojmov, kot 
so tempo, plima in oseka, težavnostna krivu- 
lja, razgibanost. Vse to je upoštevano v vedno 
daljših, linearno nanizanih nivojih, ločenih na 
krajše in daljše zaslone. Redko boš naletel na 
dve zaporedni prizorišči, izdelani na isto vižo. 
Zdaj se vzpenjaš po kvadrateljčkastih krošnjah 
in se potapljaš globoko med ribe in meduze, 
potem bežiš pred orjaškim kolesom, utapljaš 
se po oviralnem blatu, iščeš pot med giba- 
jočimi se ploščadmi v futuristični bazi, prema- 
guješ inercijo na zdrsljivem ledu ... Gor, dol, 
desno, včasih celo levo te vodi pot skozi pisan 
niz okolišev vodijo zavite poti, ki niso blod- 
njaške, a se kljub temu zdijo raziskovalne. 


Naj gre za izmikanje padajočemu ledu ali poživinjeni uri, 
Kero Blaster stalno dogaja in te potiska k robu smrti. 


Kot se spodobi za NESovsko retrozadevščino, so smeri st- 
reljanja štiri, gumba pa dva — skok in pok. Takoj dojemljivo. 
s... - Hi 


Predvsem pa so akcijske, kajti Kero Blaster je 
šuter z veliko začetnico. Za odstranjevanje nabre- 
klega nabora bio-eko-tehno sovražnikov, od črnih 
nestvorčkov prek mehanskih rož do zblaznelih pa- 
delovanja. Laser cvre v ravni črti, futuristična šib- 
renica šibkeje vpliva na področje, ognjemet je na- 
menjen topljenju ledu, dočim mehurčki iz poseb- 
nega bljuvalnika v zraku padajo, v vodi pa se dvi- 
gajo. Tako je moč capinčke odstraniti indirektno, 
iz varnega zavetja. 


Binarno in rahlo bizarno 


Zvečine taki triki vseeno ne pridejo v poštev, zato 
je treba kanaljam pogledati v oči in tvegati, da te 
zadenejo s telesi ali izstrelki. Temu se ogneš s 
spretnim gibanjem, pri čemer je zelo važno skaka- 
nje. Le-to glede premagovanja ploščadi ni posebej 
izraženo - v vsem špilu je le prgišče tovrstnih izzi- 
vov. A tolikanj pomembneje je med nažiganjem. 
Ker imaš raketni ruzak, lahko skok podaljšaš ali 
zvišaš, vendar le, če gumb znova stisneš v pravem 
trenutku. Ni mi treba poudarjati, kako adrenalin- 
sko je to v žaru bitke. Sploh ko si na psu s srčki, ki 
predstavljajo energijo. Tedaj težko čakaš vmesno 
trgovinico, kjer lahko nabrane zlatnike vložiš v do- 
datne srčke ali življenja oziroma v krepitev orožij. 

Taka frpjska zasnova ob manku krovne nastavitve 
težavnosti zagotavlja široko privlačnost. Če si to- 
kijsko spreten, boš skozi nivoje prišel brez večjega 
ponavljanja in nadgrajevanja. Če nisi, pa boš ve- 
sel, da po izteku življenj obdržiš vse nabrano. Tako 
si lahko napredovanje nagrindaš, čeprav ima kre- 
pitev zgornjo mejo. S ponavljanjem stopenj piliš 
spretnosti in spoznavaš boleče točke, zlasti šefe, 
od električne ribe prek rakete izstreljujočega ka- 
miona do binarnega črnomonolitskega zaključne- 
ža. Ko ta pade, si je moč z odgovorom 'Ne!' (boš 
že videl) omisliti nov skozihod v maniri new ga- 
me, kjer obdržiš nabrano in se srečaš s težjimi 


pogoji. 


Daj, zasukaj še malo! 

Žal le-ti niso toliko zahtevnejši, kot bi se za ng 
spodobilo. Bolj kot za večji izziv ali nove sovražni- 
ke s svežimi vzorci gre za iskanje skrivnosti, kar 
prispeva peto orožje in sredstva. Takisto sem se 
nadejal nekoliko globljega streljanja, ki ni toliko 
odvisno od rabe pravega krepelca v pravi situaciji. 
Pod laserjem in spreadshotom pade malodane 
vse, dočim sem mehurčke in ogenj potreboval ma- 
lokod. V tem pogledu bi lahko bil Kero Blaster na- 
prednejši. In malo daljši, saj ga daš skozi v treh, 
štirih uricah. Po drugi strani pa drži, da zanj na 
Playism-games.com plačaš le 6 evrov (inačica za 
iOS je še cenejša) in da je izkušnja 
zgoščena ter kakovostna. Daisuke 
car. Obišči nas kmalu spet. 


Za :- seKero je staromodni Blasterček 
mana z neba. Če si piksel frik, bo tudi zate. 


vznemirljiva, dodelana mešani- 
ca rešetanja in skakanja < ne- 
nehna raznolikost < kdo ne bi 


hotel biti strelski žabec, ki reši planet in dušo 
črnikavosti?! — streljanje bi lahko bilo neko- 
liko globlje < kratka in z ne prav udarno new 
game  < Studio Pixel / Playism 


Final Fantasy XIV Online: 


egativni opis Final Fantasy XIV Online februarja 

pred tremi leti sem zaključil z besedami: "Ta ma- 

sovnica je lahko že čez nekaj mesecev drugačna. 

Upam, da boljša." A Sguare Enix je imel drugačne, 
bolj moške načrte. Namesto da bi nedodelano spletno er- 
pegejko flikal z zaplatami, jo je novembra predlani zaprl z 
apokaliptičnim dogodkom. Izvirni avtorji so se zaradi sla- 
bega sprejema in upravičenega jadikovanja strank že prej 
poslovili. Založnik pa se je posul s pepelom in zaposlil no- 
vo ekipo, da v sveže splovljeni verziji reši, kar se rešiti da. 
In rešila je dosti. Saj ne, da je rebootana inačica A Realm 
Reborn prelomno internetno igranje vlog. Je pa mnogo 
boljša od 'verzije 1' in si lahko nadene orden spodobnosti. 
Vsaj če ne iščeš posebne izvirnosti in naprednosti, temveč 
dosti klasične mmojske vsebine, kjer med garbanjem pri- 


malnih beštij pozabiš na kruti vsakdan. o OTEBUEDETI BS 


Mazurka v nogah in srcu BE——UN5UTEE 


Preobrazba fantasyske dežele Eorzea je krepka. Ko po izbi- M4 hdi taka k be 
ri poklica ter rase prispeš v eno od treh glavnih mest, težko Realm Reborn je masovno spletno igranje vlog, v katerem dolgo enolično garaš, 
verjameš spremembi. Kar je bilo prej podhranjen skupek da se lahko nato učinkovito pomeriš s šefom temnice, kot je tale sipoglavec. 
kočur, je zdaj vrveža polna metropola. Naj bo to primorska 
naselbina Limsa Lominsa, veličastni Ul'dah ali gozdna Gri- s 
dania. Ne glede na to, kam dospeš, te v dogajanje uvede Okolica je stilistično lepa, a žaljako neinteraktivna. Ne boš se mogel pogovo- 
tutorial, ki ti s praktičnim udejstvovanjem razloži temelje. 
Strmenje se nadaljuje na okoliških poljanah, nabasanih s 
floro in favno. V potokih so zarejene mastne krastače, v sa- 
dovnjakih prežijo nabrite ose in v gozdu te taca premikajo- 
če se drevje. Med vsem švigajo drugi igralci, tako da je 
mmojski vtis življenjskosti na nivoju. Znalci serije Final 
Fantasy bodo ob tem opazili, da je svet v mnogočem po- 
vezan z njenim izročilom. Mešajo se srednji vek, pravljič- 
nost in tehnologija, po nebu frčijo leteče ladje, naokoli ta- 
cajo rumeni nojelični tiči chocobi, orožja krepiš z materija- 
mi. Tako kot v Warcraftu se naučiš plesati, nakar s tanca- 
njem širiš veselje med gmajno, ki ji lahko med drugim še 
žugaš in se ji pačiš. A štimunga je kljub temu zadosti dru- 
gačna kot v WoWu, tudi zaradi rahlo animejskih likov. 


Orientacijske vaje 


Bolj kot pobijaš sovražnike in opravljaš kveste, na več no- 
vih področij se lahko odpraviš, saj te tamkajšnji pošastki 
ne razmontirajo več z enim udarcem. Tako odkrivaš pro- 
strano Eorzeo in njena ljudstva ter naletiš na fantastične lo- 
kacije. Z obiskovanjem postojank, h katerim se lahko kas- 


neje instantno teleportiraš ali tja odpotuješ na chocobu, za- Če " SA 5 za ea 
rineš globoko v rudniške rove, odkriješ starodavne utrdbe, 'Fates' ni angleška množina od bosanskih čistilk, temveč označuje kraje, kjer 


prezebaš na hladnem severu in švicaš v tropsko rajskih se naključno-ali ie pojavijo močni polšefovski monstrumi. Lahko jih grindaš. ? 
močvirjih. Noč zamenja dan in spet pade noč, nebo prekri- 
jejo oblaki, pade dež. Špil je pisan, židan in risankast, zara- 
di česar nekoliko trpi skrivnostnost. A ni dosti spletnih 
frpjev, ki bi premogle Rebornovo okoljsko raznolikost in 
privlačnost. 

Ob tem je videti sodoben in je prilagodljiv, kajti z vklaplja- 
njem in izklapljanjem grafičnih postavk ga lahko narediš 
ličnega ali primernega za šibkejše sisteme. Le nekaj je 
težava, in sicer prekinjanje za včitavanje lokacij. To se ne 
dogaja le pri teleportiranju na drug konec karte, marveč 
tudi, ko se seliš med nivoji v mestu. Včasih celo med posa- 
mičnimi sobanami! Desetsekundne ločitve same po sebi 
niso dolge, a se jih med pogostim kvestovskim skakanjem 
sem in tja nabere. Zaradi njih trpi vtis enotnosti. 


V Kakšno območje bo dosegel napad tega tonika zmutiranega rakoida, mi bo 4 
ij va 4] povedalo 1 itesa območje na tleh. Škoda, dal igra mej ne BGEG precizno. k: 

V štacuni bom kupil gvant za svojo mačjo človekinjo. Poleg te rase so v 
igri še štiri: običajni ljudje, vilini, velikani in cortkani animejski škrateljci. £ 


REŠITELJSTVO 


Naoki Yoshida je tihi človek iz ozadja, za ka- 
terega bržda še nisi slišal, a bi moral zanj 
vedeti, če ti dogaja Final Fantasy XIV. Prav 
on, zagret igralec mmojev, ki ni imel s prvo 
inačico ničesar in to rad poudarja, je za 
krmilo zgrabil, ko se je vse zdelo izgubljeno. 
Najprej je določil osnovni problem izvirnika, 
in sicer ta, da so ga delala nepovezana 
moštva, ki so se osredotočala na grafiko. 
Takoj ko je Yoshida prevzel ekipo, je zastavil 
novo strukturo. Izdelal je seznam štiristo 
sprememb in določil razvijalske šefe, ki so 
imeli vsak svoje zaposlene, nakar so skupaj 
debatirali o rešitvah. Koncem avgusta 
lani, tik pred lansiranjem Rebor- 

na, je bil Yoshida na robu 
izgorelosti, kar se je 


še poslabšalo po prvem tednu, prežetem s 
strežniškimi težavami. Temu je botrovala 
splovitev tako za PC kot PS3 (slednja je iz- 
hod v sili, saj ima resne težave z gladkost- 
jo!). A s potrpežljivostjo in delom so porod- 
ne muke razrešili in začeli sproti urejati dru- 
ge probleme, same po sebi veliko manjše 
kot pri verziji 1. Kljub nekaterim pritožbam 
je bil odziv namreč veliko bolj topel kot leta 
2011 in gmajna je dobesedno v vrsti čakala 
na vstop v Eorzeo. Aprila letos, malo po pri- 
hodu na Steam, je sledila inačica za PS4 in 
na splošno je igra uspeh, saj je spomladi 
presegla dva milijona plačevalcev. Dodaja- 
nje vsebine pa se še ni končalo, saj so pred 
kratkim izdali zaplato 2.3 z jerbasom novo- 
sti, napovedali zaplato 2.4 z novim pokli- 
cem, nindžo, ter obelodanili, da bo igra okt- 
obra dobila prvo razširitev. 


IGROVJE 


Odžebraj mi vse 


Svet razlaga zgodba, ki je je več, kot je za masovne spletnice zna- 
čilno. Stanje v deželi je posledica stare bitke, ko je bilo vodstvo v ob- 
računu z invaderji prisiljeno uporabiti padajoče nebesno telo, vsebu- 
joče starodavno FFjsko pošast Bahamut. S časovno manipulacijo se 
tvoj(i) lik(i) pojavi(jo) v prihodnosti, kjer začno slediti linearnemu 
sosledju glavnih nalog z dosti stranskih opravil. 

Rdeča nit je jasna in razkriva zmerom več ozadja, likov, organizacij 
ter povezav med njimi. Tekstovnih oblačkov je ničkoliko in če se ti 
da, jih lahko nadrobno bereš, s čimer izveš marsikaj, kot bi do obisti 
bral knjige v Dragon Age in Elder Scrolls. Tudi kak filmček pade 
vmes in nekaj govora je. Vendar me pripoved, skrita za cvetočim be- 
sedičenjem, ni navdušila. Bolj kot na poanto in kompleksnost se 
osredotoča na kupe plitkih dogodkov in osebe, ki imajo vsaka svojo 
preteklost ter motive. Drugače rečeno, bolj kot v globino gre v širino, 
kar je navsezadnje razumljivo glede na razprostrto naravo igre. 


Jaz, batina in poštar 


Težko je pač slediti sukancu in se osredotočati na bistvene dogodke, 
kot je skrivnost za napadi gusarjev, ko imaš stalno na razpolago toli- 
ko zadolžitev. Kanec skreneš z uhojene steze in večer mine v flodranju 
tečnob ali udinjanju čudakom v težavah. Nekdo hoče, da mu pobereš 
robo, drugi terja novice, v dnevniku pa čakajo lovske zadolžitve, ki v 
zameno za ugonobljene animalije dajo lepo količino izkušenj. 

Nadalje te beležkarji v leveguestih pošiljajo na obračunavanja z ved- 
no težjimi pošastmi, po deželi pa se pojavljajo tako naključni kot 
vnaprej zakoličeni usodni dogodki, fates, kjer se od nekod pojavi 
krepak monstrum. lnačica teh so večdelne zgode, katerih kose je 
treba opraviti zaporedoma in vodijo do konkretnejših nagrad. Deni- 
mo najprej preprečiti napad sitnob in nato potolči kolovodjo. Seveda 
ne manjkajo instancirani dogodki, temnice, kamor se podaš z bodisi 
tremi (light party), bodisi kasneje sedmimi sotrpini (full party) in na 
koncu katerih čaka šef. 

Škoda, da potek kvestanja moti nekaj minusov. Prvi je, da so za- 
dolžitve preproste in se začno kar hitro ponavljati. Nesi to tja, prinesi 
ono od tam, najdi tega, premlati onega, meni se z zaporednimi čve- 
kači ... Vem, frpjsko, a vendarle bi lahko kalup nekoliko razmigali in 
razširili. Sicer so to skušali storiti z zadolžitvami, kjer moraš pripeljati 
boječke od točke A k točki B, a sta koračno premikanje in stalno ma- 
hanje nesposobnemu strahopetcu tečna in zamudna. Levji delež igre 
je tako staromodno vživljanje v standardnega klavca, zlatega prina- 
šalca in izpolnjevalca nalog, ki so uspešne, ko potolčeš X nakaz. 


Zavod za zaposlovanje 


Tu pride do izraza pozabljanje na vsakdan, ki sem ga omenil uvodo- 
ma. Realm Reborn je MMO, ki poleg osnovnega izdatka terja me- 
sečno naročnino, kar pomeni, da ne more biti uspešen, če te pred 
zaslonom ne obdrži daljši čas. Tako kot po zgodbeni plati se razleze 
v širino in izkorišča lastnost človeških možganov, ki so usmerjeni v 
izpolnjevanje zadanega. Če je nekje pošast, ki jo je treba sesuti, in 
skrinja, ki jo je treba odpreti, boš to storil, četudi boš v zameno de- 
ležen bore malo uporabnega. Največ koristi dajo zgodbeni kvesti in 
instancirane ječe, ki se odpirajo z njihovim opravljanjem. S tem 'po- 
wer leveling' ustreza odkrivanju rdeče niti. A če je napredovanje po 
izkustvenih stopnjah sprva hitro, se kasneje, logično, upočasni. 
Zato dosti igralcev izkoristi Rebornovo edinstveno lastnost: enosta- 
vno menjavanje in združevanje poklicev. Recimo, da začneš kot ča- 
rodej in dosežeš spodoben nivo. Lahko nadaljuješ in se razviješ v 
močnejšo inačico, lahko pa začneš z drugo službo. To je čisto pre- 
prosto: v roko vzameš njeno ključno orožje oziroma orodje. Ko do 
neke mere razviješ tudi to vlogo, lahko nekatere njene moči uporabiš 
v prejšnji, in obratno. Kot močan zdravilski arkanist sem tako svoje- 
ga začetniškega lokostrelca opremil z dohtarstvom, arkanist pa je od 
puščičarja pridobil začasno okrepitev zadanih poškodb. Naprednejše 
službe, kot je beli zdravilski mag, terjajo, da ima lik določeno stopnjo 
v dveh vlogah, določeni poklici pa se razcepijo na več poti. Posebna 
ločina so obrtniške službe, ki ne temeljijo na vojskovanju, marveč na 
nabiralništvu dobrin in tvorjenju novih reči. To koristi pri kovanju 
boljše opreme. Se pa s prevzemanjem drugih služb ne spremeni ka- 
kovost kvestov. 

IGROVJE air ž 


Sveta trojica, boljša od enega 


Še po nečem Realm Reborn ne odstopi od kopita: po bojevanju. Kot 
je za zvrst značilno, tekaš naokoli v tretji osebi in se spopadaš s sit- 
nobami. Ko se zapleteš v obračun, se v realnem času premikaš, s 
klikanjem po ikonah oziroma pritiskanjem numeričnih tipk pa /j 
sprožaš veščine, od udarcev do urokov. Močnejše sovražnikove na- ; 
pade vidiš po stožcih, ki planejo iz njega malo pred izvedbo, tako da 
imaš običajno čas, da se umakneš. 

Ne pravim, da je FFXIV brez bojne taktike. Kasnejši temničarsko 
šefovski spopadi, zlasti v endgamu pri 50. izkustvenem nivoju, so 
daleč od enostavnih. Ko druščina sreča mogočne primale, kot sta 
Ifrit in Bahamut, mora vsak njen član točno vedeti, kaj počne. Tank 
mora efektivno priklepati pozornost gnusob nase, zdravitelj obna- 
vljati energijo in DPS (damage per second) serijsko deliti poškodbe. 
V določenih bitkah je treba uporabljati okolico, na primer zidove, ki 
ščitijo pred udarom glavarja, drugod se pametno gibati ali osredo- 

Kamero lahko med bojevanjem po želji sučem, V n, v nasprotju z večino om 

jskih Fantasyjev pa se čas ne ustavlja. No, med proženjem veščin<ga je dosti. 

" Med vandranjem lahko nadleguješ mimoidoče, da skupaj namlatite kak trop 


točiti pozornost odprave na določen element. Primer je velik žebelj, vrejenih jev. obde PETučiŠ rec k somi (CE rni adi co 
ki ga Ifrit prikliče, ko je poškodovan; če ga ne odstraniš, bo ognjena a AN 

nevihta silovita. Ker se nivo udeležencev v ječah samodejno priredi, h AA ona S y /, 

se skoznje ni moč pririniti z golo močjo. Za bolj gajstne pa se j ŠA zs 3:7 AG w gi 
sčasoma odklenejo težje inačice obdelanih monstrumov. Tu prak- A." 

tično ne gre brez druščine iz ljudi, ki se poznajo, kar igra podpira s si- 

stemom cehov. Soliraš sicer lahko dolgo časa in špil vsebuje samo- m SAP NE ea 

dejno iskanje sotrpinov. Ampak če le-ti pri silnejših nasprotnikih ne k li nn: - a h 4 eo 
vedo, kaj počno, oziroma če niste usklajeni, nimate za burek. ; ; 

No, da se prebiješ do težjih, bolj slastnih bitk, te čaka nemalo rutin- 

skega, tlačanskega vojskovanja. Med normalnimi sovragi zelo dolgo 

ni nobenega, ob katerem bi bilo treba uporabiti karkoli izven tipičnih, 

vnaprej jasnih sosledij napadov, premikov in zdravljenj. Tako na 

identičen način pokolješ tisočere pošasti. Hja, glede na mesečno na- 

ročnino bi bilo hitro odstranjevanje nakaz za založnika kontraprodu- 

ktivno! Še en očitek je nenatančnost - območja sovražnega vpliva so 

določena nekam škilasto in vedno se je pametno odmakniti še za 

kak meter od označbe. Pri tem brž privlečeš pozornost druge ostude 

v bližini in imaš težave. 


Ponovno rojen 


No, kar očitam Rebornu, bi lahko vsem spletnim frpjem. Je tlačanski 
in poln žanrsko ukalupljenih zadolžitev, a s tem rabi namenu. Najbrž 
je to ravno pozaba resničnosti ob rutiniranih dejanjih, ki te navdajajo 
z zadovoljstvom. Oziroma ponos, ko sčasoma potolčeš res zajebane- 
ga monstruma, kakršnih ne manjka, češ, za to sem moral garati, a 
zdaj sem car. 

Drugo vprašanje je, če upraviči stroške. Za izvod z enomesečno na- 
ročnino za PC odšteješ okrog 20 evrov (ona za PS4 je kakega dese- 
taka dražja), nakar te mesečno stane 13 evrov oziroma nekaj manj, 
če kupiš več mesecev naenkrat ali si bil nad 90 dni v izvirni štirinaj- 
stici. V svetu 'brezplačnih' mmojev se to sliši oderuško. Toda plačljivi 
naslovi, kot so WoW, Realm Reborn, Wildstar in EVE Online, nudijo 
opazno višjo splošno kakovost udejstvovanja. Naj gre za količino 
početja, svet, zgodbo, pošasti, šefe, bojevanje, poklice ... Final Fan- 
tasy je po vsem tem pretežno do zelo solidna, kar zabeli z nekoliko 
drugačnim, azijskim vzdušjem s plešočimi mačkoženskami ter hai- lijo a pe 

kujskimi žalostinkami. Pa s stalno skrbjo avtorjev za vsebino, med ' iz Ke; MM nike - Ha T My tj, NR 
drugim z velikimi nadgradnjami, ki dodajajo kupe kvestov ter alter- mi TAKA! DIM zdi eu 
nativnosti. Mednje sodijo postavljanje hišk in finese v borbah z drugi- 
mi igralci (PvP). Temu so namenjene ločene karte, kjer se za prevla- 
do borijo predstavniki treh metropol, z nabranimi akcijskimi točkami 
pa odklepajo boljšo opremo in veščine, uporabne le v PvPju. 

Ne, tokratno mnenje še zdaleč ni tako negativno kot tisto o izvirnem 

(Ko bom dravi S skalogatnikom, se boja nemara teleportiral 
nazaj v mesto po nove kveste. Vendar. moram paziti, saj tako 
skakanje terja obilo zlata. Zanj sem zmetal kit premoženje! 

GRID seveda spominja na Gran Turismo, ki ga na Poju ni. Če dam na- 


ključnežu plošček v roke, bo bržda pohvalil dirkaško izkušnjo. Toda širše 
gledano take generične in zaslužkarske ohrnije res ne morem pozdraviti! 

V davnem Undergroundu je bilo driftanje izvedeno bolje. Tu- 


kaj kar malo v tri dni opletaš z zadkom, pa vseeno zmagaš. 
une: z 


S Prejšnji del ni imel kabin in gmajna se je zbunila. Avtorji so zdaj vdelali take, 
zi zamegljene z malim oknom v svet. Kot da bi imel plašnice. Povsem odveč. 

Sekanje ovinkov se kaznuje z upočasnitvijo, zaviranje v riti vodečih pa je 
odobravano. Komur se ne da štartati z zadnjega mesta, se lahko kvalificira. 


retji Grid je vnovič zmes cestnodir- 
kaških razredov z vseh vetrov. Ust- 
roj udejstvovanja je dovolj svobo- 
den, saj imaš v vsakem trenutku 
veliko možnosti v petih različnih razdel- 
kih. Če ti ni do tokijskih odnašalnikov riti, 
greš med turne avtomobile, in ko imaš 
dovolj vzdržljivostne vožnje ponoči, se 
sprostiš z odprtimi bolidi. Formule 1 sicer 
ni, a raznolikih štirikolesnikov je okoli 80. 
Tu so navadneži tipa ford focus, japanski 
driftmobili, zverine razreda GT3, mišičnja- 
ki in superšportniki, na primer agera, vey- 
ron ter zonda. Prog je veliko, od tega je 
okoli petnajst pravih prizorišč z več varia- 
cijami, plus mnoge mestne. Vozni model 
je enostaven celo ob izklopljenih sistemih 
za stabilnost, previjanje časa nazaj, če ga 
nekje pobiksaš, pa je v Gridih že tradicio- 
nalno. Vremenskih neprilik, boksov in ob- 
rabe gum ni. Ker si hitro na stezi in zmage 
niso nuja za napredovanje, je avtomo- 
bilščina odlična sprostitev po napornem 
dnevu. In ravno na take popoldanske dir- 
kače cika Grid. 
Ako ti je Grid 2 zadostoval, ne boš pretira- 
no zabavljal niti nad Autosportom. Zvoki 
motorjev in gum, dinamično dogajanje na 
stezi, solidni sotekmovalci ter nestatična 
okolica naredijo tekme priložnostnemu 
vozniku dovolj vzdušne. Občutek je krat- 
komalo dober, naj bo to med drvenjem 
minijev po mestnih cestah ali formulc po 
ovalih. Nakar je tu še takojšnji dostop do 
internetnega dirkanja. Izvežbani dirkači pa 
lahko vklopijo poškodbe, zvišajo veščine 
tekmecem in celo posežejo po volanu, 
čeprav se mi zdi, da se igra v takem na- 
činu ne izkaže. Nadzor je prirejen joypadu, 
celo tipkovnici, dočim so poškodbe in po- 
višana tekmovalnost preveč matematične 
in neverodostojne. 


Nepošteno! 

A vse to o dobrem ozračju in v redu vola- 
niziranju je nekako samoumevno. Za iz- 
stopajočo dirkačino so potrebni še drugi 
sestavni deli. Tu je počepnil že predhod- 
nik, tale pa je itak le na hitrico dopolnjena 
dvojka z nekaj več avti in pistami. Grid 
ima pač to nesrečo, da obstajata Gran 
Turismo in Forza. Že res, da sta oba na- 
slova bolj 'realistična', vendar sta združlji- 
va tudi s priložnostnimi igralci. Z njima 
kupec dobi mnogo več vsebine v vseh po- 
gledih, od količine pleha in asfalta prek 
predstavitve avtomobilov do načinov tek- 
movanja ter raznih bonbončkov. Tam lah- 
ko občuduješ žlahtnost dirkalnikov, jih 
vrtiš, približuješ in fotografiraš, kukaš v 
podrobne kabine in bereš tehnične podat- 
ke. V Autosportu avta sploh ne moreš 
'pogledati', marveč ga izbereš in mu spre- 
minjaš trdoto skozi tekstovne menije. No- 
benih slikic dodatne opreme, le besedilne 
postavke, informacij pa nikakršnih. 
Gotovo se kdo spomni Race Driverja z ga- 
ražo, dirkačem, kobajagi kariero, skratka 
bolj osebnim pristopom. Vse to se je nato 
po poti izgubilo, a celo sterilni prejšnji del 


je imel vsaj vmesne filmčke s športnima 
napovedovalcema. V Autosportu pa so 
edini vidni humanoidi gledalci na tribuni, 
s čimer so igri odvzeli poslednji kanec 
človeškosti. Tako škrti so bili, da so pos- 
neli le par stavkov, ki jih od šefa moštva 
slišiš stokrat, ob vsakem štartu in finišu. 
Čeprav vmes kao menjaš ekipe, kar je 
itak čisto samo sebi namen, saj nima ni- 
kakršne vrednosti. 

Nadalje ni duhca oziroma neskončne vož- 
nje na čas, niti deljenja rekordov in izzivov 
s frendi, kar so vpeljale mnoge tovrstnice. 
In nenazadnje pogledi niso dobri. Celozas- 
lonski ni tak, kakršnega poznamo iz Gran 
Turisma, marveč z odbijača in zato preni- 
zek. Kabine, ki so jih vrnili na željo skup- 
nosti, so ogabne. Ostane le tisti z vidnim 
pokrovom motorja, a je le-ta moteč ele- 
ment, kamera pa je zadegana previsoko. 


Polna cena - DLC;i 


V mojem videnju je zelo velika hiba serije, 
da nima enega licenčnega prvenstva, saj 
so vsi pokali izmišljeni. Je dandanašnji 
res težava pridobiti pravice za kak DTM, 
BTCC, ELMS ali Auto GP? Širše udejstvo- 
vanje je zato razdrobljeno in manj priv- 
lačno. Morali bi takenako poskrbeti za več 
okvirne vsebine, saj se to od igre s tako 
naravo pričakuje. Ne terjam štorije, nekaj 
več priljudnosti, kot je dajo suhoparni iz- 
birniki in neosmiseljeno pridobivanje 
izkušenj, pa že. In na splošno več mož- 
nosti. Toda kljub izkazani nenavdahnje- 
nosti ter nezaznavnemu napredku izpred 
enega leta si založba upa špil prodajati za 
polno ceno. Kot da bi se hoteli dodatno 
delati norca iz ljudi, pa že izdajajo DLCje z 
ekstra vsebino. Za celoten sveženj prihod- 
njih dodatkov hočejo 30 evrov! 

Tako kot se pri Dirtu nehote spominjam 
Colinovega relija, si med igranjem Grida 
ne morem pomagati, da mi ne bi misli uš- 
le na Toco. Tisto tako nadmočno preriva- 
nje limuzinskih audijev, renaultov in hond, 
da nam za dirkanje v mnogo ni bilo odveč 
trogati vkup težkih mašin. Autosport, na- 
slednik legende, ima desetkrat več avto- 
mobilov in pist ter instantno večigralstvo 
iz naslanjača. Toda vtis nikakor ni enak. 
Sicer je res, da smo se razvadili, toda dej- 
stvo ostaja, da je bila Toca remek delo, 
Grid: Autosport pa je pohlepen, obrtniški 
izdelek. Kar ne moti tujih kritikov, ki igri 
na rovaš solidnega voznega občutka po- 
deljujejo nezaslišano visoke ocene. Ni 
čudno, da se nič ne spremeni. 


prizna, da se med kratkimi 
odmerki dirkanja zabava. A vseeno vi- 
di širše področje in črno srce založbe. 


takojšnje, dostopno dir- 

kanje za vsakogar v pre- 

malo napredka napram 
predhodniku x reven dirkaški okvir 
brez osebnosti in ljubezni do avtov 
previsoka cena Codemasters 

a v igrah nacisti vselej nasrkajo, je nedolžna 

trditev. Ker predstavljajo absolutno zlo, se je 

ponavadi moč nad njimi dodobra izživljati. 

Igralci prvoosebnih rešetalk zato obvladajo 
njihovo razstavljanje kost za kostjo, goltanec za dva- 
najsternikom. Primer je nedavni Wolfenstein, kjer si 
oficirja 'zasliševal' z motorno žago, stražarja utopil v 
usrani straniščni školjki in sovrage z nožem božal po 
vratovih. A to ni nič. Titule najbolj bizarne pobijalke 
kljukastih soldatov si ne more nadeti Wolfie, temveč 
pritiče Sniper Elitu V2 in 3, zadnjima deloma v nizu 
snajperščin oxfordske firme Rebellion. Britanci so na- 
mreč 'bullet-cam' - pogled, ki gre za izstreljeno kro- 
glo -, potegnili v in skozi tarčo. In njena jetra. Ter čre- 
va. Pa moda. Vendar trojka na srečo ne sloni le na 
proučevanju anatomije ... 


Arabska mesnica 


Nastopamo v vlogi ostrostrelca - junaka franšize, 
Američana Karla Fairburna. Ker se je v enici in dvoj- 
ki po dolgem in počez prestreljal skozi razrušeni Ber- 
lin, je tokrat na vrsti novo prizorišče. To je puščavska 
severna Afrika na prehodu v leto 1942, ko so se 
Nemci in Britanci preganjali okoli Tobruka. Korelovi 
novi sosedje so kamele, za cilji opreza z rumenih 
pečin in se skriva pod palmami v oazah. Med novinci 
pri sovražnikih so Italijani, tudi kak okrancljani oficir 
nalik usta Bertorelliju se najde vmes. Vrača pa se 


naleti Ka nečedne načrte s Skrivnimi orožji. 

Čeprav smo komandos kot v Wolfensteinu, ne 
nažigamo kot Blazkowicz, kajti Sniper Elite si 
kanček bolj prizadeva z realizmom. Karlo sicer zna 
ena na ena pihniti Švaba v čelo ali ga od zadaj na- 
takniti na nožič. Toda druščina sovragov je zanj 
preveč in v navzkrižnem ognju jo hitro skupi. Zato 
v pogledu izza hrbta čepe tiholazimo in nastavlja- 
mo mine presenečenja. Najraje pa nacija ustreli- 
mo od karseda daleč z ostrostrelsko puško. 
Snajperski zadetki v žmohtne dele telesa sprožijo 
pogled, priklenjen na kroglo. Izstrelki s spiralasto 
sledjo režejo skozi zrak, predrejo kožo, z rezkim 
hrskom raztreščijo kosti na tisoč koščkov in raz- 
česnejo želodec kot balon. Igra za mesoreznico 
pokuka v telesno notranjost, podobno kot deveti 
Mortal Kombat. Mišice in vezi se trgajo s kosti, lo- 
banje raznese kot lubenico in jetra špricajo rdečo 
tekočino na vse strani. Posebej boleč za moško 
populacijo je zadetek v jajca, ki srečanj z izstrelki 
nadzvočne hitrosti ne prenesejo dobro. Opisana 
pornografija za študente medicine je v trojki 
razširjena na stroje, saj lahko tovornjake skozi hla- 
dilnik streljamo v motor in jih na ta način onespo- 
sabljamo. Ubogi zobniki in cevi. 

No, četudi to groteskno mesarijo spremljaš s kom- 
binacijo gnusa in radovednega navdušenja, se je 
kar kmalu naveličaš. Zlasti če si veteran dvojke, 
saj se prikaz glede na njo ne razlikuje. Nemcem 
pač niso zrasli kaki frišni notranji organi, ker niso 
vesoljci. Zato animacije sčasoma prekinjaš ali po- 
vsem izklopiš v nastavitvah. 


Aplikativna fizika 


In tako je prav. Ko presežeš začetno fascinacijo nad luk- 
njanjem pljuč, aort in mehurjev, doženeš, da je to zveči- 
ne kozmetična prevleka, s katero naslov prodajajo. Kar- 
lovi podvigi so zanimivi tudi brez kukanja v drob. 
Vzemimo streljanje. Sniper Elite 3 pozna štiri privzete 
stopnje težavnosti, ki poleg obnašanja sovražnikov do- 
ločajo, kako težko je merjenje. Na nižjih letijo krogle na- 
ravnost in lahko rešetaš domala kot v Call of Dutyju. A to 
je brez zveze. Izbrati moraš višje, kjer izstrelki letijo v lo- 
ku in jih veter pihne stran. Fairburne se mora pred stre- 
ljanjem umiriti, se pravilno namestiti in držati dih. Obi- 
čajno ti špil ob tem namigne, kam bo poletela krogla. 
magal ni. Tamkaj je za zadevanje že treba nekaj spretno- 
sti. Super je, da lahko večino detajlov nastaviš posebej. 
Vseeno pa poudarjam, da Sniper Elite 3, tako kot V2, si- 
mulacija ni, saj manjka nekaj strelskih pomembnosti. Ni 
denimo ničenja strelne razdalje, ker ne nastavljaš daljno- 
gleda! Gre torej za arkadnejšo snajperščino, ki pa je po 
globini za razred nad drugimi rešetalkami. 

Kljub osredotočenosti na ostrostrelstvo igre ne smem 
zreducirati na pošiljanje krogel čez vso karto. Fairburne 
je snajper v pravem pomenu besede: komandos, ki se 
večinoma potika za sovražno črto in je izvežban v mno- 
gih prijemih. Le okrog četrtina špila je dejanskega gle- 
danja skozi rešpetlin. Ostanek predstavlja štihanje naci- 
stov v hrbet, prenašanje trupel na manj vidne kraje in 
čakanje, da se stražarji zamenjajo. Ostrostrelstvo je 
zgolj Karlova najbolj morilska sposobnost. 

Čez puščavo in goščavo 

A tako je bilo že v dvojki, z eno važno razliko. V2 je 
bil precej linearen špil, kjer si ob velikih idejah o pre- 
senečanju sovragov izza hrbta običajno naletel na zid. 
Trojka je drugačna. Rebellionu je naposled kapnilo, 
da svobodnjaškost zahteva odprta ozemlja z mnogimi 
dostopi. Zato lahko tu španciraš naokoli, kakor te je 
volja. Naj gre za nočni napad na grajski zapor, vohu- 
njenje po oazah ali sabotiranje nemške artilerije, 
možnih smeri napada je obilo. Nemalokrat obideš ce- 
le kose ozemlja, čeprav te drugotni zadatki spodbuja- 
jo, da prešnofaš čimveč kotov. 


STRELI 
IZ PUŠČAVE 


Bojišče v severni Afriki je bilo v resnici prvo, ka- 
mor so Američani na bojne naloge pošiljali svo- 
je agente, kasneje predvsem iz agencije OSS — 
Office of Strategic Services, predhodnice Cie. Ti 
so bili poleg letal znaten čas njihova edina sila v 
Evropi, saj so se s kopensko vojsko tam pojavili 
šele ob izkrcanju v Afriki v Operaciji Bakla no- 
vembra 1942. Njihovi britanski kolegi so bili to- 
smerno precej konkretnejši in bolj razvpiti. Po 
puščavi so harali pripadniki specialcev SAS in 
enote Long Range Desert Group (LRDG). Ta je s 
terenci prečkala na stotine kilometrov pustinje 
in napadala baze ter letališča sil Osi, stražarji pa 
jim niso mogli slediti nazaj v puščavo. Nemški 
General Erwin Rommel je dejal, da mu je LRDG 
povzročila več škode kot katerakoli primerljivo 
velika britanska enota. 

Karlo tako izbira, ali bo tiho smrt storil z nožem in 
dušeno pištolo, ali bo streljal od daleč ali bo rambo, 
kar je sem in tja tudi možno. Nemci in lalijani na- 
mreč blazno radi spijo poleg ogromnih kant goriva, ki 
gredo veselo v luft, če jih spodbudiš s kroglami. Po- 
sebna sorta objektov na kartah so razni stroji, ki jih je 
moč sabotirati, da povzročajo hrup, podobno kot pre- 
leti messersehmittov in rožljanje panzerjev. Z njim 
lahko maskiraš strele, da nasprotniki ne vedo, od kod 
leti bolečina. To je izjemno pomembno, saj te po treh 
slišnih strelih z istega mesta vselej locirajo in napade- 
jo. Zato se moraš prestavljati, da izgubijo sled. 

A ravno tu jo najočitneje pobiksa umetna pamet. Ko 
se namreč dovolj oddaljiš od strelnega mesta, s kate- 
rega si ravnokar pospravil pol italijanske garnizije, 
preostanek stražarjev mahoma doživi amnezijo in 
ugasne alarme, soldatje pa se posedejo nazaj za mi- 
ze, poleg krepnjenih soborcev s preluknjanimi jetri. 
Res krasno. Dogajanje ima zato prevečkrat pridih 
umetnega, igralskega, kar škoduje vzdušju. 
Najbolje, da naloge razumeš ugankarsko, a z več 
načini rešitve. Tudi ko po ducatu ur daš kampanjo 
skozi prvič, te še vleče nazaj, med drugim zaradi pre- 
tanjenega zbiranja točk. Zaporedni maskirani streli v 
ledvica so dodatne pike, plus pet, če zadeneš obe. Ko 


delovanje s soigralcem. 


Zivahna linija 

Tegob z obnašanjem računalnika ni v multiplayerju, 
kjer se vloga lovcev in plena hitro spreminja. Admini- 
stratorji strežnikov lahko, podobno kot v puščavništ- 
vu, nadrobno določijo igralne pogoje. Daleč najbolje 
se je pridružiti najbolj realističnim partijam, ker takrat 
celo ne krepneš tisti trenutek, ko pogledaš izza prve 
skale. Najprej naviješ slušalke, da zaznaš smer, od 
koder letijo krogle. To je eden od tistih naslovov, kjer 
prostorski zvok v resnici pride do izraza, čeprav se mi 


V večigralstvu je včasih bolje od zadaj špegati z 
daljnogledom in streljanje prepustiti soigralcem. 


dozdeva, da je malo hroščat. Nato oprezaš za izdajal- 
skim odbleskom sonca od daljnogledov. Najdeš falo- 
ta skritega pod skalo, nameriš ... in te fenta njegov 
kolega iz čisto druge smeri. Druga opcija je, da z dalj- 
nogledom kot opazovalec označuješ tarče za kame- 
rade s puškami. 

Čeprav je igralcev na strežniku skupno največ dva- 
najst, zaradi počasnega skrivalnega igranja to včasih 
pomeni celo gnečo. Poleg moštvenega deathmacha 
sta zanimivejša dva snajperstvu prirejena modusa. 
Prvi je distance king, ki za zmagovalca postavi igral- 
ca z največjim seštevkom razdalj, prek katerih je po- 
ložil sovrage. No cross pa drži obe ekipi na razdalji, 
da odloča zgolj veščina s puško. Mislil bi, da bo 
takšno malce zahtevnejše igranje nišna stvar, toda 
igralcev na liniji je res ogromno in strežnikov kot 
puščavskega peska. Kupcev je bilo vsekakor dosti, 
saj je špil na Otoku dva tedna zasedal vrh lestvic. 
Očitno je še moč napraviti streljačino s tematiko dru- 
ge svetovne vojne, ob kateri od prežvečenosti ne 
fašeš diareje. Rebellion je v Sniper Elitu 3 solidno 
združil ugankarsko igranje z rahlo izprijenim naslaja- 
njem nad pogubo zeljejedov. Igra sicer ima slabosti. 
Najprej slabo zastavljeno umetno pamet, pa zatem 
kakega hrošča, ki ti prepreči pravilno zadevati z ne- 
vidnimi preprekami. Tudi pripoved bi bila lahko bolj- 
ša. A časa, ki ga prebiješ ob voajerstvu skozi daljno- 
gled, ti kljub temu ni žal. Pri razgonjeni prsnici, da ne! 


Doktor operira slepiče in mandlje s 
puško. Večina pacientov ne preživi. 


razgibana, odprta, velika ozemlja 
seci- 
ranje s puško v solidno večigralst- 
vo v zanič umetna pamet, ki to ni x nekaj hroš- 
čev x krneki zgodba Rebellion / 505 Games 


več različnih poti do cilja 

Men of War: Assault LStjuad 2 

Ii: Tank na levi so mi li onesposobili, toda strgano gosenico in še kaj je moč po- [m K 
("MA praviti. Pa tudi v takšnem stanju je kocka jekla uporabna kot zaklon za pehoto. — 

. Zore rami 


pilov z vzhoda Evrope se drži sloves 'ruskosti', 
saj tamkajšnji snovalci med razvojem radi 
zvrnejo kak kozarček vodke preveč. Pogumne- 
mu odpiranju steklenic pa se imamo bržda za- 
hvaliti tudi za podvige, ki jih od drugod ne bi bilo. Na 
primer za S.T.A.L.K.E.R. ali takisto ukrajinsko real- 
nočasovno strategijo Men of War. Ta je posebna, ker 
je vanjo zbasanih toliko elementov, da se igralec hitro 
izgubi. Posledično gre za zahteven, mestoma frustri- 
rajoč naslov, ki pa je vzdušen in nagradi vztrajne. Pri- 
vrženci zato vselej zastrižejo z ušesi, ko dospe nov del. 


Šnelkurs ukrajinske šole 


Assault Sguad 2 se udinja skoraj do pike enakemu sis- 
temu kot pet let pred njim Men of War. Na površju 
zreš v bojišče kot pri drugih realnočasovkah. Ker je 
dogajanje postavljeno v drugo svetovno vojno, po po- 
lju voziš pantherje, T-34tke in katjuše. Toda pazi: 
gradnje baze ni in okrepitve prihajajo z bližnjih cest, 
dočim je igranje kljub oklepnikom osredotočeno na 
pehoto. Vsak soldat ima inventar. Če bi rad podmini- 
ral cesto, moraš iz zabojev vzeti protioklepne mine in 
jih postaviti na želeno mesto. Za popravljanje tovor- 
njaka nucaš orodje in tako naprej. 

Tovrstno klikotarjenje je razširjeno tudi drugam, saj 
moraš ljudem, ki so peš, odrejati tiščanje glave k tlom 
ali posebne napade, kot je zaporni ogenj. Umetna pa- 
met se v seriji nikdar ni posebno odlikovala, igralni 
vmesnik pa so skozi množico delov niza mukotrpno 
spravili v zadovoljivo stanje. Nadzor v Assault Sguadu 2 
je zato zahteven in marsikdaj nima želenega učinka. 
Soldatu iz idealnega položaja ukažeš met granate, on 
pa odpeketa čisto k sovragu, mu zatlači bombo v žep 
in se razstreli skupaj z njim. Navadi se. 


Toda igra se odkupi z vzdušjem in napetostjo, katerih 
ne uzreš nikjer drugje. Ko ti denimo v obkoljenem ti- 
gru zmanjka streliva in moraš posadki ukazati, naj 
granate sama prenese iz sosednjega onesposobljene- 
ga vozila. Potem zaprežeš tank v neposrednem tret- 
jeosebnem nadzoru in zbrišeš sovražne shermane. 
Tudi to se v AS2 da! Ali ko se z osamljenim Rusom z 
molotovko plaziš nemškemu oklepniku za rit. Naslovi 
te serije znajo ustvariti zgodbe nalik tistim iz Band of 
Brothers ali podobnih nanizank. 

Vtis zabeli odlična podoba. Včasih je bila s tehničnega 
vidika nesporna špica, v AS2 pa je že povprečna. A 
ko ameriška krogla tvojemu zi žermanu pihne čelado 
z glave, da se prestrašeno odkobaca v jarek, je kvali- 
teta tekstur postranska stvar. 


Za igro v več ... mar res? 


Oba Assault Sguada se od drugih delov franšize razli- 
kujeta po odsotnosti pripovednega enoigralstva. 
Puščavniški del ima obliko strukturiranega skirmisha 
z zasedanjem položajev, s čimer se frontna črta pre- 
mika h končnemu cilju. Silicijski nasprotnik je kar pa- 
sji in ko ga spojiš z zahtevnim nadzorom, imaš polne 
roke dela. Glede na prvenec je dodanih petnajst novih 
nalog, kar z vključenimi starimi pomeni kar štirideset 
misij pod petimi zastavami: ameriško, nemško, sov- 
jetsko, britansko in japonsko. Naloge se sicer začno 
sčasoma ponavljati, pa še prva misija na vsaki od pe- 
tih strani je skoroda skopirana. A četudi v AS2 ne 
greš na linijo, se boš nekaj časa zabaval. 

No, smisel igre, vsaj po besedah nemških avtorjev Di- 
gitalMindsoft, ki so od Ukrajincev prevzeli ime, je 
kljub temu večigralstvo. Glede na enico je dobilo še 
dva ducata kart, ki jih je sedaj celokupno kar šestde- 


m 


' Vsako posamezno enoto je moč zauzdati z neposrednim nadzorom iz tretje ose- 
4. be. Ampak v praksi to v glavnem počneš Z pije da bolje elje ila uli 


DA. SEE ELE 


Animacije borcev od izvirnika niso napredovale in so že olesenele. Vendar je mo- 
že od blizu še vedno lepo videti, kako se v strahu plazijo pod ognjem mitraljezov. 


set! Ne le to, največje ponujajo spopade osem na 
osem. Dodan je tudi samodej za iskanje soigralcev, 
nalinijsko hrbtenico pa so zaupali Steamu, na katere- 
ga je igra vezana. 

V čem je torej problem? Prvič, matehmaker ne deluje 
dobro in ne zna organizirati uravnoteženih partij. Dru- 
gič, grafični pogon je, absurdno, z vsakim novim na- 
slovom vse slabše optimiziran. Bitke štirih proti štirim 
so gledanje diapozitivov. Z uravnotežanjem kart in 
enot se od enice dalje tudi niso kaj prida potrudili. Za 
silo gre, toda veterani, ki znajo izkoristiti detajle, bodo 
penili, ker so notri iste slabosti kot pred tremi leti v 
prvem Assault Sguadu. Nemci se trudijo luknje pokr- 
pati, a jim gre bolj počasi. 

Assault Sguad 2 je zato, ironično, primeren za tiste, ki 
se z Men of Warom srečujejo prvič, ker je vsebinsko 
najbolje zaokrožen skupek. Izjema so tisti, ki brez par- 
dona želijo pripoved v igri in morajo vzeti izvirnik, ne 
večigralskih Assault Sguadov. Če že imaš enico zara- 
di skirmisha, je brezveze dati tridesetaka za kilavo 
nadgradnjo. Če pa si star nalinijski bojevnik, vedi, da 
ima novinka mnogo poporodnih krčev, a se bo skup- 
nost slejkoprej preselila sem. Če boš še malo 
počakal, ne bo nič hudega. Itak si vajen tega, da je 
treba biti z Men of War potrpežljiv kot z babo. Oziro- 
ma ne, ženske so manj muhaste. 


Aggressorjevi soldatje še vedno galopirajo čez 
bojišče, čeprav bi morali ždeti v jarku. 


vzdušje in globina v zahteven sov- 
rag v množica kart v smrdljiva 
umetna pamet in nadzor %x mnoge 


tegobe na liniji x DigitalMindsoft / 1C 


, kamor ukažeš si 

eto dni je naokoli, odkar sem si prvikrat na gla- 

vo zadegal širokokrajni klobuk lovca na pošas- 

ti, skrivnostnega Van Helsinga. Ne tistega, ki ga 

poznamo iz Stokerjeve povesti, marveč njego- 
vega sina, ki mu družbo dela nemrtva borgovijska 
plemkinja Katarina. Madžarski studio Neocore ju je 
umestil v duhovito akcijsko frpiko, ki jo je bilo kljub 
določenim zameram veselje igrati. Že takrat so napo- 
vedali, da delajo trilogijo in da na nov izdelek ne bo- 
mo čakali dolgo. Besedo so držali in v kratkem času 
opravili konkretno delo. 


Viva la resistance! 


Igra se prične, kjer smo jo pred letom dni zaključili: v 
sobani, nekaj minut potem, ko je lovec razstrelil ro- 
botsko pošast norega profesorja. Dotični je z armado 
mutantskih kreatur in steampunkovskih vojakov na 
vzmet teroriziral deželo Borgovijo. Nekaj reda je na- 
pravil naš srboriti mladec, a tačas, ko je bil zaposlen z 
lastno misijo, je general Harker izvedel državni udar. 
Nad vlado soldateske strici iz ozadja niso navdušeni, 
pa se zberejo okoli našega junaka in formirajo odpor- 
niško gibanje. 

Van Helsingu in Katarini to ni povšeči, saj sta lovca 
na demone, ne gverilca, vendar dojameta, da imata 
od upornikov določene koristi. Za začetek v boju po 
novem nista več sama, kar spoznaš v za diablovščine 
dokaj netipičnem uvodu. Znajdeš se namreč sredi bit- 
ke z ogromno pošastja, ki ga je nemogoče poklati 
lastnoročno. Zatorej je treba pametno razpostaviti 
može, ki so ti na razpolago, sam pa deluješ kot ko- 
mandos, ki s podnalogami počasi preveša situacijo v 
svojo korist. Podoben koncept smo videli v Diablu Ill 
pri obleganju trdnjave, a ga Helsingov mnogokratno 
in kvalitativno presega. Takih spopadov je še več, 
vključno s spektakularnim zaključkom. 


Star pes, novi triki 


Večji del igre vseeno poteka po ustaljenih tirnicah 
zvrsti, z Vanom kot temeljnim trosilcem pogube. Zdaj 
ni več le lovec, ki je hkrati sukal meč in pištolo, mar- 
več lahko postane še čarovnik ali inženirec. Nova po- 
klica sta deležna samosvojih veščin in opreme, kar 
napravi igranje bolj raznoliko, razvojno drevo pa pre- 
glednejše. Sploh inženirec se mi je močno prikupil s 
svojim metalcem elementarne pogube in mehanskimi 
pomočniki. Ali pa uvozite lik iz enice in ob tem ohra- 
nite tako izkušnje kot opremo. Tedaj boste igrali na 
veteranski izkustveni stopnji in bodo nasprotniki temu 
primerno močnejši. Lepa gesta, ki zagotovi kontinui- 
teto. Če ste izvirnik obrnili, definitivno priporočam ve- 
teranstvo. Pa tudi, če ga niste, kajti v začetniškem 
načinu določene mehanike, kot je recimo kovanje 
run, niso na voljo. Isto velja za bolj ubojite veščine. 


vetrojeb 2012 


Kljub mnogim dodatkom Van Helsing II v srži ostaja diablovščina. Sploh ne slaba. 
Pripomore tudi za zvrst nadstandardno zgodbo, ki pozna celo določene vejitve. 


£: .a - l / 
4 Tower defense je tokrat še bolj izpostavljen in na več mestih brezšivno vpleten v igra- / 
' RI nje. Če vam ni zanj, lahko nadzor mirno prepustite računalu in greste naprej za lootom. / 

The Incredible 
Adventures of 
Van Helsing Il 


Ouattro se vrne v Borgovijo in jo skoraj osvobodi. 
Še enkrat bo moral po kostanj v žerjavico. 


znova nadgrajuje koncept diablovš- 
čin v odpravlja napake enice v pol- 
na vreča humorja v poceni v spet 

so zafrknili večigralstvo x Van Helsing kot lik je 
še vedno švoh x 


Hitro namreč ugotoviš, da bi ti oboje prišlo prav, saj 
nujno potrebuješ vsako, še tako majhno prednost. Ob 
ponovnem zagonu zlobci sicer ne oživijo, jih je pa bolj 
zajebano pokončati. Po domače: tvoj junak je šibek in 
ko mahne, jih ne pade pet. Tovrsten pristop ne bo 
všeč vsakomur, a meni je ljubši od neskončne tlake. 
Na ta način je špil tudi na normalni težavnostni stop- 
nji dobršen izziv. Če komu ni, lahko zahtevnost zviša 
ali zniža kar med igranjem. 

Pošasti so od predhodnice zvečine ostale enake. Pol- 
no je slovanske mitologije z volkodlaki, domogoji in 
ledenimi princeskami ter mutantov, navitih vojačkov 
in drugih električnih ali parnih pokvek. K sreči je tu 
Katarina, ki je zdaj močnejša, ima bolj razvejano dre- 


vo sposobnosti, njeno obnašanje pa lahko določamo. 
Bo napadalna ali bo branila Van Helsinga, koga bo te- 
pla? Diablovi kompanjoni bi se od nje mogli marsikaj 
naučiti. Sredi igre nato dobiš še žival. Edino, kar 
manjka, so klasični šefi. Ti so bili šibka točka enice, 
nakar so jih v dvojki preprosto odpravili in namesto 
njih uvedli masovne bitke s tarčo, ki jo moraš uničiti. 


Dodana vrednost 


Raznolikosti s tem ni konec. Vrača se podigra branje- 
nja štaba, a se ji tokrat lahko izognemo. V brlogu ima- 
mo štiri generale, ki delo po želji opravijo namesto 
nas, poleg tega jih pošiljamo na dodatne misije za 
redke predmete in cekin. Iz loota se kmalu ne vidiš, 
ga pa zvečine takoj prodaš. Tvoj cilj so epiki in pred- 
vsem seti, ker imajo konkretno višje statistike. Slednji 
so ponavadi nagrada za razkritje skrivne lokacije ali 
naloge, ki jih v vsakem poglavju mrgoli. Vse skupaj 
spremlja obilna doza humorja, nabitega z referencami 
iz popularne kulture. Reševat greš recimo vojaka 
Bryana in Katarino zanima, če ima na čelu brazgotino 
v obliki strele. Avtorji mešajo vice brez vsakega sra- 
mu in si dajo duška. 

Če upoštevam še konkretno izboljšano podobo, dvaj- 
seturno dolžino in ceno, ki je na Steamu spet zako- 
ličena pri borih 11 evrih, bi lahko bil Van Helsing Il 
eno najbolj prijetnih presenečenj leta. Pa so ga Neo- 
core (spet!) zablužili z večigrastvom. To naj bi bilo ta- 
ko sodelovalno kot tekmovalno, a spet ne deluje. To- 
krat zaprmej obljubljajo, da bo kmalu zrihtano. Sicer 
ga osebno ne pogrešam dosti, a je v primerjavi z Dia- 
blom III, sploh v zdajšnjem zakrpanem stanju, proble- 
matično. Je pa preostanek dovolj dober za solidno 
oceno kljub viscu na koncu. Ta napoveduje sklepni 
del čez leto. Upam, da ne pride v dveh epizodah. 

IGROVJE 


o je mladi Bosanski Srb Gavrilo Princip 28. junija 1914 v Sarajevu 
pihnil avstro-ogrskega prestolonaslednika Franca Ferdinanda, je 
pritaknil iskro k sodu smodnika. Razjarjena Avstro-Ogrska je na- 
padla Srbijo, na kar se je odzvala srbska pravoslavna zaveznica 
Rusija. V odgovor je mobilizacijo sprožila Nemčija, Rusiji pa sta na pomoč 
priskočili Francija in Velika Britanija. Na rovaš starih zamer se je začela 
'velika vojna', ki je trajala do leta 1918 in zahtevala okrog šestnajst milijo- 
nov žrtev. Bil je to umazan, klavniški spopad z vkopanimi frontami, kjer so 
vojaki v tisočih umirali v juriših na nikogaršnji zemlji med ognjenima črta- 
ma, v mokrih jarkih pa so jih jemale bolezni in pomanjkanje. 
Ampak to vemo iz šole in dokumentarcev. Kar pri oziranju na širšo sliko 
: a S dostikrat zgrešimo, so navadni ljudje, ujeti v kolesju velikih interesov. Sp- 
še j h h iči mm regledamo mrtve soldate in civiliste, vsakega s svojo zgodbo, ki so cepali 
h.: mik bes spadi totalni zasto s Mi blizu nas, v objemu ledu na soški fronti. Toda ravno na drobne ljudi, 
ki kakor suho listje poplesujejo v vojni vihri, je pozorna nova Ubisoftova 
igra Valiant Hearts: The Great War, ki jo kot pred kratkim izdani Child of 
Light razpečujejo ceneje in le digitalno. Z dvorazsežno stripovsko zuna- 
njostjo ne bo navdušila tehnoloških frikov in tare jo še par drugih težav. 
Istočasno pa poseduje hvalevredni lastnosti: ima nekaj povedati in navaja 
k razmišljanju ter občutenju. 


Zajebano je biti gastarbajter 


Valiant Hearts je striktno enoigralska mešanica arkade in klasične pusto- 
lovščine z rabo predmetov, potiskanjem zabojev ter pretikanjem ročic. Iz- 
menično so ti dodeljene vloge štirih likov na zahodni, nemško-francoski 
meji in njeni okolici. Dva sta intimno povezana, in sicer stari francoski 
kmet, ki ga vpokličejo ob izbruhu sovražnosti, in njegov zet nemškega ro- 
du, ki ga izženejo v Švabolandijo, kjer se mora pridružiti kajzerjevim obo- 
roženim silam. Hči in žena ostane doma sama z dojenčkom pod okupaci- 
jo. Tretja oseba, ki jo dobiš pod kurzor ali joypad (špil je izšel tudi za kon- 
zole in igranju s ploščkom nič ne manjka), je medicinska sestra. Četrti je 
pak ameriški hrust, ki se v vojno poda zaradi osebne tragedije v Parizu. 
Steze vseh se prepletajo, na pomoč pa jim priskoči še sposoben kuža, ki s 
prinašanjem reči pomaga vsakomur od štirih. 

Pomoč definitivno potrebujejo, saj so daleč od tipičnih junakov v računal- 

niških in videoigrah. Vsi so počasni, ne skačejo in nimajo posebnih moči, 

le privzeto veščino, in še te ne vsi. Mladi izgnanec je že tak. Medicinka zna 
zdraviti, hrust s kleščami ščipa bodečo žico in starec z lopato odstranjuje 
zemljo. Vse to pride prav na mestih, kjer o pravilnem postopku ni dvoma. 
Se pa tem pridruži marsikaj. 

"Rekruti, pamet v roke, r 

naj v vojsko vas ne dobe. 
Še zmerom je bolje umret', 
kot v vojski dolgo živet'!" 

- Lačni Franz: Stari vojak 


Miselne igre z obračanjem cevizda nekaj steče skoznje, so zadnje čase v 
igrah kar priljubljetie, Tuje snov. skale" plin v nemški mašini smrti. 

IGROVJE 


Prijateljica logika 
Sive celice je treba po zgledu klasičnih 
avantur uporabiti na mnogih krajih. V ta- 
borišču v miselni miniigri po zgledu Pipe 
Manie premakneš cevi za vodo, da se lah- 
ko soldat stušira. Suneš mu pas, za kate- 
rega dobiš zdravilo, da tipa v pralnici ne- 
ha boleti trebuh. Tam dobiš rutico, da te 
stražar spusti naprej, da vzameš pipo, da 
jo daš kuharju, da dobiš šunko, da jo daš 
psu, da vzameš klešče, da prestrižeš bo- 
dečo žico in uideš. Klasika. 

Področja niso velika, največ pol ducata 
obvladljivih zaslonov, ki jih dosežeš s ple- 
zanjem po lestvah in s hojo 'v zaslon' ter 
'iz njega'. Tako se ne izgubljaš, je pa res, 
da zaradi namenjenosti sleherniku igra ni- 
ma inventarja. Naenkrat lahko nosiš le en 
predmet, ki ga moreš uporabiti zgolj na 
idealnem mestu. Če se kod zatakneš, lah- 
ko običajno posežeš po večdelnem nami- 
gu, za katerega ti celo ne računajo vir- 
tualnih novcev ali klica na reševalno lini- 
jo! Malo smo le napredovali. Debat ne 
pričakuj, saj se liki oglašajo v francosko- 
nemško-angleški spakedranščini in daje- 
jo želje vedeti s sličicami v oblačkih, kot 
stripovski formi pritiče. 

Puzle obsegajo še lepo število zadolžitev. 
Veliko je iskanja ročic, da jih vtakneš v 
mehanizem in potem nekaj spustiš ali 
dvigneš. Na več mestih je treba najti pra- 
vilno sosledje takih premikov, na primer 
vzdigniti psa v košari, da sproži mehani- 
zacijo, ki te odpelje do prej nedosegljivih 
vrat. Kosmatinec je uporaben še drugod, 
na primer, ko se lahko le on splazi pod 
strupenim dimom in privleče neobhodno 
reč. Prav tako z opazovanjem okolice, kot 
so slike in zastava, najdeš šifre za dvig 
neprebojnih oklepnih vrat. Preoblačiš se v 
uniforme, da te vojaki in žandarji spustijo 
naprej, prenašaš eksplozivna sredstva in 
z lučanjem jabolk, konzerv in sličnega 
klatiš ključe za duri. Ko je treba na tak 
način z nihanjem vrvi upleniti plinsko ma- 
sko, pride do izraza dinamična fizika, ki 
poskrbi za realistično nihanje. 

z stripovskih oblačkov izveš za želje občanov, ki jim ugodiš in 


se tako prebiješ naprej. Poleg tega imaš v srčku topel občutek. , 


Prijatelj prst 


S tem se premaknem na arkadnost, dru- 
go izpostavljeno plat Valiant Hearts. Pri 
dogajanju, ki ga skoraj neprestano sprem- 
ljamo v pogledu od strani, moraš namreč 
biti spreten tudi z roko. V več velikih bit- 
kah, ki segajo od Marne do Somme, meriš 
s topom, drugod divje šofiraš tovornjaček, 
s katerim se ogibaš oviram in sovražnim 
oklepnikom. Priložnost za maščevanje do- 
biš, ko sedeš v domačni britanski in fanta- 
zijski nemški tank, zgaziš vse pred sabo in 
z granatami radiraš od kanonov do letal. 
Kamenje sčasoma zamenja dinamit, s ka- 
terim je treba opisati elegantno krivuljo 
skozi ogenj in zadeti ključen objekt. Spet 
drugod riješ po zemlji kot krt, da le ne na- 
bašeš na konice neeksplodiranih granat. 
(Tu razgledanec opazi povezavo z Ray- 
man Legends, na katerega pogonu Fra- 
mework Valiant Hearts temeljijo.) Še ni 
konec, saj ne gre brez ogibanja počasi pa- 
dajočim granatam in tiščanja glave v za- 
klon, da mitraljezcu začasno zmanjka st- 
reliva. Pa tudi ne brez tiholazenja po temi, 
kjer te ne smejo razkriti žarometi. 

Kot vidiš, je igra razgibana, tudi kar se tiče 
okolice, ki obsega vasi, mesta, jarke na 
fronti, trdnjave, rudnike in koncentracjons- 
lager. Drži le, da seže zelo široko, kar uteg- 
ne biti težava. Pustolovci dostikrat nimajo 
radi arkadnih izzivov, dočim akcijadnežem 
ne sedejo počasne pasaže, kjer se je treba 
ustaviti in porazglabljati. A če si vešč obeh 
prijemov, ti to ne bo delalo težav. Več pro- 
blemov znaš imeti z verjetnostjo dogod- 
kov, kajti čeprav je Valiant Hearts čisto 
prijetno igrati, te kmalu prešine, da se 
ubadaš z mnogokrat neživljenjskimi situa- 
cijami. 


Uvodni stavek pravi, da je prva svetovna 
dogodke 'svobodno navdihnila', in ta 'svo- 
bodno' zaprmej drži. Ovire, ki jih morajo 
naši sluge premagati, so rade nerealistič- 
ne, celo krneki. Kako sredi prestolnice 

Pri jurišu na sovražne položaje se je treba skrivati za priročno na- 
meščenimi zakloni in izkoriščati premore, ko mitraljezci filajo krepelce 


Igra teče v stranskem risu, ki pa med šofiranjem tovornjačka preklopi v 
pogled od spredaj. Tu se z gibanjem v vse smeri ogibaš granatam. 


IZOBRAŽEVALNA PLAT 


Če misliš, da je kajzer nekaj v povezavi z žemljami, ti zna prav priti enci- 
klopedija v igri. Skozi poglavja s slikami in parvrstičnimi opisi predstavi 
ključne pojme prve svetovne vojne, od vzrokov prek velikih bitk do de- 
tajlov, naj gre za pisma, ki so jih vojaki pisali s fronte (poštnina je bila 
brezplačna), pse, ki so pomagali ljudem, vreme, bolezni, invalide ... 
Luštno. Če ne veš, kakšna klavnica je bila prva svetovna, odsihmal boš. 
Še več izveš, če se potrudiš pobirati včasih skrite in včasih odkrite drob- 
narije v slogu čelad, bajonetov, čutar, steznikov, plinskih mask in še du- 
catov drugega. Opis vsake nosi v sebi duha čisto neke druge dobe. Je pa 
res, da tovrstno predmetovje na splošno ne upraviči drugega skozihoda, 
saj se linearna igra drugače ne cepi in nima več koncev. Moč je zgolj 
vključiti veteranski način, ki onesposobi namige. 


"The dogs of war — 
ki k by 


plev 


zamzoto. The rasa bogod depioye 
P Pomschoro zad Hearviera 


Sekvence s tankom so simpatične. Najprej ščitiš sotrpine in klatiš le- 
tala, nakar prebijaš frontno linijo in z granatami onegaviš artiljerijo. 


ohladiti rezervoar motorja? Z vodo iz hidranta, za ka- 
tero potrebuješ ustreznega francoza (ključ, ne lastni- 


ka pekarne s Tretje avenije!) in steklenico, ki ti jo da 
hvaležna mati, ker si ozdravil njeno dete. Res prak- 
tično, v velemestu se manj zakomplicirano tega ne bi 
dalo opraviti. Da ne omenjam ritja skozi stotine me- 
trov tal in jage na žlehtnega barona von Prasca, s ka- 
terim imaš dva hecna, preprosta šefovska boja. 

To je pač prva svetovna vojna, videna skozi prizmo 
iger, ne filma ali literature, ki imata drugačne zakoni- 
tosti. A prav zato, ker Valiant Hearts niso interaktivni 
film po zgledu Walking Dead / Wolf Among Us, 
čeprav so jima po lahkotnosti sorodni, znajo s svojimi 
dejanji izpasti pravljični in neverjetni. Pa nepraktični, 
kajti sistem ene rešitve za en problem ustvarja nelo- 
gične, včasih neumne situacije, kjer bo lik ubral naj- 
bolj zamotano pot le zato, ker jo mora, čeprav je dru- 
gačen postopek očiten. 

Ta nerealnost botruje zanimivi dvojnosti. Na eni stra- 
ni igranje ustvarja odbitost, na drugi fabula skrbi za 
resnost. V tradiciji evropskega stripa, ki se ima za 
umetniški medij in se bistveno razlikuje od komer- 
cialnega ameriškega, so življenja nastopajočih pre- 


tresljiva. Na vsakem koraku so napori, smrtna nevar- 
nost in izguba dragih. To poudarjajo smrti po Sierri- 
nem sistemu 'restore restart guit', kjer se znajdeš ob 
nazadnje obiskani nadzorni točki, ki jih srečoma ne 
manjka. Izpostavitve vredno je, da za spremembo ne 
nastopaš v vlogi mladega rešitelja sveta, marveč 
žensk in starejših, kar je moč reči za bore malo iger, 
stalno zaljubljenih v popkulturni patos in najstniško 
herojstvo. Ne vem, če je v Valiant Hearts en sam ju- 
nak. Namesto tega so ljudje, ki storijo, kar morajo 
storiti, čeprav jih igranje sili v nerealizem. 


Težko sporočilo 


Sporočilo je tisto, kar 'Soldats Inconnus: Memoires de 
la Grande Guerre', kot se glasi spevni francoski naziv, 
potisne naprej in ga naredi vrednega 15 evrov na 
Uplayu ali Steamu. Problemov v igralni srčiki je sicer 
kar nekaj, med drugim preveč zdravilskih ritemskih 
miniiiger, ki začno čez čas nažirati, ter dejstva, da se 
začne naslov proti koncu, oddaljenem kakih deset ur, 
vleči. Enostavno zmanjka mu prijemov in situacij. 
Prav tako je pogon nezmožen prikazati kataklizmo, ki 


dun med februarjem in decembrom 1916, ti ostane 
neznano, da je tam v tristo dneh umrlo 260.000 sol- 
datov. Toda ker se izdelek osredotoča na male usode, 
ostane učinkovit. Ko sem sočustvoval in razumeval, 
skozi kakšen pekel gredo že ti risankasti pajacki, kaj 
šele resnični ljudje, sem se na težave oziral precej 
manj. Saj navsezadnje so špili nehali biti le skupki ig- 
ralnih mehanik, temveč se izražajo na številnih drugih 
področjih. Valiant Hearts je lep primer tega. 


bi rad iz Principa naredil štalo na zahodni 
fronti, a ugotovi, da bo bolje, če se osredotoči na 
preživetje. Pa mogoče vino in babe. 


slastno prepletene tragične usode 

posrečena izvedba tematika in 

občutek nista na prvo žogo.  razgi- 
banost kljub temu nekoliko razvlečena  avan- 
turistična omejenost posiljevanje z ritemskimi 
minicami Ubisoft Montpellier / Ubisoft 


ZAPOSTAVLJENA. ČEMU? 


Povej iz glave kak špil s tematiko prve 
svetovne vojne, ki se ne kliče Red Ba- 
ron! Sem prepričan, da ga večina ne 
more. Ne po svoji krivdi, temveč zaradi 
narave tega velespopada, ki se je začel 
pred okroglimi stotimi leti. 'WW1' eno- 
stavno ni prisotna v naših glavah tako 
kot druga. 

En razlog je večja časovna oddaljenost 
in manko dolgoprogaškega šolskega 
osredotočanja na tematiko. Drugi pa je, 
da o prvi svetovni niso posneli zadosti 
filmov. Reci kakšnega na pamet! (Črni 
gad ne šteje.) No, vidiš. Druga vojna je 
z Vojakom Ryanom, Barabami, So- 
vražnikom pred vrati in številnimi jugo- 
slovanskimi zastopana bistveno bolje. 
Navsezadnje ima prepoznavne like, ki 
jih filmarji zlahka uporabijo. Hitler, 
Churchill, Eisenhower, Stalin, Rommel, 
Patton ... Seznam se kar ne konča. V 
prvi je to kvečjemu Rdeči baron in mo- 
goče, res mogoče še 'krivca' Franc Fer- 
dinand ter Gavrilo Princip. 

Poleg tega je imela druga vojna bolj, 
heh, bombastične dogodke, od Pearl 
Harborja prek nadlegovanja Londona in 
izkrcanja v Normandiji do dveh jedrskih 
bomb. Te so nam v glave neizbrisno 
vsadili filmi, naj bodo zgodovinski ali 


znanstvenofantastični, in mnogi špili. 
Call of Duty 2, Medal of Honor, Batile- 
field 1942, Wolfenstein 3D, celo Wing 
Commander, ki je bil pravzaprav simu- 
lator WW2-spopadov v vesolju, s kri- 
žarkami in japonskoidnimi mački, kar je 
kasneje tako neposrečeno izpeljal istoi- 
menski film. Prva svetovna pa je ob 
tem ostala pretežno neizkoriščena. 

To je s komercialnega vidika logično. Bi 
ti vrgel na mizo kup milijončkov in re- 
kel, fantje, naredite mi spektakularno- 
streljanko za časa 1SV? Jaz ziher ne bi. 
Kako bi to tržil? Komu? Saj mlajši da- 
nes ne vedo več niti, kdo je bil Tito, kaj 
šele, da bi razumeli razloge za vnetje 
oboroženega spora leta 1914 in navaja- 
li vojaka Švejka. A če sem idealist, bi si 
nedvomno želel tovrstnega špila. Bitka 
pri Verdunu, kjer je v tristo (!) dneh 
padlo 260.000 mož in jih bilo ranjenih 


700.000. Pripadajoča trdnjava Douau- 
mont, ki so jo Francozi najprej prepus- 
tili Nemcem, nakar so jo zaradi morale 
vnovič osvajali. Bitka pri Marni, kjer je 
sodelovalo več sto pariških taksijev. 
Bitka pri Ypresu, kjer so Nemci prvič 
uporabili bojni strup. Napad ob Sommi, 
kjer je za kilometer in pol ozemlja v 
enem dnevu umrlo ali bilo ranjenih 
57.470 Britancev. Prvi tanki. Prva bojna 
letala. To so izredno zanimive tematike, 
ki bi jih nadarjen studio s spodobnim 
proračunom znal izkoristiti. 

No, vsaj kar se tiče letal, je prva sveto- 
vna kar dobro zastopana — ravno zato, 
ker je moč tržiti nemškega asa Manfre- 
da von Richthofna, Rdečega barona s 
srednjim imenom Freiherr. Frajer, prav 
res, ki je najbolj znan bojni pilot vseh 
časov in je sestrelil osemdeset zavez- 
niških letal, preden so ga sklatili aprila 
1918., nedolgo pred koncem vojne. 
Stari sobni piloti dobro poznamo Dyna- 
mixovo istoimensko serijo simulacij 
Red Baron- Red Baron |l— Red Baron 3D, 


ki je v devetdesetih sprožila val posne- 
movalcev. Pomniš sorodnice Dawn Pa- 
trol, Wings of Glory in Knights of the 
Sky, pa Cinemawarovo filmsko arkado 
Wings za amigo, ki je skušala biti risani 
film z akcijskimi vložki? Najmodernejši 
v tej zvrsti je resni simulator Rise of 
Flight izpred petih let, ki ima majhno, a 
predano občinstvo. 

Drugi žanri so WW1 obdelali manj po- 
drobno. Pri streljankah slaba Codena- 
me: Eagle, ki je še najbolj zanimiva za- 
to, ker so njeni razvijalci Reflections 
kasneje delali na BF1942. Pri strategi- 
jah pa Victoria 1 in 2 ter Darkest Hour, 
ki se naslanjajo na Hearts of Iron. To je 
pretežno vse, ne upoštevaje dvoje ma- 
njših titul. To sta realistična prvo- 
osebna streljanka Verdun, ki je še ved- 
no v beti, in nemška črnobela grozljivka 
1916: Der Unbekannte Krieg (Neznana 
vojna), ki se spogleduje z nadnaravnim. 
Ja, čas je, da je nekdo dovolj trapast, 
da vrže denar na mizo za orenk WW1- 
špil. In film navsezadnje! 

e me vprašaš, kaj imam raje, 
motocikle ali avtomobile, bi ti 
ne znal odločno zatrditi. V hit- 
rih in močnih motorjih je priv- 
lačnost starih dni, ko si ponosnega 
žrebca spremenil v jahanca ter se z 
njim podal čez drn in strn. Takrat si 
imel enega konja, danes sto, da piš ob 
bliskoviti mimovožnji dviga damam 
omokrena krila, ti pa se počutiš dosti 
bolj svobodnega in v stiku z okolico 
kot v avtomobilu. A slednji so varnejši, 
bolj vsakdanji in je ob njih laže čustvo- 
vati, saj so raznolikejših in vznemir- 
ljivejših oblik. Za motocikel moraš biti 
poznavalec in le nekaj je znamk v slo- 
gu Harley Davidsona, ki jih neuki pre- 
pozna. Pri avtih pa ima vsakdo favori- 
ta - Ferrari, Mercedes, Porsche. Zaljub- 
ljenost v avte je splošna, zaljubljenost 
v motorje ekskluzivna in sladokusna. 
Prvenstvo MotoGP po publiki zaostaja 
za formulo 1, čeprav je v srži najmanj 
toliko, če ne še bolj adrenalinsko in 
vznemirljivo. Dirkači so bolj v kontak- 
tu in izpostavljeni, ko v ovinkih visijo s 
sedežev kot zrele hruške, in vse sku- 
paj je bolj neposredno, realno, moško. 
Žal to ne pomaga, da bi bilo širše zna- 
nih več imen od Valentina Rossija. 
Vprašaj povprečnega človeka, če po- 
zna še koga iz dvokolesnega cirkusa, 
in gledal te bo kot teliček. Slično je z 
resnejšimi motociklističnimi igrami, ki 
so omejene na dva primerka letno, 
MotoGP in SBK. Obe razvija isto pod- 
jetje, italijanski Milestone, ki je svoj- 
čas delalo Screamerje. SBK bo letos 
le na mobilnikih, dočim so MotoGP v 
inačici 14 razkošno splovili tako na 
PS3, xboxu 360 in viti kot PCju ter 
PSA, Inačici za PS4 in PC imata boljše 
teksture, a le računalniška preseže tri- 
deset sličic na sekundo. 


Za Janeza, Micko 
in Marka 


Bržda se najprej napotiš na hitro dir- 
ko, da dobiš občutek, kaj so ustvarjal- 
ci novega ušpičili. Hvalijo se z novim 
grafičnim in fizikalnim modelom, ven- 
dar boš zaman iskal takojšnjo bistve- 
no razliko. Kljub videouvodom za vsa- 
ko stezo posebej je občutek po navitju 
plina s štartne črte dosti sličen Moto- 
GPju 13. Štirinajstica je sterilna in 'ra- 
čunalniška' kot prejšnje izvedenke, s 
sicer solidnim občutkom hitrosti, a 
nekako igračkastimi motocikli in dir- 
kači ter mrtvo okolico prog. Ob asfal- 
tu so sicer objekti in nekateri se celo 
premikajo, toda zaman boš iskal ži- 


Moto 


vahnost navijačev. Kaj šele, da bi ne- 
bo preletelo letalo ali bi se zgodilo kaj 
slično nepredvidenega. To ne pomeni, 
da iščem lahkotnost, pač pa, da hre- 
penim po življenjskosti. 

Le-to najdeš drugod. V pogledu iz če- 
lade, kjer je zvok zamolkel in se slika 
vzdušno nagiba ter trese. In na sploš- 
nastavitvi napredovala. Sprva tega ne 
občutiš, toda motocikel je nekoliko 
težji in več je podrobnosti v situacijah, 
ko začneš izgubljati nadzor zaradi 
opletanja ali neprevidnega dodajanja 
plina pri nagnjenosti. Zlasti se mi je 
zdelo, da je tovrstna živost boljša v 
mokrih razmerah in pri prehajanju s 
peska na asfalt ter nazaj. Še važneje 
kot prej je, da se zavedaš motocikli- 
stične edinstvenosti - v zavoju se ne 
smeš zanašati na popravljanje smeri v 
slogu avta, temveč moraš vnaprej 
ubrati čimbolj idealno linijo. Zato dir- 
ke motoGP izven prehitevanj in drugih 
drznih manevrov krasi ritemski obču- 
tek, ko se vsa kača dirkačev kot en 
mož nagiba v rajdo in se na drugi stra- 
ni vzravnava med pospeševanjem. 
Obraba gum in dinamično vreme sta, 
žal pa ni skrbi glede goriva. 

Če ti realizem ne diši, se lahko odločiš 
za arkadnejšo vožnjo, kjer ti ni treba 
skrbeti za kup elementov, med dru- 
gim nagibanje nazaj in naprej, prestav- 
ljanje in zdrsavanje, ki ga preprečuje 
več nivojev sistema TCS. Ni ti treba 
preveč skrbeti glede dodajanja plina, 
ko nisi pokonci, in tu je pomagalna 
črta, ki kaže idealno linijo ter z rdečino 
opozarja, če greš v šikano prehitro. Ni 
pretirano reči, da je MotoGP 14 igra s 
široko namembnostjo, primerna ma- 
lodane za vsakogar, od predanih nav- 
dušencev, ki požrtvovalno drgnejo 
kroge za stotinko boljši rekord, do 
začetnikov in fotrov, ki imajo čas za 
dirko ali dve v nedeljo popoldne. Ta- 
kim pomagata v redu učna urica in 
možnost previjanja časa nazaj, pred 
nesrečo, ko se še nisi izkazal za butlja. 


Tvoji novi domovi 


Hitra dirka in posamična velika nag- 
rada bosta ob mnoštvu modusov naj- 
verjetneje le občasni izbiri za demon- 
strirat špil kolegom. Glavna obroka 
sta kariera z lastnoustvarjenim moto- 
ristom in namišljeno prvenstvo z urad- 
nimi dirkači. Prva možnost krije kra- 
ljevski, tisočkubični razred motoGP in 
šibkejša moto3 ter moto2, medtem ko 
druga razen tega ponuja uradno sezo- 
no 2013 in lani dokupljivi podmodus 


MotoGP 14 je podobna dirkalnica, ki se jo da s tipkovnico voziti v re- 
du, a je zaželen analogni joypad. Zlasti ko v dežju furaš kot po jajcih. 

7 prtualni prednjačnež Marguez se veseli uspeha na dirka, vendar je ta plat - 
% premalo poudarjena. Milestone so Italijani, lahko bi pokazali več srca! 

Nadgrajevanje lastnosti motocikla s podatkovnimi paketi se bo zdelo res- 
nejšim virtualnim šoferjem krneki. Pač lahkotnejši element za množice. 


Sistem kaznovanja vožnje izven proge je enostaven. Ob slehernem iz- y 
letu z asfalta začne teči dodatni čas, ki se na koncu pribije k rezultatu. — 

V vmesnih videotkih skušajo dirkači oddajati zajeban videz, a jim to 
spričo telesne kilavosti ne uspe najbolje. So suhljati novodobni džokeji. 


- 


champions. Tu prevzameš nadzor nad 
članom ene od dvanajstih ekip v letih 
1994 do 2001 na petstokubičnih, dvo- 
taktnih strojih z manj elektronike. Kul 
možnost, a vedi, da je treba večino dir- 
kačev odkleniti z udejstvovanjem v 
običajni karieri. 

Slednja poteka dosti po pričakovanjih. 
Spočetka si izbereš bedno ekipo v raz- 
redu moto3 in če izpolnjuješ zahteve, 
predvsem tiste, ki se tičejo najnižjega 
doseženega mesta v dirki, napreduješ 
v boljša moštva ter sčasoma višjo ka- 
tergorijo. K temu prispeva nekoliko 
omejena mehankarija v boksih, ki je 
lahko samodejna ali pa se prestavnih 
razmerij in blažilnikov lotiš na lastno, z 
mazutom zapacano pest. Z dobrim 
udejstvovanjem dobivaš tudi namišlje- 
ne 'pakete podatkov', data packs, s 
katerimi krepiš posamična področja 
motorja. Ni ravno realistično, je pa še 
ena nagrada v teku kariere, ki te lahko 
okupira za cele tedne. 


Polivanje s kislo 
vodo 


Žal menedžerska plat še vedno ni izra- 
žena, tako kot ne medijska. Čeprav si 
voznik in ne direktor, pozabi na to, da 
boš po zmagoslavju poskakoval po od- 
ru, s šampanjcem odplakoval kontakt- 
ne leče iz očes tekmecev in se med od- 
govarjanjem na novinarska vprašanja 
medil v naročju brhkih deklin. Prazno- 
vanja so vse premalo izpostavljena, 
razposajena in slična pravim, dočim je 
televizijsko-tiskovno-internetni cirkus 
neizkoriščen. Taka sterilnost itak pre- 
veva celotno igro. 

Vtis, da avtorji niso s srcem pri stvari, 
potrdita še dva elementa. Eden je od- 

sotnost vsakršnega motociklističnega 
fetišizma. Izpostavljeni so le ljudje, saj 
uradna licenca vpelje vse aktualne bor- 
ce za naslov, od Rossija prek Stonerja 
do trenutno nepremagljivega Marca 
Margueza. Spremlja jih kompletna 
osemnajsterica oficielnih prog, med 
njimi Indianapolis, in vsa moštva - 
Marguezova Repsol Honda, Yamaha, s 
katero je Rossi podpisal še za dve leti, 
in tako dalje. Sami dvokolesniki pa, 
kot da ne bi obstajali. V garaži se niti 
orenk sprehoditi ne moreš okrog njih, 
kaj šele, da bi jih razstavljal ali o njih 
bral podatke, kot ima to urejena avto- 
mobilistična Forza. Tu bi lahko Moto- 
GP oral ledino med uradnimi simulaci- 
jami. 

Druga hecnost je odnos do težavnosti. 
Te ne določiš s krovno nastavitvijo, ki 
bi držala vso sezono, marveč lahko op- 
cije spreminjaš pred vsako dirko. Če si 
količkaj popustljiv do sebe, naslov pr- 
vaka s tem ni vreden dosti. Si pač zni- 
žaš zahtevnost tam, kjer bi moral dru- 
gače pokazati igralno znanje. 


Modusi za tiste 
s kosmatimi modi 


Kot marsikaka današnja dirkačina Mo- 
toGP za povrh nudi digitalno sezonsko 
vstopnico, season pass. Z njo v eni od 
spletnih trgovin kupiš stezi oziroma ve- 
liki nagradi, ki nista del prvenstva - 
ameriško Laguno Seco in britanski Do- 
nington Park. Tretji gradnik, ki ga bodo 
izdali v okviru season passa, je začet- 
niški, 125-kubični razred red bull roo- 
kies cup, ki se umešča pod moto3. Po- 
samični element na Steamu stane 4 
evre, vsi skupaj pa 8. Ob polni ceni 40 
evrov na PCju oziroma 60 v izvedenki 

za PS4 to ni malo. 
Je pa res, da ima MotoGP 14 sam po 
sebi več vsebine kot 13. Omenil sem 
modus champions, ki je bil lani napro- 
daj kot DLC za ekstra desetaka in je 
sedaj del osnovnega paketa. Nadalje je 
tu večigralstvo za dva na razdeljenem 
zaslonu, pri čemer se gladkost kar lepo 
ohranja, in letos solidno delujoč multi- 
player po spletu za do dvanajst ude- 
leženih, pri čemer je moč mešati ljudi 
in umetno pamet. Meriš se lahko v po- 
samični veliki nagradi, prvenstvu po- 
ljubne dolžine in doseganju vmesnih 
časov (split times), v katerem je na 
kraju zmagovalec tisti, ki je dosegel 
največ najboljših. Ali voziti sezono v 
modusu sprint season, kjer tako kot v 
puščavništvu sčasoma napreduješ iz 
moto3 v moto2 in naposled v motoGP. 
In še ni konec načinov. Poleg vožnje na 
čas na posamičnih stezah (time at- 
tack) s spletnimi lestvicami in duhcem, 
kjer ni treba odkleniti nikogar, so si za- 
mislili še tri samotarske dogodke. 
Eden je safety car mode, kjer na čas 
voziš v varnostnem avtu, novem BMW- 
ju M4 coupe s 431 konji. Hecno in na 
daljši rok nezanimivo, česar pa ni moč 
reči za drugo dvoje. Za modus challen- 
ge the champions, kjer se ubadaš s po- 
samičnimi scenariji, na primer kot Ca- 
pirossi prehiti Rossija tri kroge pred ci- 
ljem ali v petih krogih napreduj s sed- 
mega na drugo mesto. Oziroma za 
'real events 2013', v katerem je skozi 
vznemirljive situacije povzeta lanska 
sezona. Kot Jorge Lorenzo moraš tako 
spremeniti dogodke 21. aprila, ko je 
zaradi stika z Mar- 


guezom zletel s proge, se ogniti trku in 
premagati rivala. Oziroma kot Pedrosa 
29. septembra preživeti tri kroge brez 
izgube pozicije kljub poškodovanemu 
sistemu TCS. Zelo na vižo Codema- 
stersove F1, a uživantsko in izzivalno. 


V srednje visokih 
vrtljajih 

Po nizu odpeljanih dirk bi si od MotoGP 
14 želel se marsičesa. Razen navede- 
nih zamer me je zmotila umetna pa- 
met, ki ni na sodobnem nivoju. Saj je 
hitra in ti na višjih nastavitvah vzame 
mero, a je daleč preveč robotska in 
statična, da bi dirke proti njej izgledale 
realistično. Premalo je drenjanja, izle- 
tov s proge, nesreč. Za nameček silici- 
jevi nasprotniki nimajo nobenih pomi- 
slekov, da te ne bi nasadili od zadaj, 
kar botruje tvojemu padcu, oni pa se 
neprizadeto odpeljejo naprej. Ko sem 
že pri padcih in nesrečah: poškodbeni 
model je znova nedodelan, s pavšalno 
prizadetostjo motocikla na skali od nič 
do sto odstotkov. K razsutjem, ki so 
daleč premalo spektakularna, brez pre- 
kopicevanj in odpadlih delov, niti ne 
peljeta ruvanje in butanje v gneči. Tam 
je stik med motocikli in dirkači sila 
premalo dodelan, realističen in zani- 
miv. Kot bi se drgnile igračke, kar potr- 
di 'igričarski' reset motorja nazaj na 
progo. Mar bi ga voznik dvignil, se za- 
vihtel nanj in nato peljal dalje! 

A četudi je prostor za izboljšave očiten, 
so ga Milestone v primerjavi z inačico 
13 zmanjšali. Igra se vozi bolje in je ob- 
sežnejša kot lanski poskus, tudi na ro- 
vaš zgledovanja po Codemastersovi 
seriji F1. Do odličnosti ji zmanjka, toda 
makaronarji so se furijam na dveh ko- 
lesih tokrat poklonili solidno. 


Snetiju je vseeno, če sedi na hondi, 
kavasakiju ali dukatiju. Samo da pi- 
či kot medcelinska raketa, na katero 
so privijačili kolesa. 

nost v streže tako za- 


l 1 četnikom kot izkušen- 


cem v izboljšana fizika v manjka- 
joče sestavine x robotska umetna 
pamet x sterilnost x Milestone 


obsežnost in komplet- 


Oman. Od vozilc se vrneta mini buldožerček in bug- 
gy, med modusi najdeš lov na zastavo, capture the 
flag. Karte so sicer spričo staža uravnotežene in raz- 
nolike: Caspian Border in Firestorm sta obširni po- 
dročji za velike spopade, Metro je mestna zadevica, 
dočim je Omanski zaliv nekje vmes. Takisto so 
ozaljšane s fiziko in učinki, kjer zaliv denimo zajame 
peščeni vihar in onemogoči helikopterje. A smisel na- 
kupa je ob tako zasoljeni ceni in reciklirani vsebini 
vprašljiv, razen če po vsej sili želiš poprijeti za 'slo- 
vensko' puško F2000 ali ruski AS VAL. 


Drugi DLC je prvi s čisto novo vsebino. Imenu primer- 
no ga krasijo štiri karte kitajske krajine: zimska Altai 
Range, porečna Dragon Pass, puščavska Silk Road in 
skalnata Guilin Peaks. Področja so velika in navdušijo 
z videzno raznolikostjo. Hriboviti Altai Range in gozd- 
ni Dragon Pass sta prizorišči velikih kombiniranih 
ofenziv z vsemi mogočimi vozili. Na obeh ozemljih 


anski Battlefield je imel bržda od vseh Bojišč ; h uči 


najtežavnejše otroštvo. Tečnosti z internetno V air superiorityju podobno kot v conguestu zasedaš položaje, le da so tu namesto za- 


kodo, ki sicer spremljajo lansiranja takšnih stavic baloni. Spričo lahkotnega arkadnega frčanja je najboljši modus za sproščanje. 
iger, so se izkazale za bolj trdovratne, kot je 


bilo videti na začetku. Avtorji so šele pred 
kratkim - sedem mesecev po izidu - uspeli toliko po- 
krpati delovanje, da streli ne letijo čudežno skozi so- 
vražnikove čebre. A dotične nerodnosti jim niso pre- 
prečevale, da ne bi obenem metali ven klasično zaso- 
ljenih dolpotegljivih vsebin, DLCjev. Zunaj so trije, do 
konca leta pričakujemo še dva. Ob ošvrku njihove 
vsebine se namuzneš. Čemu potrebuješ za modusa 
air superiority in CTF tovrstne razširitvice, ko bi ju 
lahko mirno vključili v izvirno igro? Cvenk, kajpada. A 
vmes so biseri, zato poglejmo, če je katera od 
razširitvic vredna 15 evrov na Originu. 


SEGOND ASSAULT 


Če ima kateri od skupkov na čelo zalepljen napis 'za- 
služkarstvo', je to Second Assault. Prvi DLC v slogu 
trojkinega Back to Karkand vsebuje štiri znane 
večigralske karte iz predhodnikov: Caspian Border, 
Operation Metro, Operation Firestorm in Gulf of 


citre lahko z zasedbo enega od bunkerjev prikličeš stra- 
Takšen je peščeni vihar, Omanov tip 'levolutiona', s čimer spakedrano označuje- teški bombnik (B-1B na ameriški in H-6 na kitajski 


jo dogodke, ki spremenijo karte. Veter podre žerjave, ki zmečkajo vse pod seboj. strani) ter O gorje z neba. Drugo novo vozilo je 
ARENA znani moped. 


Svilena cesta je odprto ozemlje za tankovske boje, 
dočim je tropsko Guilin Peaks štorija zase. Edino od 
naštetih vsebuje več priložnosti za bližinski boj, saj je 
posejano z jamami in previsnim skalovjem. Med kate- 
rim frčiš s helikopterji. Povsem zračni igralni način air 
superiority, ki ga ta DLC (spet) prinese, se namreč 
tod iz letalske prelevi v helikoptersko bitko in je 
luštna cvetka. Škoda, da je propelersko zrakomlate- 
nje omejeno na to karto, kajti na ostalih imaš po stari 
navadi lovce. 

Zračni boji, pestra pokrajina in mali brezpilotnik med 
novo opremo napravijo China Rising za zgleden dol- 
poteg. Nerodno zna biti, da igralce za helikopterske 
bitke najdeš le v večernih urah, kar kaže, da DLCjev 
vendarle ne kupi veliko ljudi. Plus dejstvo, da bi moral 
biti air superiority že v izvirniku. Ne, ne bom prebolel. 

Kljub novostim največ igralcev še vedno najdeš v conguestu na 
starejših kartah. Te so obljudene dan in noč, nove pa bolj zvečer. 


NAVAL STRIKE 


Ta pomorsko orientirani paket se osredotoča na način 
carrier assault, s katerim se končno vrača Titan iz Battle- 
fielda 2142! Takole gre. Vsaka stran ima letalonosilko, ki 
je sovragov cilj. Kovinskega kolosa je treba najprej 
poškodovati z napadi iz raketnih silosov, ki jih zasedaš na 
karti. Nato lahko čakaš, da ga tvoje baterije zdemolirajo 
do kraja, ali se z novimi plovilci na zračno blazino zapo- 
diš v frontalni napad ter barkačo podminiraš. Carrier as- 
sault je po monumentalnosti edini, ki se lahko kosa s kla- 
sičnim conguestom. Namenjena so mu štiri pomorsko- 
otočna ozemlja: Lost Islands, Nansha Strike, Wave Brea- 
ker in Operation Mortar. Spričo obširnosti gre znova za 
odprte karte z množico opreme, v prvi vrsti letalsko in 
pomorsko. Nansha Strike je sploh področje z največ vo- 
de v Battlefieldih doslej. Bolje, da znaš plavati. 

Če si privrženec odprtega mlatenja in ti gre conguest že 
na jetra, je Naval Strike obvezen. Hecna protiletalska mi- 
na, ki jo najdeš med novimi onegaji, je češnja na torti. 


Avteki so najhitrejši način, da jo trop zamaskirancev pobriše z novci. 
A pot za pobeg je nalašč vijugasta in polna blokad z možmi v modrem. 


STARI NOVI 
NASLEDNIK ? 


Z E3jem je že dospel večigralski beta test na- 
slednjega Battlefielda, Hardlina. Spomnimo: ta 
se bo iz vojaških spopadov preselil k takim 
med policijo in kriminalci. A razlika v igranju je 
spočetka komajda opazna. Obe strani sta do 
zob oboroženi z miniguni, bazukami in mina- 
mi presenečenja. Kot v ostalih naslovih imaš 
na razpolago štiri bojne vloge. Namesto da bi 
jemal zastavice, v načinih heist in blood mo- 
ney kot cefizelj kradeš denar, dočim skušajo 
policisti nečedne nakane preprečiti. Veterani se 
bodo v Hardlinu počutili domače, saj povelje- 
vanje, kumunikacija in orientacija po kartah 
potekajo enako kot v štirici. Vtis, da gre le za 
preobleko, je zelo močan. Nekaj novosti vse- 
eno je: med nebotičniki lahko s samostreli na- 
penjaš vrvi in iz avtov mafijsko rešetaš na- 
ključne mimoidoče ... sovražnike. Civilistov v 
testu še ni. Zaradi odsotnosti težkih tankov in 
reaktivcev je ravno pri vozilih opazna določena 
razlika in nimaš občutka, da si na robu nu- 
klearne vojne kot v štirici. Recimo, kajti pove- 
zava med igrama je nadvse močna. EA se očit- 
kov o posiljenem izvodu serije otepa z zago- 
tavljanjem, da Battlefielda kljub preteklim tr- 
ditvam ne bo rinil v vsako jesen. 


n r 


Mtzaze (ROGUE CHOPPERJ 4POKALYPSI NOW 
fabi ahi (ROGE CMOPPER] xaXsneri 


YOEHCARRYING $400K 


INTERNET 
VEDNO IN 
POVSOD 


Za brezskrbno brskanje po spletu 
praktično na vsakem koraku v Sloveniji 
sem izbrala Mobilni Internet M. Paket 
poleg 15 GB prenosa podatkov v 
mobilnem omrežju LTE/46 vključuje že 
storitev LTE/4G in TViN Shrambo s 5 GB 
brezplačnega prostora v oblaku za 
varno hrambo fotografij in posnetkov. 


Za svoje počitnice na Hrvaškem pa sem 
izbrala HT internet, ki mi za le 10,90 EUR 
omogoča kar 30 GB prenosa podatkov 
Ponudba velja v omrežju operaterja 
Hrvatski Telekom, za naročilo pa sem 
preprosto poslala SMS z vsebino 

HT internet na 1918. 


INTERNET SiOL 


Za doma sem izbrala hiter, zanesljiv in 
neomejen internet SiOL, ki mi omogoča 
dostop do spleta prek svojega 
računalnika in hkrati tudi WiFi-dostop 
prek prenosnika, tablice in mobitela. 


Brez interneta enostavno več ne gre. 
Mami in atu smo kupili akcijski paket 
predplačniškega Mobilnega Interneta, 
da ga bosta lahko občasno uporabljala 
na vikendu. Paket za 29,90 EUR 
vključuje USB-modum Huawei E3531 in 
kartico SIM, pa še 10 EUR prednaložene 
vrednosti za 30-dnevni zakup mobilnega 
interneta. Najprej sta bila skeptična, 
sedaj pa navdušena, saj za vikend 
večkrat vzameta s seboj še vnuka, ki ju 
je že veliko naučil 


TelekomSlovenije 


JE SNI! 


S šestimi zapestnicami in dvema telefonoma v rokah 
švica po tekaški progi. Tehnikalije so krive, da je salo pošlo. 
Sirotej je zdaj, ko zima prihaja, le še kita in koža. 


odobno življenje je zelo blizu popevki Kuča 
poso. Tudi če nisi zasvojen s hamburgerji in 
igricami, telo slejkoprej nastrada. Ko daš v 
napev še besedo deca, pa ti zase res ne os- 
tane čisto nič časa oziroma volje. A tehno- 
logija, ki je soodgovorna za telesno zapuš- 
čenost, se je zdaj licemersko odločila, da 
nam pomaga pri skrbi za zdravje, stas in pumpo. Na 
trgu se je naenkrat znašlo čuda softverskih in hard- 
verskih pripomočkov, ki motivirajo, štejejo, beležijo 
in tolmačijo fizično aktivnost. So taki za začetnike in 
onaki za orenk rekreativce. Kako in predvsem ali 
sploh delujejo, pa je pogosto vprašanje. 


Fizkulturna mečina 


Najbolj dostopne so mobilniške aplikaci- 
je, ki obstajajo za vsak tip telovadbe, od 
joge in zumbe do boksanja ter dvigovanja 
uteži. Veliko jih je pasivnih, mešanic sve- 49 
tovalnikov in dnevnikov, ki se zanašajo 
na uporabnikovo iskrenost, saj trebušnja- 
kov in poganjanja sobnega kolesa pač ne 
morejo meriti. Vseeno domiselnost avtor- 
jev občasno preseneti: za sklece moraš 
recimo položiti telefon na tla in se z no- 
som vsakokrat dotakniti zaslona. Laže 
dokumentirana je rekreacija na prostem, 
ko GPS-sprejemnik v mobilniku omogo- 
ča natančno računanje razdalje in hitrosti 
teka ali kolesarjenja. 

Takih programčičev je preveč in četudi 
počnejo v osnovi isto, so po prikazu, 
vmesniku in obči privlačnosti velike raz- 


like. Najbolj znana imena tega sveta so Endomondo, 
Runtastic in Nike. Vsi trije zapisujejo zgodovino rek- 
reacije, računajo tempo in porabljene kalorije, pred- 
vajajo udarne komade, rišejo pot na karto, vodijo 
večtedenske programe vadbe, glasovno bodrijo ter 
družbeno delijo. Mreženje je nasploh pomemben del 
področja in vsak ima lastne skupnosti z ačivmenti, 
priljubljenimi trasami in medsebojnimi izzivi. Seveda 
jim niso tuji niti objavljanje na Facebooku, G4 in Twit- 
terju, pri čemer ti všeček od prijatelja med tekom 
sproži glasno navijanje iz zvočnika. Runtastic je moč 
dopolniti z njihovim merilnikom utripa, ki ga prodaja- 
jo tudi pri nas. 

Brezplačni Nikov Running je dosežkarski, saj ima ačivmentov več kot povprečna 


igra. A med samim tekom ne prikazuje nobenih informacij. Najboljši tekaški apli- 
kaciji sta Runtastic in Endomondo, spisana za vse tri mobilije. Oba strežeta s po- 
datki vseskozi, imata okoliške steze od skupnosti in ponujata daljše treninge. 

Športna trdina 


Mobilnik ni najboljši spremljevalec telesne aktivnosti. 
Iphone v nadlaketnem etuiju še gre, večji modeli pa 
so nerodni že za trimčkanje, dočim za druge športe, 
na primer fuzbal, ne pridejo v poštev. Zato so razvili 
drugačne, manjše pomagače, ki zapisujejo dogajanje 
na progi ali igrišču, nakar beležke naložijo v telefon ali 
računalnik. Za profesionalno rabo so naprodaj meril- 
niki za v kopačko, kakršna sta Nikov plus in Adida- 
sov micoach, ki nogometnemu trenerju razločno po- 
vedo, koliko je igralec pretekel in koliko je bilo od te- 
ga šprintov na polno. Resni rekreativci že dlje časa 
posegajo po športnih urah, ki so 
opremljene z GPSom, višinomerom 
in številnimi štoparskimi funkcijami. 
Mnogi pri tem uporabljajo prsni me- 
rilnik srčnega utripa. Zdaj pa so če- 
dalje pogostejše modrozobe fitnes 
oziroma pametne zapestnice, na- 
menjene vsakomur in za vsak dan. 
Te skušajo spodbuditi športnost ali 
» vsaj malo več gibanja v lenoritnem 
no nn digitalnem življenjskem slogu. Nji- 
hov temeljna komponenta je zelo 
preprosta: pospeškometer. 
Merilniki pospeška so nekaj mili- 
metrov veliki mikrosenzorji, ki za- 
znavajo sunke na podlagi razlike v 
silah. V sodelovanju s softverskimi 
algoritmi znajo iz kaosa premikov v 
vse smeri izluščiti ponavljajoče se 
vzorce premikanja nog in tako šteti 
korake ter razlikovati hojo od teka. 


AA NEON] 

Tipičen športni kronometer je nike sportswatch 
GPS. To ni 'pametna ura', kakršne ponuja IT-svet, 
marveč namenski pripomoček za spremljanje teka 
ali kolesarjenja. Korakov ne meri, niti se ne povezu- 
je s telefonom, jo je pa možno spariti z merilnikom 
srca in copatnim pospeškomerom za dvoransko te- 
kanje. Skozi preprost in jasen vmesnik so podatki 
dostopni med šibanjem, po njem pa se prek PCja 
naložijo na Nikov servis, kjer vidiš zemljevid poti. 


Oziroma merijo gibanje vobče. Na tak način dobi 
uporabnik zapestnice konec dneva oceno aktivnosti, 
kar je osrednja namembnost teh onegajev. Zapeč- 
karstvo je pač postalo velik problem človeštva, zato 
obstaja iniciativa Svetovne zdravstvene organizacije, 
da je treba dnevno stopiti vsaj desettisočkrat. Pedo- 
meter, kakor rečemo števcu korakov, pri tem poma- 
ga. Ker program od tebe vselej zahteva vnos višine in 
teže, iz korakov izračuna približno razdaljo in porab- 
ljene kalorije. Mene je recimo vedno zanimalo, koliko 
prepešačim kot turist v tujih mestih. Zdaj vem. Šest 
dni v Londonu: 110.000 pedijev, za kar sem potrošil 
pet jurjev kalorij! Načeloma je merjenje koračnosti 
dovolj točno in pri normalni hoji je odstopanje prese- 
netljivo majhno. 


Enodnevna aktivnost, kakor jo tolmačijo štirje pe- 


dometri. Smartband strahotno pretirava, ker zazna- 
va korake med kolesarjenjem in rezanjem čebule. 
Med samo hojo so te priprave dovolj natančne, saj 
se v tisoč korakih zmotijo le za par deset. Pripo- 
ročljivo pa je zapestnico nositi na levi roki. 


Zapestnice želijo biti več od golih nadzornikov stopic- 
ljanja. Gibanja naj ne bi le zapisovale, marveč k nje- 
mu aktivno spodbujale. Zato jih vselej reklamirajo kot 
pripomoček za zdravo življenje. Kljub enakemu prin- 
cipu in namenu pa se med seboj razlikujejo po funk- 
cionalnosti, oblikovanju, dodatnih možnostih in zlasti 
po posrečenosti softvera. Ta gre bolj ali manj v smer 
igrifikacije, torej vsakodnevnih dosežkov. 

Praviloma je značaj izdelka odvisen od panoge, iz ka- 
tere prihaja. Proizvajalec iz športno medicinske struje, 
kakršen je Polar, nima privilegija Samsungovega ba- 
haškega hardvera in Sonyjevega parjenja z drugimi 
napravami, marveč to kompenzira z bolj strokovnim 
pristopom. Tretjo pot, tako za mlade generacije, hodi- 
ta pouličnika Nike in Adidas. Vsi pa želijo, da je ta di- 
gitalni nakit na roki domala 24 / 7. Zato so vsi popi- 
sani modeli odporni na švic, dež in tuš, nekateri pa 
merijo tudi sanje. 

FITBIT FLEX 


Tale cenena zapestna elastika kalifornijskega podjet- 
ja Fitbit je najbolj elementaren model in komaj kaj 
več od pedometra. Kako daleč do zadane kvote kora- 
kov si, pove število prižganih diodic, drugače pa ob 
koncu dneva sporoči še čas okrepljene aktivnosti in 
kalorije. Opazuje tudi spanje in zna vibracijsko buditi, 
pri čemer nočni način štartaš bodisi z večkratnim dre- 
gom zapestnice, bodisi skozi aplikacijo na telefonu. 

Fitbit flex se ne meni za klice in sporočila, z njim ni 
mogoče najti mobilnika ali se iti česarkoli drugega. 
Zelo osnoven in neprivlačen programček sicer hoče 
skrbeti zate z možnostjo vnosa obrokov in popite teko- 
čine, a to je blažev žegen. Napravice nimaš zato, da 
boš ti beležil, marveč kvečjemu zato, da te ona rukne 
vsako uro, da pojdi pit, scat in en krog okoli hiše. 
Česar flex ne počne. In še dva minusa ima: namenski 
polnilnik ter slab patent. Bojda nekoč pride nadgrad- 
nja aplikacije z novimi, telovadnimi razdelki, toda izde- 
lek je vendarle na trgu že dobro leto. Ne priporočam! 


Flex pride v črni barvi, a je moč dokupiti barvne ela- 
stike. Zapestnica je neambiciozen, slabo izkoriščen 
in najgrši preštevalec korakov, slabši od konkuren- 
ce. Obstaja tudi nič boljša inačica z ekranom force. 


SONY SMARTBAND 


Japanska zapestnica je slična flexu, torej hardversko 
jedrce, vstavljeno v nemoteč elastičen trakec. Vseeno 
ga za isto ceno prešiša na vseh ravneh. Trese se reci- 
mo ob klicih in notifikacijah. Na enak način sporoči, 
če izgubi povezavo s telefonom, kar je koristno, če 
pozabljaš reči. Dodatno se da nastaviti, da tapk po 
zapestju sproži zvok v založenem mobilniku ali pre- 
skoči pesem pri poslušanju glasbe. 

Sony smartband trži kot življenjski dnevnik. Aplikaci- 
ja Lifelog namreč dan za dnem cahna dober ducat 
enakovrednih postavk, od prehojenih in pretečenih 
korakov prek premikanja po zemljevidu ter spanca 
do časa, porabljenega za nabijanje igric, brskanje po 
spletu in pogovarjanje. To je sicer do neke mere izvir- 
no, a veliko zabeležk je vprašljivega smisla. Ker za 


Smartband tvorita dva dela: tako imenovano jedrce 
(core) in precej nevtralen gumijast trakec. Dolžina je 
nastavljiva, a sta vseeno v kompletu dva različnih 
velikosti. Črna. Ker pa je gizmo tudi modni dodatek, 
prodajajo raznobarvne po tri skupaj za 25 evrov. 

večino naštetega pač ne nucaš zapestnega hardvera, 
bi to Sony lahko namestil v svoje xperie. V dnevnik je 
moč z dvojnim stiskom tipke instantno dodajati za- 
znamke časa in kraja, recimo zapomnljive dogodke, 
ki jih kasneje lahko dopolniš s komentarjem. Se mi 
zdi, da bi vse skupaj prišlo bolj do izraza, če bi bilo 
povezljivo s standardnim koledarjem. 

Smartband pozna nočni modus, ki ga je pohvalno 
moč prednastaviti ali sprožiti z dvojnim pritiskom na 
tipko. V nočnem času ne mara za obvestila, marveč 
le nadzoruje spanec. V tej navezi ima, vsaj na papirju, 
posrečeno funkcijo: prijazno budilko, ki te zbudi med 
najbolj plitkim spancem. A kakor je namen lep, v 
praksi budnica ni tako prijazna. Ne predrami te nežno 
tresenje, marveč močan in tečen zvok vibratorja, ki 
iztrga iz sanj še sospečega. Največji minus pa je pe- 
dometer, ki je pošastno netočen. Odstopanje za dese- 
tino je samoumevno, podvojeno število korakov pa je 
dobesedno krneki. Na desetkilometrskem teku sem 
jih po njegovem premeril osemnajst. Takisto slabo je 
razlikovanje med kolesarjenjem in hojo. 


Takle je Lifelog, širok, a plitek dnevnik početja, ki le 
pasivno šteje brez ene same spodbude. Smartband 
bi bil lahko mnogo več. Morda še bo, saj je itak vse 
v softveru. Deluje z vsemi androidneži, le da ima na 
xperiji dve alineji več: vožnjo in kolesarjenje. 


Smartband ni švoh domislica in ima potencial ter par 
edinstvenosti. A kljub temu, da je napram flexu pravi 
švicarski nož, sem skeptičen do vrednosti za stotaka. 
Programje bi moralo biti izčrpnejše in bolj dodelano. 
Namesto da mi šteje fotke, štopa sluhanje muzike in 
kolikokrat sem predvčerajšnjim zagnal YouTube, bi 
moralo biti več poudarka na športnosti. Želel bi si več 
funkcij, na primer različne vzorce vibriranja, opomi- 
njanje na vsakourni glaž vode in sprehod ... Nasploh 
smartband z ničemer ne spodbuja, le tiho dela nekori- 
stne časovne zapike. Predvsem pa morajo Japanci 
zrihtati štetje stopinj. To je edina naprava, ki ti med 
drkanjem prizna prešprintan kilometer. 


NIKE FUELBAND SE 


Dizajnersko je Niku uspel odličen izdelek. Fuelband je 
drzen okov premijskega videza z zanimivim matrič- 
nim LED-prikazovalnikom in dobro udejanjenim pa- 
tentom pričvrstitve. Namesto trakov gre za enovit, 
brezšiven obroč, ki ga je mogoče domiselno podaljša- 
ti, odprta zapestnica pa obenem odkrije USB-vtič. 
Polnilnega kabla zato sploh ne potrebuješ, saj zadevo 
zadegaš neposredno v režo v računalniku. Kar se tiče 
hardvera, je v obroču le pospeškomer brez vibre. 

Fuelband je osredotočen izključno na gibanje in ne 
predvaja nobenih telefoničnih dogodkov. Je samo- 
stojna naprava, ki te od naprednosti edinole vsako 
uro dneva vizuelno opozori za pet minut razgibavanja. 
Drugače pa natančno šteje korake in, tisto najbolj po- 


membno, skurjene točke. Kurivo oziroma fuel je na- 
mreč Nikov pokazatelj aktivnosti. Formula ni znana, 
gre pa za nekam arbitrarno ocenjevanje, ki ga poga- 
nja gibanje roke. Zelo verjetno je izplen od desetih mi- 
nut ping ponga večji kot od pol ure kolesarjenja. To- 
da v praksi princip nekako deluje. To, da odobrava 
vsakršno fizkulturo, ne le tekanja, je zelo všečno. Ni- 
vo kuriva označujejo raznobarvne diodice in ko dose- 
žeš zadano število, zapestnica mavrično utripa. 


Fuelband SE (Second Edition) je narejen iz kakovo- 
stne plastike kovinskega videza. Na razpolago je v 
štirih barvnih kombinacijah in treh velikostih. A ker 
sta priložena dva distančnika, ni bojazni za neprile- 
ganje. Za punce je S, za Brienne in dece M / L, XL 
pa je rezerviran za najbolj mornarska zapestja. 


Na kurivni valuti temelji celoten Nikov ekosistem. V 
spletno mesto se namreč stekajo dosežki iz različnih 
virov, ne le iz obroča. V ta svet sodijo še GPS-ura, te- 
lefonične aplikacije in xboxova igra Nike Kinect 
Training. Z brskalnikom ali telefonom določiš vrsto 
opravljenih športnih dejavnosti, si zadaš cilje in pri- 
praviš programe vadbe, nakar zbiraš mnoga odličja 
ter se šopiriš z rezultati, saj je za družabno mreženje 
dobro poskrbljeno. Nike je od vseh najbolj zapopadel 
igrifikacijski pristop, kar ima neko dodano vrednost. 
Vmesnik portala je sicer malo okoren, vendar je pred- 
stavitev zelo grafična in barvita. 


NE NEPOMEMBNI 


Maščobo torej kuriš na daljši rok in, kot so pokazale 
raziskave, ob dvotretjinski obremenitvi srca. Ce giba- 
nje še malo okrepimo, tja do 80-odstotne obremeni- 
o na vzdržljivosti, više pa grejo samo profe- 
iki. Zato je srčni utrip pomembna kom- 
ijo gre v načrtu vadbe upoštevati. Oziroma 
iti merilnik, če se hočeš rekreacije lotiti resno. Ut- 
ripanje srca je hkrati dober pokazatelj telesne pripra- 
vljenosti, kajti s fizkulturo krepimo srčno mišico. Ta 
postane močnejša, zlasti levi prekat, zato učinkoviteje, 
z manj stiski poganja s kisikom bogato kri po telesu. 
V mirovanju športnikova pumpa utripne le 40-krat na 
minuto, dočim bo lenuhova 70-krat. Natreniran člo- 
vek bo zato pri povišanih 140 stiskih zmogel večji na- 
por od neaktivneža z isto herčno frekvenco, saj bo v 
istem času ustvaril večji pretok telesne tekočine. Oz- 
ko grlo za prenos kisika do celic namreč niso pljuča, 
kot marsikdo misli, marveč srce. Ce kisika, ki v pro- 
cesu celičnega dihanja pomaga pri razgradnji ener- 
getsko bogatih ATP-molekul, ni dovolj, energijo miši- 
ce negospodarno pridobivajo po anaerobni poti. St- 
ranski produkt te nekisikove respiracije je mlečna kis- 
lina, ki povzroča bolečine v mišicah in zakisanost. 


TESTISI 


Žal ga je Nike pokronal s fuelbandovo mobidično ap- 
likacijo, ki je splošna in osnovna ter mišljena bolj za 
pregled in ne za rabo med vajo. Zato ne pozna GPS- 
označevanja poti, tempa in druge statistike ter pred- 
vajanja muzike, kar bi prišlo prav med bicikliranjem 
ali tekom. Resda lahko v ta namen poženeš zastonjski 
Nike Running. Vendar, avbe, program zapestnice ne 
obrajta in deluje mimo nje. Rezultat je, da po vadbi 
neumno kasiraš dvojno porcijo kuriva, eno iz tekaške 
aplikacije in drugo iz aktivnosti, ki jo je vzporedno na- 
meril fuelband. 


Kurivo lahko analiziraš na telefonu ali skozi spletno 
mesto. Celostna podoba s pisanimi grafi in udarni- 
mi ačivmenti je izvrstna ter povezana z Nikovo trgo- 


vino. Na žalost ti dosežki ne dajejo nobenih popu- 
stov, itak pa štacuna za Slovenijo ne mara. 


Fuelband SE ni vseobsegajoč športni pripomoček. 
Nima merilnika srčnega utripa in štoparice, ne zna raz- 
likovati med hojo, tekom in vzpenjanjem po stopni- 
cah, ne meri spalnega vzorca, ne budi in zaslon se ne 
prižge sam od sebe ob dvigu roke. Pravzaprav bolj 
kot ne le meri fuel. A to dela na všečen in samosvoj 
način. Medtem ko bo večina ostalih pripomočkov 
spregledala uro na fitnes napravah in konec dneva 
kazala le pedo-statistiko, tale zapestnjak nagrajuje 
vsesplošno miganje. Za sto evrov, kolikor stane v An- 
gliji, Nemčiji in Franciji, edinih evropskih prodajnih 
državah, je v redu, dasi še vedno pomanjkljiv tovrsten 
nakup. (Mimogrede, iOS aplikacija je dostopna vsem, 
dočim je treba za androidno imeti tujski račun.) 


SRČEV UTRIP 


Optimalna splošna vadba je aerobna, tam 
pri treh četrtinah najvišjega srčnega utripa. 
Najosnovnejša formula pravi, da je le-ta. 
220 minus starost v letih, obstajajo pa 
tudi tablice, ki upoštevajo še spol in 
oceno kondicije. A na mestu je prak- 
tična meritev: desetminutni stopnjeval- 
utrip je enak maksimalnemu. Moj je bil 
188 udarcev na minuto, torej je za od- 
pravo špeha in pridobivanje kondicije ideal- 
no, če tečem pri okoli 140 srčnih stiskih na minuto 
petkrat na teden vsaj pol ure. To mi bo, če gre verjeti 
stroki, znatno znižalo možnost bolezni srca in ožilja, 
diabetesa tipa 2, osteoporoze, pa čak i raka! 

Gear fit, edina zapestnica z merilnikom utripov, se 
na tem področju ne izkaže najbolje. Daje premalo 
povratnih informacij in na neprivlačen način. Edi- 
na resna izbira so srčni merilniki na elastičnem 
traku za pod prsni koš. Ti podatke med vadbo 
sporočajo zapestnemu prikazovalniku ali fonu. 
Zal standarda zanje ni, zato so med seboj veliko- 
krat nezdružljivi. Njihova cena je okoli 50 evrov. 

POLAR LOOP 


Finski Polar je bil prvi in danes eden od vodilnih proiz- 
vajalcev srčnomerilne opreme ter drugih trenažnih 
pripomočkov. Ponudbi senzorjev in športnih ur so 
zdaj dodali še zapestnico loop. Ta je kakor Nikov mo- 
del usmerjen v splošno gibanje, saj se predstavlja kot 
'sledilnik aktivnosti'. Počne zgolj to in nima drugih 
funkcij v navezi s telefonom. Na fuelbandu podoben 
način polni merilnik dnevnega gibanja, vendar sistem 
še zdaleč ni predstavljen tako jasno in privlačno, niti 
ne prejemaš točk in odličij. Pravzaprav sta tako ap- 
likacija kot spletno mesto neintuitivna, resna, prema- 
lo igrifikacijska. Glede na tvoje sedalne navade ti od- 
redi, da sedem ur pospravljaj stanovanje ali dve uri 
hodi ali uro trimčkaj. Obenem tudi šteje korake in raz- 
likuje spokojen spanec od nemirnega. 

Čeprav s svojim metrom aktivnosti prišteva vsakršno 
miganje in razpozna pojačano telovadbo, konkretne 
rekreacijske sklope beleži izključno ob prisotnosti prs- 
nega srčnega merilnika. Ko si tipalo nadaneš, se sa- 
modejno prične telovadna seja, ki ji kasneje pripišeš 
vrsto športa. Vmes zapestnica obvesti, če kuriš salo, 
na kraju pa vidiš razdelan grafikon in oceno. Vseeno 
mi je nesmiselno, da ne moreš vadbe štartati oziroma 
štopati na roke kot s fuelbandom. Loop vendarle 
proizvajalec reklamira kot vsakdanji pripomoček za 


Polar loop je resda poceni, a hkrati omejen iz nekaj 
neposrečenimi oblikovalskimi možnostmi. Pride pa 
v eni sami dimenziji traku, ki ga nato lastnik odreže. 


v 

Polarjevo okolje, ne aplikacija, ne spletna stran, ni 
pretirano prijazno in hitro dojemljivo. Temelji na re- 
kreacijskem dnevniku in skupnosti. Zanimiva mož- 
nost je animacija kolesarske poti s kombinacijo 
zemljevida in Googlovega uličnega pogleda. 


bodrenje. Kdor gre dvakrat na teden trimčkat v park 
in na partijo badmintona, si gotovo ne bo kupoval 60- 
evrskega senzorja. Tisti, ki razdelanost delovanja srca 
potrebuje, pa ne nuca zapestnega motivatorja, mar- 
več bo raje posegel po bolj uporabni športni uri. 
Polar je naredil par felerjev tudi pri sami oblikovni 
zasnovi, ki zaradi pikselnega displeja sicer spominja 
na fuelband, a je v vseh ozirih manjvredna. Prva za- 
mera je prav dotični matrični prikazovalnik, ki je na 
soncu skorajda neviden. Drugi minus je gumb, ki ni 
na pritisk, marveč na dotik in kratkomalo ni kul. Tret- 
ja zamera je potreba po samosvojem polnilniku. In 
četrtič, pašček moraš odrezati na mero. Če se ušte- 
ješ, odebeliš ali hočeš napravo prodati, je to falus. 
Kljub Polarjevemu renomeju loopu odkimam. 


SAMSUNG GEAR FIT 


Na vrhu tehnološke lestvice digitalnega športnega 
nakita je gear fit, ki smo ga pred časom že telegrafsko 
predstavili. Njegov najbolj očiten element je sijajen in 
ukrivljen dotikabilni zaslon OLED. Nadalje ima na- 
pravica na notranji strani merilnik srčnega utripa, ki 
med in po vadbi oznanja herčni podatek. In nenazad- 
nje, gear fit gre v smeri zapestnega podaljška telefona. 


TESTISI 


Na njem vidiš ime klicočega, kar pride prav v telo- 
vadnici ali na kolesu, ko aparata nimaš pri roki. Z uro 
moreš klic ukiniti ali poslati prednastavljen odgovor. 
Do neke mere je uporabno tudi prikazovanje sporočil. 
Majhen ekran resda ni za dolge maile, a če čakaš 
enovrstični SMS med mašo, v kinu ali na sestanku, je 
'priročnost' dobesedna. 

Dodatno zna ura najti mobilnik v prostoru, samodejno 
odkleniti zaslon, komandirati predvajanje glasbe, po- 
slati SOS-masaž, preštevati korake in štopati. Ter se- 
veda začeti tekaško ali kolesarsko seanso, pri čemer 
te lahko gizmo priganja ali zavira glede na frekvenco 
srca. Toda kakor se vse to sliši obilno in uporabno, fit 
prakse ne opravi zadovoljivo. 

Od tipala utripa ne dobiš koristne informacije, ali je 
tvoja vadba aerobna, anaerobna, vzdržljivostna ... Tu- 
di v pregledovalni softver je srčni del vključen neza- 
dostno, saj ti grafa kratkomalo ne pokaže. Nasploh je 
programček S Health, ki pride z vsemi novejšimi mo- 
biteli galaxy in rabi kot središče podatkov, velika hiba 
zapestnice. Je namreč sramotno neatraktiven, ima 
švoh vmesnik, polovičarske beležke aktivnosti in pič- 


Marrran poce: 
O zag'/ke 
Lomest/hgnest ekeveton 
4 zsam/318m 


0.83 km 


Samsungov Health je kot zastonjski programček ob 
galaxyju S5 sprejemljiv poskus, ne more pa se na 
tak omejen in nepregleden eksperiment zanašati 
draga zapestnica. Zahteva se namenska in izpopol- 
njena mečina, izdelek pa bi moral nalik fuelbandu 
beležiti vsakršno dejavnost, ne le korakov. 


Tele zapestniške pripravice 


le možnosti. Vse skupaj je omejeno na tek in kolesar- 
stvo, kar je za izdelek z besedo 'fit' v imenu skrajno 
butasto. Za nameček razen fanfar ob 10k korakih 
manjka kakršnakoli stimulativna nota. 

Tudi sama ura ima pomanjkljivosti. Sicer so z nak- 
nadnim popravkom vdelali portretni način prikazova- 
nja, kajti ob ležečem si si lomil roke in vrat. Toda pre- 
glednost in upravljanje nista dovršena. Razlog je v di- 
splejčku, ki so ga snovalci postavili pred uporabnost. 
Neprimernost oblike in dotikabilnosti se pokaže zlasti 
med rekreacijo, ko se prikazovalnik velikokrat noče 
prižgati sam od sebe, je na soncu nečitljiv, dreganje 
po njem s prešvicanim prstom med tekom ali kole- 
sarjenjem pa je res okorno. Za nameček je nazaslon- 
sko podatkovje skopo. Športne ure z velikimi namen- 
skimi gumbi so prijaznejše in imajo bolj jasen izpis. 
Od bahaškega in dragega izdelka bi pričakoval nekaj 
glasbene shrambe za posredovanje modrozobim slu- 
šalkam in GPS. Če hočeš med tekom popevke in lo- 
kacijske storitve, imej s seboj telefon, pravi Samsung. 


Če bi bila to reklamna fotka, bi na njej vsebina dis- 
pleja razločno sijala. V resničnem življenju je zaslon 
ob normalni svetlobi neproblematičen, na polet- 
nem soncu med premikanjem pa ne vidiš nič. Tudi 
zaradi tega, ker so elementi, kot je utrip srca, v mi- 
limetrskih številkah. Mar bi medvadbene napise na- 
redili monokromatske, gigantske, pa tudi obilnejše! 


je potrebnega za tolikšno energijo? 


KAJI 
KJE SO 
KALO- 

RIJE? 

brez izjeme štejejo porabljene 
kalorije, zato velja zapisati kakš- 
no besedo o njih. Šolska fizika ve- 
li, da je kalorija enota za energijo, 
definirana s toploto, ki je potrebna za 
segretje grama vode za eno stopinjo. 
Vseeno se na termodinamičnem področju 
raje uporablja joul, dočim se je kalorija uve- 
ljavila kot hranilna enota. Vendar so morali 
nutricionisti zadevo zakomplicirati, kajti 'jedil- 
na kalorija' je v resnici tisoč tanavadnih. Big 
macovih 550 jedilnih kalorij je zato v resnici 
550.000 fizikalnih. Hamburger potemtakem sprosti 
energijo, ki od oka upari pet kil ledu. Vseeno pravi- 
la za navajanje ni, zato boste videli tudi oznako kcal, 
ki pomeni tisoč navadnih kalorij. Skratka, na etiketah in 
v športu sta kalorija in kcal eno in isto. 
Energetska vrednost hrane je različna. Gram beljakovin in 
ogljikovih hidratov, recimo cukra, vsebuje 4 kalorije, med- 


tem ko jih gram maščobe šteje 9, alkohola pa 7. Še ena pret- 
vorba: kilogram telesne maščobe je vreden okoli 6600 kalo- 
rij. Od big maca torej v najslabšem primeru dobiš osem 
dek špeha oziroma jih moraš pojesti ducat za zrejeno kilo. 
In obratno. 6600 kalorij mora potrošiti telo, da se rezerve 

v najboljšem primeru zmanjšajo za kilogram. Koliko dela 

Športni softver zna povedati dnevno oziroma vadbeno pora- 
bo kalorij, saj obstaja formula s postavkami teže, višine, 
spola, časa in vrste aktivnosti. Različni viri so mi za deset- 
kilometrski tek izračunali pokurjenih 750 do 800 enot. Mara- 
ton ti potemtakem vzame manj kot pol kilograma sala in de- 
set tisoč korakov hoje je vrednih okoli 500 kalorij. Ker je fo- 
ra hujšanja v negativni energetski bilanci, moraš pač manj 
žreti in se več gibati. Pri tem je treba seveda vzeti v zakup 
kakšna dva jurja kalorij, ki jih telo nuca za normalno funkcio- 
niranje, od tega petino možgani. Nekatere aplikacije omo- 
gočajo beleženje hrane, podkrepljeno s široko bazo jedi. Sa- 
mo vpišeš 'dušena cvetača, kremšnita in rojalni sa sirekom', 
in dobiš energetsko vrednost. Dvomim pa, da se komu da s 
tem dosledno ukvarjati. 

Naši metabolizmi niso enako učinkoviti in presežek kalorij 
skladiščimo različno. Enako neenovita je poraba. Ob stra- 
dežu gre telo često v varčevalni način, ki raje jemlje energijo 
drugim procesom kot iz zaloge. Pri tem je treba vedeti še, da 
imamo dve zalogi goriva. Takojšnji vir in kvota za sprotno 
delo je glikogen, ki se nahaja v mišicah in jetrih. Energija za 
intenzivno in krajšo vadbo pride s tega naslova. Sele pri dol- 
gotrajnejši aktivnosti se prične v energijo pretvarjati maščo- 
ba iz podkožja. Podatek o porabljenih kalorijah se mi zdi za- 
to najbolj nesmiseln in populističen, saj je varljiv in v resnici 
ne pove kaj dosti. 


Tako kot števci korakov se ob zapestnicah pogosto 
omenjajo merilniki spanja, a uporabnik nima pojma, 
kaj to je oziroma čemu bi kaj takega potreboval. Gre 
za še eno pogruntavščino, kaj vse lahko počne minia- 
turna osebna tehnikalija, in se jo da dobro populi- 
stično tržiti. Dejstvo je, da spanec predstavlja skoraj 
tretjino našega življenja in da je od njegove kakovosti 
odvisna budnost. Telo se namreč tedaj regenerira v 
vseh pogledih. Otroci rastejo, imunski sistem se bori 
zoper neprijateljske klice, mišice se krepijo, poškodbe 
se celijo, stres odide in tič vadi salutiranje. 

Kvaliteta počitka je odvisna od okolja, naj gre za tišino 
ali posteljnino, vplivajo pa nanjo tudi psihološki in fi- 
ziološki dejavniki. Zapestnica ne more nadomestiti 
slabe vzmetnice, niti ne odpraviti zdravstvenih spalnih 
motenj, marveč le beleži in vrednoti potek počivanja. 
Somnologija, medicinska veja drnjohanja, namreč 
glede na dogajanje v možganih in gibčnost mišic po- 
drobno deli vrste sna. Tu znova nastopijo pospeško- 
metri, ki spremljajo gibanje oziroma nepremičnost. 
Na podlagi premetavanja aplikacija nato izriše graf, 
kdaj je bil spanec globok in kdaj rahel. 

Čeprav se to sliši malce privlečeno za lase, so naredi- 
li primerjave z laboratorijskimi raziskavami spanca, ki 
se jim pravi polisomnografija. Ljudi so opremili tako s 
kliničnimi senzorji, kakršna sta EEG in EKG, kot s temi 
digitalnimi zapestnicami za stotaka. Resda je bila ko- 
ličina podrobnosti nižja, vendar je bil potek v grobem 
sličen. Drži pa, da poceni onegaji ne zaznajo tako ime- 
novane faze REM (Rapid Eye Movement). Ta pride 
vsako poldrugo uro in tedaj sanjamo najbolj nenavad- 
ne reči. Pomanjkanje tega dela naj bi bistveno znižalo 
storilnost in ustvarjalnost, za njegovo spremljanje pa 
potrebuješ namenski, 'zdravstveni' model z merilni- 
kom srčnega utripa, temperature in vlažnosti kože. 

Če imaš težave s spečnostjo, ti grobi prikaz nok- 
turnega dogajanja morebiti koristi pri iskanju re- 
šitve. Drugače pa gre bolj za zanimivostno stati- 
stiko, ki se prodaja. Ena funkcija iz analize pa vse- 
eno izhaja, in to je nežno bujenje. Če tehnikalija 
zazna, kdaj je tvoj spanec najlahnejši, te lahko te- 
daj prebudi, četudi je to deset minut pred alar- 
mom. Prihajanje k sebi naj bi bilo zato manj stre- 
sno od koračnice sredi najlepših sanj. Ne bi si 
upal trditi, da sem bil zavoljo tega čez dan bolj čil, 
kar obljubljajo vsi proizvajalci. Ne vem niti, kakš- 
no dolgoročno škodo glavi naredi bluetooth od- 
dajnik, na katerem ležiš osem ur. 

Na 'gibalni' princip prav tako delujejo spalne mo- 
bilniške aplikacije, za katerih delovanje moraš po- 
ložiti aparat pod rjuho ali si ga pripeti na roko. Ti 
programčki so seveda manj natančni, a nudijo 
čuda funkcij, kot so uspavalne melodije, nežne 
budnice, jutranje uganke za dokaz, da si res pri 
sebi, in samodejno snemanje morebitnega smr- 
čanja ali govorjenja v snu. No, kljub jutranjemu 
žgolenju ptičkov je tem nucnikom še teže pripisa- 
ti doprinos h kakovosti življenja, dasi ga vsi jam- 
čijo v mastnih črkah. Če jih kanite preizkusiti, daj- 
te telefon obvezno v letalski način. Modri zob ma- 
lo seva, večji mikrovalovki sta LTE in wi-fi. Znabi- 
ti, da je najbolje črtiti vse tehnikalije v spalnici. 


My Sleep Graph for Nov 

Kljub prvemu navdušenju zaradi lepih barvic gear fit 
razočara v malodane vseh ozirih, od klavrnega soft- 
vera in urinega vmesnika prek amatersko izkoriščene 
srčnosti in nepriznavanja splošnega gibanja do ridiku- 
lozne potrebe po dodatni, miniaturni polnilni postelji- 
ci. Tudi pregledovanje sporočil je izvedeno na pol. Ne 
moreš dostopati do vseh v telefonu, marveč si lahko, 
pazi to, samo ogledaš izključno neprebrana, ki so pri- 
šla med ugasnjenim mobitelovim zaslonom. Nadalje 

športni pristop z enovito gibalno valuto in močnim za- 
ledjem je kljub omejenim funkcijam precej boljši. 

Fit si sposoja par funkcij po družini pametnih ur 
gear. Lahko naštimaš, od katerih aplikacij ti spo- 


ročila letijo na roko in da se pokažejo sama od se- 
be. Dobrodošlo za SMSe in koledarske opomnike. 


JAWBONE UP24 


Ga ni zapisa o fitnes oziroma pametnih zapestnicah 
brez omembe čeljustnice. Firma Jawbone namreč or- 
je ledino tosorotnih onegajev že od leta 2011. Tisti- 
kratni model se je klical up in je za sinhronizacijo po- 
treboval žico. Zdaj je naprodaj nadgradnja, modrozo- 
bati pedomernik in dnevnik počutja up24. 

Ta ohranja lično nesklenjeno formo in kakovostno 
gumijasto teksturo živih barv. Očesni vtis in prstni 
otip pa sta precej boljša od tekmecev smartbanda in 
flexa. Poleg zanimive oblike izdelek izstopa tudi po 
prijetnem, živahnem softverskem okolju, polnem dia- 
gramov in ikonic. Središče je zastavljeno v obliki ča- 
sovnice, saj gre pravzaprav za družabno omrežje pri- 
jateljev v jawbonu. Začuda pa zanemari igrifikacijski 
potencial, ki bi lepo sedel v ta svet in digitalnemu na- 
kitu dodal vrednost. 


Nike Polar Samsung 

polnilnik USB lasten lasten USB lasten lasten 
baterija 5 dni 5 dni 6 dni 4 dni 5 dni 3 dni 
cena 100 100 150 100 200 


dimenzija dva trakca dva trakca troje s tri plus - , nastav- 
paščka priložena . priložena še distančniki lji ljiva 

Pametne zapestnice so trendovski modni dodatek hit- 
rega, omreženega vsakdana. Zato proizvajalci kažejo 
takele promocijske fotke. Nič narobe. Samo naredijo 
naj že eno, ki bo združevala odlike vseh, prosim lepo! 


združljivost Android Android ndroid.'"— i0S/ Samsungovi 
1i0S /i0S |, Android telefoni 


- 1i0S 

Barvic je vsaj pol ducata, toda izbira je dokončna, 
saj preoblačenja ni. Na enem od krakov so gumb in 
diodi, ki poznajo par namenov, lahko pa bi jih še več. 


Miselnost jawbona daje možnost lastnemu vpisova- 
nju. Lahko komentiraš in si določaš počutje, fotograf- 
sko in podrobno vnašaš jedi ter beležiš vadbene seje. 
Hrana je po pomembnosti in možnostih docela enako- 
vreden element rekreaciji. Komur se to da, okej, dru- 
gače pa je življenjski graf bolj klavrn. Bolj kot finome- 
hanično ukvarjanje s tem, koliko porcij katerih koruz- 
nih kosmičev sem pojedel za zajtr, bi želel kanček več 
poudarka na švicanju. Saj računa kalorije, pove čas 
aktivnosti in lenobnosti ter motri spanec, a celokupna 
predstavitev športanja je premalo motivacijska. Na 
skopem uvodnem zaslonu je na primer le število kora- 
kov in še to v milimetrskih črkah, pa tudi drugače je 
zanj 'rekreacija' kar izenačena s hojo. 


Barvita življenjska časovnica je videti zanimivo, a 
resnici na ljubo neke koristi od teh beležk počutja, 
futra in spanca ni. Tudi zato, ker program ni združ- 
ljiv z osnovnim koledarjem, niti ne šera na Fejsbuk. 


(p24 ne šmirgla telefonskih dogodkov, niti koledar- 
skih sestankov ne, vendar ima lastne ponavljajoče se 
opomnike, žal le z dnevnimi intervali. Lahko si torej 
naštimaš zapestno tresavico, da vsak dan ob enajstih 
pokličeš ljubico, ne pa dvournih dregljajev za hidraci- 
jo. Vibrajoče opozorilo fašeš le, če se zasediš, in kot 
budilko, ko si najbliže površju spanca. Slednje se mi je 
dopadlo bolj kot pri sonyju in fitbitu. Škoda, da niso 
razvjalci od njiju povzeli tapkanja po zapestnici. In 
vdelali več komand z nizom pritiskov na gumb. Z 
dvojnim štartaš vadbo, trojni pa bi bil lahko za pitje in 
četvorni za žrtje, če že stavijo na take vnose. Prav tako 
jawbone ne bo pomagal pozabljivcem, saj ne rukne, 
če odideš iz gostilne brez mobilnika, in ne sproži melo- 
dije na pogrešanem telefonu pod posteljo. 

Teden programerjevega dela, pa bi bil up24 najboljša 
zapestnica. A ker je to že tretja revizija programa, si ne 
obetam, da bo v kratkem prišel velik premik na šport- 
ni plati, recimo po zgledu Nikovega splošnega toč- 
kovanja gibanja, in vdelava dosežkanja. Zato čeljust- 
nica kljub simpatični pisanosti, ki je nasprotje nekate- 
rih suhoparnih pristopov, ostaja na pol poti med na- 
vadnim števcem koračnosti in nečim res uporabnim. 
Nekatere reči ima boljše od sorodnega smartbanda, 
druge slabše, tretjih nima. Za povrhu so ga pokronali z 
unikatnim polnilnikom in zabeljeno ceno 150 evrov. 

Tudi drugi omogočajo vnos hrane, vendar ima le 
Jawbone to podloženo s fotografijami. Ki te motivi- 
rajo v žrtje! :) V bazi je seveda ameriška hrana, zato 


tudi skeniranje naših črtnih kod ne obrodi sadov. 


Prihodnost bo 


Četudi je bistvo - merilnik pospeškov - pri vseh pred- 
stavljenih izdelkih enako, je šele softver tista kompo- 
nenta, ki zadevo osmisli. Če bi združili odlike vsake od 
zapestnic v eno samo, bi dobili dober izdelek. Tako pa 
snovalci niso znali pogledati čez plot, ob čemer so 
imeli premalo lastne domiselnosti. Ne le to, zdi se 
včasih, kot da izdelkov niso nikdar uporabili v praksi. 
Drugače bi Samsungovi inženirji denimo videli, kako 
se njihov ekran izkaže med maratonom na sončen 
dan. Tudi to, da sta dve napravici lahko polnljivi kjer- 
koli, štiri pa posiljujejo s svojimi priključki, kaže na 
neumnost snovalcev. Zaradi takih bedarij noben mo- 
del ni priporočljiv. 

Nemara bo bolje konec leta, ko dospeta Android Fit 
in Apple Health, mobilniški središči, kamor se bodo 
stekali vsi rekreacijsko-zdravstveni podatki. Področje 
se bo razmahnilo. Napovedanih in špekuliranih je 
vrsta novincev. Apple in Microsoft baje že nekaj časa 
pripravljata tak pripomoček in LG je ravnokar v ZDA 
predstavil fitness band, tekmeca rojaškemu gear fitu. 
Prinaša izvirnost: senzor utripa v slušalkah. Naslednja 
generacija bo imela višinomer in štetje stopnične ko- 
račnosti, nemara celo GPS, mikrofon ter zvočnik. 
Menim, da za te izdelke je prostor. Že obstoječim mo- 
delom, četudi v splošnem premalo dejavno stimulira- 
jo in so pomanjkljivi, priznavam določen vpliv na na- 
vade. Saj se ne rekreiramo zavoljo številk na koncu 
dneva, toda če le-te v nas spobudijo več telesne kul- 
ture, vsaj to, da gremo iz službe večkrat domov peš, 
je namen dosežen. Razlika v počutju, videzu in kondi- 
ciji pa bo kmalu zaznavna. Ko bodo malce bolj pri- 
ljudni, dodelani in nemara cenejši, bo takale zapestni- 
ca bržda razširjena in med ostalim tudi super sprem- 
ljevalec starejših. 


S temi beležkami življenja dajemo v oblake še več 
informacij. Nihče seveda ne bo zlorabil števila iz- 
gubljenih kalorij in tekaških navad, so pa ti podatki 
dragoceni tako za raziskovanje kot za marketing. Ce 
ne bom od Nika dobil reklamnega maila, da potre- 
bujem nove superge, potem Nike res ne zna! 

To poletje "Povej z glasbo" 


Coca-Cola v poletju predstavlja svojo 
inovativno kampanjo Povej z glasbo, ki 
bo napravila najbolj priljubljeno pijačo 
na svetu še bolj zabavno. Svojemu 
legendarnemu logotipu dodaja 
besedila popularnih pesmi in tako 
spodbuja ljudi, naj se izrazijo z glasbo. 


V sodelovanju z Universal Music Group 
in drugimi glasbenimi založbami je 
Coca-Cola izbrala več pesmi in jih 
predstavila na plastenkah Coca-Cole in 
Coca-Cole Zero. 


Na etiketah se nahajajo najrazličnejši 
verzi uspešnic svetovno znanih 
avtorjev. Tako med njimi najdemo 
starejše skladbe, na primer Don't you 
forget about me, ter modernejše pesmi 
kot je Hey Brother. Pesmi so bile 
izbrane glede na njihovo glavno temo, 
na primer prijateljstvo, ljubezen, šola in 
zabava z namenom, da pri porabnikih 
vzbudijo lepe spomine in čustva, ki jih 
bodo želeli deliti med seboj. V kampanji 
sodelujejo tudi slovenski glasbeniki, od 
prekaljenih glasbenih mačkov do 
glasbenih novincev. 


Promocijske plastenke Coca-Cole so 
opremljene s GR kodo, ki jo porabniki 
lahko poskenirajo in tako svoje izbrano 
sporočilo delijo preko socialnih omrežij. 
Ob skeniranju OR kode se namreč 
odpre kratek  videoklip, ki nam 
omogoča, da svoje sporočilo 
posredujemo na bolj zabaven način. 


redstavljaj si, da zdajle izide Starcraft III 
in obnovi zanimanje za klasične realno- 
časovne strategije v slogu Command 8 
Conguerja, ki so podlegle navalu mob in 
dot. Da se pojavi nov Falcon in okrog se- 
be zbere raztroseno skupnost ljubiteljev poniklih vo- 
jaških simulatorjev letenja. Ali da pride nov Monkey 
Island, čemur sledi naval dragih, prvovrstnih pusto- 
lovščin po zgledu zlate dobe žanra. Nakar se njego- 
va popularnost razširi izven niše do te mere, da se 
zvrsti loti dosti novincev. Sliši se fantastično in ne- 
izvedljivo, a prav to se je pred šestimi leti zgodilo 
pretepačinam s Street Fighterjem IV. Potomcem 
dolge, kraljevske linije dajalk na gobec. 


Najprej gor, potem dol 


V devetdesetih so bile borilne igre, v katerih sta si 
skušala dva borca vzeti energijo, na avtomatih in sob- 
nih drkalicah eden najbolj priljubljenih žanrov. Za po- 
rast je bil najbolj zaslužen legendarni Street Fighter Il, 
ki je iz Dežele vzhajajočega sonca mišičasto roko ste- 
gnil leta 1991. Prvak založnika Capcoma je tekel na 
najsodobnejšem hardveru, ki je omogočal barvita 
ozadja in velikanske like, uvedel je kompleksno nad- 
zorno shemo s šestimi gumbi in predstavil danes kult- 
ne nastopajoče, od namrgodenega karatejca Ryuja in 
njegovega ognjevitega prijateljčka Kena do krajmlorda 
Bisona ter policajke Chun-Li, med katere stebričastimi 
stegni od nekdaj leži obljubljena dežela. Bržda pretira- 
vam, če rečem, da je bil Street Fighter II popularen kot 
Tetris. Dosti pa za njim vseeno ni zaostajal. 


Hadoken v trtici, šor- 
juken v mrežnici in 
turbo podplat, ki švi- 
ga okrog ušes — tak 
je izkupiček novega 
obračuna s Poulič- 
nim bojevnikom, v 
katerega se zaplete 
ti. Bi pač prej po- 
mislil, da v spopadu 
z risanimi razboriteži 
nima za kuhan riž. 


Dvig arkadnega mlatilnega žanra je trajal dobrih de- 
set let in v tem času je izšlo kolikor hočeš pretepaških 
povprečnic in zanikrnic ter nekaj legend. Slovenija se 
je zaljubila v črevasto krvave Mortal Kombate, ki so 
delovali tudi na peceju, dočim so konzolastiki orgaz- 
mirali ob Tekkenih in Soul Caliburjih v treh razsežnos- 
tih. A nekje 2002, 2003 se je žur s Street Fighterjem 
Ili pretežno nehal. To ne pomeni, da so tovrstni špili 
nehali izhajati in da se jih je čisto nehalo igrati. Prete- 
pačine so še vedno bile, ljudje so prirejali mlatilne 
večere, devali arkadne palice v ruzake in jih vlačili po 
turnirjih. A kakor pravi Seth Killian, veteranski dizaj- 
ner pretepačin, čigar ime ter fris nosi borec Seth v 
SF4: "Po trojki se je žanr ohladil. Igre so se prodajale 
v manjših količinah, založniki so zvrsti posvečali manj 
pozornosti. Pretepačine v tistem 'črnem obdobju' niso 
odmrle, turnirji so bili dobro obiskani. Vendar za 
splošno publiko niso več obstajale." 


JE 


Novo upanje 


Street Fighter IV je leta 2008 na avtomatih in 

leto kasneje na playstationu 3, xboxu 360 ter 

PCju popravil točno to. Arkadno, od strani gle- 

dano, v bistvu zelo staromodno metanje črev 

na plot je spehal nazaj v vidno polje vsakdanjih 
odjemalcev, zagledanih v špile, kot sta Call of 
Duty in FIFA. V take, ki so od Street Fighterja na- 
videz drugačni, a si z njim delijo najpomembnejše: 
osredotočenost na tekmovanje z drugimi. Katero 
tekmovanje je čistejše od dveh bojevnikov, ki ne 
smeta odnehati, dokler eden ne obleži? 

Ravno ta prečiščena tekmovalnost je bila nadvse 
privlačna. SF4 je na njen rovaš najprej zakuril japon- 
ske igralnice, kjer so se navdušenci zbirali ob avto- 
matih. Ko je prispel na zahod in s tem na sobne siste- 
me, se je to preslikalo na internet. Kakor je prete- 
pačine najbolj slastno igrati v otipljivi družbi, je tako 
početje manj praktično od povezovanja na daljavo. 
Ker je bilo le-to v štirici tako solidno, da nemojstri ni- 
so ločili med bližnjo in oddaljeno bitko, so se rangira- 
ne online bitke z zviševanjem in zniževanjem številčne 
ocene uveljavile kot privzet način tepeža. Moderen, 
takoj dostopen, botrujoč posnetkom, lajkom in ko- 
mentarjem na Tubi. 

Razmah štirice gre pripisati še drugim dejavnikom. 
Špil je bil nasičeno barvit, z vulkanskimi izbruhi barv 
in dramatičnimi upočasnitvami teka poligonske grafi- 
ke, s čimer je instantno privlekel oko nepoznavalca. 

Igralno 

takemu ni bil 

urno dostopen, saj je 

znova uporabljal osem digitalnih 

smeri za vodenje lika in šest gumbov, kar je v 

prstnično naprednih kombinacijah dajalo silovi- 

te posebne udarce. Toda mogočni, stripovsko predi- 

menzionirani liki so vabili k temu, da se učiš in iz- 

boljšuješ. Sploh zato, ker niso bili fantazijsko krneki 

kot v trojki, marveč klasični in zvečine ponovljeni. 

Ryu, Sagat, Zangief, Dhalsim, Vega, Guile in banda 

so bili zaradi veličastnega uspeha dvojke še zmerom 

zapisani v družbenem spominu. Vnovično novačenje 
jim je dobro delo. 


Po malem do vrha 


Nenazadnje je projekt, za katerega se je moral produ- 
cent Yoshinori Ono pri Capcomu trdo boriti, zadostil 
zahtevam predanih odjemalcev borilnih iger. Hardco- 
rovci so tradicionalno pozorni na sleherno pomanjklji- 
vost in so izdelek pretežno požegnali. Na svetovnem 
turnirju EVO 2010 se jih je okrog SF4 zbralo tisoč 
osemsto in pomerili so se za nagradni sklad v višini 

dal, 


Gap ČA jn zmaj? Sine (li 


Poteze 'german gianta' Huga temeljijo na opisovanju pol- in tričetrtkrogov, za kar je 
arkadna palica (na sliki sredi prejšnje strani). Z joypadom se da, a občutek ni enak. 

Decapre ali DeCRAPre? Rekel bi, da prvo. Kar je na uč videti kot klon Cammy, je dejansko pre- 
cej samosvoj lik, ki nosi v sebi DNK številnih borcev, od Viperce do Akume. Ritka? Fina, hvala. 


4/4, Razborita lajdra Poison je članica tolpe Mad Gear, ki se je iz Final Fighta pritihotapila 
v druge igre. Spekulira se, da je dec, dasi Capcom uradno tega ni potrdil. 'Končita' 
nasprotnika nadleguje z dolgimi nogami in simpatičnim smislom za BDSM. Rada ima 
klofutanje in trenje mod, zaradi česar so boji proti njej vselej zanimivi za gledalce. 

20.000 dolarjev. Toda na osnovni SF4 so imeli kljub temu pri- 
pombe, od premočnih 'usmrtitvenih' specialk ulter, ki so jih kas- 
neje ošibili - nerfali, do slabe uravnoteženosti nekaterih likov. 
Zaradi tega je prvenec ugledal tri nadgradnje, ki so serijo skupno 
potisnile čez sedem milijonov prodanih komadov in jo hkrati ob- 
držale pod žarometi. Leta 2010 je prispel Super Street Fighter IV s 
kupom novih likov in konkretnimi popravki. Leto kasneje je postal 
aktualen Arcade Edition s še nekaj borci in nadaljnjimi spremem- 
bami borilnega bistva. Zdaj pa je tu poslednja izvedenka, Ultra 
Street Fighter IV, ki naj bi ji čez lep čas na next-gen konzolah sle- 
dila petica. Pohvalno je, da Capcom pri teh nadgradnjah ne luknja 
žepov, saj jih ponudi v dveh oblikah: kot digitalno nadgradnjo za 
15 evrov in samostojno verzijo na ploščku za okrog 30. Ultra je 
zaenkrat na voljo na prvi način na PS3 in xboxu 360, na ploščku 
pa zanju izide začetkom avgusta. Tedaj bo na razpolago tudi za PC 
- Steam ali disk, samostojna ali kot dodatek. 


Vojna vrtnice 


Ker je Killian junija 2012 zaradi prenatrpanega urnika odnehal, je 
Japoncem na pomoč pri uravnotežanju ultimativne inačice pri- 
skočil drug član profesionalne scene. To je Peter 'Combofiend' 
Rosas, veteran, ki je prej zmagoval na turnirjih v številnih naslo- 
vih, od Marvel vs, Capcom do Capcom vs. SNK. Rosas je pri Cap- 
comovi ameriški veji v San Franciscu dobil službo skrbnika skup- 
nosti (community manager). Kmalu so ga zadolžili za zbiranje pri- 
pomb na pol leta trajajočo beto. Skupno s tistimi z Japonske je bi- 
lo kritik, nasvetov in zahtev bojda 32.000. Ekspertno jih je razpo- 
redil in sporočal tako domačim kot japonskim šefom. Ti so ga na- 
posled povabili v Osako na preizkus. Ne vsakdanji, ampak na 
borbo s tistimi ljudmi, ki že leta gradijo SF4 in skrbijo zanj. Ko jih 
je razmetal kot vreče ovsa in s tem dokazal, da obvlada, je postal 
del ekipe. Odgovoren je predvsem za uravnoteževalne mikrospre- 
membe, ki dosti pomenijo le tistim, ki igrajo na višji ravni. 

Te se tičejo zlasti poškodb, ki jih utrpijo borci, in 'frejmov' - sličic 
animacije, ki jih v eni sekundi mine šestdeset. V Ultra SF4 je treba 
pri boksarskem borcu Balrogu za izvedbo zamaha z roko v koraku 
tiščati nazaj 55 F namesto 45 F. Pri soldatu Guilu pa se poteza 
Summersault Explosion zdaj začne po sedmih frejmih namesto 
petih. Vsaka poteza traja določeno količino frejmov in po tisočerih 
odigranih bitkah točno veš, koliko časa ter prostora nekaj terja. V 
Ultri se je treba določenih reči naučiti nanovo in četudi se zdijo ra- 
zlike neznalcu kozmetične, znajo biti vse prej kot to. Če igraš na 
tekmovalni ravni katerikoli resnejši naslov, naj gre za Doto 2 ali 
Hearthstone, veš, da so lahko detajli odločilni. Vse, kar mojster 
potrebuje, je nemara to, da je sposobna šotokan karatejka Mako- 
to sedaj nasprotnika zgrabiti z milimeter manjše bližine ali da se 
Yang in Ken premikata za spoznanje hitreje. 

Na splošno je dosti likov v Ultri doživelo izboljšave, medtem ko so 
turnirski stalneži, kot je Akuma, kasirali določene nerfe. Razmerja 
so navidez všečna, koliko bodo vplivala na izide, pa bosta poka- 
zala čas in zlasti profesionalna skupnost. Nekaj vtisa, kakšno delo 
so opravili ustvarjalci, dobiš ob novi možnosti, da igraš različne 
inačice likov, od Ultre prek Super do neobdelane, vanilla štirice, ki 
je bila še nedolžno nezglancana. Dat Sagat! 


Domine in soldati 


Bolj očitne od frejmov in vtikanj v življenjsko črto so krovne novo- 
sti. Najprej je tu možnost, da lahko lik v bitki izvede obe najmo- 
gočnejši specialki, ultri, dočim si se moral prej pred bitko odločiti 
za eno. V tem primeru tako ena kot druga naredita manj škode. 
Nadalje so vdelali rdeči fokus, novo obliko prestrezanja napadov, 
ki hkrati deluje kot napad. Rdeči fokus je sposoben vpiti ne- 
skončno količino udarcev namesto enega in ima še druge kul last- 
nosti, vendar za njegovo izvedbo potrebuješ dve enoti merilnika 
energije za superco. Za kaj ju boš porabil? Tretja svežost je odlože- 
no vstajanje s tal po tistem, ko so te zrušili. Lik lahko zdaj obleži 
malce dlje, s čimer je moč zmesti napadalčev tajming. O tem Ro- 
sas pravi: "Veliko igralcev, zlasti japonskih, je igro naštudiralo do 
te mere, da igrajo sami s sabo. Ker točno vedo, kdaj boš moral vs- 
tati, je s tabo po padcu konec." 'Delayed wake-up' lahko to spre- 
meni, ker ustvari 50/50-situacijo, kjer je polovično verjetno, da se 
bo sovrag pobral zdaj, in polovično, da bo to storil malce kasneje. 

Tudi te spremembe se bodo za efektivne ali ne izkazale šele 
sčasoma. Zaenkrat je videti, da delujejo, in nedvomno 
ustvarjajo še bolj dinamično igro z več možnostmi ter pristo- 
pi. Na nižji ravni k temu največ prispevajo novi liki. Kobaja- 
gi novi. Avtorji so štiri, tako kot šest ozadij, vzeli iz sorodni- 
ka Street Fighter X Tekken, kamor so že prej prispeli iz dru- 
gih Capcomovih naslovov. Srečamo se torej s hrustom Hu- 
gom, domino Poison, vojakom Rolentom in Afričanko Ele- 
no. Peta je Bisonova pribočnica Decapre, ki je videzno slič- 
na Cammy, a je charge lik z drugačnimi potezami in nači- 


prej odklenjenih borcev, kar je spoštovanja vreden seznam. 

Vseh šest novih ozadij so vzeli iz Street Fighter X Tekkena, nad čemer nisem prav navdušen. Raket- 
ni silos (na sliki) je medel, prav tako skejtersko prizorišče. Še najbolj so privlačni dinozavri v parku. 


Nepoškodovani 
ubijalski instinkt 


Nekaj gradnikov Ultre je žal nedodelanih. V prvi vrsti urjenje, 
ki začetnikom razloži bore malo, in preizkusi - triali za 
posamične like, ki so ostali kar enaki, novi liki pa jih sploh 
niso deležni. To naj bi vnesli s popravkom, a oboje smrdi po 
hitenju k izidu in neprofesionalnosti. Navsezadnje je Killer In- 
stinct pokazal, kakšen je kakovosten trening za neuke, in 
Street Fighter bi se lahko iz tega kaj naučil, ne da se od kup- 
ca pričakuje brskanje po Eventhubs in Tubi. Nova modusa 
sta le dva in sta precej kozmetična: neskončni spletni trening 
za dva in elimination, kjer se spopadeta dve tričlanski mošt- 
vi. Ob tem nič, kar so dodali, ne posega v igralno srž do te 
mere, da bi se bojevanje bistveno spremenilo. Zato se tisti, ki 
so SF4 zapustili zaradi občasne nagnjenosti k razbijanju po 
gumbih (button mashingu) ali samodejnega popravljanja 
smeri (auto correct), ne bodo vrnili. Stvar debate je tudi, ko- 
liko je Ultra še sposobna privleči novih igralcev. Po mojem 
ne dosti, kaj žanr je zasičen in močni so novi konkurenti, kot 
so brezplačnice tipa Tekken Revolution ter next-gen ponud- 
ba v slogu omenjenega Killer Instincta za xbox one. 

Kljub temu in kakemu hrošču pa nadgradnja vbrizga novega del 
adrenalina že nekoliko upehanemu Super SF4 Arcade Edi- k ; - 

tion in poskrbi, da bo Ultra še lep čas del turnirske ter obče Svojčas si moral like v SF4 odklepati z zaporednim končevanjem štorijalnega načina, česar so se 
pretepaške scene. Stričev mandat je resda zadnji, a bo trajal. na srečo znebili. Umetna pamet je namreč še vedno dosti povprečna in v Ultri nespremenjena. 


240 centimetrov visoki prvak 
po velikosti hitboxa (ranljivega 
območja, ki pokriva površino li- 
ka) izvira iz Final Fighta in je 
poklon WWF-rokoborcu Andre- 
ju the Giantu. Je definicija tan- 
ka in lik, ki mu v slogu Zangiefa 
ne smeš priti blizu, pa bo vse v 
redu. Kao. Udarci z gromozan- 
skimi dlanmi poberejo dosti 
energije, sploh zabeljeni s prije- 
mi, ki se jim je ob robu težko 
ogniti. Počasen, a mogočen si- 
lak z norim damage outputom. 

ROLENTO 


Ta žlehtni specialec iz Final 
Fighta se zanaša na mobilnost 
in na pritisk od blizu. Od tam 
je nevaren s hitrimi, kratkimi 
napadi (poke), ki jih je moč po- 
vezati v kombinacije, končane 
s padcem nasprotnika po tleh. 
Ni treba dvakrat reči, kako ugod- 
no je to zate, zlasti če znaš 
nadzorovati prostor. Po drugi 
strani je moč z njim hitro zaiti v 
težave, saj nima dobrih obramb- 
nih opcij, in v kotu kristusov- 
sko trpeti. 


POISON 

Še eno bitje iz Final Fighta je vi- 
dezno nemara šemasto, a naj 
te šminka in oprijeta majčka ne 
zavedeta. Prav tako ne klofuta- 
nja in tepežkanja s konjskim 
bičem, ki se jih poslužuje. St- 
rupenjača s projektili vpliva na 
razdaljo in je sposobna zelo hi- 
tro prečkati prostor, najraje v 
kaznovanju fireballov. Ker ima 
rokoborsko ozadje, je močna 
tudi pri prijemih. Je pa pri hoji 
dokaj počasna in zaradi korpu- 
lentnosti velika tarča. 

Zamorska ekološka aktivistka z 
joški, ki pritičejo mami afriki, 
obvlada brazilsko veščino ca- 
poeiro in je po pristopu precej 
sorodna Dhalsimu. Ima poča- 
sen, lebdeč skok, obvlada pred- 
vsem žokanje s srednje razda- 
lje in zna mogočno kaznovati 
poskuse približevanja. Zaen- 
krat ni videti, da bi bila posebej 
močna, ampak kot pri Xianu in 
njegovem Genu je dovolj en 
sam vidnejši turnir, da se zna 
percepcija spremeniti. 


DECAPRE 


Ko je Capcom obelodanil edini 
res novi lik, je bilo razočaranje 
skupnosti otipljivo. Kaj, charge 
inačica Cammy s psihopatski- 
mi nagibi?! A Decapre se igra 
bistveno drugače kot mane- 
kenska Avstralka. Je brez zna- 
čilnega spiral arrowa, zna švi- 
gati naprej in zamahovati z bo- 
dalom, treska ob tla in se tele- 
portira, kar je lahko tako plus 
kot minus, če te predvidijo. 
Prav Decapre zna sooblikovati 
turnirsko sceno. 


DAVE VIN BRADLEY 

Izvajanje močnih udarcev, kot so brce iz premeta in mogočni aperkati, 

Kljub uvodu v Enter the Dragon Bruce ni bil znan po rokoborskih veščinah. 
Temu navzlic zlahka parira St-Pierru, kar je posledica igralnega sistema. 


skanje kompletnega bojevnika ni nič novega. Že v 

antični Grčiji so se dedci na olimpijskih igrah udej- 

stvovali v pankraciju, spopadu, v katerem je bilo 

dovoljeno tako udarjati kot grabiti. Ta kombinaci- 
ja je bistvena za 'ultimativnega borca', sveti gral tistih, 
ki sporov ne znajo reševati na miren način, a jim je 
orožje mrzko. S križanjem obojega se ubadajo 
'mešane borilne veščine', mixed martial arts ali MMA. 
Zgolj pesti in brce, kar gojita boks in karate, po njiho- 
vem ne zadostujejo. Le rokoborba, judo in sorodnice 
pa tudi ne. Treba je biti čimboljši na obeh področjih, 
kajti le tako imaš kar največ možnosti za zmago. 

Bodisi v pravem fajtu, bodisi v simulaciji, za katero 
skrbi spektakel Ultimate Fighting Championship, 
podmnožica širnega MMA-sveta. Ta televizijski dogo- 
dek, o katerem smo v Jokerju 191 objavili vedež, de- 
luje že dvajset let in je največji svoje baže. Spet in 
spet v osmerokotno kletko, octagon, pošilja borca, 
da se spopadeta v okviru ohlapnih pravil. Ni recimo 
dovoljeno brcati v mednožje, zvijati nipelnov, izdirati 
oči in gristi, kar diskvalificira Mika Tysona ter Luisa 
Suareza. Vseeno gre v UFCju za razliko od cirkuške- 
ga ameriškega wrestlinga pretežno zares in krvavitve, 
izbiti zobje ter onesveščenci niso nič nenavadnega. 


Zato je po svoje hecno, da Ultimate Fighting Cham- 
pionship tako radi predelujejo v videoigre, to sanjavo 
obliko zabave. A denar ne smrdi in če kaj, je UFCjev 
šef Dana White spreten poslovnež. Doslej smo videli 
že tri THOjeve pretepačine iz serije Undisputed in 
zdaj še najnovejšo EAjevo. V njej ti krošeji ne bodo 
zares skazili geekovskega lica, ti pa trpi ponos, saj je 
dosti možnosti, da boš fino tepen, preden se boš pri- 
vadil zapletenemu nadzoru. 


" "o w " " 
Sipa, ki žvajze sipa 
Osnova sicer ne predstavlja težav še takemu šeprt- 
ljavcu. Z lastnoustvarjenim borcem ali licenciranim 
izkušencem se gladko premikaš v trirazsežnem 
prostoru in deliš osnovne zaušnice ter brce. Pred- 
nji gumbi na kontrolniku ustrezajo rokam in no- 
gam, dočim zadnji v navezi s smermi in desno go- 
bico spreminjajo namen. A kakor hitro hočeš izvesti 
kaj bolj naprednega ali močnejšega, moraš postati 
znalska hobotnica. Hujši brci denimo botruje L2, R1, 
smer in krožec, medtem ko R2 v navezi s trikotni- 
kom, krožcem ali desno gobico dol izvaja aktivni 
blok. Saj ne, da so bili Undisputedi enostavni, toda ob 
EA Sports UFC so dostikrat videti prav vrtčevski. 
Kompleksnost in občasna nelogičnost nadzorne she- 
me je tolikšna, da mi je en pregled interaktivnega tu- 
toriala z osemnajstimi (!) poglavji koristil toliko kot 
mali hansaplast računalniškemu novinarju, ki je šel 
izzivat Uweja Bolla. Večkrat sem ga moral dati skozi, 
prečesati splet (priročnika ni niti na disku, spletni je 
neuporaben) in se prekaliti v ducatih borb, da sem 
igro kolikor-toliko zaobvladal. 


Stoječki in ležečki 

Da te UFC ne ujčka, je vidno še na drugih področjih. 
Že par močnejših udarcev v glavo, trup ali nogo za- 
dostuje, da prizadeti del telesa na shemi v kotu ekra- 
na pordeči. Tedaj je zadosti, da tja prileti le še kak 
drezljaj in je borec v resnih težavah. Začelo se mu bo 
vrteti, opotekal se bo ali šepal. Drugače rečeno, ran- 
ljiv bo, kar bo nasprotnik izkoristil in udejanjil nesve- 
to poznavanje starodavne veščine prefukodžicuja, da 
bo onemu izvedel plesanko na ledima in zmagal. Ali 
pa ne, saj se zna zgoditi, da bo ostal brez sape, ki je 
važen element tako pri napadanju kot blokiranju. Če 
si zaradi preveč odločnega gibanja oziroma donkiho- 
tovskega opletanja z udoti zadihan, boš kakor v so- 
rodni boksarski seriji Fight Night šibkejši. In če si 
med obrambo na kraju z močmi, bo udarec predrl 
tvoj blok in te položil kot cipo za pet evrov. 

Kakšne so tedaj tvoje opcije? Glede udarjanja bolj 
švoh. Pametno je iti v klinč, se pravi oprijeti tekmeca 
in si skušati na njegovih širokih plečih vsaj malo od- 
počiti. Seveda s tem tvegaš, da te zgrabi po muaj-taj- 
sko in ti s koleni naluknja pleksus. Zato je morebiti 
varneje iti v tretji MMAjski element, borbo na tleh. Če 
je EA Sports UFC na nogah zapletenejši od Undispu- 
teda, je moč na podu zaznati večjo enostavnost. Finta 
je v drezanju gobice, kar vodi k premeščanju, če nad- 
zoruješ situacijo, oziroma premeščanju in kontram, 
če se odzivaš. Je pa znova pomembna zadihanost. 
Tisi, ki je boljše sape, bo laže prišel v dominanten po- 
ložaj in nasprotnika zavozlal v ta tenko kravato. 


Odlično, ni Hulka 


Ta kompleksnost in drugačnost od arkadnih japon- 
skih pretepačin, ki jih je vse polno, sta nedvomno do- 
brodošli in privlačni za tistega, ki je pripravljen v take 
baže igro vložiti čas in trud. Nagrajen bo tudi s prist- 
nim vzdušjem in dolgo vrsto uradnih borcev iz vseh 

Videti je kot plesni korak 
iz mazurke, a je moč s te- 
pežem kolen nasprotnika 
prisiliti v šantanje. Na 
daljši rok bo ud ozdravel. 
| senatom 7 —— EMI 


Krona ruvanja na tleh je podreditev — submission. To je miniigra s po- 
tiskanjem desne gobice v eno od smeri in kontriranja z levim stickom. 
4 


kategorij. Vikinško kladivo Alexander Gustaffson in 
zamorski mofo Jon Jones, ki sta na naslovnici, čve- 
kač Chael Sonnen, hladni Kanadčan Georges St-Pier- 
re, aktualni prvak v srednji kategoriji Chris Weidman 
in šampion težke Cain Velasguez, legenda Anderson 
Silva ... Prisotne so celo borke, kot sta Ronda Rousey 
in Miesha Tate, škoda le, da si ženščeta ne moreš ust- 
variti sam. Bilo bi najbolj gajstno daleč naokoli. 

Ker je naslov pisan nalašč za playstation 4 in xbox 
one, so uefcejevci in uefcejevke takoj razpoznavni. 
Obrazi so po zaslugi večnamenskega pogona Ignite 
opazno podrobnejši kot minulo generacijo, koža pa 
sčasoma dobi podplutbe in se rani, da po tleh brizgne 
kri. Na splošno imajo udeleženci več 'teže' kot v Un- 
disputedu in EA Sports MMAJu ter manj drsijo po po- 
diju kot umetni liki včeraj. 


Neprepričljivost premika 
Po drugi strani pa vtis še zmerom ni next-genovski. 
Primerjaje resnično akcijo v ringu in njeno digitalno 
inačico je razkorak znova pretresljiv. Igra preprosto 
ne dosega eksplozivnosti in hitrosti pravega dogaja- 
nja. Za to je kriva zlasti nepopolna, zastarela anima- 
cija teles. Liki so v oglasih in na slikah videti krasni, 
toda ko vplivajo eden na drugega, vidiš, kako prepro- 
ste so situacije in kako neživljenjsko se gibljejo. Lese- 
ni so, plastični, prepočasni. Za številnimi udarci ni 
moči in čeprav se zaslon strese, ko se pest sreča s 
čeljustjo in nekdo omahne, se zdi to posiljeno. Edini 
res dober efekt je od takedownu, ko bojevnika z vso 
silo treščita ob pod. Tam te kar zaboli. 

Ob daljšem igranju najdeš luknje v igralnem sistemu. 
EA Sports UFC je spočetka videti kot orenk zajebana 
simulacija, a sčasoma ugotoviš, da to ne drži po- 
vsem. Nekateri vidiki so res napredni, od izrabe delov 

TIME 0:48 
SčoRE: 1200 


telesa, ki se prenaša med rundami, saj je kasneje laže 
ugonobiti prej poškodovane točke, prek zadihanosti 
do blokad, prestrezanj in protiudarcev. Slednji so naj- 
mogočnejši in sledijo uspešnemu aktivnemu bloku, 
kjer držiš R2 za švoh blokado, nakar v pravem trenut- 
ku stisneš trikotnik za prestrezanje visokega ali 
krožec za prestrezanje nizkega udarca. Če ti uspe, 
imaš okence, v katerem sovragu zalepiš fočko, pri 
čemer je veliko možnosti, da ga omamiš ali celo no- 
kavtiraš. Ob tem nemara izkoristiš steno kletke. 
Tolikanj bolj je zato čudno, da so taki protinapadi 
omogočeni le iz aktivnega bloka in ne iz premešča- 
nja. izmikanje in pozicijska igra sta v tem naslovu po- 
tisnjena ob stran in pozabi na finte v slogu nagiba in 
posledičnega krošeja, ker špil tega ne prepozna kot 
zadosti učinkovit napad. Kri resda je, a nisem doživel, 
da bi sodnik na njen rovaš prekinil boj. Nadalje so 
kombinacije podcenjene, kar je za kao realistično ti- 
tulo krneki, razlike med fajterji pa premalo izražene. 
Zlasti je to vidno na tleh, kjer sta daleč najbolj važna 
zadihanost in pravočasen vnos ukazov, medtem ko 
so statistike potisnjene v ozadje. Half mount, side 
mount, full mount, iz vsega je moč iti v submission 
ali se zvleči nazaj na noge, naj si judoka ali boksar. 


Lačen preostalnika 


Zakaj tako, je jasno: zaradi zabavnosti in prilagojeno- 
sti nizkemu skupnemu imenovalcu. Zaradi tega imaš 
domala v vsaki situaciji možnost, da nekaj narediš z 
besnim drkanjem knofov ali spamanjem enih in istih 
potez. Iz klinča in full mounta se rešiš s preprostim 
klikom leve gobice, ne glede na to, koliko je nasprot- 
nik prej garal, da se ti je podredil, sovraga pa umeš 
zrušiti po tleh z enim žvajzem, četudi narejenim brez 
zraka v pljučih. 


Kako lahkoten je špil, ko osvojiš nadzor, najbolj uvi- 
diš v spletnih bojih, ki so lahko nerangirani ali po 'li- 
gah' kot v Fifi 14, kjer v bolj kakovostno divizijo na- 
preduješ, če zbereš določeno količino točk. Oziroma 
v internetnih turnirjih, kjer imaš na dan eno šanso, da 
osvojiš pas. Ljudje se še trikrat bolj kot v Fight Nigh- 
tu zanašajo na ene in iste poteze, zato je konkurenca 
precej duhamorna. Modro je izkoriščati premočni sa- 
modejni blok z R2, se zabubiti in prežati na kontre. 
Izven neta vsebine ni kaj dosti, kar je še ena težava. Z 
lastnoustvarjenim borcem se skušaš prebiti iz trenaž- 
nega dela v pravi UFC in tam opraviti z znanimi junci. 
To je kar privlačno, čeprav se ti toži po menedžerski 
plati. Ni je, le vlaganje izkušenjskih točk. Potem so tu 
ločeni obračuni na različnih težavnostih, samoume- 
vno mlatenje dveh za isto konzolo, podaljšano učenje 
v izzivih, ki so to le poimensko, in posnetki iz resnič- 
nega UFCja in digitalnih bojev. Presenetljivo malo za 
izdelek, ki stane prek 60 evrov. 


Tehnični nokavt 


EA Sports UFC je bolj kot soliden špil, ki bi bil nemu- 
doma vreden nakupa, v redu temelj za prihodnost. 
Priporočam ga tistim, ki imajo zelo radi šport, a šele 
za znižano ceno. Res je, da v bo tedaj na spletu verjet- 
no le še malo tekmecev, a bolje to kot dati kup soldov 
za izdelek, ki mu še dosti manjka. Saj boji znajo lepo 
teči, predvsem če se najdeta dva znalca, in umetna 
pamet na splošno ni slaba. Toda sistem še ni dodelan 
in avtorje čaka dosti dela glede prepričljivosti in 
načinov udejstvovanja. Ob letu osorej, torej. 


BRUGE LEE! 


Ker imajo slavnega martialnega artista in filmske- 
ga igralca Brucea Leeja številni za očeta sodobnih 
MMA-veščin, je napoved, da bo Brus prisoten v 
novem UFC, med navdušenci odjeknila kot pun- 
čkasto cviljenje Chucka Norrisa, ko je bil v Kolose- 
ju ob prsno dlačevje. (Iz filma so ta sram izrezali.) 
Zal pa EA kultnega Kitajca ni ravno počastil, čeprav 
ga je tlačil v oglase in citiral njegove modrosti. 
Slab okus dobiš v usta že, kar moraš legendo ku- 
piti, če igre nisi prednaročil. V spletni štacuni sta- 
ne slaba 2,5 evra. Ajt, si rečeš, okej, toliko dam. 
Toda pazi finto: tak sold zadostuje za Bruslija le v 
eni od kategorij, ki jih je pet. Lahko pa kupiš paket 
za 6 evrov! Akcija! Samo danes! Za skozlat. 

In kakšen je Bruce v ringu? Povprečen. Par zgolj 
njegovih potez, kot je nastopaški udarec v fris, je 
neefektivnih, in še najbolj zaležejo brce, ki pa si jih 
izvedbeno zvečine deli z drugimi. Ta plastična lut- 
ka ne premore praktično nobene karizme izvirni- 
ka, saj so gibi enako počasni kot tistih ostalih so- 
delujočih, kar je krneki. Bruce je bil pač hiter kot 
strela! Kaj šele, da bi z eno samo brco polomil so- 
vragu rebra ali mu skočil na grodnico in mu jo 
strl, porazil pa bi ga šele Chael Sonnen z desno- 
sučnim laserjem in plazom besed o hipijih in pri- 
seljencih. To bi bilo realistično! 


Transformers: Rise c 


a smo spet tam, kjer za igralsko transformator- 
sko franšizo skrbijo ne preveč uki razvijalci. 
High Moon Studios so se po treh robotovščinah 
odklopili ter štafeto predali skupini Edge of 
Reality, ki je doslej delala obrtniške predelave in F2P- 
šuter Loadout. Rise of the Dark Spark vsled pomanjk- 
ljivega pedigreja ni ravno pretresljiva tretjeosebna 
streljačina, vsekakor ne na nivoju solidnih War for Cy- 
bertron in Fall of Cybertron (sredinski del, Moon, je bil 
bolj zanikrn). Ni zanič. Je le povprečen in zadosten. 


Megatron, kje si?! 

Povezava s filmom Age of Extinction je rahla in jo uvi- 
diš šele proti koncu, pa še to le na ravni likov, kot sta 
krovni negativec Lockdown in tiranozaver Grimrock, s 
katerim nekaj časa tacaš in kuriš. A tako je bilo že s 
trilogijo o Cybertronu, ki prav tako ni sledila zgodbi s 
tedanjih platen. Špil se osredotoča na artefakt 'temna 
iskra', do katerega se dokoplje decepticonski Lock- 
down, Autoboti z Optimusom na čelu pa ga gredo na- 
lomit, da ne bi postal premočan. Kar je hecno, kajti 
dark spark daje uporabniku dobesedno božje moči, 
od teleportiranja do potovanja skozi čas. Pomeni, da 
je njegov novi lastnik čisti nesposobnež. 

Po zgledu preteklih špilov izmenično igraš z dobro in 
slabo stranjo, s čimer se plete štorija. Ta ni nič poseb- 
nega in je zaradi skakanja po dobah precej zmedena. 
Še najbolj zanimiva je s stališča, da skuša postaviti 
most med filmskim univerzumom in serijo Cybertron. 
Mislim, da se jim ni ravno posrečilo, in več zadovolj- 
stva so mi dale osebnosti robotov, ki stalno čvekajo 
med sabo. Autoboti, kot so Ironhide, Bumblebee in 
Sideswipe, se tovariško zafrkavajo, Decepticoni, od 
Starscreama do Demolishorja, pa se verbalno garbajo 
oziroma se cvileče udinjajo gospodarjem. Če odmisliš 
nelogičnosti, ki izvirajo iz združevanja svetov, je trans- 
formersko vzdušje na nivoju. 


Slika tega ne pokaže zares, a zunanjost je za zmogljivosti PSA res porazno 
slaba. Nakar na ta rovaš še gladkost ni ravno zgledna. Pač ne znajo! 


Večino č časa 


Rjasta kovina 


Kar ni nenavadno, če upoštevamo, da so se Edge of 
Reality krepko zgledovali po High Moonovi trilogiji, ki 
je sama po sebi marsikaj vzela iz serije Halo. Ravno 
tako kot prej igranje tvori dosti streljanja v dveh obli- 
kah, nožni in vozniški, kar je zabeljeno z drugačnimi 
sekcijami. Ponekod se ogibaš snajperskemu ognju, 
drugod se skrivaš in kolješ od zadaj, skačeš po ploš- 
čadih visoko v zraku, pretikaš ročice, vklapljaš ob- 
rambne stolpiče in tako dalje. 

Take zadolžitve razgibajo nažigaški okvir, ki je pisan 
na kožo manj izkušenim in zahtevnim igralcem. Na- 
sprotniki, ki tako hodijo kot letijo in se vozijo, so nam- 
reč zabiti kot rdeča pesa. Njihova moč izvira iz precej 
smrtonosnih izstrelkov, ki ti brž ugonobijo obnavlja- 
joči se ščit in potem osnovno zdravje. Zato je treba 
marsikdaj tičati v zaklonu, menjavati obliko in k situa- 
cijam pristopati oprezno, sicer si hitro mrtev. Ni ravno 
taktično, se pa naučiš spoštovanja kanalj, med kateri- 
mi so zoprni Insecticoni in pajkovski enforcerji. 

Tudi streliva imaš malo in ker si vsi roboteji ne lastijo 
možnosti udarjanja, lahko postaneš čisto nemočen. Iz 
tega razloga dostikrat težko čakaš naslednji terminal, 
pri katerem si obnoviš municijo in zamenjaš orožje, 
od strojnic in elektrokucijskih cvrčal do metalcev ko- 
rozivne kisline. Kose za to dobiš iz škatel, ki jih prej- 
meš za izpolnjevanje osnovnih in drugotnih veščinskih 
ciljev v slogu 'pobij petdeset zoprnežev' oziroma 's 
šestimi ali manj oprijemi se prebij čez prepad'. 


Sam ali v četvero? 


Strelska akcija je pod črto še kar, je pa res, da zaosta- 
ja za Cybertronom. Tam si moral uporabljati bolj inte- 
ligentne pristope in bilo je več spektakla. Za Dark 
Spark se zdi, kot da so ga delali z bistveno manjšim 
proračunom. Na PS4 to botruje ostareli grafiki s pre- 

rebiješj pod zemlja, V okrašenih, a enoličnih hodnikih, ki so 


časih zaviti k it kurja teva, Zaledoyanje po Halu ni vedno plus .. 


[vse drugo Edge of Reality RAVNMI 


perelimi teksturami, ki so taki napravi v sramoto. Vi- 
dez bi bil slab celo za PS3! Namesto sekcij s titanski- 
mi hodci smo deležni številnih pustih, ponavljajočih 
se hodnikov in podhranjenih šefovskih obračunov. 
Samotarska kampanja je dolga, tja v deset ur, a iz te- 
ga razloga razvlečena in precejkrat duhamorna. 

Več akcije je v spletnem sodelovalnem večigralstvu, 
escalationu, kjer s tremi sotrpini preživljaš napade vse 
močnejših valov sovragov. Tu bolj kot v samotarstvu 
pridejo do izraza levelanje lika, roba v zabojih in moč- 
nejše pokalice. Osmero prizorišč je majhnih in akcij- 
skih, dočim umetna pamet pokaže nekaj več manev- 
rirnih in skrivalnih sposobnosti, ko se odene v cloak in 
te prisili, da napenjaš oči po vseh kotih. Solidno, ško- 
da pa, da manjka vsakršen tekmovalni multiplayer. 


Črnikava iskra 


No ja, usajati se, ker Dark Spark ni umetniško delo, bi 
bilo trapasto. Transformerji so pojem komercialne 
neumnosti in igra, ki jo bodo po supermarketih kupo- 
vali zlasti fotri in neuki, je temu primerna. Pač li- 
cenčnica, ki rabi lahkotni zabavi, in to zadolžitev 
opravi zadostno. War in Fall sta boljša in cenejša, kaj- 
ti za Spark terjajo polno ceno. A marsikak fan se bo 
težko uprl klicu sveže kovinske tovarišije. Ta bo me- 
sto našla v nakupovalni košarici ob lončku jogurta in 
kili marelic, kar je itak domet obrtniškega izdelka. 


Ko se transformiraš, v vlogi letečneža pridobištna gibčnosti ter pregledu bo- 
jišča,.dočim ima tank že kar premočne granate, Kijih'zato veselo spamaš. 


—— 
SHAWPSKOT 


, ki zav s dlasprot- 
« y vir de padajo kot hruške. 

Kultni game boy v retrofuturistični gloriji. Nasled- 
niku je lepo postlal, saj je z njim Nintendo postal 
pojem za igranje na poti. Prenosnost, dobra bateri- 
ja in poštena cena. Mantra za vse veke. 


azturanje izvirnega game boya, ki je 
službo nastopil 1989., je trajalo dolgih 
enajst let. Sivček si v svetu prenosnih 
konzolic ni le odrezal največjega kosa 
pogače. V usta je zbasal celo in postal 
sopomenka za splošno drkamoževost, medtem ko 
so tekmeci pod mizo beračili za drobtinice. Ravno te 
dni je praznoval svoj petindvajseti rojstni dan. 
Njegov oče Gunpei Yokoi in Nintendo sta z nizko ce- 
no ter prenosljivostjo zadela terno. Ustvarila sta behe- 
mota, ki je do konca devetdesetih iz pojma za igranje 
na poti prerasel v ikono in simbol generacije. Bil je 
prva konzola, igrana v vesolju! Ko danes materi pred 
obraz potisnem njegovega potomca 3DSa, ji ni jasno, 
za kaj gre. "3D kaj? Ajaa, mar bi povedal, da je game 
boy! Ima Tetris?" Nato jo stereoskopija, analogna go- 
bica in zaslon na dotik tako prestrašijo, da gre raje 
gret sarme. Meni pa kapne, da sem bil pred dvajseti- 
mi, petindvajsetimi leti priča fenomenu. 

USODA ATLANTILE 


Toda dečkova pot se je takrat šele dobro začela. Pro- 
daja je ostajala visoka in Nintendo si ni hotel pljuvati 
v skledo, ki je bila itak mastna od fiaska z glavobolno 
tridejastim virtual boyem. Konkurenti jim niso dihali 
za ovratnik, tako da se ni mudilo. Zato smo kljub pod- 
hranjenosti drobovja na farbovito različico color ča- 
kali dolgo. In še tedaj, 1998., nas je ta mala evolucija 
potešila le za silo. 

No, že pred tem se je pričelo šušljati o projektu atlan- 
tis. To ni bil vodotesni game boy, temveč prenosnik, 
ki bi raven približal sobnemu super nintendu. Ideja se 
je udejanjila leta 2001, ko je prišel game boy advan- 
ce. Blagovna znamka je bila tedaj že zasidrana v srcih 
špilavcev, pofočkali so se vsi založniki, ki so dali kaj 
nase, in uspeh je bil praktično zagotovljen. 


Poglej, kako je Mario zrasel! Sprva je poznal le šti- 

ri odtenke sive, nato se je obarval, v četverčku Su- 

per Mario Advance pa je žlahtno pikslast. Vse štiri 
skakalščine so rimejki z NESa in SNESa. 

APIR 


V marčevski 

številki smo se 
spomnili prvega 
game boya, tokrat pa 
obdelamo njegovega 
nič manj legendarne- 
ga naslednika. Klical 


se je game boy advance 
in z oprodo 


sta 


skupaj odrasla. Čeprav sta po 
srcu ostala otroka. 

Novinec je navdušil z močjo in barvitostjo, a ravno ta- 
ko požel par kritik. Nekateri so vihali nos nad za zajet- 
nostjo, drugi nad višjo ceno. Toda nova oblika je nare- 
dila napravo, združljivo z večjimi rokami. Za nameček 
je dizajn smernemu križcu, najslavnejšemu izumu Yo- 
koia, in štirim gumbom dodal še hrbtna pritiskača. Tis- 
to, kar nas je vse lastnike resnično motilo, je bil ne- 
osvetljen, pretirano odbojen zaslon. Ob neidealni svet- 
lobi je bilo vse, kar sem videl, odsev svojega skremže- 
nega obraza. Mavričnost gor ali dol, v temi ali na son- 
cu, denimo na plaži, je bila zadeva domala neuporab- 
na. Ni čudno, da so se dobro prodajale dodatne lučke, 
celo take notranje, ki so zahtevale odvijačenje, piljenje 
plastike in vgradnjo. 


NAPREDNI DIROB 


Advance je z dvema baterijama zdržal dovolj dol- 
go, čeprav je bil konkretno močnejši od prvega 
fantiča. Poleg svežega 32-bitnega procesorčka pri 
16,8 MHz je deloval še osembitni Z80, ki je rabil 
poganjanju črnobelih in colorjevih igric. Ločljivost 
se je s 160 x 144 dvignila na spoštljivih 240 x 160, 
zvoka pa je bilo takenako več od šibkega piskanja. 
SNESov posebni učinek mode 7 je skrbel za triraz- 
sežno premikanje bitnih kart in na njegovi podlagi 
smo videli peščico čisto pravih 3D-iger, na primer 
Super Monkey Ball Jr. Moduli s špili so segli tja 
do 32 MB - tako zajetna je bila denimo gromozan- 
ska Ocarina of Time za sobni nintendo 64! 


BULLDOŽER 


Zna biti, da je bila za začetni kiks kriva odsotnost Yo- 
koija, ki je zaradi neuspeha virtual boya naredil hara- 
kiri s power glovom. Saj ne. Možak je pač zapustil 
Nintendo in šel uresničevat vizije h konkurenčnemu 
Bandaiju, kjer je udejanjil drkalico wonderswan. To je 
bil eden redkih omembe vrednih game boyevih tek- 
mecev poleg neo geo pocket colorja in Nokijinega 
proslulega igrofona n-gage. 

Kakorkoli, ko je dve leti kasneje prišla prenovljena 
GBAJjeva različica SP, je bil mimostrel pozabljen. Kra- 
tica bojda pomeni 'special' in novinec je bil naposled 
zgledno napravljen drkamož, ki je h končni cifri 82 
milijonov prodanih advancev prispeval največji delež. 
Tudi zato, ker smo celo lastniki prejšnjega planili po 
pomladitvi, ki je original posekala na celi črti. 


Ko pomisliš na GBA, si verjetno predstavljaš školj- 
kasto obliko pomladitve SP. Dizajn je bil mnogo 
bolj carski, saj je vseboval lučko in polnljivo bateri- 
jo. Odtlej ni bil brez nje noben Nintendov drkamož. 


Najprej je v oko padla posrečena školjkasta oblika, ki 
se je zgledovala po Nintendovi prakonzolici game 6 
watch in skrbela, da ključi v žepu niso poškodovali 
zaslona. Ta je bil končno interno osvetljen, kot se 
šika! Kljub temu je z lučko zdržal solidnih deset ur, 
brez pa skoraj dvakrat toliko. Nato si iz vtičnice na- 
polnil vdelano baterijo. Majka. 

Obe različici sta brez težav poganjali dobre stare GB- 
in colorjeve igrice ter črnobele znali za silo odeti v 
barve. Združljivost za nazaj je zgubila šele poslednja 
inačica, game boy micro. Napravica je bila najbolj 
žepna in svetlim zaslončkom precej privlačna. Toda 
pisalo se je že leto 2005 in Nintendo je nedavno splo- 
vil dvozaslonski DS. Tako zgodaj so ga lansirali, ker 
je bil sprva mišljen kot sočasen, eksperimentalen 
podvig, ki bi soobstajal z GBAjem. Zato v imenu ma- 
njka 'game boy'. Jaz pravim, da so ga hoteli tržiti 
puncam, od tod poplava igric s poniji. Ko je DS doži- 
vel nesluten uspeh in so založniki vso pozornost us- 
merili vanj, je advance po slabih štirih letih dočakal 
(pre)rani začetek konca. 


ZLATi DEČEK 


No, v tistih nekaj letih obstoja se je zanj nabralo okoli 
tisoč iger. Ne igric, saj je bil napredek glede na GB in 
color gromozanski. Dotlej so med prenosnimi špilčki 
kraljevale zlasti preprostejše ploščadarice. Brez pani- 
ke, Nintendo je na advanca pripeljal dovolj Mariov in 
ostalih maskot. Sega je po desetletju rivalstva prizna- 
la poraz, tako da je najbrzi jež Sonic prvič pridirjal na 
Nintendovo konzolo. In vrnil se je osnovnošolski he- 
roin, preprosti frp Pokemon. A vse več je bilo kom- 
pleksnejših iger. V šolo sem tedaj lahko odnesel tride- 
seturno japonsko igranje vlog in odmori so postali 
prekratki. Golden Sun, Final Fantasy Tactics Advan- 
ce, Fire Emblem in Advance Wars so v roko dostavili 
nesluteno globino, sedli odraslejšim in poskrbeli, da 
se je advanca prijel naziv 'prenosni SNES'. 

Deloma zato, ker je bilo na njem moč igrati kup pre- 
delav z večjega brata. Kar štiri brkateževe skakal- 

Final Fantasy Tactics Advance lično pokaže napre- 

dek prenosnih iger. Ne, to ni igrica za pet minut na 

sekretu, temveč globok in kompleksen potezni frp, 
ob katerem si zlahka zabil na desetine ur. 

S posebnim kablom je bilo moč GBA spojiti z ga- 
mecubom. Drkalica je rabila kot dodaten zaslonček 
ali kot plošček za igranje dečkovih iger na TVju, če 

si uporabil pritiklino game boy player. 


niške avanturice z NESa in SNESa so priredili ter 
oplemenitili, pa Final Fantasyje in za marsikoga naj- 
boljšo 2D-Zeldo, A Link to the Past. Ter F-Zero in Ma- 
rio Kart, dirkačini, ki sta navduševali z mode 7 - gra- 
fičnim trikom, ki je s povečevanjem in pomanjševa- 
njem sličic ustvarjal učinek trirazsežnosti. Metroid: 
Zero Mission je izvirnik z NESa konkretno nadgradil z 
igranjem, sličnim naprednejšemu Super Metroidu. 
Nikdar ne bom pozabil niti prijetnih presenečenj, kot 
sta bili izometrična skejterščina Tony Hawk's Pro 
Skater 2 in hodi-v-desno pretepačina TMNT. Nindža | 
kornjače imajo posebno mesto v srcih otrok osem- | 
desetih in spregledani TMNT za GBA je sekal še 
bolj od legendarnih Turtles in Time. 


4 bod 
Game boyevo linijo je leta 2004 nadomestil DS. 
Takrat je Nintendo prvikrat dobil resnega tekmeca 
na prenosnem področju, Sonyjev PSP. Ta se je 
prodajal približno pol tako dobro kot DS. 


SPONIN NA LEPŠE ČASE 


GBA ni bil fenomen, kakršen je bil prvi sivček, ki se 
mu je s Tetrisom in preprostostjo posrečilo prebiti v 
artritične parklje babic. A zapuščino je nadaljeval z 
zmagoslavjem, kakršnega je Nintendo premogel v 
najboljših cajtih. In medtem ko je v dnevnih sobah že 
dobro stekla poligonska revolucija, se je GBA oklepal 
zlatih časov gibljivih dva de sličic, sprajtov. Ravno za- 
to ga danes tako rad pograbim. 

Če si advanca zamudil in te doba SNESa vzburja, to le 
popravi. 2D-igre so se postarale dosti bolje kot zgod- 
nje trirazsežnice in advance ima zavidljivo zbirko raz- 
novrstnih naslovov, ki se v emulirani obliki igrajo od- 
lično na pametnih telefonih. My Boy na Androidu je 
zastonj, prav tako GBA4iOS za jabolčnike. Pred krat- 
kim so na wii U začele curljati tudi uradne inačice 
mnogih klasik, vendar so cene zasoljene. Če pa si ob 
prebranem potočil nostalgično solzico, GBA urno iz- 
brskaj iz omare. Veš, da se boš vzradostil, ko bo akor- 
du sledil nezgrešljivi 'tling'! 

Yoshi's Island: Super Mario Advance 3 

Nintendo, 2002 
To je bil niz predelav vodovodarjevih 
skakalnih eskapad z NESa in SNESa. V 
Yoshi's Islandu je imel glavno vlogo Ba- 
by Mario, ki je moral s pomočjo ljubkih 
dinozavrčkov rešiti dojencljastega Luigi- 
ja. Dino je goltal sovrage, legel jajca in 
jih bljuval v različne smeri. Ploščadenje 
je bilo odlično, navduševal pa je tudi pi- 
san svet, ki je izgledal kot slikanica. In 
Yoshiji! Yoshiji vsepovsod! liji! 


Golden Sun Nintendo, 2002 
Igranja vlog advancu ni manjkalo, zlasti tistega 
japanske sorte. Med njimi je posebno močno 
dogajal Golden Sun. V srži je šlo za dokaj tipski 
jrpg s ptičjeperspektivnim raziskovanjem fanta- 
zijske dežele in mnoštva temnic ter poteznimi 
obračuni na ločenem zaslonu. A uroke si mogel 
uporabljati tudi izven boja, kar je botrovalo ku- 
pu lahkotnih pustolovskih zagonetk. Zaznamo- 
vala ga je še nelinearnost glavnega kvesta in 
spajanje likov z duhci, ki so spremenili nabor 
sposobnosti in statistike. 


dajaj] 
Zelda: The Minish Cap Nintendo, 2004 
Lestvica nintendovskih najboljših brez Zelde ne 
more biti. A četudi je dvorazsežni Minish Cap 
udejanjil Capcom, ni pustolovščina nič manj os- 
tala v spominu. Link je zopet reševal princesko 
in kraljestvo, tokrat pred coprnikom Vaatijem. 
Okolja so bila pisana, kleti polne sovragov in mi- 
selnic, s spajanjem medaljončkov pa si odkrival 
skrivnosti. Novost je bilo pomanjševanje Linka 
na velikost mravlje, nakar si raziskoval mikro- 
skopsko deželico. Navzven luštno, a globoko in 
čarobno, kot zna le Zelda. 


WarioWare: Twisted  /intendo, 2004 
Niz WarioWare je ponudil ogromno zbir- 
ko mikroigričk. Skozi nekajsekundne 
odbitosti si v njem brzel urno in reflek- 
sno. Zdaj si čistil karies, naslednji trenu- 
tek vodil letalo ali futral hrčka, vse s pri- 
tiskom gumba v pravem trenutku. Twi- 
sted je bil poseben, ker je debelušni mo- 
dul vseboval žiroskop, tako da si advan- 
ce nagibal in tresel. V času, ko tovrstne 
tehnologije še ni imel vsak telefon, je bi- 
la to kul frišnost. 


Medal of Honor: Infiltrator.'"— EA, 2003 
Manjši brat rešetaškega niza s konzol in 
računal je bil spregledan biser, v kate- 
rem si vojačka v pogledu od zgoraj strel- 
sko-skrivalsko vodil skozi petnajst dol- 
gih misij. Na voljo si imel lep arzenal 
pušketin in granat, raznolika območja pa 
so bila zajetna in polna bajt z odprtimi 
vrati, voznih tankov in eksplozivnih so- 
dov. Za pestrost so skrbeli prvoosebni 
deli s samodejnim premikanjem. Težav- 
nost je bila pravomoška. 


LIFE z zono". SUPER 


Astro Boy: Omega Factor Sega, 2005 
Astro je robodeček, ki iz rok bljuva laser- 
ske žarke in frči naokoli z raketnimi ško- 
renjci, oblečen pa je v spodnjice, iz kate- 
rih pokukajo brzostrelke. Da, Astro je z 
Japonske. Omega Factorju smo kratkost 
zlahka spregledali zaradi visokooktanske 
akcije. Sestavljena je bila iz letečih in 
skakalniških delov, kjer je poba strojem 
delil batine in šolal zajetne šefe. Način 
'hard' pa je poskrbel za slastno zafrknje- 
nost. 

Metroid Fusion Nintendo, 2002 
Osem let smo čakali na nadaljevanje megau- 
spešnega Super Metroida s SNESa. Splačalo se 
je, saj je Fusion kljub kratkosti in večji pre- 
močrtnosti fino dodelal zmes skakanja, razisko- 
vanja in akcije. Časovno je bil umeščen na rep 
niza, ko Samus na planetu SR388 naleti na para- 
zitski virus. Do različnih področij jo je po novem 
usmerjal računalnik, še vedno pa je sproti dobi- 
vala nadgradnje orožja in nove sposobnosti, ki 
so ji odpirale pot naprej. Šefi so bili zaguljeni, za 
zlovešče vzdušje pa je poskrbel zlobni klon. 


Castlevania: Aria of Sorrow. Konami, 2003 
Podzvrst 'metroidvania' je na advancu cvetela. 
Kako ne bi, saj zmes od strani gledanega ploš- 
čadenja, raziskovanja ogromnega gradu in boja 
pač sede v roko. Zlasti takšnega s frpjskimi 
vložki, epskimi šefi, privlačno štorijo o krvose- 
su z več konci in prelestno podobo, kakršno je 
imela Aria — tretja in poslednja 'Vania na na- 
prednem dečku. Recept legende Symphony of 
the Night je bil izpiljen do konca, za dodatno 
privlačnost pa je skrbelo zbiranje duš sovragov, 
S katerimi je junak dobil nove sposobnosti. 


TI 


Advance Wars Nintendo, 2002 
Taktična strategija na malem zaslonu?-ln to 
kakšna! Advance Wars je bila zasvojljiva potezni- 
ca, kjer si v pogledu od zgoraj skušal poraziti so- 
vražno vojsko. Po bojišču, razdeljenem na kva- 
dratke, si korak za korakom vodil kup raznovrs- 
tnih enot, pri čemer je bilo ključno izkoriščanje 
terena in šibkih točk. Kljub cortkani podobi je 
premogla ogromno globine, misij pa je bilo prek 
sto. Kampanja je imela razvejano zgodbo, po njej 
pa si se lahko zabaval še v več. Z eno konzolo ali 
z do štirimi, povezanimi med seboj. 


Mario 8 Luigi: Superstar Saga intendo, 2003 
Tale brkati jrpg je bil sicer bolj lahkoten, a je 
vseboval dovolj prevetren recept, ki je sladko 
združil preprostost, inovativnost in globino. Na 
kvestu za vrnitev glasu kraljični si sprehajal po 
deželi oba brata istočasno, čvekal, reševal ugan- 
kice in poskakoval. Ko si naletel na zlikovca, se 
je dogajanje preselilo na ločen bojevalni zaslon. 
Na prvi pogled je potezni tepež izpadel tipsko 
japonski, toda oplemeniten je bil z refleksnim 
pritiskanjem gumbov ob pravih trenutkih in je 
terjal poznavanje lastnosti nasprotnikov. 


F-Zero: Maximum Velocity 

Nintendo, 2001 
Če ti ni sedla luštnost Mario Karta, je bil 
tu odraslejši F-Zero, futuristična dirkači- 
na, ki je dostavila občutek bliskovite 
brzine. Z lebdečimi bolidki si pičil skozi 
turbopasove in se ogibal minam. Meša- 
nica učenja nekoliko pustih prog in ref- 
leksne vožnje je bila adrenalinska, mo- 
strovanje pa težko. Zlasti zavoljo nena- 
vadnega zavijanja, kjer je bilo ključno 
tapkanje gumba za hitrost. 


Kuru Kuru Kururin Nintendo, 2001 
Preprosto miselnico Kururin je lahko v 
roke prijel kdorkoli. Skozi labirint si vo- 
dil obračajočo se paličico, ki se ni smela 
dotakniti robov. Nalogo je oteževalo 
mnoštvo nevarnosti in fedri, ki so obrni- 
li vrtenje. Zabaval si se dolgo, saj je do- 
gajalo izboljševanje časa in zbiranje zla- 
tih zvezdic, ki si jih dobil, če si nivo op- 
ravil brez napak. Najdaljši so trajali le 
nekaj minut — kot nalašč za igranje med 
odmorom. 


KOCKAGTI UILINI IN SPECIALCI 


Master Chief, Arthas in narednik Woods stopajo iz monitorjev ter nadleguje- 
jo origami labode in plišaste medvedke. Po Aggressorjevi mizi se sprehodijo 
po igričarskih franšizah napravljene kockavosti znamke Mega Bloks. 


o sem bil mali, sem se moral pri sestav- 
ljanju legic precej bolj zanašati na lastno 
domišljijo oziroma ustvarjalnost kot da- 
nes. Licenčnih serij, s katerimi dansko 
podjetje in igračarji nasploh pozirajo da- 
nes, pred dvajsetimi leti še ni bilo. Ko sem želel te- 
daj sestaviti Tisočletnega sokola, je bil to orenk pro- 
jekt, rezultat pa je na Hanovo ladjo spomnil le v mo- 
ji domišljiji. Vojno zvezd lahko kockamo že poldrugo 
desetletje, kot tudi mnogo drugih Disneyjevih sve- 
tov. Kaj pa elemente iz videoiger, recimo desantno 
ladjo Covenantov iz Hala? Ni problema. 
Halovska škatla se ne diči z Legovo značko, marveč s 
tisto kanadskega podjetja Mega Brands z nazivom 
Mega Bloks. V obdobju pobezljanega licenciranja si 
Danci pač niso mogli prisvojiti vsega in med motivi iz 
špilov so se Kanadčani bolje usidrali. Poleg vesoljskih 
Špartancev imajo pod okriljem World of Warcraft, 
Call of Duty, Need for Speed in Skylanderse, jeseni 
pa dospejo še Ašašini s kredom. 


Halovi bojni stroji izvirajo iz vseh mogočih iger, tu- 


di Halo Wars. Navdušijo impozantni Covenanti, ki 
pa so manj prilagodljivi od marincev. 


Figurice na plot! 

Mega Bloksovi skupki niso ceneni turški 
poskusi zaslužka, marveč kvalitetni izdelki, 
ki gredo po umetelnosti ob bok danskim. 
Navodila za spajanje so natančna in razum- 
ljiva. To je pomembno, kajti scene so sesta- 
vljene iz dokaj velikega števila gradnikov, 
ki so slični Legovim in z njimi kompatibilni. 
Samo liki nimajo podobe legostričkov, 
marveč so podrobnejše figurice. To zlasti 
velja za človečke v Call of Dutyjevih kom- 
pletih, ki jih sestavlja prek ducat kosov. 
Slednje gre na račun zmožnosti, da special- 
ce dodobra prirediš in jim nadeneš samos- 
voje jopiče, taktične pasove in seveda orož- 
je, med drugim nož ali granato okoli stegna. 
Covenanti, škrateljni iz Azerotha in Spyro 
so manj zapleteni. Posledica razkoščkanosti je nepri- 
mernost teh igrač za mlajše od treh let, ki res ne bi 
imeli problema z vdihavanjem glave stotnika Prica. 
To so špasi za tiste, ki igrajo Call of Duty, čeprav ga 
verjetno ne bi smeli. Na mizi zrastejo tank, humwee, 
gumijasti čolnič ali helikopter, s katerimi greš lovit te- 
roriste v kuhinjo. Tam padeš v zasedo in moraš izve- 
sti taktični umik v kopalnico. V njej poskriješ special- 
ce za straniščno školjko, dokler se jim ne obnovi zd- 
ravje. Sledi protinapad na kavč s podporo havbice in 
stranskim manevrom robotskega tankca ... Skripte za 
vmesne prizore si kajpak pišeš sam! 


World of Wareraft je edina Mega Bloksova serija po Blizzar- 
dovih igrah. Začenjali so s Starcraftom, a od tega ni še nič. 


Halo, CoD in WoW premorejo v glavnem statične sce- 
ne, v katerih zaživijo goblinovski cepelini ter mestna 
vrata Stormwinda. Skylanderjevi beštkoti imajo po 
drugi plati razne mehanične pritikline, ponavadi kata- 
pultne in samostrelne sorte, s kakršno arkeyanski ro- 
bot zadega letečo pest Pop Fizzu v nos. Need for 
Speedove avteke lahko ženeš po tleh s priročnim sa- 
modejem. Skylanderji imajo Arkeyane, Halo ima Co- 
venante in Flood, obstaja pa celo CoD-komplet z 
zombiji, dočim teroristov, ruskih plačancev in nacis- 
tov ni. Očitno so še preobčutljiva tema. Možicem mo- 
raš servet ... eee, rute okoli glav štimati kar sam. 

Plastični Klic dolžnosti pobira iz Modern Warfara, Black Ops, Ghosts in s peščico setov tudi druge svetovne 
vojne. Ob helikopterju je Frank Woods. Ravno pred tednom dni so splovili hodečega robota iz Black Ops 2. 


Resna stvar 


Kot je značilno za Legove posnemovalce, kompleti 
niso preveč zasoljeni. Oddelek soldatov na klicu dolž- 
nosti ali snežne sanke koštajo slabih 15 evrov, dočim 
so helikopter, čolnič in tank od 20 do 30, enako Sky- 
landerjevi osnovni skupki. Šele večje scene, kot so 
Warcraftovi gradovi in Halove vesoljske ladje s po- 
sadkami, gredo nad petdesetaka. 

V Čezlužju, kjer je Mega Brands najprej začel, sta po- 
nudba in skupnost že doživeli veliko eksplozijo in spo- 
padi med ljudmi ter Covenanti se na sejmih igrač raz- 
prostirajo prek velikih površin. Halo, ki je bil prvi tovr- 
stni Mega Brandsov niz, ima daleč najobsežnejši arze- 
nal. V njem med ostalim najdeš več UNSCjevih bojnih 


V večjih Warcraftovih škatlah, kot je Deathwingov 
napad na Stormwind, so skrinje z naključno bero 
epskih orožij. Kot bi metal kocko v raidu. 


CHAMELEON 
Multifunkcijski 


spocitikacile RR 
Aktivni zvočnik: (40) 

hodcev in kolosalnega oklepnika Mammotha, v kate- 
rega lahko pospraviš buggyje, da jih skriješ pred 
psom. Tudi prodajna ponudba je najbolj prilagodljiva, 
saj moreš zaenkrat le tu poljubno kupovati scene, fi- 
gurice in opremo zanje. Pri WoWu imaš posebej le ne- 
katere znane like, denimo Lich Kinga, Chena in Varia- 
na Vrynna. Posledično je svobodnjaško sestavljanje 
najbolj prisotno ravno pri vesoljcih. Pokukaj na ne- 
uradno stran Spartanbloks.com. 

Bržda se sprašuješ, kako more Lego mirno opazovati 
plastične podvige orkov in stotnika Prica. Saj jih ne in 
na Mega Brands je letelo veliko njihovih tožb. Toda 
patenti za Legove kocke so že zdavnaj potekli in vsa 
sodišča doslej so odločila, da plastični gradniki s čep- 
ki kot koncept ne morejo biti blagovna znamka. Lego 
torej laja v prazno. Poleg bi lahko pikro pripomnili, da 
so Danci umotvor itak sami povzeli po tistem od an- 
gleške firme Kiddicraft in licenco plačali šele 1981. 


Mega Bloks Oscar Mike 


Mega Bloksove serije po videoigrah so kompetenten 
in dobrodošel novinec na trgu plastičnih zidakov. Da- 
si jemljejo tudi iz odraslejših franšiz, so prvenstveno 
namenjene mlajšim. Če ti tamal mori, da bi igral CoD, 
ker ga njegov sošolec, mu kupi eno škatlo - itak so 
cenejše kot katerikoli izvod špila! S sestavljanjem se 
bo zamotil in imel lep domišljijski špas. 

Kdor kockice kupuje za polični monument, bo moral 
sicer prefinjeno odbirati. Večji del objektov je prepro- 
stejše sorte in ne premore impozantnosti, ki jo terjajo 
zbirateljske figurice. Toda nekaj se jih najde, posebno 
med Halovimi plovili in Covenanti. Takisto je soldate 
fejst možno uporabljati za zgodovinske diorame. Li- 
cenčnih serij po videoigrah bo vse več in Mega Brands 
niso edini, ki so se zakopali vanje. Bolj mehansko 
usmerjeni K'nex je denimo pobasal Titanfall. Nemara 
se komu zdi smešno igrati z low-tech igračami, ki so 
napravljene po digitalni vsebini. A če to človeka odv- 
leče stran od ekrana vsaj za nekaj časa, je vredno. 


Need for Speedovi kompleti so najbliže klasičnim 
igračam z malimi avtomobilčki. S slike se ne vidi, 
a sleherni avto je takisto treba sestaviti! 

Skylanderji so namenjeni najmlajšim in jih je naj- 
preprosteje sestaviti. Z igro niso tesneje povezani 
- da bi se denimo razumeli s softverom. 


DAJ V VEČINI 


OŽENIH TRGOVIN. 


NAPRO 


BOLJE ZAL 


, S . 


o se je lanskega junija Daenerys Targaryen 
odločila vsemu svetu pokazati, da je fenica 
ajdovskih Elvis Jackson, se je brez napihlji- 
ve blazine vrgla na roke navdušene množice 
sveže osvobojenih sužnjev. Tedaj smo ljubi- 
telji serije začeli nestrpno pogledovati na ure, kdaj 
se bo mimo nas prikotalil naslednji april in z njim 
četrta sezona HBOjeve fantazijske ekstravagance. 
Koledarje namreč šparamo za pričakovanje šeste 
Martinove knjige, za katero upamo, da je serija ne bo 
prehitela. 


KRIŽEMKRAŽ PO 
BUKVICAH 


A največji šoker pravkar končanega niza desetih de- 
lov je bil prav to. Prehitevanje knjižnega dogajanja. S 
prikazom belih hodcev, ki na ledenem oltarju spre- 
menijo poslednje Crasterjevo detece v sebi enako 
modrozrklo bitje, so nam ustvarjalci serije postregli z 
vsebinskim kvarnikom še neizdanih knjig. Iz milijonov 
grl bralcev se je izvil zaprepaden krik. Zavedli smo se, 
da smo s kratkim prizorom v deželah Vselejzimja za- 
pluli v čerene vode razkrivanja nepoznanih elementov 
zgodbe. Da smo postali enako nepopisan list kot neu- 
ki gledalci, ki ne marajo za knjige. 

A ne prehitevajmo tako kot Benioff in Weiss z belimi 
hodci. Prejšnje sezone so vrhunce doživljale v deve- 
tem delu z obglavljenjem Neda Starka, bitko na Črni 
vodi in rdečo svatbo. Četrta za razliko nima jasneje 
določenega loka, ki bi tako široko povezoval večino 
pripovednih tokov. Daenerys pa se je z zmaji tako ali 


Jadranka pre- 
ganja krzno- 
nosce! Bežite! 


tako vselej držala bolj vzporedno zase. Namesto tega 
smo priča več manjšim klimaksom, ki se vrstijo vse 
od drugega dela in Joffreyjevega krvavega smrklja do 
zaključne epizode, ki je prav tako odmik od predhod- 
nih zaključkov. Namesto počasnega izzvena zgodb, ki 
se v zadnjem trenutku prelevi v crescendo, letos tem- 
po finala ni polegel. Mojstrsko je nizal nepričakovane 
prihode, odhode, spopade in samostrelsko perforira- 
nje patra familiasa. 

Razpršenost dramaturških lokov je logična, saj se to- 
krat televizijska sezona prvič ni prekrivala z dogaja- 
njem iz ene same knjige. Poleg poslednje tretjine Vih- 
re mečev zgodba zajema zalogaje iz Vranje gostije in 
Plesa z zmaji, a zelo neenakomerno. Če Branu od do- 
slej zapisanega ostane na voljo eno samcato poglav- 
je, se v Kraljevem pristanku pregrizemo komaj do 
zadnjih strani tretje bukve. 


Kako misliš "Nočem menja- 
ti Neymarja za Kloseja?" 


ENA POROKA IN 


Stric Bedanc skuša na 
prste prešteti vse mrtve 
v Igri prestolov, pa mu 
jih zmanjka, zato si iz- 
posodi še sosedove. — 


"a. 


izi, policiji, ga iZZ 
t sojenje z dvobo 


KROKARJEV PRELET 


V prestolnici se sicer vse vrti okrog rodbine Lannister. 
Oče Tywin kuje načrte za razcvet dinastije, ki se po 
smrti njegovega (dvojnega) vnuka sfižijo le za hip, saj 
Tyrellovo krasotico Margaery nemudoma potisne v 
zakon mlajšemu, zopet dvojnemu vnuku. Cersei se iz- 
mika poroki s serom Lorasom, Jaime selitvi nazaj do- 
mov na Livarsko skalo in javnemu mečevanju, Tyrion 
pa smrti, ki mu grozi zaradi domnevne zastrupitve 
kraljevskega nečaka. Štrene jim meša še dornijski ve- 
likaš Oberyn Martell, po domače Rdeči gad, ki s pri- 
hodom v Kraljevi pristanek podvoji dobiček elitnih 
bordelov. 


Najprej te mul- 
ce, potem pa 
poiščem Asha! p 


h Jon Cartman pokonča še enega gingerja. š 


da - 


NEBROJ POGREBOV 


A njegova želja po maščevanju sestre, pomešana s 
kančkom napuha, poskrbi, da je od vseh pretkanih li- 
kov na koncu prav on tisti najbolj odprte glave. Kar je 
po svoje škoda, saj je Pedro Pascal z mešanico baha- 
vosti in eksotične karizme prevladal v vsakem prizo- 
ru, v katerem se je znašel. Tako s prebadanjem dlani 
z noži kot s pogovorom s Tyrionom, v katerem mu 
razkrije, kako ga je Cersei še kot dojenčka ščipala za 
Martinovega metuljčka. Zavdal mu je prav tako nov 
igralec, islandski silak Hafpor Bjornsson, ki je že tretje 
utelešenje Gregorja Clegana. Čeprav ne zna narediti 
tako jeznega frisa kot Conan Stevens v prvem letniku, 
je dosti boljša izbira kot lan Whyte, ki se je v drugi se- 
zoni zdel kot srednjeveški Vlade Divac. 

Na severu nas osem epizod pripravljajo na veliki spo- 
pad v devetem delu pod domišljeno režisersko taktir- 
ko Neila Marshalla. Bratje nočne straže se v njem 
znajdejo med Scilo manjše divješke enote z juga in 
Karibdo prostranega vojstva pod poveljstvom Manca 
Rayderja z druge strani Zidu. Navkljub akcijski do- 
vršenosti in kul idejam (zidna kosa za klatenje divje- 
žev!) deveti del izzveni kanček v prazno. Posebnost 
epizode je osredotočenost na eno lokacijo, čeprav bi 
jo lahko podaljšali še s Stannisovim prihodom, ki za- 
okroži boj. Ciaran Hinds kot Mance Rayder v nekaj mi- 
nutah zadnjega dela na ekranu stori več kot celotna 
zasedba nadaljevanke Pod kupolo v vsej sezoni. Gle- 
dalcu zato postane kar malo žal, da nam niso nakloni- 
li prizora ali dveh divjeških priprav na napad. To ne bi 
bil edini dodani prizor onkraj Zidu. Tudi spopada Jona 
Snega in črnih vranov z odpadniki v Crasterejevem 
braniku ni v knjigi, a vseeno veselo vzklikamo, ko 
nočna straža s pomočjo ene od incestnikovih vdov 
razhajka zahodnjansko apokalipso zdaj. Navijamo tudi 
za snidenje polbratov Stark in Sneg, a do njega ne pri- 
de in Bran se odpravi dalje po sledi triokega vrana. 


Kaj? Matoz me bo zastopal? Daj- 
te me raje Thenncem za obed! 


Jebenti ta garmin, (ME 


tole pa že ni Fiesa! ( p 
k 4 


To ni edino skorajšnje srečanje. Potem ko Arya v 
prejšnji sezoni le za malo zamudi snidenje z materjo 
(in smrtjo), se ji isto primeri s teto Lyso in, nevedoč, s 
sestro Sanso. Skupni lok vseh treh preživelih zakoni- 
tih Starkovih otrok - razen Rickona, ki se z Osho kla- 
ti neznano kje - je počasno drsenje na temno stran. 
Bran si vse pogosteje nadeva powerrangerski oklep v 
podobi Hodorja in gorostasega preprosteža spreminja 
v ubijalca. Arya pod mentorstvom Sandorja Clegana 
mori načrtno, premišljeno in iz maščevanja. Sansa pa 
končno odvrže plašnice pripovedk o vitezih in kra- 
ljičnah ter po kančku stockholmske spodbude začne 
igrati podlo Mezinčkovo igro. Vse bolj kaže, da bo 
častivrednost Neda Starka nadaljeval zgolj pankrt 
Jon, ki ima v nočni straži vse pomembnejšo vlogo. 
Po Zahodnjem se klatita še Brienne in trinogi Pod, ki 
se osredotočata na buddy komedijo. Ta je usmerjena 
kanček bolj družinsko kot tista med Tyrionom in 
Bronnom iz prejšnjih sezon. Slednjo letos zaradi po- 
manjkanja Tyrionovih sredstev ukine kar Bronn oseb- 
no. Svojevrstna vez pa se plete med Theonom Grey- 
joyem, po novem Njuhom, in Ramsayjem Snegom, ki 
še naprej vadi za avdicijo Buffalo Billa v remaku Ko 
jagenjčki obmolknejo. Njuh je le še lupina nekdanje- 
ga bahavega krakena in Alfie Allen dokazuje, da je 
eno najboljših odkritij vodje castinga Nine Gold. 
Medtem se na drugem koncu sveta v Meereenu Dae- 
nerys po zavzetju sužnjarskega mesta uči vladati. To 
ji gre skoraj tako dobro od rok, kot bi sedela na čelu 
katerekoli slovenske vlade. Smele poteze se izkažejo 
za zgrešene, zmaji kažejo svojo divjo nrav, Daario Na- 
haris pa se zdi kot čisto drug človek, a temu ne pos- 
veča pozornosti. Smo pa končno spet dobili aktivno 
povezavo med njeno zgodbo in Zahodnjim z razkrit- 
jem preteklega izdajstva sera Joraha. Zdaj z Dany ni- 
sta več niti 'samo prijatelja". 


Brienne, občudujem tvo- 
jo predanost normcoru. 


PRELIVANJE V 
GIBLJIVE PODOBE 


Menjava med knjižnim in televizijskim medijem terja 
žrtve. Sploh če vemo, da je Martin pisal bukvice tudi z 
namenom sproščanja frustracij nad industrijo, ki mu 
je stalno klestila scenarije zaradi produkcijskih omeji- 
tev. Tako so nekateri liki odpadli (Močni Belwas, 
šmrc), drugje je vzniknil kak nov, tretje združijo. Tak 
primer je Bronn, ki postane Jaimijev mečevalski spa- 
ring partner namesto kraljevega krvnika lllyna Payna. 
Le gospo Kamnosrčno nam namenite naslednje leto, 
če nam že letos niste privoščili bingljajočih Freyev za 
zaključek. 

V prizorih se vse bolj čuti epičnost in prostranost de- 
žel in dogodkov, četudi od večtisočglave divješke voj- 
ske dobimo le dva velikana in mamuta v naskoku. V 
zadnjem delu pa se zdi, kot bi številne Stannisove sile 
prišle zajet taborniški odred Sivega volka namesto ar- 
made. Sprememba medija se najbolj občuti v zgošče- 


| Sansa odkrije zaloge mleka v prahu. 


VU "» IA. 
Oberyn ima premalo skupnih genov s Cersei, da bi jo očar. 


A 


TIH 

nosti dogajanja, kjer že zaradi specifike televizije ni 
prostora za razgibane in razmišljujoče notranje mono- 
loge, ki krasijo Martinovo pisanje. Vseeno smo priča 
ganljivim monologom, kakršen je Tyrionov samogo- 
vor na zaključku sojenja. Sekspozicije je na srečo le 
še za vzorec, a se ustvarjalci ne branijo pokazati para 
ali dveh jedrih dojk, kadar se jim ponudi prilika. 

Tako kot v prejšnjih sezonah so si scenaristi Benioff, 
Weiss, Cogman in Martin, ki je bil letos zadolžen za 
Joffreyjevo krepanje, privoščili kar nekaj izletov od 
knjižne predloge. Večina jih je delovala po znanem si- 
stemu obvozov do glavnih prelomnic, ki ostajajo 
knjižne. Stannis in Davos se na poti na sever ustavita 
v Braavosu pri železnih bankirjih, Yara skuša rešiti 
brata Theona iz pesjakov Grozotrdbe, Brienne in San- 
dor prekrižata meče. Vendar ti odmiki ostajajo v okvir- 
ju likov iz romanov. Tudi združevanje divjeških ple- 
men in sprememba thennskih prehranjevalnih navad 
ne moti, pri čemer slednji z naglavnimi brazgotinami 
prisrčno naženejo strah v kosti. Sedem vragov, še Jo- 
nu privoščimo, da se lahko s poslednjim objemom po- 
slovi od Ygritte. V oči (in prsi, če si Jojen Reed) neko- 
liko zbodejo le netipično hitri neživci na planjavi pred 
votlino s triokim vranom ter deusexmachinasta spos- 
obnost otrok gozda, da znajo metati ognjene krogle, 
ne da bi jih pospremili z vzklikom "Hadoken!" 
Najkrajšo so letos pri prestavljanju gradnikov poteg- 
nili Lannisterjevi sorojenci. Nesrečno zmontirani pri- 
zor krvoskrunskega koitusa ob Joffovem truplu je de- 
oval vse prej kot konsenzualno drgnjenje udov. Ni- 
smo verjeli, čeprav so nato vsi deležniki po intervjujih 
trdili, da se Cersei voljno preda Jaimeju. Na posilstvo 
je namigovala tudi naslednja interakcija med bratom 
in sestro, ki deluje hladno. Nakar so nam na koncu 
sezone postregli z veselim naskakovanjem v Belem 
stolpu, da je dinamika odnosa dvojčkov ja docela 
konfuzna. 
Še huje levje družinske zadeve izmaliči finale sezone. 
Cerseijino potrditev incestoidne romance očetu še 
lahko razumemo kot poslednjo, obupano potezo ma- 
tere, ki noče izgubiti bližine poslednjega otroka. A 
manko Tyrionove prve žene Tyshe v poslednjih pritli- 
kavčevih pogovorih z Jaimejem in Tywinom postavlja 


4 Prva znamenitost Braa- ie 
A vosa, ki jo vidijo obis- 
kovalci: Titanova moda. (m 


a a Glavo mi bo razneslo. 


SLIKOSUK 


vprašanje, kakšna bo Tyrionova motivacija v nasled- 
nji sezoni. Če knjig niste brali, naj povem, da se v njih 
brata ne razideta tako prijateljsko. Jaime na Tyriono- 
vo vprašanje prizna, da mu je po očetovem ukazu vsa 
ta leta lagal, da je bila njegova žena kurba. To Tyrio- 
na tako razsrdi, da mu v obraz vrže, s kom vse se Cer- 
sei fukari, in se mu za dobro mero še zlaže, da je on 
zastrupil Joffa. S tem pretrga poslednjo vez z zadnjim 
članom družine, s katerim se je razumel. Toliko bolj 
razumljiv je srd nad očetom, saj Tywin s kurbo ne na- 
ziva pravkar umorjene Shae, marveč Tyrionovo izgu- 
bljeno ljubezen. Po drugi strani nam je zato v nasled- 
nji sezoni prihranjenih osemsto Tyrionovih vprašanj 
"Kam gredo kurbe?" 


POGLED V PLAMENE 


Igra prestolov je kljub določenim hibam trenutno pa- 
radni konj mreže HBO, saj ji je letos uspelo preseči 
njen rekord gledanosti. Tega so dolga leta držali So- 
pranovi, zabetoniranega v nosilnih stebrih nekega 
newjerseyjskega mosta. Sleherni del četrte sezone 
Game of Thrones si je na vseh platformah v pov- 
prečju ogledalo več kot 17 milijonov gledalcev. Še 
pred podrtjem so kravatarji požegnali nadaljnje sne- 
manje, in to ne le ene, marveč kar dveh sezon. 


Tywin ugotovi, da 
ene konice meča ni- 
so zatolkli v sedalo. 


4 EN Ni IE V > sz 
Glavni liki imajo x 3d20 na obrambo pred ozeblinami uhljev. 


Poleg Severne Irske, Hrvaške in Islandije, kamor se 
letos vračajo le za panoramske posnetke, se je na se- 
znamu snemalnih lokacij znašla Španija. Andaluzija 
bo rabila kot eksotična Dornija, producenti pa naj bi 
si ogledovali tudi določene pokrajine v Izraelu. Četudi 
osip likov letos ni bil tako obširen kot lani, se nam na- 
slednjo pomlad obeta kopica novih obrazov, pred- 
vsem na jugu, nekaj pa tudi v Kraljevem pristanku. 
Po do sedaj izvohanih avdicijah naj bi v peti sezoni 
končno dočakali prvi polnokrvni flashback, poleg 
česar se nam obeta vrnitev Toma Wlaschihe. To je ti- 
sti dvobarvni lasatec, ki je v drugi sezoni kot Jagen 
H'ghar dokazoval, kako srhljivo privlačno je nasla- 
vljanje samega sebe v tretji osebi. 

Edina frakcija, ki se mora še številčno pojaviti, so po- 
morski Greyjoyi. Razen če ustvarjalci serije to res do- 
bro skrivajo, bomo morali na srdite krakene čakati 
dodatno leto. Ako bi se uresničile najtemnejše slutnje 
in največji slaboritneži Sedmih kraljestev ne bodo do- 
bili mesta v televizijski upodobitvi, naj Benioffa in 
Weissa med kopanjem v Jadranu za kazen ožgejo 
meduze. Ali pa naj jima barba Ante v Dubrovniku po- 
streže s postanimi kalamari. 

HOW TO TRAIN YOUR 
DRAGON 2 


pam si reči, da je prvo Urjenje zmajev uspelo tu- 
U di zato, ker je kljub dokaj običajni štoriji le-to 

znalo predstaviti na nevsakdanji način, in ker je 
postreglo z razpletom, ki je sicer bil srečen, a ne brez 
posledic. Še bolj presenetljivo je bilo, da film s knjigo 
ni imel dosti skupnega, marveč je jadral po svoje. 
Enako je z nadaljevanjem, ki kronološko skoroda sov- 
pada s časom, ki je minil med obema filmoma. 


Viki in Brezzobi še vedno očarata s svojo prikupnost- 
jo, ima pa štorija dosti več resnih podtonov. Dejan- 
sko gre za pripoved o odraščanju. 


Na Otok gumpcev se vrnemo pet let kasneje, ko je 
Viki zrastel v postavnega mladeniča. Vas je iz sožitja 
z zmaji potegnila najboljše in življenje je čudovito. To- 
da namesto da bi poba počasi prevzemal poglavar- 
sko vlogo, kot si želi ata, z zmajem Brezzobim raje 
pohajkuje po nebu in odkriva nove otoke. Ob tem 
prevečkrat spregleda, da bi mu Astrid z veseljem do- 
volila odkrivati neznana območja pod svojo obleko. 
Na enem teh izletov pa mladinca odkrijeta lovce na 
zmaje. Ti plazilce nabirajo za mogočno vojsko hudo- 
bina Draga, ki je nekdaj vsem vikingom nagnal stra- 
hu v kosti. Pokončal je vse poglavarje razen Stoika in 
še ta je komajda odnesel celo kožo. Za povrh Viki naj- 
de mamo, ki je postala zmajska bojevnica, čeprav je 
vse življenje mislil, da je mrtva. Bo to srečanje od- 
ločilno za boj s pretečo nevarnostjo? 

Kako izuriti svojega zmaja 2 je mladinska risanka, ki 
privzema, da so tisti, ki so gledali prvi del, ravno tako 
kot Viki malce zrasli. Zato ji ni težko ukvarjati se z 
malo bolj odraslimi temami. Najbolj pa preseneti, ker 
smo pričakovali, da bo govorila o romanci med mla- 
dim zmajskim mojstrom in Astrid, vendar dobimo ba- 
lado o Stoiku in njegovi ženi Valki. Ta bo mimo mlaj- 
ših gledalcev hušknila nekako tako kot recimo Pepel- 
kini starši, dočim bomo malo večji verjetno bolj čust- 
veni. Scenarij je premišljen, na pravem mestu pod- 
krepljen s komičnimi gegi, a še vedno nosi močno 
sporočilnost. Takisto ne manjka akcije, vključno z ve- 
likanskimi zverinami. Naše glasove je posodila ista 
ekipa kot v enici in delo opravila nadpovprečno. 

Še ena močna točka je podoba. Kljub temu, da so liki 
značilno komični, okolica s fotorealizmom jemlje dih. 
Še več kot to, kajti na trenutke se preliva v nadnarav- 
nost Avatarjeve Pandore in skupaj z dovršenostjo ani- 
macije se kaj lahko pustiš prepričati, da so zračne 
vragolije krilatih kuščarjev prave. Zamerim le, da v 
uvodnih kadrih, ki jih poznamo iz napovednika, niso 
ohranili fantastične orkestralne podlage, marveč so jo 
zamenjali z neko otročjo pop pesmico. Pobrskajte po 
YouTubu za projektom Audiomachine, komadu se 
reče Beyond the Clouds. Guattro 

Zmajsko urjenje se v kinodvoranah počasi končuje, a 
ga je vredno ujeti. 


UNITED PASSIONS 


IFA - Federation Internationale de Football As- 
k sociation je velikanska organizacija, ki skrbi za 

nogomet širom oble. Od urjenja najmlajših v 
Afriki in Aziji do prirejanja največjih tekmovanj, kot je 
pred kratkim minulo svetovno prvenstvo. Letos FIFA 
praznuje stoletnico ustanovitve od 21. maja 1904, ko 
jo je v Parizu (od tod frankofonska kratica) osnovala 
skupina zagretežev na čelu z novinarjem Robertom 
Guerinom. Namenili so se urediti krovno telo, ki bi 
povezovalo državne zveze. Sprva jih je bilo osem, od 
Francije in Španije do Švedske ter Nizozemske - da- 
nes jih je 209, kar je več od Združenih narodov. 
FIFA, ki že dolgo domuje v švicarskem Zurichu, ima 
svojo himno, milijardo na bančnem računu, najbolje 
prodajano serijo fuzbalskih simulacij in razvpitega 
predsednika Seppa Blatterja, ki jo zanesljivo vodi 
skozi viharje. Teh ni malo, saj Fifo pretresajo mnogi 
korupcijski škandali. Najnovejši se je zgodil na plečih 
podpredsednikovega sina, čigar podjetje naj bi za dra- 
ge solde preprodajalo uradne vstopnice za brazilske 
tekme. Da ne omenjam neokusnosti, kot sta izbor 
zaostale, človekove pravice kršeče šejkovine Katar 
kot prizorišča pokala 2022 in potrditev zakona o to- 
čenju piva na stadionih za časa mundiala v Braziliji, 
čeprav to tamkajšnja zakonodaja prepoveduje. Am- 
pak hej, kot smo videli pri olimpijskih igrah v Rusiji - 
when money talks, bullshit walks. In če kaj, "zna Sepp 
Blatter najti denar," kakor se v filmu United Passions 
priduša nekdanji Fifin prezident Joao Havelange. 


Res hecna mešanica dejstev in izmišljotin je tale 
film, ki je večino proračuna namenil dokaj prepo- 
znavnim igralcem. Tu Sam Neill kot Havelange. 


Da, Havelange, ne kak Maradona ali Pele. Igrani pol- 
dokumentarec 'FIFA: združene strasti' se z nemalo 
govorjenja in posedanja v elitnih prostorih ob cigarah 
in konjaku ne osredotoča toliko na nogometaše in no- 
gomet kot na funkcionarje ter dogajanje za zaveso. 
Čeprav vidimo nekaj spretno dodelanih izsekov iz te- 
kem, med njimi tiste leta 1950 na Maracani v Riu, ko 
je Urugvaj pred dvesto tisoč (!!) stoječimi gledalci po- 
razil Brazilijo, je pozornost na sami organizaciji. Od 
nastanka prek prirejanja začetnih pokalov in fi- 
nančnih težav do podpisovanja sponzorskih pogodb, 
na primer z Adidasom, in svetle sedanjosti. 

Igralska zasedba je vsekakor privlačna: tretjega pred- 
sednika Fife, Julesa Rimeta, upodobi Gerard Depar- 
dieu, Havelanga Sam Neill in Blatterja Tim Roth. A 
čeprav so imena prepoznavna in se obrtniško trudijo, 
je film čuden in slab. Dasi vsebuje zgodovinske pos- 
netke in nekatera dejstva stojijo, je preteklost na 
mnogih mestih izmaličena. Angleži so recimo pred- 
stavljeni kot oholeži, ki se nočejo pridružiti Fifi, četudi 
so to v resnici storili že leto po njeni ustanovitvi. Še 
več, njen drugi šef je bil Anglež, Daniel Burley Wool- 
fali! V filmu ga prikladno ni. 

Ampak v redu, prva polovica je zaradi simpatičnega 
Depardieuja in večje osredotočenosti na športno do- 
gajanje ter čustvovanje še prebavljiva. Drugi del, ki 
pod žaromet vzame aktualnega direktorja Blatterja, 
pa je višek cinizma in slabega okusa. Blatter je pred- 
stavljen kot polbožanstvo, ki udari po mizi, izbrska de- 
nar za nadaljnje delo Fife, uredi slabo stanje iz prete- 
klosti (Havelange!), disciplinira poniglave odposlance 
držav, češ, odslej bomo delali pošteno in nič drugače, 
ter uredi prvenstvo v Južni Afriki kot krono nogome- 
tnih prizadevanj za to celino. Nekaj omemb korupcij- 
skih afer je, a med kadri nedolžne dece, ki upajoče 
nažiga fuzbal, izzvenijo kot blatenje Blatterja, ki se ju- 
naško trudi, da bi Fifa in s tem nogomet uspela ter 
ostala. Kajti Fifa je nogomet - in Blatter je Fifa! 

Če se sprašuješ, komu so te disneyjevske osladnosti 
namenjene, je odgovor na dlani. Ljubiteljem nogome- 
ta ne, neprepričanim tudi ne. Namenjene so samemu 
Blatterju in Fifi, saj je organizacija prispevala 20 od 24 
milijonov evrov proračuna za film. Postavili so si tako 
spomenik, ki pa je primeren kvečjemu za kak kabels- 
ki kanal ponoči, ne za ceno kinovstopnice. Sneti 
Nizek obisk te propagandne neposrečenosti ne bo no- 
beno presenečenje. In potem se studiji čudijo, zakaj 
ljudje ne hodijo več toliko v kino! 


TRANSFORMERS: 
AGE OF EXTINGTION 


ndan sem slišal prigodo mlade Zagrebčanke, ki 
0 je dobila štipendijo za študij v ZDA. Vsa vesela 

se vkrca na letalo in odleti v Južno Dakoto, po- 
jem vukojebine, proti kateri sta Zagreb in Ljubljana 
kot Tokio in London proti Radovljici. Tam obiskuje 
srednjo šolo, kjer v tretjem letniku jemljejo negativna 
števila in jih pol razreda ne razume. Znajo pa zaniče- 
vati vse, nad čemer ne plapola 'stars and stripes', ter 
se šopiriti z vojaško močjo dežele. 
Točno takim kmetavzarskim moronom je namenjen 
katastrofalni Age of Extinction, obupni četrti del ro- 
botske franšize, ki se je rodila s Hasbrovimi igračka- 
mi. Ni naključje, da se začne v ruralnem Teksasu, 
kjer živi luzerski izumitelj Cade Yeager (Mark Wahl- 
berg) z najstniško hčerko. Imata finančne težave, a 
shajata, dokler fotr ne odkrije zdelanega kamiona, ki 
je seveda Optimus Prime. Po vojni v trojki so se Auto- 
boti namreč razbežali in jih oblasti na čelu s korumpi- 
ranim agentom (Frasier) lovijo, saj so podpisale pakt 
z najemniško barabo Lockdownom. Zraven štango 
drži korporacija s pohlepnim vizonarjem, ki je našla 


Lockdown je najemniški lovec na glave po zgledu 
Bobbe Fetta. Ponavadi se udinja Decepticonom in tu- 
di v Extinctionu je nagnjen v zlohotno smer. 

SLIKOSUK 


formulo za kovino, iz katere so transformerji izdelani. 
Nekaj časa se Autoboti, med njimi revolveraški 
Crosshairs, Decepticoni, ki jim zelo očitno manjka 
markantni Megatron, in ljudje preganjajo po ZDA, na- 
kar skočijo v Šanghaj in Hong Kong, ki je nadvse po- 
treben destrukcije. Ne take kot Chicago v trojki, ven- 
dar padajoči tankerji in podirajoči se revni bloki 
naženejo strah v kosti vsakemu zavarovalniškemu za- 
stopniku. 

Če pričakuješ raztur z veliko sestavljajočih in razstav- 
ljajočih se velerobotov, to seveda dobiš. A najboljši 
dnevi transformatorskega uničenja so minili in razpa- 
danje v štirici je kljub nastopu t-rexovskega Grim- 
rocka in padajočim ladjam nekoliko podhranjeno. Zdi 
se, da je Michael Bay zadolžitev oddelal z levo roko, 
saj se nenavadno malo posveča značilnemu razprše- 
nemu lučkanju, helikopterjem in joškom. Na vsak 
način je ženšče v Dobi izumrtja mnogo manj žestoko 
kot Megan, ob komajda prebavljivem Wahlbergu pa 
sem si dejansko zaželel, da bi se vrnil Shia. Bolj cme- 
ravega in polsposobnega 'junaka' namreč že lep čas 
nisem videl, pa tudi ne tako cvileče, kilave in zoprne 
devojke, ki jo je treba stalno reševati in negira sleher- 
no feministično pridobitev. Važno, da se šobi in vsa 
preklasta stalno nosi nepraktično obutev. 


Optimus Prime na Grimlocku je nedvomno čudež 
kompleksne sodobne animacije. A verjemi, da si prav 
vse najboljše prizore videl že v trailerju. 


To je žal šele začetek debilizma, v katerem Age of Ex- 
tinetion mazohistično uživa. Popkorn akcijad seveda 
ne greš gledat zato, da bi ti ob njih obratovale sive ce- 
lice. Se pa upiram mantri, da je na ta račun dovoljeno 
vse, od absolutnega manka notranje logike do izrec- 
nih žalitev gledalčeve inteligence. Ob nekaterih sce- 
nah zgolj pobuljiš. Marsikaj v risanki ali stripu deluje, 
na platnu pa mikastenje robotov, ki zlepa ne pogine- 
jo, izpade nenavadno, skoraj nesmiselno. Četudi je 
Optimus šeprtljava rjasta kibla ali na smrt prepičen z 
mečem, bo že v naslednjem kadru spoliran kamion 
western star 4900 phantom - če to ni ultimativna veš- 
čina, pa tudi nič nočem?! Grimrocka je dovolj enkrat 
treščiti s ščitom na gobec in že se spremeni v voljne- 
ga jahanca, ki mu sledijo ostali Dinoboti. Izumitelji pa 
imajo v Teksasu mišice profesionalnega podajalca 
ameriškega nogometa in s spretnostjo igranja sled- 
njega obračunajo s treniranim morilcem. 

To niso žlahtne neumnosti, ampak zgolj neumnosti, 
vključno z osladnimi Optimusovimi modrovanji, ki 
prispevajo k nehumani razvlečenosti. Dve uri in pol 
traja Extinction in na koncu si želiš, da bi izumrl ti ali 
oni. Sploh ko vidiš, kako ti pod nos v vsakem drugem 
kadru porivajo bodisi zastavo Združenih držav, bodisi 
raznorazne izdelke, od avtomobilov prek vode in mle- 
ka do kavbojk Armani, piva Budweiser in spodnjih 
gat Victoria's Secret. Product placement gre čez vsa- 
ko mero dobrega okusa in mnogokrat ni diskreten, 
temveč je postavljen v ospredje. Kot bi gledal eno sa- 


vetrojeb 2014 


mo dolgo reklamo. A saj jo. Reklamo za to, kako biti 
brezmožganski moron, ponosen na to, da v tretjem 
letniku gimnazije ne znaš negativnih števil. Ne, tak ne 
bo nikdar naredil pametnih robotov. Res bodo morali 
priti z drugega planeta. Smeti 

IG si lahko na raven nižjih frekvenc Bumblebeejevega 
radia še vedno spraviš, če si tega izrecno želiš. 


SNOWPIERCER 


ot v pekel je tlakovana z najboljšimi nameni - 
P tudi v najglobljega, po Dantejevem zgledu lede- 

nega. Ko se človeštvo skuša globalnemu segre- 
vanju upreti tako, da v ozračje razprši posebno kemi- 
kalijo, slednja povzroči ledeno dobo. Življenje se kon- 
ča in po planetu se premika le še dolga vlakovna 
kompozicija s čudežno, za večno delujočo lokomotivo. 
To je Snowpiercer, mnogokod hvaljena, stilistično ze- 
lo kompjuterizirana korejsko-ameriška koprodukcija, 
ki pa zanimive ideje obteži s kilavo izvedbo. 
Vlak je prispodoba družbe, po kateri se začnemo giba- 
ti na koncu, med najrevnejšimi, ki se drenjajo v živin- 
skih vagonih, žrejo pacasto beljakovinsko godljo in 
trpijo pod policijskim terorjem. Ko imajo poln kufer, 
se začne upor, ki se v podobi nekaj glavnih junakov 
(Chris Evans - novi Captain America, Jamie Bell ...) 
širi k nosu. Revni, smrdeči, deprivilegirani ljudje, ki bi 
morali biti po logiki oblastnikov (Tilda Swinton, Ed 
Harris) za večno hvaležni, da jih je fevdalno okostene- 
li kapitalistični (u)stroj rešil pogibeli, potujejo skozi 
tovarniški oddelek, šole, bare, plesišča in toplice ter 
prisostvujejo razkošju, ki so ga deležni boljši plačniki. 
Spuščene čeljusti in krvavi obračuni jih pripeljejo tja 
do šefa, izumitelja Mašine, ki ga je na rovaš osamitve, 
vzvišenega razglabljanja in otroškega dela kot v naj- 
boljšiih Dickensovih časih že zdavnaj zapustila člo- 
večnost. 
Snowpiercer je načeloma simpatična metafora za ra- 
zredni boj, ki pa se marsikje izkaže za pomanjkljivo. 
Ob dobrih korakih postreže z klecanjem, naj bodo to 
čisto korejsko mešanje resnosti s komedijo, ki v za- 
hodnih očeh izpade bizarno, ali nenehni strukturni ne- 
smisli, kjer se stvari dogajajo brez vsakršne logike sa- 
mo zato, da se. Čas in prostor včasih kot da ne obsta- 
jata, na vlaku je očitno prostora za cele pašnike gove- 
di, mrtveci se prebujajo brez trohice razlage, za bole- 
zni in stranišča še niso slišali, najbolj nor izmislek pa 
je osem tisoč milj dolga proga vsenaokrog sveta, ki je 
leta in leta ne pokvari nobena padavina, gošča, led ali 
plaz. Za kakor da inteligenten sci-fi, kakršen Snow- 
piercer hoče biti, so to nesprejemljivosti, ki ogrožajo 
gledljivost. En ebertovski palec gor in en dol. Sneti 
Naša kina so Predirača zgrešila, zato ga poišči na al- 
ternativnem mediju. 


denci, ki niso podlegli gangreni. Ni uspelo. 

ONLY LOVERS LEFT ALIVE 


pozorilo: če so ti tokratni Transformerji carski in 
0 komaj čakaš naslednji superherojski film ali bu- 

tasto komedijo, nehaj brati. Če tvoja predstava 
o vampirjih ne seže prek sanjavih svetlikajočih se hlo- 
dov ali izvirnih emo krvosesov - Lestata in Louisa, iz- 
delek Jima Jarmuscha takisto ni zate. Pričujoča ro- 
manca s čekani je namreč drugačne sorte. 
Spoznamo se z vampirskim parom, Adamom in Evo. 
Prvi je vase zaprti glasbenik v razdejanem Detroitu, 
druga se sprehaja po ulicah afriškega Tangierja. Po- 
trebo po krvi tešita z njenim kupovanjem na črno, 
vmes pa skušata živeti kolikor toliko normalno. Ada- 
ma muči depresija do te mere, da si zrihta leseno kro- 
glo. A preden mu jo uspe uporabiti, ga Eva preseneti 
z idejo, da bi se morala znova srečati, in prileti k nje- 
mu v Detroit. V obeh se razplamti stara ljubezen in 
vse je krasno, dokler čez nekaj dni ne uleti Evina se- 
stra Ava. Mala neodgovornica je kot vihar - prihrumi 
glasno in za sabo pusti nepopravljivo škodo. 


Tudi v stranskih vlogah najdemo znana imena — Anton 
Yeltsin (Chekov) in Mia Wasikovska (Ava) sta kul. 
Vendarle pa film stoji na Hildi in Tomu. 


Pozorno oko bo opazilo, da zgodba ni presežnik tega 
izdelka. Ne, Jarmuschovi filmi so vredni ogleda iz dru- 
gih razlogov. Na prvem mestu je vsekakor igra Toma 
Hiddlestona in Hilde Swindon, ki v vampirska lika vlo- 
žita toliko človečnosti, da podaljšane podočnike čisto 
zanemariš. Only Lovers Left Alive je zato film o po- 
šastih, ki sta prepričani, da sta človeka. Svojo pravo 
nrav jemljeta kot bolezensko stanje in kri zanju je kot 
injekcija inzulina za diabetika. Ob tem pa režiser, ki je 
hkrati prispeval scenarij, spretno podtakne kajlo: lah- 
ko res uideta temu, kar sta? Ju stoletja, odkar tlačita 
zemljo, niso naučila ničesar? To podkrepi z dolgimi 
ekspozicijami protagonistov in njune začetne neod- 
ločnosti. Tempo je namerno počasen, nakar se s pri- 
hodom Ave vse skupaj razpelje, kot bi v projektor 
vbrizgal nitro. Druga polovica je tako mnogo bolj 
gledljiva, četudi pripelje do pričakovanega konca. 
Filmoljubci take prijeme znajo ceniti in Lovers v tem 
primeru deluje kot učna ura, kako narekovati tempo. 
Osebno bi raje videl, da bi bilo nekaj te poskočnosti 
že v začetku, sicer se zna zgoditi, da kdo do dobrega 
dela sploh ne bo prišel. Kar bi bilo škoda. Če bi moral 
Ljubimca opisati z eno besedo, bi ta bila Antisomrak - 
kontra vsemu, kar so bili najstniški vampirčki. 

Greh bi bil, če bi ne omenil še glasbene podlage, ki 
sega od trdega rocka prek darkerskega popa do etna 
in je najboljši del filma. Zanjo je zvečine odgovoren 
Jarmuschev bend in na trenutke dobiš občutek, da je 
tip bolj snemal scene okoli tega, kateri komad se bo 
vrtel v njih, kot obratno. Sploh zadnja pesem je car- 
ska. Guattro 

Ljubimca boš našel v specializiranih kinih ali v do- 
mači distribuciji. 


Hugh Howey: 
SILOS 


meriški pisatelj Hugh Howey je v 
A: počel marsikaj, med dru- 

gim je bil krovec in tonski mojster 
ter krmaril luksuzne jadrnice. Neobičaj- 
no je zakrmaril tudi v pisateljske vode. 
Svoje zgodbe je dal na Amazon prek 
njihovega samozaložniškega programa, 
nakar so mu reklamo naredili zadovolj- 
ni bralci. Kratke, petdesetstranske što- 
rije so se prodajale tako dobro, da je 
pritegnil pozornost resnih založnikov. 
Hugh jim je premeteno prodal pravice 
le za tiskane izdaje, dočim za elektron- 
sko založništvo skrbi sam in letno služi 
sedemmestne številke. Najbolj znan je 
ravno po seriji Silos. 
Dogajanje je postavljeno v postapoka- 
liptično prihodnost, kjer človeštvo živo- 
tari v ogromnih podzemnih kompleksih, 
silosih. V njih vlada strikten režim, ki 
med drugim omejuje rojstva z loterijo. In 
še to le takrat, ko kdo umre oziroma ga 
zaradi hudega prekrška izženejo v za- 
strupljeni zunanji svet. Edini stik s sled- 
njim so kamere, ki že stoletja kažejo 
enako, mrtvo sliko popolnega opusto- 
šenja. Prvi, ki posumi, da nekaj smrdi, 
je šerif Holston, ko Ven odkoraka njego- 
va žena. Po treh letih ji sledi in ugotovi, 
da ima Silos mračno skrivnost. Vendar 
je ta precej nepričakovana ... Po Holsto- 
nu pripoved spremlja njegovega nasled- 
nika Marnesa ter županjo Jahns in se 
ustali pri mladenki Juliette, ki je trdno 
odločena priti skrivnostim do dna. 


Zgodbe se nenehno debelijo, vendar 
Howey nima težav z razvojem likov in z 
vzdušnim popisovanjem mikrokozmosa 
v betonskem sarkofagu. Njegovo pisa- 
nje je preprosto, brez posebnih olepše- 
vanj, zato ni čudno, da se ti prikupi. 
Zgodba sama po sebi drugače ni preti- 
rano izvirna, prej amalgam znanih po- 
stapokaliptičnih del, od Loganovega 
bega do Fallouta. Kar potegne, so liki in 
njihov obstoj v podzemnem mravljišču. 
Njihova razmišljanja, ki osmislijo deja- 

ČRKOŽER 


nja. To se je v prevodu lepo ohranilo. 
Velja pa omeniti, da Silos v izvirniku 
tvori devet knjig. Naš papirnati izvod 
bralcu prinaša prvih pet zgodb, ki je v 
angleščini poimenovan Wool. Naslednji 
del, Shift, prinaša tri predzgodbe, nakar 
se niti združijo v zadnjem delu, Dust. Na 
te še čakamo. Guattro 


Borut Praper: 
GYNICISM 
MANAGEMENT 


raviloma opisujemo literarna dela, 
B ki jih je moč kupiti v knjigarnah, 

če je le mogoče, v naši šprahi. 
Projekt multidisciplinista - prevajalca, 
glasbenika, pisatelja - Boruta Praperja 
je izjema. Štorijo je izdal v elektronski 
obliki, spisana je v angleščini in jo sp- 
remlja obsežna glasbena podlaga, pro- 
sto dostopna na spletu. Večpredstav- 
nostni projekt, tako rekoč, ki korenini v 
pagini Cynmanagement.blogspot.com. 
Logično, saj spremljamo štorijo o za- 
grenjenem bledo črnem muzikantu Fin- 
neganu, ki se po spletu okoliščin znajde 
v Sloveniji. Tam s prijateljico in njenim 
bratom britanske krvi, ki sta si našla 
dom in službo pri nas, ustanovijo glas- 
beno skupino Cynicism Management. 
Njihov cilj: izkoristiti pretirano sloven- 
sko obsedenost s tujci, ki prinaša neza- 
služeno in lahko pridobljeno medijsko 
pozornost, ter si tako prigrabiti slave, 
denarja in mamilov. A stvari gredo hila- 
riozno narobe in bend se ujame v vrtiljak 
vse bolj absurdnih intrig ter še bolj utr- 
ganih stranskih likov. Mimogrede se 
znajdejo celo v virtualnem svetu WoW. 
Borut je ustvaril zanimivo in berljivo pa- 
rodijo, pravzaprav satiro, ki bolj sede 
slovenskemu bralcu kot angleškemu. 
Njegovi liki so namreč karikature tujcev, 
kot si jih slikamo Slovenci. Jezik je bo- 
gat, poln nadrealističnih primerjav, in 
hkrati humoren. Ne za smejanje na glas, 
zato pa za kup nasmeškov. In muzika 
paše zraven. Guattro 


Giles Kristian: 
RAVEN 


e si eden tistih, ki se mu zdi, da je 
C deset epizod nizike Vikingi na leto 

odločno premalo, se lahko zate- 
češ k pisani besedi. O bradatih rogovi- 
ležih (beri vedež v Jokerju 234) je bilo 
spisanega obilo čtiva, med bolj frišno 
pa spada trilogija Raven - tvorijo jo po- 
vesti Blood Eye, Sons of Thunder in 
Odin's Wolves. Očitno se zgleduje po 
Bernardu Cornwellu in Connu Iggulde- 
nu, kar ni slabo, saj gre za mojstra zgo- 
dovinske fikcije. Torej izmišljenih lite- 
rarnih del, ki operirajo s historičnimi 
podatki. 


BLOGD EYE 
9 


k 


Zgodbo pripoveduje krvavooki Osric, ki 
ga je v zgodnjih najstniških letih na jugu 
Anglije našel in vzel pod okrilje nemi te- 
sar. Od kod se je mali vzel, ne ve niti 
sam. Po mirnem obdobju pridejo v gos- 
te poganski severnjaki in obmorsko va- 
sico požgejo. A golobradec preseneti 
vse, ko ugotovi, da zna njihov jezik. 
Vzamejo ga na ladjo, kajti njihov jarl 
verjame, da se v fantu skriva nordijska 
kri in da so ju združile boginje usode. Za 
poba se tako začne težko, a pestro živ- 
ljenje vikinga. Izkaže se, da se ga, v na- 
sprotju z njegovimi sovražniki, smrt ogi- 
ba, in nadenejo mu vzdevek Raven, 
Krokar. Prvi del trilogije se odvija na an- 
gleških tleh, kjer se druščina podi za 
dragoceno knjigo sv. Jeromeja, ki naj 
bi bila vredna celo bogastvo. V drugem 
delu jih pot zanese v današnjo Francijo, 
kjer se soočijo s Karlom Velikim. V 
sklepnem delu pa se kot eni prvih vikin- 
gov znajdejo v Konstantinoplu. 

Če iščeš izdelane like, kakršnih smo va- 
jeni iz Igre prestolov, ali pričakuješ več- 
plastno zgodbo, si razočaran. Fabulo, ki 
obiluje s čez čas predvidljivimi preobra- 
ti, zvečine tvorijo bitke in vmesno divja- 
nje med cilji. Tudi kakega omembe 
vrednega flodranja nordijskih kosmatulj 
ni, bradači na potovanja pač niso vlačili 
ženščin. Po drugi strani je Kristian dob- 
ro naštudiral zgodovinska dejstva in mu 


gre od rok opisovanje orožij, ladij ter 
bojev. Vikinška nadmoč v spopadih, 
grabljenje bogastva in pomorske vešči- 
ne so obdelani mogočno, podrobno in 
vzdušno. Zaradi tega se pa trilogijo sp- 
lača prebrati, pri Freyinih joških, da se 
jo res. Mosguito 


Kevin Brooks: 
IBOY 


kolikšni meri smo odvisni od pa- 
V:«: telefonov? Ali te naprave 

res nadzorujejo in vodijo naša živ- 
ljenja? Kako dolgo, če sploh, je mašče- 
vanje pravično? Taka vprašanja na 345 
straneh odpira zanimivi in dobro napi- 
sani mladinski znanstvenofantastični 
triler iBoy, poln dinamike in nepričako- 
vanih zapletov. Prihodnje leto bomo po 
knjižni predlogi dobili tudi film. 
Spremljamo zgodbo čisto običajnega 
londonskega najstnika Toma Harveyja. 
Tak je do nekega popoldneva, ko se 
vrača iz šole in mu v glavo iz neba prile- 
ti iphone. Ko se prebudi, spozna, da ne- 
zgoda ni bila naključna, marveč del gr- 
dega dogajanja okoli njegove simpatije 
Lucy. Presenečeno ugotovi tudi, da je z 
nesrečo pridobil posebne moči. Lahko 
sam od sebe križari po internetu, vdira v 
baze podatkov in celo proži elektro- 
magnetne sunke, ki onesposabljajo oko- 
liške naprave. Fant postane iBoy. 


Z močmi hoče Tom v svojem okrožju 
narediti red. A tekom svojega mašče- 
valnega pohoda se vse pogosteje spo- 
pada z moralnimi vprašanji, saj postaja 
tudi sam del uličnega nasilja. Žene ga 
želja po vendeti in za zadovoljitev sle ne 
razmišlja o daljnosežnih posledicah. Is- 
točasno ga vznemirjajo metuljčki v tre- 
buhu, toda Lucy je zaljubljena v iBoya, 
ne vanj. Tom se z vsako odločitvijo bolj 
zaveda, da je poplava dostopnih infor- 
macij in znanja, ki mu je na voljo, nekaj 
vredna le, če jo zna pravilno uporabiti. 
Skratka, razburljivo, aktualno čtivo, ki 
daje misliti. Krištof 

Od bump mappinga do žjokert 


spiha prah in obriše solze nostalgije z Jokerja 72, katerega 
pročelje so krasili nevarni tipi, najbrž na račun opisanega Kingpina. 


red petnajstimi leti smo bahavo testirali 
sistem z dvojnim celeronom, dasi od nje- 
ga učinka na našem področju ni bilo. Te- 
daj aktualni sistem Windows 98 namreč 
ni maral za dvoprocesorstvo, razlika je 
prišla do izraza le v profi Oknih 2000. Dosti bolj 
praktičen in odmeven je bil zato članek o celerono- 
vem navijanju. Kot vemo starostniki, je bil ta Intelov 
poceni procesor bolj dovzeten za navijanje od ušes 
Toma Sawyerja. Z ničelnim hardverskim znanjem si 
ga mogel le s spremembo brzine zunanjega vodila s 
66 na 100 pohitriti celo za polovico, konkretno s 
300 na 450 megahercev. To pa se je v špilih orenk 
poznalo. Je bil Intel dobre volje ali je bila to le napa- 
ka prekakovostnega proizvodnega procesa? 
Ni bilo Jokerja brez grafičnih kartic in tistega meseca 
smo spisali novo disertacijo na to temo. Povod je bil 
preizkus matroxa G400, ki je prinesel tehnologijo en- 
vironment mapped bump mapping. Ta je ravnim za- 
platam podelila reliefen videz, kar se nam je tisti čas, 
ko so imele stene in 3D-modeli razvlečene ter zameg- 


Neznani belgijski razvijalec Appeal se je z Outcas- 
tom (85) nameril ustvariti pecejaški blockbuster, ki 
mu po tehnični odličnosti, dovršenosti stvarstva in 
igralni razgledanosti ne bi bilo para. Tako smo zapi- 
sali pred nekaj leti, ko smo to svobodnjaško vesolj- 
sko akcijsko pustolovščino privlekli iz rumplkamre. 
Danes je zaradi nizkorazločljivih vokslov podoba si- 
cer neprivlačna, a spomin na pisani planet Adelpha 
in njegove hecnoidne prebivalce je zlato obrobljen. 


Neobičajno streljanko Kingpin (84) imamo v čislih. 
Vsebovala je kar nekaj edinstvenosti, začenši z 
gangstersko tematiko in predimenzioniranimi liki. 
Pri tem nismo igrali moža postave, marveč ulične- 
ga povzpetnika na poti do šefa podzemlja. Špil je 
imel močno zgodbo in pustolovske elemente, naje- 
mali smo pomagače, v prvi vrsti pa smo se med 
streljanjem čapcev in nigrov z bikovskimi pleči, go- 
riljimi ksihti in hlodovskimi udi nadvse zabavali. 


vetrojeb 1999 


ljene teksture, zdelo superfajn. Matroxov bump map- 
ping je za trik uporabljal dodatno, tako imenovano 
višinsko karto oziroma teksturo, ki je ustvarila navi- 
dez prostorske razpoke v zidu, luknjice v žogici za golf 
in celo valove na vodi. Dasi je učinek obetal, se dlje 
časa ni prijel. Dandanes se uporablja naprednejši 
bump mapping, tak, ki spremeni celo geometrijo te- 
lesa. Kanadska firma Matrox pa se je že pred časom 
preusmerila v industrijske rešitve za video, prepozna- 
vo posnetkov in več zaslonov. Kar je bolje od takrat- 
nega voditelja 3Dfxa, ki je nekaj kasneje kratkomalo 
propadel. 

Poleg svetovalnika za nalinijsko frpjko Everguest, za 
gradnjo spletnih strani v Dreamweaverju in magicov- 
sko kvartopirstvo smo kar pol ducata strani davnega 
julija 1999 posvetili tistikrat priljubljenemu čvekališču 
IRC. Spisali smo obširen odgovarjalnik za n0Obe, ki 
so zvedeli vse, od tega, kaj pomenijo split, idle in la- 
mer, do postavitve lastnega bota za stražo kanala. 
Sami seveda nismo bili tako pametni, zato nam je tis- 
te dni nek bednikbednik kanal prevzel in posihmal 


Bil je to eden redkih Jokerjev tistega veka, v kate- 
rem ni bilo prav nobene letalščine. A ljubitelje boj- 
nih strojev je razvedril Heawy Gear Il (82). V njem 
smo se bojevali z veleroboti, vendar manjšimi od 
trdnjav iz MechWarriorja. Ti so bili zato mnogo 
bolj okretni in so celo skakali, se plazili ter kotalka- 
li. Je pa res, da zato niso imeli pol ducata kanonov. 
Kljub temu ni šlo za hitro 3D-streljanko, marveč je 
nadzor zahteval nekaj dela. Dobra akcija! 


V prvih dveh Discworldih je bil glavni šeprtljavi 
coprnik Rincewind, dočim je Noir (86) postregel s 
3Djem in izvirnimi liki ter zgodbo. Detektiv Leyton 
je bil piker možak in je v mračnih ulicah mesta 
Ankh-Morpork izvohal vso svinjarijo, ki se je tam 
nabrala. Dobesedno, saj je bil volkodlak. Olfaktorni 
organ je v špilu imel pomembno vlogo. O težavnos- 
ti priča dejstvo, da Ouattro še danes dobiva prošnje 
za pomoč, ker je spisal prvi skozihod na netu. 

smo se zbirali na Yjokerl. Pa kaj! Ni bila to velika 
skupnost, bila pa je prepoznavna. In v reviji smo 
predstavili nekaj kanalskega 'inventarja' s podimki 
HerrFlick, CagKa, Gambit, Muad-Dib, NikoX-x, Se- 
xieyes, Prmek ... Če se kdo od njih tukajle prebere, 
naj me brž pocuka za rokav. Za čin na stare čase mu 
pri priči pošljem lego strička! 


Outcast 
Discworld Noir 


Simulacija podzemnega kazinoja? Ah, ne. Goblini in 
ostala bitja, ki branijo podzemske zaklade pred na- 
dobudnimi junaki, se vendarle morajo zabavati. 
Igralnica je bila le ena od mnogih soban, ki smo jih 
zgradili v Dungeon Keeperju 2 (91), odlični realno- 
časni strategiji 'ta druge strani'. Bili smo namreč 
prav tak hudobec, kakršne igralci v frpjkah običajno 
lovimo in plenimo. Postavili smo si blodnjaško ba- 
zo, nanovačili rogatce, postavili pasti in čakali ... 

Dobitnikovci Watch Dogs od zadnjič so: Iztok Lah iz 
Celja, Matej Bric iz Kranja in Bojan Cankar iz Trbovelj. 


Rešitev je bila: HAARP ROX. 


Z novimi konzolami je zmeraj 
križ. Najprej jih slinasto priča- 
kuješ, nato zanje odšteješ 

konkretne denarce, potem pa 
naslednje mesece ždiš ob su- 
hem kruhu ter tekočini iz 

spodnje pipe, da si lahko pri- 


bati nič, kajti tu smo mi! Na- 
brala se nam je manjša bera 
špilik za PS4, ki smo jih pri- 
pravljeni deliti z vami. Med nji- 
mi so Infamous: Second Son, 
Knack in KilIzone: Shadow 
Fall. Ker pa je lačnih ust veli- 
ko, sito mora biti. Odgovorite 
na pitalice pred vami in črke 
pravilnih odgovorov bodo dale 
končno rešitev, ki je povezana 
z enim od Sonyjevih mnogote- 
rih izumov. Za odgovore imate 
časa do 7. avgusta, ne bomo 

PONOS, 
DOSTO- 
JANSTVO 


Izžrebanci kražke: Matevž Čadonič iz Črnomlja (Hit- 
man Absolution) in Luka Zupanc z Iga (The Sims 3). 


Rešitev je bila: EVA AUFWIEDERSEHEN. 


pa jezni, če jih dobimo kak 
dan prej, da lahko gremo na 
dopust. Eh, koga imamo za 
norca — na Gamescom! 


1. Sony najprej ni imel 
načrtov za lastno igralno kon- 
zolo. Prvi playstation so šli 
delat, ko jih je neko podjetje 
pustilo na cedilu. Katero? 

m) Nintendo 0) Sega 

n) Atari a) Mattel 


2. Japonski proizvajalec si 
rad izmišlja nove standarde 
in veliko jih posvojimo. V ka- 
teri vojni formatov pa so 
doživeli najbolj boleč poraz? 
|) memory stick proti SD 

i) atrac proti MP3 

s) betamax proti VHS 

a) blu-ray proti HD-DVD 


3. Kdo je bajeslovno skušal 
napraviti superračunalnik iz 
playstationov 2 za vojaške 
namene? 

m) Osama bin Laden 

o) Kim Jong II 

n) Sadam Hussein 

a) Enver Hoxha 


4. Ker si je Nintendo tedaj 
lastil patent, je izvirnemu 
kontrolniku sixaxis za PS3 
manjkala pomembna funkci- 
ja. Katera? 

i) tresenje 

g) zaznavanje nagiba 

r) mikrofon 

a) brezžičnost 


5. Kako je Guillaume de Fon- 
daumičre, ustanovitelj studia 
Ouantic Dream, ki so nam 


LASTNIK 
RANČA 


Geselj, ki izhaja iz moške kražkine slike, napiši v 
glasovnico, ki jo poišči na rumeni strani Joker.si, 


do 8. afgustija inkluzivno. 


dali Heawy Rain in Beyond: 
Two Souls, povezan s Slove- 
nijo? 

i) njegova žena je Slovenka 

d) bil je soustanovitelj Arxel 
Triba 

e) v Prekmurju ima kmetijo 

j) zrihtal je snemanje Narnije v 
dolini Soče 


6. Kateri od mulcev iz South 
Parka je postal Sonyjeva 
princeska? (Odgovor se skri- 
va v epizodi z Martinovimi 
lulčki.) 

a) Stan 

a) Cartman 


z) Kyle 
i) Kenny 


7. Sony prek blagovne znam- 
ke playstation že leta sponzo- 
rira eno od prestižnih tekmo- 
vanj. Katero? 


y) 24 ur Le Mansa 

m) svetovni pokal v deskanju 
s) nogometno Ligo 

prvakov UEFA 

g) atletsko Diamantno ligo 


8. Za katerega Marvelovega 
junaka ima filmske pravice 
Sonyjev studio Columbia? 
p) Hulka 

d) Daredevila 

c) Spider-Mana 

a) Deadpoola 

o nočnem neurju se je napravil čudovit dan. 
Turisti, še vedno malo prestrašeni od vsega 
treskanja, so se počasi nakapljali nazaj v 
mesto in spet razprostrli brisače po plaži. 
Otroci so se seveda brž zakadili v vodo, a so 
se za njimi hitro pognale mame, ko so se zaslišali prvi 
kriki bolečine. Neurje in morski tokovi so očitno prinesli 
meduze. Saj ne, da so pri poročilih opozarjali na to. To- 
da kdo ima na dopustu čas za take nepomembnosti? 
Šime si je dajal opravka s platneno streho na paviljonu. 
Prejšnji večer jo je preventivno odstranil in bil zaradi te- 
ga krepko zadovoljen sam s sabo. Če je že ne bi odpih- 
nilo, bi jo nedvomno pošteno raztrgalo. Nakar je za- 
slišal, kako ga nekdo kliče. Prepoznal je Elvirin glas. 
"Šime!!!" 
Klic ni bil brezskrben, v njem je bilo nekaj nujnega. Pog- 
nal se je z vrta. 
"Šime! Gliser vam je odtrgalo!" 
O madona! S podvojeno močjo se je pognal proti vra- 
tom v ograji, do katerih je ravnokar pritekla Elvira. Sku- 
paj sta jo ubrala proti marini, ki pa je bila, z izjemo par 
turističnih jadrnic, prazna. Seveda, tudi ribiči so se od- 
pravili na lov šele, ko se je neurje uneslo. 
"Mater! Niti enega ni tukaj! Kaj pa zdaj?" 
Na robu panike sta tekala po pomolih in divje gledala, 
če je slučajno kje kak čolnič. Skoraj bi spregledala siv 
gumenjak, tako star in preperel, da sta ga komajda raz- 
ločila od umazane vode v pristanu. Kljub temu, da je 
Šime dvomil v njegovo plovnost, nista imela izbire. Zlez- 
la sta vanj. Na hitro je preveril, ali ima reč sploh kaj go- 
riva, in zagnal predpotopni Tomosov motor, ki je začuda 
vžgal iz prve. S polnim plinom sta odropotala proti gli- 
serju, ki ga neslo na odprto. 
Bila sta le še streljaj od pobeglega plovila, ko je naen- 
krat šlo vse narobe. Postarana zračna blazina se je ob 
hudem tempu vdala in pričela spuščati. V čoln je vdrla 
voda, motor pa je zakašljal in crknil. Vztrajnost ju je po- 
nesla še nekaj metrov. Šime je mastno zaklel. 
"Počakaj me tukaj!" je zarohnel in se pognal v vodo. V 
istem trenutku je dejanje obžaloval, kajti treščil je narav- 
nost v oblak meduz. A ni bilo časa, da bi se zmenil za 
njihove lovke. Moral je priti do gliserja, preden dejansko 
pobegne. Tako blizu je ... 
V čoln je prilezel poln rdečih prog, kot bi ga prebičal 
grajski valpet. Bolečina mu še ni prišla do živega, tako 
je bil prepojen z adrenalinom. Niti za trenutek ni postal, 
marveč je pognal motorja in odbrzel k gumenjaku. Ta je 
bil na površini le še zato, ker je Elvira skočila v vodo. 
Pomolil ji je roko in jo bolj kot ne potegnil na krov. Tudi 
ona je bila konkretno ožgana. Nato ga je streslo. 
"Jezus, ženska, a si normalna? Si hotela s čolnom na 
dno?" 
Počepnil je k njej in odvezal vrv, ki si jo je namotala 
okoli pasu. 
"Saj ... najbrž ne bi ... potonil," je počasi zlogovala. Ko je 
prišla do sape, je nadaljevala: "Glej, če ne bi imela te 
stare podrtije, ne bi prišla do gliserja. Potem bi bilo treba 
klicati obalno stražo, da ga privlečejo nazaj, ali pa bi se 
razsul na kakih skalah. Sranje v vsakem primeru." 
Njeni, čeravno zgrešeni logiki, v danem trenutku ni mo- 
gel oporekati. Zato je le počepnil k njej in jo objel. Pa sta 
odskočila drug od drugega, kot bi ju stresla elektrika. 
"Ag?" 
Šele zdaj, ko je bilo nevarnosti konec, sta jima telesi da- 
li vedeti, da sta bili s strani nečlenarjev deležni neprijet- 
ne obravnave. Spet mu je z ustnic ušla psovka. Privezal 
je žalostno gumijasto gmoto ob gliser. Ob tem se je si- 
cer spraševal, ali je 'vredno, glede na to, da ju je prepe- 
reli hudič spravil v to situacijo. A se je pustil prepričati. 
Ko je znova pognal gliser, je s tresočimi rokami že ko- 
majda držal krmilo. Zdelo se mu je, da mu gori vsa 
koža. Samo da pride do obale, tam bo mrzel tuš napra- 
vil svoje, nato pa koj do zdravnika. Usmeril se je proti 


VODNI ŠPORTI 


Šele ko je v plitvini vrgel rezervno sidro, je ugotovil, 
da sta pristala na divji plaži, med samimi nagci. To 
je sicer pomenilo, da je ambulanta samo dober ki- 
lometer stran, hkrati pa, da tam ni nobenega tuša. 
Z Elviro sta se skorajda opotekla na suho, pred za- 
čudene poglede nudistov. Pravzaprav ne nudistov - 
tukaj so se zbirali swingerji in zmotila sta prizade- 
vno udejstvovanje paritvene narave. Vzdihe ugodja 
so zamenjali taki, ki so izražali sočutje. Kar nekaj 
jih je skočilo pokonci in jima priteklo na pomoč, 
nekateri s ponosno štrlečimi erekcijami. Spet sta se 
plašno stisnila skupaj - kdo se ob frontalnem napa- 
du štrlečih klobas ne bi? - in znova skočila narazen, 
ko ju je spreletel nov val bolečine. 

"Die Ouallen?" je vprašala zažgana Nemka, ki je z 
eno roko še vedno držala moškega spremljevalca 
za kembelj kot psa na povodcu. Šimetu bi se vse 
skupaj zdelo komično, če ne bi trpel v peklenskem 
ognju. Zato je le izmomljal tihi ja. Ob tem je neki 
suhec kar poskočil. 

"Ja vim! Ja vim!" in pričel opletati s svojim črvom 
tik pred njima. 

"Vidjit na Diskoveri kanal! Mi vas dva močit! To 
dobže za meduzy!" 

Šime in Elvira sta se v grozi odmaknila. 

"Ti bom že dal scat! Kaj je s tabo, budalo perver- 
zno!" 

Tudi Švabica je divje kimala z glavo. 

"Ja, es is gut! Nicht mehr schmerzt!" 

Spogledala sta se. Prva je spregovorila Elvira: 
"Mislim, da sem tudi jaz gledala enkrat oddajo. Ba- 
je res omili ..." 

"In ti bi bila pripravljena, da te tele fukare poš- 
čijejo? Še če bi to naredila ti, bi mi bilo verjetno ne- 
rodno ..." 

"Šime, tako me vse boli, da bi se pustila poscati 
Purgarjevemu kozlu!" Z odporom je pogledala proti 
trlici, ki je še vedno navdušeno mahljal s klincem. 
"Am. Njemu pa res ne." 

"Ej. Jaz sem vsaj načeloma proti. Ti si pa zdaj že 
izbirčna." 

Proti svoji volji sta prasnila v smeh. In se enako hit- 
ro zresnila. 

"Izgubiti nimava kaj." 

"Razen dostojanstva." 

"Saj ni treba praviti okoli. Tile se verjetno ne bodo 
hvalili po mestu, kakšne packarije uganjajo." 

"Kaj potem, a bova?" 

"Šime ..." 

" Ja?" 

"Tudi jaz bi raje videla, če ... če bi me ti..." 

Za trenutek se je obotavljal, nakar je potegnil dol 
hlače. 

"Obrni se, naj poskusim najprej po hrbtu. Ne bi te 
rad že v štartu zadel v nos ali kaj podobnega." 
Ubogljivo se je zasukala, a ni kaj dosti pomagalo. 
Napenjal se je in napenjal, vendar je bilo, kot bi mu 
nekdo na mehurju naredil vozel. Trop nagcev, ki je 
sočutno zijal, ni pomagal. Še posebej, ker so bili 
nekateri pogledi pomilovalni ali celo posmehljivi. 
Ne zato, kar naj bi se zgodilo, marveč ker mu je 
očitno nerodno scati po čedni punci. 

Zaprl je oči in si pričel predstavljati slapove, odprte 
pipe in žuborenje potočka. Počasi, počasi se je vo- 
zel razrahljal. Elvirin "aaaah" se je utopil v navi- 
jaškem odobravanju, zaradi katerega je curek sko- 
rajda spet usahnil. K sreči njegove notranje zapor- 


nice niso imele navade, da bi se zaprle, preden bi se 
mehur dodobra izpraznil. 

"Je kaj bolje?" je vprašal. 

"Mislim, da ne peče več tako zelo. Ni pa čudežno 
zdravilo. A še jaz tebe?" 

Skorajda je že privolil, a se je v zadnjem trenutku 
ugriznil v jezik. 

"Ne." 

Užaljeno ga je pogledala, a še preden je mogla izreči 
besedo, jo je prehitel. 

"Če bi bila sama, bi takoj rekel ja. Tako pa nočem, da 
se razkazuješ pred temi modeli. Raje sem oblit od pe- 
tih kurcev, kot da bi te takole izpostavil!" 

Zdaj je bil njen pogled čisto drugačen. V njem je bilo 
moč razbrati novo spoznanje. 

"Šime ..." 

"A lahko o tem kasneje? Prosim!" 

Stopil je proti nudistom, pokleknil in jim z rokami na- 
kazal, nas pridejo bliže. Niso si pustili dvakrat reči, 
posebej Švabica, ki je navdušeno zaploskala. Zaprl je 
oči in čakal vročih curkov. A preden se je ulilo, je na 
roki čutil dotik. Zdrznil se je in začuden pogledal Elvi- 
ro, ki je klečala ob njem, s svojo roko na njegovi. Za- 
zrla se mu je v oči in odločno dejala: 

"Skupaj sva v tem." 

In zlate prhe so se odprle. 


Di Li ii 


Zoran je naveličano pregledoval elektronsko pošto. 
Zlovoljno je razmišljal, od kod še vedno dobiva toliko 
spama, če pa se vsi ponudniki hvalijo, kako dobre filt- 
re imajo. Nakar mu je roka zastala nad tipko za brisa- 
nje, kajti zdelo se mu je, da je zagledal znan obraz. 
Premaknil se je v mapo s smetjem in šel od sporočila 
do sporočila. Pobuljil je. Na podobi, ki je oglaševala 
stran z amaterskimi videoposnetki z ruskih plaž, sta 
sredi kroga nagcev klečali postavi, neverjetno podob- 
ni Šimetu in Elviri, obliti s curki scaline. 

Zarežal se je. Nataša bo umrla od smeha, ko ji pove, 
da ima njen brat v Rusiji dvojnika, pornozvezdo. 

